Contract de 
căsătorie 


CĂRŢI ROMANTICE 


IRIA „CĂSĂTORII NEAŞTEPTATE“ 


e Faison este un om de afaceri de mare succes, frumos, bogat 
absolut fermecător. În plus, este şi moștenitorul unui titlu nobilia 
Anglia. .. şi nevoit să-și găsească o soție în cel mai scurt timp posi 
il. Apelcază prin urmare la Sam Elliot, patronul unci serioase agentii 
atrimoniale — doar că în locul bărbatului pe care se aștepta 


Samantha Elliot conduce cu mână de fier agenția matrimonială 


ă măcar a-i trece prin cap să intre ea însăși în rândul femeilor căsă 
te... asta până când Blake îi oferă zece milioane de dolari pen 
fi soția lui timp de un an. lar propunerea lui nu are nimic indecen 
ce va trebui să facă Samantha va fi să se comporte firesc — dar fi 
se lăsa cuprinsă în mrejele lui. 
Doar că socoteala de acasă rareori se potriveşte cu cea din târg ṣi 
unul dintre ci nu reușește să reziste farmecului celuilalt. Şi des 

actul dintre ei se dovedeşte că va vindeca trecutul și va rezolva 
„le va aduce oare și un viitor? 


+ 
Bestseller USA Today 
Bestseller Wal Street Journal 


Dă 
e Bybee a debutat în 2009, iar romanele ei au ajuns 
pidin topurile WAM Street Journal, New York Times, USA Today 
Amazon. Seriile ei au fost traduse în peste 20 de limbi și vân= 
e în mai mult de 6 milioane de exemplare. 

- Am nevoie de o nevastă, Carter, şi am nevoie de ea 
cât mai curând posibil. 

Așezat pe bancheta din spate a mașinii în drum spre 
un Starbucks, halal alegere dintre toate locurile posibile, 
Blake Harrison își aruncă rapid privirea la ceasul de la 
mână pentru a zecea oară în acea oră. Râsul surprins al 
lui Carter îl enervă la culme. 

- Atunci ia una dintre nenumăratele femei din jurul 
tău și însoară-te. 

Sfatul deloc politicos al celui mai bun prieten al său 
ar fi putut să fie valoros dacă Blake ar fi putut să aibă în- 
credere în femeile din viaţa lui. Din păcate, nu putea. 

- Şi să risc să pierd totul? Mă cunoşti prea bine! N-am 
nevoie de emoţii şi de sentimentalisme ca să închei un 
act atât de important precum o căsătorie. 

Un act era exact ceea ce îi trebuia. Un contract. O 
înţelegere de afaceri care ar fi fost în beneficiul ambelor 
părți, încheiat pe un an. După aceea puteau să o apuce 
pe drumuri separate și să ignore complet că s-ar fi cu- 
noscut vreodată. 

- Unele dintre femeile cu care te afișezi ar fi fericite 
să semneze un acord prenupţial. 

Blake deja se gândise la asta. Însă lucrase din răspu- 
teri la reputaţia lui de ticălos impasibil, total lipsit de 
orice fel de emoție, și nu avea nevoie să strice asta pre- 
făcându-se că este îndrăgostit ca să aibă cu cine să urce 
treptele de la oficiul stării civile. 

- Am nevoie de cineva care să fie de acord cu planul 
meu, cineva cu care să nu am absolut nimic. 

-Şi eşti sigur că genul ăsta de agenţie matrimonială 
e calea cea bună? 

- De fapt, nu e agenţie matrimonială, e o agenţie care 
îţi găsește pe cineva cu care te potrivești. 

- Păi şi care-i diferenţa? 

- Că ei nu fac alegeri care să corespundă intereselor 
tale în plan sentimental. Ei fac alegeri care să corespun- 
dă intereselor și statutului tău. 

- Ce romantic! 

Sarcasmul lui Carter îi răsună puternic în ureche. 

- Din câte se pare, nu sunt singurul care are nevoie 
de așa ceva. 

Carter râse până ce se înecă. 

- Pe bune, încercă să-și recapete respiraţia. Eu nu cu- 
nosc nici un alt bărbat care să aibă un titlu nobiliar ca al 
tău şi să fie la fel de bogat și care să apeleze la o persoană 
străină să-i facă lipeala cu cineva. 

- Tipul acesta are recomandări excelente, se pare că e 
un om de afaceri priceput, care îi ajută pe bărbaţii ca mine 
în situaţii similare. 

- Cum îl cheamă? 

- Sam Elliot. 

- N-am auzit niciodată de el. 

Traficul bloca intersecția de la două străzi distanță de 
locul în care avea loc întâlnirea lui cu omul de afaceri. 
Secundele se scurgeau ticăind, trecând deja dincolo de 
ora la care era programată întâlnirea lui. Fir-ar să fie, 
ura să întârzie. 

- Trebuie să închid. 

- Sper că ştii ce faci. 

- Fac afaceri, Carter. 

Prietenul lui pufni dezaprobator. 

- Ştiu. Că doar la relaţii nu te pricepi deloc. 

-Să ţi-o trag. 

Insă Blake ştia că prietenul lui avea dreptate. 

- Nu ești genul meu. 

Şoferul lui Blake ţâșni brusc din coloană ca să mai 
prindă lumina verde a semaforului. Fără pic de ezitare, 
exact așa cum îl voia șeful lui. 

- Ne vedem diseară să bem ceva. 

Blake închise telefonul, îl strecură în buzunarul ha- 
inei și se lăsă pe spate pe banchetă. Așadar, întârziase. 
Cei în poziţia lui puteau să vină și cu jumătate de oră 
mai târziu faţă de ora stabilită, şi totuși să aibă parte de 
oameni care să se dea peste cap ca să facă să pară că era 
de fapt vina lor. O grămadă de lucruri depindeau de 
rezultatul acestei întâlniri. Găsirea unei soţii înainte 
de încheierea săptămânii ca să păstreze casa strămoșilor 
săi şi domeniul ce venea la pachet cu titlul său nobiliar - 
ca să nu mai pomenim de restul averii tatălui său - de- 
pindea de Sam Elliot. 

Spera din tot sufletul ca persoana cu care luase le- 
gătura asistentul său personal știa despre ce vorbeşte. 
În caz contrar, Blake s-ar fi trezit obligat să abordeze su- 
biectul căsătoriei cu Jacqueline sau poate cu Vanessa. 
Jacqueline își iubea independenţa chiar mai mult decât 
ar fi iubit banii lui. Faptul că mai avea încă un iubit, pe 
lângă el, o elimina din cursa pentru statutul de soţie. 

Astfel rămânea doar Vanessa. Frumoasă, blondă și 
deja pe cale de a deveni curând fostă iubită din cauza 
aluziilor tot mai multe cum că ar fi vrut oficializarea 
relaţiei lor. De fapt, nu îi plăcea defel să o lase să-și facă 
iluzii deșarte. Chiar dacă era un ticălos cu femeile, ni- 
ciodată nu se purtase cu indiferență. Ceea ce, sigur, era 
posibil să fi fost contrazis de unele doamne și chiar de 
tabloidele ce îl etichetaseră drept îngâmfat și perfid. 

Dacă presa urma să miroasă ce punea el la cale, aveau 
să umple paginile cu povestea asta și să o transforme în 
subiect de cancan. ar lui i-ar fi plăcut să evite orice fel 
de scandal. Pe de altă parte, oricât de complicat ar fi fost 
să construiască o anume realitate, știa bine că această 
falsă căsătorie a sa trebuia să pară reală pentru a îi sati- 
sface pe avocaţii tatălui său. 

Neil opri lângă bordură mașina lungă de culoare 
neagră și îi deschise grăbit portiera lui Blake în faţa 
cafenelei văruită în alb şi verde. Cu servieta în mână, 
Blake ignoră capetele întoarse după el când pâși hotărât 
în partea din față a cafenelei. Mirosul puternic de boa- 
be de cafea proaspăt râșnite îi umplu nările în timp ce 
cerceta din priviri mesele, uitându-se după bărbatul pe 
care el şi-l imaginase ca fiind Sam Elliot. Blake presupu- 
se că va da de un bărbat îmbrăcat la patru ace și având 
la purtător o mapă plină cu dosarele potenţialelor 
sale soții. 

La prima privire aruncată în jur, nu identifică pe 
nimeni care să corespundă descrierii, așa că își scoase 
ochelarii de soare şi o porni înainte. La o măsuţă, un 
cuplu de tineri cu laptopurile în față își sorbeau cafeaua 
cu lapte. La o altă masă, un bârbat îmbrăcat în panta- 
loni scurți și un tricou se certa cu cineva la telefon. La 
tejghea, comandând ceva, era un cuplu cu un cărucior 
de copil. Înaintând şi mai mult, Blake observă silueta 
subțire a unei femei cu păr bogat cârlionțat, castaniu-roș- 
cat, revărsat pe umeri. Vârful piciorului ei bătea nerâb- 
dător în podea sau poate că asculta muzică la niște căști 
minuscule. Cercetând cu privirea în continuare mica 
mulţime de oameni, Blake descoperi un bărbat singur 
așezat pe un scaun tapițat. Era îmbrăcat cu o pereche de 
pantaloni lejeri şi părea să aibă în jur de patruzeci și şap- 
te-patruzeci și opt de ani. În locul unei serviete, bărba- 
tul ţinea în mână o carte. Blake își miji ochii, încercând 
să-i capteze atenţia. În loc de un licăr de înţelegere, însă, 
privirea sumbră a bărbatului reveni înapoi la cartea sa. 

La naiba, poate că domnul Elliot era blocat în același 
trafic infernal. 

Nu se împăcase niciodată cu potenţialii clienţi care 
întârziau, indiferent de ce tip de afaceri se ocupau. 
Dacă ar fi avut de ales, Blake s-ar fi întors pe loc şi ar 
fi plecat. Trecând pe lângă roșcata singuratică, Blake 

ocoli căruciorul de copii și comandă o cafea neagră, 
după care se resemnă să ia loc pentru câteva minute 
şi să aștepte. Își puse servieta pe un scaun gol şi se 
întoarse să își ia cafeaua când adolescentul de la bar îi 
strigă numele. 

Simţi aproape fizic privirea insistentă a cuiva de-a 
lungul șşirei spinării. Ochii lui cercetară încăperea de 
jur împrejur ca să vadă cine se uita la el. Instantaneu, 
o pereche de ochi verzi ca smaraldul se mijiră în mo- 
mentul în care ajunse la ei. Femeia minionă care stătea 
singură nu asculta muzică și nu citea nici o revistă. Se 
uita lung fix la el. 

Privirea ei intensă se întoarse spre un mic laptop îna- 
inte să revină în direcţia lui. În ea licări senzaţia evidentă 
de recunoaştere. Mai văzuse și înainte expresia aceasta, 
ori de câte ori cineva îi asocia numele cu imaginea. Aici 
în California, nu se întâmpla atât de des, însă era sufici- 
ent de frecvent ca Blake să o recunoască. 

Femeia părea suficient de inofensivă. Asta până în 
momentul în care ea deschise gura și i se adresă direct: 

- Aţi întârziat. 

Două cuvinte. Nu fu nevoie decât de două cuvinte, 
spuse cu o voce atât de joasă încât i se păru indecent de 
sexy - genul de voce ce le-ar fi făcut de rușine până și pe 
operatoarele liniilor erotice - ca să îl lase pe Blake mut 
de uimire. 

În sfârşit, reuși să percuteze la vorbele roșcatei. 

- Poftim? 

- Sunteţi domnul Harrison, corect? 

Întrebarea era simplă, însă lui Blake i se păru aproape 
imposibil să o înţeleagă. Așa că răspunse din inerție, 
complet uluit de femeia din faţa sa: 

- Da. 

Ea se ridică în picioare, ajungându-i nu mai sus de 
umăr. 

- Sam Elliot, se prezentă ea și îi întinse mâna. 

Nu se întâmpla prea des ca Blake să se simtă dat pe 
spate. Și totuși, cu numai câteva cuvinte, femeia din fața 
lui reușise. Întinse mâna şi o cuprinse pe a ei, şi fu stră- 
bătut de un val de căldură. Privirea ei străpungătoare şi 
zâmbetul încrezător scăzură în intensitate când își strân- 
seră mâinile. Palma ei era rece, chiar dacă pe figură nu 
i se citea nici o emoție. 

- Nu sunteţi bărbat. 

Lui Blake îi veni să-și dea una. Probabil că fusese 
cel mai stupid lucru pe care îl spusese unei femei în 
viaţa lui. Oricum, domnişoara Elliot răspunse plină de 
nonşalanţă: 

- Nici n-am fost vreodată. 

li zâmbi larg oferindu-i privirii dinţii perfecţi în timp 
ce își trăgea mâna dintr-a lui. lar el avu instantaneu o 
senzaţie de pierdere. 

- Mă aşteptam să mă întâlnesc cu un bărbat. 

- Mi se întâmplă foarte des genul acesta de confu- 
zii. Şi, în majoritatea timpului, funcționează în avan- 
tajul meu. 

li arătă înspre scaunul de pe partea cealaltă a mesei. 

- N-aţi vrea să luaţi loc ca să putem să începem? 

El ezită, nefiind sigur dacă ar trebui să continue acest 
„interviu“ ori să insiste asupra schimbării sexului femeii. 
Nu se considera defel misogin, însă contemplarea felu- 
lui în care femeia se aşeză pe scaun și își încrucișă picioa- 
rele acoperite cu nişte pantaloni lejeri îi distrase atenția 
de la scopul venirii lui aici şi o plasă direct asupra ei. 
Sam Elliot putea fi considerată imaginea emblematică a 
contradicţiei în termeni, iar Blake încă nu aflase nimic 
despre această femeie. 

Avea să îi acorde zece minute ca să îi demonstreze 
că îi putea oferi serviciile de care avea nevoie. Dacă nu, 
avea să treacă mai departe și să caute și alte opţiuni. 

Blake îşi desfâcu nasturele de sus de la haina costu- 
mului înainte să se așeze și el la masă: 

-Sam este prescurtarea de la Samantha? 

- Da. 

Samantha nu se uită în ochii lui în timp ce scotea un 
teanc de hârtii dintr-o mică servietă pe care o sprijinise 
lateral de scaunul ei. Zâmbetul scurt pe care ea îl afişa- 
se dispăruse, fiind înlocuit de o expresie serioasă ce nu 
lăsa să se citească nimic din ce gândea. 

- Folosiţi „Sam“ ca să vă păcăliţi clienţii? 

Mâna ei se opri în timp ce împingea teancul de hârtii 
în direcţia lui. 

- Aţi mai fi venit dacă aţi fi ştiut că sunt femeie? 

Probabil că nu. Fără să își spună vorbele cu voce tare, 
el se uită atent la ea. 

Samantha își înclină ușor capul într-o parte şi 
continuă: 

- Deci îmi confirmaţi că am dreptate, domnule Har- 
rison. Daţi-mi voie să văd dacă vă înțeleg și vă interpre- 
tez intenţiile. În minte, ați stabilit un timp-limită în care 
să vă dovedesc că sunt persoana potrivită pentru ceea ce 
vă trebuie. Care a fost acesta? Douăzeci de minute? 

- Zece, îi scăpă lui, fâră să vrea. 

De ce mama naibii se părea că femeia aceasta cu vo- 
cea ei de budoar îl lăsa pur și simplu fără capacitatea 
de a-şi ţine gura? 

Ea zâmbi din nou, iar lui i se strânse stomacul de la 
senzaţia puternică de dorinţă atât de neașteptată și de 
complet nepotrivită. 

- Zece minute, repetă ea. Ca să expun pe scurt cum 
anume plănuiesc să vă găsesc soţia perfectă pentru 
scopurile dumneavoastră pe termen scurt. Un om de 
afaceri ca dumneavoastră se așteaptă la eficienţă fâră 
tăgadă şi la nici un fel de încărcătură emoţională care să 
complice lucrurile. 

Ea se uită cu atenţie la el, fără ca privirea din ochii 
ei verzi să scadă în intensitate. Nasul ei obraznic cu 
pistrui arăta prea inocent deasupra buzelor rozalii 

delicioase ce rosteau cuvintele cu o voce inconfunda- 
bilă, precum cele de la liniile erotice, când formezi 
898989. 

- Deci până aici am dreptate? 

- În totalitate. 

- Femeile sunt creaturi sensibile, emotionale, de alt- 
fel principalul motiv pentru care asistentul dumneavoas- 
tră personal a apelat la serviciile mele. Bănuiala mea 
este că există multe femei care şi-ar vinde sufletul ca să 
se mărite cu dumneavoastră, domnule Harrison, însă 
nu aveţi suficientă încredere în ele ca să le încredinţaţi 
acest titlu. 

În majoritatea timpului, el era cel care spunea clar 
și răspicat de ce avea nevoie. Postura schimbată și in- 
versată de-acum ar fi trebuit să-l facă să se simtă cumva 
aiurea, vulnerabil chiar. Într-un fel sau altul, însă, ascul- 
tând-o pe Sam Elliot, care în mod clar nu era bărbat, 
cum expunea concis situația problematică în care se afla 
nu îl făcea să se simtă deloc ciudat. Dimpotrivă, se simţi 
cât se poate de confortabil. Venise deci exact la locul 
potrivit ca să își rezolve situația. 

- De unde ştiu că pot avea încredere într-o femeie pe 
cate o s-o găsiţi dumneavoastră! 

- Am grijă să cercetez de fiecare dată orice potenţi- 
ală candidată de pe lista mea și-o fac pe de-a întregul, 
aşa cum se întâmplă şi în cazul clientului. Verificările 
detaliate ale originii, trecutului și pregătirii profesio- 
nale scot la iveală obligaţiile de natură financiară, obi- 
ceiurile personale și orice posibile secrete ascunse de 
familia respectivei. 

- Păreţi mai degrabă detectiv particular. 

- Ba deloc. Însă îmi dau seama de ce aţi crede așa 
ceva. Ceea ce fac eu este să intermediez întâlnirea unor 
persoane care să se potrivească. 

Blake se sprijini pe spate și își încrucișă mâinile dea- 
supra pieptului. O plăcea, hotārî el, adăugând în minte 
alte zece minute la timpul deja prestabilit. 

- Așadar, să continui? 

El se întinse să-și ia cafeaua în timp ce dădu aproba- 
tor din cap. 

Sam înșfâcă un creion și întoarse hârtiile pe care i le 
împinsese mai devreme în faţă, trăgându-le înspre ea. 

- Am câteva întrebări pentru dumneavoastră înainte 
să permit ca povestea asta să meargă mai departe, 

Sprânceana lui Blake se înălță la auzul vorbelor ei. 
Interesant. 

- Cât timp trebuie să vă dovedesc că sunt bun pentru 
povestea asta, domnişoară Elliot? 

Ea își aruncă rapid privirea în sus printre genele ei 
lungi. 

- Cinci minute. 

Blake se aplecă în faţă, complet intrigat de ce mama 
naibii ar fi putut afla ea despre el într-un interval atât 
de scurt. 

- Aţi fost vreodată arestat? 

Nu avea cazier, însă nu asta era întrebarea. 

Ştia că, dacă o minţea pe Sam, ea avea să își strângă 
lucrurile şi să iasă pe ușă. 

- Aveam șaptesprezece ani, iar puştiul pe care l-am 
pocnit se dădea agresiv la soră-mea. Incidentul a fost 
îngropat şi dat uitării. 

Așa cum se întâmpla cu toate belele din viaţa copiilor 
de rangul lui. 

- Aţi lovit vreodată o femeie? 

El deveni brusc extrem de serios. 

- Niciodată. 

- Aţi vrut vreodată s-o faceţi? 

Ea îl urmărea atentă acum, cu ochii pătrunzători. 

- Nu. 

Violenţa nu fâcea parte din personalitatea lui. 

- Am nevoie de numele celui mai apropiat prieten al 
dumneavoastră. 

- Carter Billings. 

Ea îşi notă numele. 

- Cel mai mare duşman? 

Nu anticipase această întrebare. 

- Nu sunt sigur cum să răspund la asta. 

- Atunci, dati-mi voie să parafrazez. Cui anume din via- 
ţa dumneavoastră i-ar plăcea să vadă că păţiţi ceva rău? 

În primele lui gânduri își trecu în revistă lista de aso- 
ciaţi de afaceri care ar fi avut de ce să se fi simţit ofensaţi 
în decursul anilor. Nici unuia dintre ei nu i-ar fi fost 
mai bine în momentul acesta dacă el ar fi dat ortul po- 
pii. Exista o singură persoană care ar fi putut însă avea 
o altă opinie. 

-La imaginea cui anume vā gândiţi, domnule 
Harrison? 

Blake luă o gură din cafea și o auzi cum îi ajunge în 
fundul stomacului cu un bubuit parcă. 

- Există o singură persoană. 

Samantha își ridică privirea spre a lui, așteptând. 

- Vărul meu, Howard Walker. 

O ușoară coborâre a bārbiei și o cădere bruscă a ume- 
rilor, acestea erau singurele lucruri care indicau impac- 
tul cuvintelor lui asupra ei. Însă, spre surprinderea lui 
Blake, Samantha Elliot scrise informaţia și nu îl chestio- 
nă mai mult de-atât. 

Luă coala de deasupra teancului de hârtii şi i le înmâ- 
nă lui pe celelalte. 

-O să trebuiască să completaţi astea. Puteţi să mi le 
trimiteţi prin fax la numărul din subsolul paginii opt. 

-Am trecut testul dumneavoastră, domnişoară Elliot? 

- Onestitatea e cuvântul-cheie de-a lungul întregu- 
lui acestui proces. Până acum, totul este în regulă 
pentru mine. 

Fu rândul lui Blake să zâmbească. 

- Aş fi putut să mint cu privire la acuzația de agresi- 
une fizică. 

Samantha începu să își împacheteze lucrurile în timp 
ce vorbea. 

- Numele lui era Drew Falsworth. Aveaţi șaptespreze- 
ce ani și două luni când i-aţi spart nasul la un meci de 
polo, la şcoala privată la care mergeați amândoi. Drew 
avea reputaţia de a ieși cu diverse fete doar cât îi trebuia 
să ajungă cu ele în pat înainte să le dea papucii și să 
treacă la următoarele. Sora dumneavoastră a fost sufici- 
ent de deşteaptă să stea deoparte. Dacă nu l-aţi fi lovit 
pe nemernicul acela ca să vă protejaţi sora sau m-aţi fi 
minţit şi aș fi aflat despre asta, acest interviu s-ar fi în- 
cheiat înainte ca măcar să vă așezați. 

- Cum mama naibii... 

- Am o listă foarte cuprinzătoare de cunoștințe. Și 
sunt sigură că o să aflaţi despre majoritatea dintre ele 
înainte de sfârșitul acestei zile. 

„Ba bine că nu!“ Avea să vorbească la telefon cu asis- 
tentul lui înainte să ajungă la mașină. 

-Cât o să mă coste asta, domnişoară Elliot? 

- Consideraţi-mă un intermediar. Când avocatul 
dumneavoastră o să redacteze acordul prenupţial, ți- 
neti minte că douăzeci de procente din ceea ce o să îi 
oferiţi viitoarei dumneavoastră soții îmi vor fi plătite 
mie în avans. 

-Şi dacă nu o să-i ofer decât o mică rentă? 

- Femeile cu care lucrez au o sumă minimă prevăzută 
în teancul acela de hârtii. 

-Şi dacă femeia nu respectă partea ei de înțelegere? 
Dacă o să conteste contractul după un an? 

Samantha rămase așa în picioare, nedându-i lui Blake 
nici o alternativă în afară de a se ridica și el în picioare 
lângă ea. 

-N-o s-o facă. 

- Păreţi atât de sigură. 

- Suma prestabilită de bani, partea ei, merge într-un 
cont. Dacă femeia se va lupta să obţină mai mult, aceia 
vor fi banii cu care vor fi plătiți avocaţii dumneavoastră 
ca să o oprească. Orice rămâne din ei îi puteţi păstra. 
Singura situaţie în care lucrurile ar fi altfel ar fi dacă ar 
apărea un copil în decor, iar testele de paternitate ar do- 
vedi că este al dumneavoastră. Nu mă ocup de procese 
de divorț în care sunt implicați copii. Nu o să depindă 
decât de dumneavoastră să v-o ţineţi în pantaloni, dom- 
nule Harrison - adică, bineînţeles, dacă intenţionaţi să 
puneţi capăt mariajului după perioada de un an asupra 
căreia s-a convenit. Dacă nu, atunci casă de piatră, să 
trăiţi fericiți până la adânci bătrâneţi și să îi puneţi co- 
pilului numele meu. 

Femeia se gândise la tot și toate. Așa că a spune că era 
impresionat era un biet eufemism. 

- Am nevoie de hârtiile acestea în după-amiaza asta 
până la ora trei. O să vă trimit până la cinci o listă cu po- 
tenţiale candidate. Începând chiar de mâine o să aran- 
jăm nişte întâlniri dacă programul dumneavoastră o 
va permite. 

Blake se plecă, îi ridică servieta femeii și i-o dădu. Ea 
își înlătură de pe ochi o şuviță rebelă de păr și își trecu 
toarta servietei peste umăr. 

- Mai aveţi alte întrebări pentru mine, domnule Har- 
rison? Sau ar trebui să vă spun „domnia voastră“? 

Accentul ușor tărăgănat cu care rostogoli parcă de pe 
limbă titlul lui nobiliar cu vocea ei hipnotică i se pāru 
absolut uluitor, cu siguranță ceva cu care i-ar fi plăcut 
să se obișnuiască. Nu lar fi deranjat să o audă din nou, 
la telefon... 

- Ce-ar fi să-mi spui Blake? 


De îndată ce Sam știu că nu este urmărită cu privirea, 
se strecură la volanul mașinii sale şi îi permise zâmbe- 
tului larg, de la o ureche la cealaltă, precum al pisicii 

de Cheshire!, pe care se chinuise destul timp să și-l ţină 
ascuns, să i se întindă pe față. li veni chiar să se bâţâie 
pe scaun cu fundul lipit de pielea moale, precum un 
personaj de desene animate. 

- Să fie al naibii dacă nu era cazul să se întâmple, își 
şopti ea în barbă. 

Ducele cel elegant era pașaportul ei pentru liga su- 
perioară. De când fondase firma Alliance, își imaginase 
clienți precum Blake Harrison stând la coadă pentru 
serviciile ei - oameni bogaţi care aveau nevoie să își gä- 
sească o soţie ca să își bifeze și asta pe lista lucrurilor 
pe care trebuie să le facă în viaţă. Le găsise soţii bărba- 
ţilor care nu aveau timp sau nu doreau să intre în jocul 
întâlnirilor în oraș și înfiripării unei legături romanti- 
ce. Oameni care nu căutau iubirea, ci pur și simplu un 
companion. Unii voiau să aibă o soţie astfel încât iubi- 
tele lor să înceteze să-i mai bată la cap să le ia un inel. 
lar până în momentul de faţă, avea o grămadă de reco- 
mandări personale ce o ajutaseră să își clădească aface- 
rea şi să obțină un câștig constant şi stabil cu care să 
se întreţină. 

Cu Harrison și potenţialul profit estimat de pe urma 
lui, avea să fie în măsură să își plătească cea mai mare 
parte din cheltuieli timp doi sau trei ani buni. Sau cel 
puțin așa spera. 

El însuși milionar, Harrison nu avea nevoie de banii 
răposatului său tată. Însă, dacă îngăduia ca un cont ban- 
car, suficient de mare ca sâ cumpere o ţărișoară de mici 
dimensiuni, să dispară în malaxorul organizaţiilor şi a 
actelor caritabile sau să încapă pe mâna vărului despre 
care îi vorbise Blake, ar fi fost mare, mare păcat. Cu 
toată corupţia și scandalul asociate cu actele de caritate, 
nu se putea spune unde aveau să sfârșească acei bani sau 
ale cui buzunare aveau să le umple. 


1 Pisica de Cheshire este un personaj de ficțiune popularizat de scrii- 
torul Lewis Carroll în romanul Alice în Tara Minunilor. (n.tr.) 

Sam știa din propria experiență cum banii meniti 
să ajute şi să facă fapte bune ajungeau adesea pe mâna 
unor ticăloși fără scrupule, avizi de avere. Situaţia lui 
Harrison avea să aducă de la sine tot felul de aspecte 
particulare cu care nu se mai confruntase până atunci. 
Era posibil ca titlul lui nobiliar să fie cea mai mare pro- 
blemă de depăşit. Avea să trebuiască să verifice cu aten- 
ţie potenţialele candidate ca să se asigure ca nu cumva 
acestea să aibă fantezii desprinse din basme despre po- 
sibilitatea de a deveni ducese într-o zi. Anii întregi de 
filme de animaţie marca Disney erau greu de combătut, 
şi, dată fiind şi înfăţişarea aparte a lui Harrison, femeile 
ar trebui să fie oarbe să nu vrea de la acest bărbat mai 
mult decât banii sau titlul. 

Fotografiile pe care le văzuse cu el nu îl avantajaseră, 
ba chiar îl nedreptăţiseră. Ea întotdeauna se uitase în 
sus la bărbaţi, trebuia să o facă la înălțimea ei de un 
metru și șaizeci şi cinci de centimetri, însă Blake avea 
cel puţin un metru optzeci și cinci și nişte umeri pu- 
ternici. Văzuse într-un tabloid fotografii de-ale lui pe 
o plajă din Tahiti, care îi dăduseră un indiciu asupra 
fizicului ce se ascundea sub costumul lui sobru. Când 
pășise în cafenea, toţi ochii se întorseseră spre el, deși 
el nici măcar nu observase acest lucru. Pur şi simplu 
măturase cu privirea încăperea uitându-se după ea. 
Cu orice alt client, s-ar fi ridicat în picioare în secun- 
da în care acesta ajunsese la ușă, însă cu Blake avusese 
nevoie de un moment ca să își vină în fire. Maxilarul 
lui ferm şi aspru şi izbitorii lui ochi cenușii îi tulbura- 
seră calmul în mod normal imperturbabil și îi făcuseră 
inima să îi sară din piept. 

Înfăţişarea lui avea să constituie un aspect problema- 
tic. Ar fi fost cel mai bine pentru toţi cei implicaţi ca fe- 
meia pe care el avea să o aleagă să îi fie soţie să locuiască 
într-o ţară în timp ce el locuia în alta. Căci să petreacă 


Contract de căsătorie 21 


ceva timp cu el însemna să tenteze orice femeie care nu 
era moartă să se culce cu el. 

Sam își scoase telefonul mobil din geantă şi își sună 
asistenta. 

- Alliance, mă numesc Eliza. 

- Bună, eu sunt. 

- Cum a mers? 

Cu întrebarea ei, Eliza trecuse direct la subiect. 

- Perfect. Ai scos dosarele şi ai dat telefoanele de 
rigoare? 

- Da. Joanne a fost singura indisponibilă la momen- 
tul acesta. 

Lui Sam îi veni în minte imaginea brunetei înalte. 

- Pe bune? De ce? 

- Din câte se pare are un iubit. 

Mda, ăsta chiar era un motiv suficient de întemeiat 
să zădărnicească căsătoria cu un alt bărbat. Fără Joanne, 
mai erau alte trei candidate perfecte. Cu excepţia ca- 
zului în care lui Blake nu-i plăceau femeile frumoase, 
până miercuri, avea să-i facă bărbatului rost de o soție. 
Era abia luni. 

- E pierderea ei. 

- Vii încoace? 

- Mai am ceva de făcut, după care pornesc într-acolo. 

- Adu şi ceva de mâncare pentru prânz. 

Eliza şi Sam fuseseră deja prietene, cu mult înainte 
de a demara relaţia lor de afaceri. 

-În calitate de şefă a ta, n-ar trebui să fii tu cea care 
să-mi aduci mâncarea la prânz! o tachină ea. 

- Nu când patroana care mă exploatează la maxi- 
mum nu stă la birou suficient de mult ca să se ocupe de 
telefoane. 

La birou... ce glumă. Sam folosea dormitorul liber al 
casei ei cu etaj în care locuia, una din şirul lung de case 
de pe stradă cu pereţii comuni. 

Râzând, Sam spuse: 

- O să ajung acolo în jumătate de oră. 

- Poate ar fi bine ca mai întâi să suni la Moonlight. 

Sam se înălță ușor în scaun. 

- De ce? S-a întâmplat ceva? 

Îngrijorarea îi rezonă în stomac, producându-i o sen- 
zaţie cunoscută de panică. 

-Nimic urgent. Din câte se parte, Jordan nu mä- 
nâncă atât de mult pe cât şi-ar dori ei. S-au gândit c-ar 
trebui să treci pe-acolo să stai de vorbă cu ea. 

Samantha scoase un oftat îndurerat și își forță umerii 
să se relaxeze. 

- OK. 

Planurile ei pentru după-amiază aveau acum să se 
complice cu un drum suplimentar la sanatoriul unde 
era îngrijită sora ei mai mică. Ultima oară când Jordan 
încetase să mai mănânce, ajunsese la spital suferind de 
o infecţie care i se răspândise în sistemul circulator. Sam 
sperase că sora ei este deprimată și nu bolnavă. Era trist 
că acestea erau principalele motive pentru care Jordan 
nu mânca. 

Dar ce altceva ar mai fi putut fi? Depresia condusese 
la tentativa de sinucidere a lui Jordan, care, în loc de 
deces, se soldase cu un atac cerebral. 

-O să întâzzii, însă dacă poţi să aștepți, o să aduc și 
masa de prânz. 

- Anunţă-mă dacă durează prea mult. 

- Aşa o să fac. Mulţumesc. 

Sam închise, porni maşina și se îndreptă spre 
Moonlight Villas. Clinica exclusivistă o costa peste o 
sută de mii pe an și era motivul pentru care Samantha 
avea nevoie de venitul pe care Lar fi adus o afacere cu 
Blake Harrison. Întârziase cu o lună la plata cheltuieli- 
lor și a facturilor ei şi întotdeauna elibera cecurile de 
plată către Moonlight cu o întârziere de o săptămână 
sau două. Ultimul lucru pe care Sam îl voia era să cede- 
ze sub presiunea financiară și să ajungă să o interneze 


Contract de căsătorie 23 


pe Jordan într-o clinică de stat. Acolo fata ar fi fost igno- 
rată şi într-o lună de zile s-ar fi ales cu escare și infecţii 
netratabile. Nu, Sam era mai degrabă dispusă să locu- 
iască afară, în mașină, înainte să permită ca așa ceva să 
se întâmple. 

Cu imaginea ducelui în minte, Sam ştia că lucrurile 
nu aveau cum să se ducă pe apa sâmbetei în halul ăla. 
Bărbatul avea de pierdut aproape trei sute de milioane 
provenite din averea tatălui dacă nu se însura până la 
sfârșitul lunii. Probabil că Blake avea să-i plătească feme- 
ii cu care avea să se căsătorească o sumă frumușică şi pe 
cale de consecință să plătească firma Alliance cu sufici- 
ent de mulţi bani cât să o menţină pe linia de plutire 
o vreme. Tot ceea ce Sam avea de făcut era să alinieze 
frumos femeile și să se asigure că nici una nu avea să 
facă ceva necugetat. 

O nimic toată. Sau cel puţin așa spera. 


capitolul 2 


Blake râsfoi fotografiile şi dosarele celor trei femei pe 
care Samantha i le trimisese. Fiecare în parte era perfec- 
tă. Erau educate, cultivate și frumoase. Şi-atunci de ce 
mama naibii se înscriseseră pe statul unei agenţii ma- 
trimoniale ca să își găsească un soţ temporar? Trebuia 
să existe o legătură între ele și domnișoara Peţitoare în 
persoană, însă Blake nu o vedea. 

Candidata nr. 1, Candice... Nici un nume de fami- 
lie. Conform celor înscrise în portofoliul de prezen- 
tare, era studentă în anul doi la Facultatea de Drept cu 
obișnuitele imprumuturi făcute în scop educaţional. 
li plăceau artele și îşi petrecea timpul liber alergând 
la maratoane. Blake privi din nou fotografia. Asemă- 
narea ei cu Jacqueline era înfricoșătoare. Samantha 
se gândise la tot; pusese chiar și măsurile și greutatea 
acestor doamne în josul paginii. În notele explicative, 
Sam făcuse o adnotare despre cum serviciile matrimo- 
niale foloseau adesea fotografii din liceu prelucrate în 
Photoshop, însă cei de la Alliance își actualizau foto- 
grafiile la fiecare șase luni. 

Candidata nr. 2, Rita... Din nou, nici un nume de 
familie. Asistentă medicală care fâcea cursuri pregătitoa- 
re pentru Facultatea de Medicină. Îi plăceau plimbările 
cu barca şi să petreacă timp în locuri exotice. Călătorise 
destul de mult, însă din documentele lui Sam nu reie- 
şea cum își permitea acest hobby. 

Candidata nr. 3, Karen... Blake nu se mai deranţă să 
se mai uite după un nume de familie. Ştia că nu era nici 
unul. Karen ar fi trebuit să fie model. Ochii ei de un 
albastru ametitor şi părul de un blond spălăcit ar fi lăsat 

cu gura căscată orice bărbat. Karen nu studia și nu avea 
nici un fel de împrumuturi pentru a merge la școală. 
Conducea un fel de firmă de îngrijire la domiciliu şi 
medita copii la un club de băieți și fete. 

Femeile erau perfecte, așa că oare de ce Blake avea un 
sentiment angoasant că erau toate nepotrivite? Blake se 
împinse în față în scaunul lui și își luă telefonul. 

Când asistentul lui răspunse, Blake spuse: 

- Ei bine, Mitch? 

- Încă mai am vreo două telefoane la care nu mi s-a 
răspuns, însă am găsit niște lucruri interesante despre 
domnișoara Elliot. 

- Minunat, adu-mi-le. 

Blake păși prin biroul său cu ferestre din podea până 
în tavan și se uită în jos la oraşul de dedesubt. Condu- 
cându-și afacerea din domeniul transportului maritim 
din patru puncte diferite de pe glob, îi conferea mai 
multă putere și control față de competitorii säi. Își con- 
struise afacerea pornind de la o sumă mică, în ciuda 
dezaprobării tatălui său. Dorinţa lui Blake de a-i dovedi 
tatălui că nu avea nevoie de banii sau de titlul său îi 
alimentase motivaţia și hotărârea de a o face. Cu toate 
acestea, numele Harrison îi deschisese multe uși de-a 
lungul anilor și nu era dispus deloc să piardă prostește 
cea mai mare parte a moștenirii sale, îndeosebi în con- 
dițiile în care bătrânul murise de-atât timp. 

Mitch ciocăni la ușă înainte să intre. 

Întorcându-se pe călcâie, Blake dădu din cap spre mă- 
suţa de cafea din colțul biroului său unde putea să vadă 
dosarele pe care Mitch le avea în mână. 

- Hai să ne uităm la astea acolo. 

Mitch se aşeză și pierdu puţin timp să aranjeze hârti- 
ile ca să le vadă Blake. 

- Samantha Elliot, douăzeci şi şapte de ani, născută 
în Connecticut, fiică a lui Harris şi Martha Elliot. 

Blake se aşeză. 

- De ce îmi sună cunoscute aceste nume? 

-Aşa ar și trebui. Ani de zile Harris a fost un per 
sonaj foarte mediatizat când a fost acuzat de evaziune 
fiscală şi deturnare de fonduri. El și familia lui locuiau 
într-un conac de douăzeci de milioane de dolari, aveau 
case de vacanţă în Franța și Hawaii - toate ingredientele 
unei poveşti de succes din America. 

Blake își amintea. Marele om de afaceri din New York 
îşi dirijase fondurile prin prealăudatele scheme Ponzi. 
Eliberase polițe de asigurare pentru case, pământ, afa- 
ceri şi proprietăți unor victime ce nu suspectau nimic, 
fâră vreun fel de intenție de a le plăti. Dacă nu îl înșela 
memoria, Blake își amintea cum agenţii federali se chi- 
nuiseră să dovedească faptul că este vinovat de corupție 
și, în schimb, reușiseră să îl închidă pentru că nu își 
plătise taxele. Conturile și bunurile lui fuseseră blocate 
şi confiscate, iar familia i se destrămase. 

- Martha, soţia, n-a putut să facă faţă decăderii, pier- 
derii statutului social, a luat o cutie de pastile cu o jumă- 
tate de litru de gin și nu s-a mai trezit. 

Mitch relata detaliile vieţii familiei Samanthei Elliot 
ca și cum ar fi fost vorba de o telenovelă. 

- Conform celor relatate în media, sora Samanthei, 
Jordan, a încercat să urmeze exemplul mamei sale, dar 
nu a reușit, alegându-se în schimb cu o disfuncţionali- 
tate a creierului. Încă mai aştept detalii referitoare la 
unde anume este fata acum. Samantha a supraviețuit 
acestui calvar, însă a ajuns să adune rămășițele famili- 
ei. A renunţat la facultate, unde studia administrarea 
afacerilor. Probabil că pusese deoparte o mică sumă de 
bani de care guvernul n-a ştiut ca să se ocupe de îngriji- 
rea surorii sale. 

Mitch luă o gură de aer și îi dădu lui Blake o listă 
de nume. 

- Ce-i asta? 

-Aceştia sunt oamenii cu care domnișoara Elliot 
are legături. Faptul că a crescut printre cei bogaţi și a 
fost conectată la această lume a avut drept rezultat niște 
prietenii de durată. Adulții au întrerupt toate legăturile 
cu familia Elliot când aceștia au decăzut, însă prietenii 
Samanthei, nu. Pe acea listă se află o fiică de senator 
și doi avocaţi care urcă extrem de rapid în ierarhie. 
Încă nu sunt sigur cum a aflat de acea acuzaţie adusă la 
adresa dumneavoastră, însă aştept nişte răspunsuri pe 
tema asta. 

Blake frunzări prin hârtii și găsi o fotografie a familiei 
Elliot din timpul vremurilor fericite. Mica familie era la 
bordul unui iaht. Martha era subţirică, iar fiicele ei stä- 
teau lângă ea în costume de baie dintr-o singură piesă. 
Părul Samanthei era prins la spate într-o coadă de cal, 
însă tot reuşise să îi zboare pe faţă în momentul în care 
fusese făcută fotografia. Jordan, mult mai tânără decât 
Sam, avea atât părul brunet, cât şi construcţia minionă 
a mamei sale. Harris, supraponderal din cauza a vreo 
douăzeci și cinci de kilograme în plus, își pusese o mână 
pe umărul soţiei sale și zâmbea la aparatul foto. 

Fotografiile erau înșelătoare. Gândul îi zbură la un 
portret similar al propriei familii. Tatăl lui Blake stătea 
în spatele mamei lui cu o mână pe umărul ei. Încheie- 
turile albe ale mâinilor mamei erau tensionate pe mâ- 
nerele scaunului în care era așezată. Blake își amintea 
ziua în care fusese făcută fotografia. El şi tatăl său se 
certaseră pe tema faptului că Blake se înscrisese la un 
stagiu de formare profesională pe timpul verii ca să-și 
îmbunătățească punctajul din cererile de înscriere la fa- 
cultate. Edmund refuzase să discute despre posibilitatea 
ca Blake să lucreze pentru cineva, și cu atât mai puţin ca 
voluntar. Edmund considera că studiile erau necesare 
numai ca să ai cu ce să te lauzi în fața prietenilor. Pe 
de altă parte, munca era un cuvânt tabu - un concept 

de care nici un Harrison nu avea să se atingă atâta timp 
cât el avea ceva de spus în privinţa vieților lor. 

- Am crezut că doar familia mea era anormală, şop- 
ti Blake. 

- Cred că domnișoara Elliot câştigă marele premiu în 
privinţa asta. 

Amuzant, dar Blake nu crede că acest mare premiu 
merita să fie câștigat. 

- Unde locuieşte Samantha? 

- Are închiriată o casă în Tarzana. 

- Mai e cineva cu care împarte locul și chiria? 

- E greu de spus. 

Apoi, dintr-odată, fără legătură cu nimic, se trezi 
spunând: 

- lubit? 

Ochii lui Mitch se măriră când se uită la el. 

- Nu m-am interesat, dar pot s-o fac, 

Chiar atunci, telefonul din buzunarul lui Mitch sună. 
El îl scoase din buzunar și se uită la număr. 

- Apelul ăsta-i despre sora ei, explică el înainte să 
răspundă. 

Mitch vorbi la telefon în timp ce Blake studia nu- 
mele de pe hârtia din mâna sa. Samantha avea o grăma- 
dă de prieteni. Se întrebă dacă vreunul dintre ei o ajuta 
şi financiar. 

Mitch scoase un șuierat la telefon, atrăgându-i brusc 
atenţia lui Blake: 

- OK, mulțumesc, spuse Mitch înainte să închidă 
telefonul. 

-Ce e? 

- Domnișoara Elliot chiar are nevoie de dumneavoas- 
tră drept client. 

- Da? De ce? 

- Sora ei este pacientă la Moonlight Villas. Un nume 
drăguţ pentru o clinică de soi pentru adulţi aflaţi 

în starea ei medicală. Locul încasează an de an o factură 
cu şase cifre. 

Blake își simţi ochii tensionați. 

-Şi nu o ajută nimeni pe domnișoara Elliot cu plăţile? 

Mitch clătină din cap. 

- Nimeni de care să fi putut afla eu. Poate că primeşte 
sfaturi de la prietenii ei, însă nu există un flux constant 
și regulat de bani care să provină de oriunde altundeva 
în afară de afacerea ei. 

O afacere despre care Blake făcuse deja cercetări şi 
ştia deja totul. 

- Interesant. 

- Aşadar, cum e ea, de fapt? 

Era prima întrebare personală pe care o pusese Mitch. 

Lui Blake îi veni în minte pielea ei albă și fină, pre- 
cum și linia hotărâtă a maxilarului ei. Şi vocea aceea. La 
naiba, doar gândindu-se la ea, îl făcea să vrea să vorbeas- 
că din nou cu ea. 

-E superprofesionistă, îi spuse Blake asistentului 
său. i-ar plăcea. 


Ea era mereu cea care deţinea controlul asupra orică- 
rei situaţii. Așa că atunci când Blake Harrison insistase 
asupra unei întâlniri la cină ca să treacă în revistă poten- 
ţialele candidate la statutul de soţie, Samantha începu 
să lucreze la scenariile posibile. 

Probabil că o recunoscuse pe una dintre femei sau 
asociase un nume de familie cu o faţă. Omisese în mod 
intenţionat numele de familie ale femeilor astfel încât 
clienţii ei de sex masculin să prețuiască meritele femei- 
lor în baza propriilor lor atribute, nu ale familiilor lor. 
Sam ştia mult prea bine cum o judecau oamenii după 
acţiunile părinţilor ei. După decăderea acestora, luase 
în considerare schimbarea numelui și chiar și culoarea 
părului. Se mulțumise în schimb să se mute pe Coas- 
ta de Vest și să evite media. Atenţia tabloidelor era de 

scurtă durată. De îndată ce izbucnise un alt scandal şi 
ajunsese în atenţia publicului, al ei fusese uitat. Prin 
simplul fapt că locuia aproape de Hollywood făcea ca 
lumina reflectoarelor să fie plasată în mod constant 
asupra altcuiva. Faţa ei nu mai apăruse în ziare de la 
înmormântarea mamei. 

Poate câ, dacă Samantha ar fi fost o frumusețe și o 
persoană avidă să obţină cu orice preț atenţia mass-me- 
diei, ziarele i-ar fi urmărit traseul. Reporterii insistenți 
se dovediseră ușor de păcălit când începuse să se îmbra- 
ce precum o persoană retrasă, absolut obişnuită. 

Așa că ce anume voia Harrison să discute cu ea? Poate 
că deja discutase cu avocatul lui și avea nevoie de de- 
taliile neacoperite de hârtiile pregătite de ea. Când își 
începuse această afacere, se gândise la fiecare chichiță 
pe care și-o putuse imagina. Taxele ei erau întotdeauna 
plătite — Mulţumesc, tată - și își ţinea întotdeauna cu- 
noștințele aproape. Nimic din ceea ce fâcuse vreodată, 
în sensul verificărilor ei referitoare la trecutul cuiva sau 
al folosirii detectivilor particulari nu era ilegal. Apela 
pentru informaţii în principal la persoane de genul 
feminin. Sam nu era suficient de naivă să creadă că 
femeile nu erau capabile de acţiuni ilegale, însă avea o 
problemă cu încrederea în oameni, de fapt, în bărbați. 
Nu fuseseră mulți în viaţa ei care să nu o dezamăgească. 
Adevărul era că de fapt nu fusese nici unul. 

Soarele încă strălucea când ea îşi parcă mașina în par- 
carea celui mai scump restaurant de pe faleza din Mali- 
bu. Neputând să evite ca valetul să îi parcheze mașina, 
Sam își lăsă pornit sedanul ei compact, fabricat în Ame- 
rica, şi cobori. li mulțumi responsabilului cu parcarea 
mașinilor clienţilor și se uită la el cum se suie la volan, 
doar ca să parcheze la doi metri mai încolo. GMC-ul 
ei arătă complet nepotrivit așa cum era parcat printre 
mașinile marca Lexus, Mercedes și Cadillac. 

Samantha păși în interiorul dichisit al restaurantului 
şi lăsă mirosul de usturoi și plante aromatice ce îţi lăsau 
gura apă să îi invadeze simţurile. Ultima oarâ când luase 
cina într-un restaurant de cinci stele fusese cu un an 
în urmă, cu una dintre clientele ei care se măritase şi 
avea o căsătorie fericită. Sam renunţase în urmă cu mult 
timp la cine fastuoase şi un stil de viață opulent. Unele 
lucruri chiar îi lipseau. Şi dezideratul de a mânca orice 
altceva decât mesele de seară constând în floricele fâcu- 
te în cuptorul cu microunde şi mâncare gata preparată 
se afla în partea superioară a listei sale de priorități. 

Înainte ca Samantha să apuce să se îndrepte spre fata 
de la pupitrul unde erau întâmpinați clienţii, un bărbat 
se apropie de ea. 

- Domnișoara Elliot? 

Ciudat, nu părea să poarte uniforma impusă celor 
din personal. Poate că era vreun manager ceva. 

- Da? 

- Domnul Harrison vă aşteaptă. 

„Probabil că-i un manager ceva.“ Samantha îl urmă 
pe bărbatul bine îmbrăcat avansând în incinta restau- 
rantului până când acesta o conduse la un separeu izo- 
lat, cu vedere panoramică spre apa Pacificului. Blake 
Harrison o văzu și se ridică în timp ce ea se apropie. 

Ca și data trecută, trăsăturile lui frumos cizelate și 
modul în care costumul de firmă îi venea ca turnat 
îi făcu pur și simplu pielea de găină. Omul domina pur 
şi simplu spaţiul prin simplul fapt că era acolo. 

Ochii lui o măsurară rapid din cap până în picioare 
şi un mic zâmbet îi ridică ușor colțurile buzelor. Ea se 
schimbase într-o rochie simplă, nu una foarte lejeră, însă 
în mod sigur nu ceva care să se potrivească la ceremonia 
de decernare a premiilor Oscar. Expresia de pe faţa lui 
Blake spunea că el îi aprobase alegerea. Nu că ea s-ar fi 
îmbrăcat ca să obţină aprobarea lui, însă nu voia să pară 

îmbrăcată neadecvat față de el. Sam îi întâlni privirea şi 
simţi cum un fior fierbinte îi urcă pe șira spinării. 

- Ai întârziat, spuse el, uşor glumet. 

Ea deschise gura, aducând involuntar cu un peștișor 
de acvariu îmbufnat și totodată surprins, iar apoi o în- 
chise la loc. 

- Touché. 

El zâmbi. 

- Am comandat o sticlă de vin fâră să te consult. Sper 
că nu te deranjează. 

Blake așteptă până când ea se strecură în separeu și 
se întinse după vinul pus într-o frapieră cu gheaţă de 
lângă el. 

Sam se uită la el cum toarnă lichidul gălbui într-un 
pahar aburit și făcu tot ce îi stătu în putinţă să nu pară 
că se holbeazâ. 

- Sărbătorim ceva? 

- Poate că da, spuse el în timp ce aducea sticla deasu- 
pra propriului pahar. 

Ea vru să se repeadă și să îl întrebe cu care anume 
dintre candidate fusese de acord. Desigur, el încă nu se 
întâlnise cu femeile, așa că se îndoia în mod sincer că 
alesese vreuna. 

Blake își ridică paharul și aşteptă până când ea i se 
alătură ca să toasteze. 

- Pentru o relaţie de afaceri plină de succes. 

Mâna ei tremură ușor înfiorată în timp ce se întin- 
dea după vinul ei. Modul în care Blake rostise cuvântul 
relaţie nu îi sunase prea bine. După ce își ciocni cu un 
clinchet paharul de al lui şi sorbi uşor din vin, Saman- 
tha își puse mâinile în poală să ascundă tremuratul ușor 
care avea să îi dea de gol sentimentele. 

-Sper că drumul cu mașina până aici nu a fost 
îngrozitor. 

OK, aşadar nu aveau să înceapă direct cu discuția de 
afaceri după cum i-ar fi plăcut ei. In loc să îl preseze, ea 
lăsă conversaţia relaxantă să continue. 

- PCH! este întotdeauna dificilă de traversat la ora 
cinei. 

- Îţi mulțumesc că ai fost de acord să te întâlneşti cu 
mine aici. 

- Mă mir că ai ales locul ăsta. Aș fi crezut că o cină la 
care se discută afaceri ar fi mai potrivită într-un loc mai 
puţin pretenţios și convenţional. 

Mai puţin romantic, vru ea să adauge. Blake se relaxă 
în canapeaua separeului. Trăsăturile lui extrem de fru- 
moase, ce te duceau invariabil cu gândul la păcat, făceau 
aproape imposibil să se concentreze asupra motivului 
pentru care stătea acolo în faţa lui. Era în schimb mult 
prea ușor să se scufunde în ochii lui surprinzători de 
cenușii şi să se lase învăluită de căldura zâmbetului lui. 

- Este împotriva firii mele să invit o femeie frumoasă 
la un bar ordinar pentru cocktailuri. 

Oh, Dumnezeule, era timpul să schimbe rapid ma- 
cazul. Samantha știa că nu este frumoasă - atrăgătoa- 
re, poate -, însă genul de frumuseţe de care era atras 
acest bărbat era de departe dincolo de categoria în care 
se încadra Samantha. 

- Sunteţi fermecător, domnule Harrison, însă vă 
irosiţi timpul cu mine. Am crezut c-aţi avut şansa să 
aruncaţi o privire la portofoliile de prezentare pe care 
asistenta mea vi le-a trimis prin fax. 

Ochii lui se îngustară, însă nu spuse nici un cuvânt. 
Samantha înghiți în sec și își împreună nervos mâinile 
din poală. În loc să îi evite privirea, se uită drept la 
el fără să deschidă gura. Abia apariţia chelnerului 
la masa lor disipă tensiunea creată. Chelnerul în jur de 
douăzeci și ceva de ani le prezentă în detaliu specialită- 
tile bucătarului-şef în timp ce Samantha își luă meniul 
de pe masă. Acesta era clientul ei, iar eticheta dicta 
că ea va fi cea care va prelua nota de plată, chiar dacă 

restaurantul era în mod clar prea scump pentru bugetul 
ei. Se hotâri asupra peștelui spadă și o mică salată tipică 
pentru cină și se chinui din răsputeri să ignore preţurile 
din meniu. Avea să achite cu cardul de credit și spera 
că cecul domnului Harrison avea să acopere datoria îna- 
inte de scadență. 

Când rămaseră singuri, el întrebă: 

- la spune-mi, Samantha. De ce mi-aş irosi șarmul 
cu tine? 

Îi pronunţă numele precum mângâierea unui iu- 
bit, lină și mătăsoasă. Ea surprinse o ușoară urmă de 
accent englezesc. Un accent care, se gândi ea, ar fi tre- 
buit să fie foarte pronunţat în cazul lui datorită titlu- 
lui nobiliar. 

- Suntem aici ca să discutăm de iminenta căsătorie 
cu una dintre cele trei femei puse la dispoziţie prin ser- 
viciile firmei mele, îi reaminti ea. Nu sunt sigură cum 
folosirea șarmului în cazul meu poate crea vreun avantaj 
pentru dumnevoastră. 

- Chiar trebuie ca totul să aibă legătură cu afacerile? 

- În afaceri, da. 

Sau cel puţin aşa era în lumea ei. 

- Cum râmâne cu viaţa personală? 

El se aplecă în faţă și haina i se deschise, iar ea obser- 
vă pentru prima oară că nu purta cravată. Cămașa de la 
costum era descheiată la primii doi nasturi de la gât, iar 
privirea îi fu atrasă de pielea de dedesubt. 

- Nu suntem aici ca să discutăm viața mea personală. 

- N-aş fi prea sigur de asta. Rezumatul de azi-dimi- 
neață asupra vieții mele m-a determinat să fac propriile 
săpături. 

Samantha se pregăti să-i audă comentariile negative. 
Nu încercase niciodată să își ascundă trecutul, însă în- 
totdeauna exista posibilitatea de a pierde un client din 
cauza păcatelor tatălui ei. 


36 Catherine Bybee 


- Nimeni nu trebuie să sape prea adânc ca să scoată 
la iveală trecutul meu, domnule Harrison. 

- Credeam că hotărâsem că o să-mi spui Blake. 

Prenume şi discuţii despre relaţii. Povestea asta nu 
prea mergea bine. Samantha mai dădu puţin vin pe gât, 
dorindu-și brusc să fi fost ceva mai tare. 

- Tatăl meu a fost un tip oribil. Mama mea a fost o 
laşă. Nici unul dintre ei nu reflectă cine sunt eu sau 
cum mă ocup de afacerea mea, Blake. 

- Eu, unul, n-am sugerat contrariul. 

Sam uri tonalitatea defensivă din vocea ei și expresia 
trecătoare de milă de pe fața lui Blake. 

- Ai omis în mod intenţionat numele de familie al 
femeilor. De ce anume? 

Oh bun, revenim la afaceri. 

- Nu sunt singura ai cărei părinți au denaturat sim- 
titor percepția oamenilor în ceea ce o priveşte. Îmi 
dau seama că familia poate constitui o problemă pentru 
orice relație, chiar dacă este doar o relaţie de afaceri. 
In schimb, începând pur şi simplu doar cu informaţii 
despre femeile în sine mi se pare că se menţine deschisă 
portiţa tuturor posibilităților. 

- Toate aceste femei sunt în situaţia în care altcine- 
va deţine controlul asupra banilor lor prin fonduri fi- 
duciare sau sunt fiice ale unor delicvenţi condamnaţi 
la închisoare? 

- În nici un caz. Toate trei şi-au retezat legăturile cu 
familiile - sau cel puţin în plan financiar - motiv pen- 
tru care caută siguranţă financiară și nu iubire. 

Blake își trecu degetul peste suprafața aburindă a pa- 
harului său. Ea îi urmări mișcările și pentru un moment 
se întrebă cum s-ar simți dacă ar avea mâinile lui pe 
piele, plimbându-se în sus și-n jos pe braţe, pe coapse. 
Simţi cum fierbinţeala îi urcă pe gât în sus și îşi mută 
rapid privirea într-o parte. 

- Pot să-ți dau numele lor dacă insişti. Dacă o să con- 
teze în luarea deciziei, atunci e cel mai bine să știi. 

- Nu-i nevoie. Deja am ales femeia căreia am să-i ofer 
un contract. 

Capul Samanthei se răsuci iute spre el chiar în mo- 
mentul în care chelnerul le aducea salatele. Îşi tinu gura 
în timp ce chelnerul le măcina niște boabe de piper ne- 
gru peste primul fel de mâncare și le umplea paharele 
cu vin. Sentimentul de anticipare și așteptare o devora 
pur şi simplu. Pe cine alesese el și de ce? Cum putea, de 
fapt, să decidă să îi ofere unei femei ocazia de a-i deveni 
soţie fără ca măcar să o întâlnească? Era ceva cu totul 
ieşit din comun, chiar și pentru milionarul care stătea 
în fața ei și deţinea un titlu nobiliar. Pe de altă parte, 
poate că nu era. Ce știa ea cu-adevărat despre Blake Har- 
rison? li plăcea ca femeile sale să fie pieptoase, să aibă 
picioare lungi și să fie suple. Nu găsise nici măcar o foto- 
grafie a bărbatului în care să nu aibă la braţ o femeie cu 
înfățișare de top-model. De aici și motivul pentru care 
Samantha le alesese pe cele mai frumoase trei femei din 
micul ei catalog negru - de fapt, mica ei agendă neagră. 
Cu toate acestea, cum de putea un bărbat să aleagă din 
trei fotografii? 

- Nu vrei să le cunoşti mai întâi? 

Brusc, gândul că omul își alegea o soţie dintr-o fo- 
tografie i se păru complet deplasat, până și ei. Erau 
bărbaţii atât de ușor de influenţat de o faţă frumoasă? 
Răspunsul scurt era da. Ştia că era posibil ca Blake Har- 
rison să fie la fel de superficial ca oricare alt tip de genul 
lui, însă nu se putu abţine să nu se simtă dezamăgită că 
omul demonstra asta prin acţiunile sale. 

- Pe femeile din fotografii? 

Sam clătină din cap, confuză. 

- Bineînţeles că pe femeile alea. 


- Nu. 

El îşi ridică furculita și luă o îmbucătură. Nu? Oh 
la naiba! Se hotărâse să se căsătorească cu altcineva. 
Imaginea dolarului american ce-i apăruse în faţa ochi- 
lor prima oară când îi auzise numele începu să dispară 
în zare. 

- Ai găsit pe altcineva care a fost deja de acord să se 
mărite cu dumneata? 

- Ba n-a fost de acord... sau, cel puţin, nu încă. 

El luă altă îmbucătură, relaxat şi calm. Dacă el nu 
avea să se folosească de serviciile ei, atunci ea de ce 
mama naibii mai era acolo? 

- Așadar, Alliance este un plan de rezervă? 

Poate că el încă nu o concedia așa rapid. Bărbații de 
talia lui nu făceau lucruri fără un motiv anume. 

-Nu în întregime. 

Samantha își lăsă furculita jos şi îl fixă cu o privire 
insistentă. 

- Îmi pare rău, domnule Harrison, însă nu înţeleg 
nimic. Chiar azi-dimineaţă căutai o femeie care să îţi în- 
deplinească nevoile în baza unui contract. S-a schimbat 
ceva anume în ultimele câteva ore? Sau nu ești multu- 
mit de doamnele pe care le-am prezentat? 

Blake renunţă la a mai pretinde că mănâncă şi își 
puse mâinile pe masă lângă farfurie. 

- Femeile pe care le-ai ales au fost perfecte. Prea per- 
fecte. Intervalul meu de timp în care să-mi aleg o soţie 
este scurt. Să ajung să le cunosc pe fiecare din acele în- 
cântătoare doamne și să iau o decizie reprezintă un lux 
pe care eu nu îl am. 

El se întinse sub masă şi apucă o servietă pe care 
ea nu o văzuse. Scoase un dosar din ea și îl împinse 
pe masă în fața ei. 

- Ce-i ăsta? 

- Acordul pe care eu şi avocatul meu l-am întocmit în 
după-amiaza asta. 


Contract de căsătorie 39 


Sam murea de nerăbdare să deschidă dosarul, însă 
nu făcu altceva decât să pună mâna pe el. 

- Ce acord? 

Ochii cenușii ai lui Blake se uitară fix în ai ei. 

- ţi ofer ție un contract de căsătorie. 

Ea aproape că-şi simţi inima sărindu-i din piept. 

- Eu nu fac parte din meniu, domnule Harrison. 

Ea împinse hârtiile înapoi spre el. El îi prinse mâna 
sub a lui și i-o ţinu cu fermitate. Contactul fizic declanșă 
acel fior aproape electric pe care îl simţise prima oară 
când îl văzuse, direct până în vârful degetelor de la pi- 
cioare şi din nou până sus la cap. Bubuitul constant al 
inimii ei începu să crească, iar pe mâinile ei goale simţi 
cum i se face pielea de găină. Sam își simţi întregul corp 
cuprins de furnicături, deși își atingeau doar mâinile. 

- Toată lumea are un preț, Samantha. 

-Nu și eu. 

Ea încercă să se tragă într-o parte, însă el îi strânse 
degetele ca să o împiedice să fugă. 

- Am iniţiat un fond fiduciar prin care Jordan să fie 
îngrijită pe viață. Chiar dacă ţi s-ar întâmpla ceva, Jor- 
dan ar fi îngrijită în continuare. 

Gura lui Sam se deschise din nou și aduse cu un 
peștişor de acvariu îmbufnat şi totodată surprins. Nici 
măcar explozia unei bombe n-ar fi putut să o şocheze 
mai tare. Blake își făcuse temele, știa de sora ei și de 
nevoile ei. 

-Sora mea are doar douăzeci și doi de ani. Ar putea 
trăi până la o sută, 

Improbabil, conform spuselor doctorilor, însă nici 
nu exista vreo dovadă cum că avea să moară de tânără. 

- lar costurile ei de îngrijire o să te coste o sută şase 
mii de dolari pe an. Şi cheltuielile acestea nu vor face 
decât să crească. 

Mâna lui slăbi strânsoarea asupra mâinii ei, însă ea 
nu se trase într-o parte. 

- Deci vrei să mă plătești cu peste opt milioane de 
dolari să fiu soţia ta pentru un an? 

-Plus un procent de douăzeci la sută. Asta-i onora- 
riul tău, nu-i aşa? 

Samantha încuviinţă dând încet din cap, după care îl 
clătină dezaprobator. 

- De ce eu? 

- De ce nu? 

Degetul lui mare începu să se plimbe pe mâna ei, 
însă ea încă era prea stupefiată ca să se miște. 

- Nu sunt deloc genul tău. 

- Genul meu? 

- Înaltă, blondă și superbă. 

El chicoti și râsul lui o aduse cu picioarele pe pământ. 
La urma urmei, asta era o tranzacţie, o înțelegere de afa- 
ceri, nimic mai mult, nimic mai puţin. Blake îi întorsese 
mâna cu palma în sus și îi trasă pe partea interioară a 
încheieturii cercuri într-un gest menit să o calmeze. OK, 
poate că un contract de căsătorie era puţin mai mult 
decât o tranzacţie. 

Își trase mâna de sub a lui. 

- Şi cum ar arăta mariajul acesta pentru tine? 

-Nu ar fi nevoie să-ți schimbi viaţa, spuse el în timp 
ce își ducea paharul de vin la buze. Un drum scurt la 
starea civilă pentru acte, poate la Las Vegas. Ar trebui să 
avem câteva apariţii publice de-a lungul primelor câtor- 
va luni pentru a-i satisface pe avocaţii angajaţi de tatăl 
meu înainte de moartea sa, iar vărul care aşteaptă să 
aibă câștig de cauză n-ar trebui să înţeleagă ce se petrece, 
de fapt. Eu îmi petrec jumătate din timp în Europa, ju- 
mătate aici în Malibu. Așa că nu prea ne-am împiedica 
unul de celălalt în viaţa de zi cu zi. 

- De ce nu-ţi găsești o soţie în Europa? 

- Pentru a mă feri pe cât posibil de ochiul vigilent al 
presei din Europa. SUA nu are tabloide dedicate regilor 

şi reginelor, ducilor și duceselor. Noutatea căsătoriei 
mele va dispărea rapid aici. 

Cele stipulate în testamentul tatălui său prevedeau că 
Blake trebuia să fie căsătorit şi așezat la casa lui până la 
cea de-a treizeci şi şasea aniversare a zilei sale de naştere 
pentru a moșteni averea răposatului duce și a-i păstra ti- 
tul nobiliar. După îndelungi dezbateri pe marginea su- 
biectului, avocaţii stabiliseră că după un an de căsătorie, 
moștenirea avea să îi fie cedată lui şi aveau să fie ridicate 
orice alte restricții legale. Asta era ceea ce îi spuseseră 
Samanthei contactele ei din Londra. 

- Ce fel de apariţii publice? 

- O mică recepţie şi câteva apariţii în locuri publice. 
Aş avea nevoie de tine să vii cu mine la Londra să sem- 
nez cu avocaţii documentele legate de titlul meu - titlu- 
rile noastre nobiliare. 

Ea înghiţi în sec. Uitase de întreaga poveste pe care o 
implica titlul de ducesă. 

- N-am nici cea mai vagă idee ce înseamnă să fii 
ducesă. 

Blake își ridică furculita și începu din nou să mănânce. 

-Nici eu n-am fost vreodată, așa că habar n-am nici eu. 

Samantha nu se putu abține să nu îi ofere un hohot 
de râs. 

- Asta-i nebunie curată. 

- Sunt surprins că gândeşti așa. Pentru mine, aranja- 
mentul acesta chiar are noimă. 

Chelnerul se întoarse cu mâncarea lor şi plecă rapid. 

Samantha își aminti sfatul pe care i-l dăduse mai de- 
vreme lui Blake. „Nu o să depindă decât de dumnea- 
voastră să v-o ţineţi în pantaloni, domnule Harrison.“ 
Probabil că o alesese pe ea pentru că avea să fie uşor să 
stea departe de patul ei. Asta chiar avea noimă. Poate că 
el văzuse fotografiile femeilor pe care ea le alesese și le 
găsise perfecte din acest punct de vedere. 

- Care-i problema? întrebă el. 

Samantha chiar avea nevoie să mai lucreze la abilita- 
tea de a afișa o față complet inexpresivă. 

- Nu-i nimic. Eu... Am o grămadă de lucruri la care să 
mă gândesc. Nu mă aşteptam la această propunere. 

- Însă o iei în considerare. 

- Aș fi proastă să n-o fac. 

- Nu mi se pare deloc că eşti vreo proastă. 

Luă o gură din porţia lui de coaste la cuptor, perfect 
gătite, cu o lucire în ochi. 

Nu, nu era vreo proastă. 

-O să mă uit mâine peste contractul tău. 

- Excelent. 


capitolul 3 


Avionul ajunse la altitudinea de zbor, iar pilotul 
le spuse că își pot scoate centura de siguranță pe 
durata zborului de patruzeci şi cinci de minute spre 
Las Vegas. Samantha vorbise foarte puţin de când se 
îmbarcaseră. 

După ce fusese de acord să fie soţia lui pentru un 
an, Blake își definitivase planurile stabilind o vizită la 
o capelă specializată din Orașul Păcatelor!, unde să se 
căsătorească. Se gândea că o căsătorie aparent romanti- 
că în Vegas le va părea celor de la Parker & Parker mult 
mai legitimă decât un drum până la primărie. 

Blake își desfâcu centura de siguranță și se folosi de 
avantajul de a nu mai fi îngrădit în scaun. Se plimbă 
prin cabina avionului său privat ca să deschidă o sticlă 
de șampanie. Când își aruncă rapid privirea la logodni- 
ca sa, observă cum femeia își frângea mâinile în poală. 
Ciudat, el era cel care avea totul de pierdut, însă ea era 
cea care se agita. 

- Uite, poate că asta o să ajute. 

Îi întinse un pahar cu picior înalt şi se așeză pe scau- 
nul moale din piele din faţa ei. 

- De ce, neliniştea mea e atât de evidentă? 

- Articulațiile albe ale mâinilor te dau de gol. 

Samantha înghiţi jumătate de şampania ei dintr-o 
înghiţitură. 

- N-am vrut niciodată să fiu actriţă. 

! Sin City - binecunoscut apelativ al orașului Las Vegas, utilizat 


inclusiv în industria cinematografică datorită numeroaselor sale 
atracţii destinate adulților, percepute de unii ca imorale. (n.tr.) 

- Fac pariu că studiourile cinematografice te-ar plăti 
cu o grămadă de dolari ca să le asiguri vocea de fundal 
pentru diferitele lor producţii. 

Ea dădu din umeri. 

- Dacă aș fi primit un dolar de fiecare dată când am 
auzit asta. 

Ceea ce lui i se păru firesc. 

- Chiar ai o voce uimitoare. 

Samantha își mută rapid privirea într-o parte ca să 
nu se mai uite în ochii lui, iar obrajii începută să i se 
îmbujoreze, 

-Cred că treaba asta cu mariajul va merge mai bine 
dacă n-o să ni se pară nimic uimitor unul la celălalt. Şi 
sper să nu te simţi ofensat de ideea asta. 

- Probabil că ai dreptate, însă deja ne-am înţeles că 
onestitatea reprezintă cheia legăturii noastre. lar vocea 
ta este al naibii de sexy. 

Uitându-se la ea cum se jenează din cauza compli- 
mentului lui, își dădu seama că merita să joace cu cărțile 
pe faţă. Acum femeia roșise de-a binelea și imaginea era 
complet adorabilă. 

Ca din senin, paharul ei se goli din nou. 

-Nu sunt sigură dacă ar trebui să îți mulţumesc sau 
să te încurajez să fii mai puţin superficial. 

- Au! 

- Tu ai vrut onestitate. 

El o urmări cu privirea în timp ce femeia își arunca 
din picioare pantofii cu toc înalt şi îşi băga picioarele 
sub scaun. Degetele mâinilor începură să își recapete 
culoarea. În mod evident, faptul că spunea lucruri nu 
prea plăcute despre el o fâcea să se simtă în largul ei. 
Nu era sigur cum anume să perceapă asta. 

- Singura persoană din viața mea care mi-a spus că 
sunt superficial este Carter. 

- Prietenul tău cel mai bun? 

- Singurul meu prieten adevărat. 

- Pe bune? Aș fi crezut că un om bogat ca tine are un 
ditamai cercul de prieteni. 

- Banii atrag oameni, nu prieteni, spuse el. 

- Sunt total de acord cu asta. Intuiesc că amicul Car- 
ter știe despre noi. Despre aranjamentul nostru, vreau 
să spun. 

- Așa e. 

- Dar iubitele tale? Ele știu? 

Acum fu rândul lui să se jeneze. Chiar dacă mariajul 
lor nu avea să fie de fapt ceea ce părea, simţea că nu prea 
se cuvenea să vorbească cu soţia despre iubitele lui. 

- Să le spun iubitelor mele, după cum le numeşti tu, 
ar fi echivalent cu a suna la The Inquisitor! şi a le acorda 
un interviu pe o pagină întreagă. 

Blake își termină vinul şi se ridică să reumple ambele 
pahare. 

- N-ai încredere în ele? 

- Nu când vine vorba de-asta. 

- Mă întreb cum de fac bărbaţii asta? 

- Ce anume? 

- Să se culce cu femei în care nu au încredere. 

Samantha îi mulțumi pentru vin şi de data asta îl 
sorbi încetul cu încetul. 

-Se numește atracţie. 

Ea izbucni în râs și spuse: 

-Se numește poftă trupească. 

-Şi asta, 

Blake simți cum începe să se încălzească. Când fuse- 
se ultima oară când avusese o conversaţie cu o femeie 
referitoare la ceea ce îi motiva pe bărbați? Niciodată. 
Descoperi că îi place acest lucru. 

- Așadar, ce le-ai spus... Cum le spui femeilor din via- 
ţa ta? lubite? 

Titlul de iubită începu să i se pară cam prea personal. 


1 Cunoscută publicație de tip tabloid din Marea Britanie, renumită 
pentru anchetele media extreme de agresive, deloc confortabile pen- 
tru cei vizați (n.tr.) 

- Nu le-am spus nimic încă. 

Ea își arcui sprâncenele îngrijite. 

- Aş vrea să fiu o musculiță pe perete să asist la con- 
versaţiile astea. „Oh, iubito, apropo, m-am căsătorit în 
weekend.“ 

Samantha râse la propria glumă. 

- Nu cred că o să le spun așa. 

Nu era sigur cum anume avea să le dea de știre și 
sincer nici nu se gândise la asta. 

- Îţi dai seama că riști să le pierzi pe amândouă, 
corect! 

- De unde ai ştiut că sunt două? El clătină din cap și 
ridică o mână în aer. Nu contează. Am uitat de verifi- 
cările tale extinse. Nu trebuie să-ţi faci griji pentru nici 
una dintre ele. N-o să vă întâlniți niciodată. 

Samantha îşi puse o mână peste piept și zâmbi. 

- Superficial şi uşor naiv. 

Dumnezeule, iată că ea folosea din nou apelative la 
adresa lui. 

- Poftim? 

- Dacă tu și cu mine am fi împreună, iar tu te-ai ho- 
tări așa din senin să te căsătorești cu o altă femeie, oricât 
de mult m-aș detesta pentru asta, aș găsi o modalitate să 
o cunosc pe femeia la a cărei înălțime nu m-am putut 
ridica. Femeile sunt nişte creaturi emoţionale, domnule 
Har... Blake. Aș putea să scot o spadă să mă lupt cu 
această trăsătură de gen, dar tot nu aș putea domoli 
anumite porniri. Mă îndoiesc destul de tare că Vanessa 
și Jackie... 

- Jacqueline, o corectă el. 

- Scuză-mă, Jacqueline, sunt în vreun fel diferite. Căre- 
ia dintre ele îi vei frânge mai tare inima? 

Chestia asta cu onestitatea mergea prea departe. 
Chiar dacă obișnuita incursiune prin viaţa lui perso- 
nală mai diminuase din temerile logodnicei sale, el, 
unul, nu se simţea deloc confortabil. Samantha îşi ghe- 
muise picioarele sub șezut și pentru prima oară de când 

se cunoscuseră, era relaxată. Zâmbetul de pe faţa ei nu 
părea forțat, iar în ochii ei verzi apăruse o strălucire 
ştrengărească. Se gândi că i-ar fi plăcut să o aducă în 
această stare de spirit făcând altceva decât să discute de 
fostele iubite de dinaintea ei, ceea ce exact asta repre- 
zentau acum. Se gândi pentru un scurt moment la ce ar 
spune Vanessa şi Jacqueline când vor afla de căsătoria 
lui. Vanessa ar fi fost probabil înclinată să îl ia la palme 
şi să plece. Jacqueline n-ar fi fost la fel de dramatică, însă 
continuarea relaţiei cu ea ar fi fost riscantă. 

- Ambele femei au ştiut una despre cealaltă. 

- Însă care anume voia mai mult? 

- Nu pot să cred că logodnica mea îmi pune aceste 
întrebări. 

- Care anume, Blake? 

Samantha era de neînduplecat. A 

- Vanessa. Deși, mă îndoiesc că ar veni să te caute. În 
plus, locuieşte la Londra și vizitează New Yorkul doar 
pentru perioade scurte de timp. 

- Ai dreptate, iar Jacqueline trăiește între New York 
şi Spania. 

Vocea pilotului răsună prin difuzoare, anunțând 
apropierea lor de aeroportul din Nevada. 

- Ţi-ai făcut temele. 

Blake se mișcă spre scaunul de lângă ea. 

- Întotdeauna. 

Părea mândră de ea însăşi. 

- Şi-o să mă informezi dacă vreuna dintre ele o să 
ajungă la tine la ușă? 

Samantha își întinse picioarele şi își puse centura de 
siguranță. 

- O să fii primul care o să afle. 

Avionul își începu coborârea, iar Samantha se uită 
pe geam. După vin şi conversaţie, nu mai arătă deloc de 
parcă ar fi fugit de altar. Blake îi luă mâna în a lui şi îi 
simţi tresărirea evidentă. 

- Ai putea încerca să controlezi asta, îi sugeră el. 

Ea iși aruncă privirea la mâinile lor și respiră adânc. 

- Încerc. 

Blake își lăsă mâna pe mâna ei și încercă să își înti- 
părească în minte să facă asta mai des. Ea tresărise vizi- 
bil din cauză că atingerea lui o deranjase sau pentru că 
îi plăcuse? Poate că îi plăcuse, iar asta o deranjase. Ei 
bine, se gândi el contemplativ, trebuia să se obișnuiască 
cu asta. 

Avionul reduse treptat din altitudine și apoi roţile 
lunecară pe pistă, iar Blake se uită la multitudinea de 
emoţii ce se perindară pe fața Samanthei. Buzele ei roze 
şi ţuguiate, care zâmbiseră cu numai câteva momente 
înainte, erau acum încordate și formau o linie dreaptă. 
Cu orice altă femeie, el s-ar fi aplecat deasupra buzelor 
ei şi i-ar fi îndepărtat îngrijorarea. În interiorul său creş- 
tea dorința neașteptată de a face exact acest lucru. Ce 
gust ar avea ea? Dulce de la vin, hotări el. Gândul vocii 
ei sexy şoptindu-i la ureche, încurajându-l să facă mai 
mult decât să o sărute, îi trimise o fierbinţeală în vintre. 
Se forță să își mute privirea de la faţa ei şi o strânse de 
mână. Când pilotul anunţă că puteau să își desfacă cen- 
turile de siguranţă, Blake se întoarse spre Samantha. 

- Eşti gata să te măriţi? 

Ea îşi întoarse mâna şi își împreună degetele cu 
ale lui. 

- Ce mama naibii! Dacă tot n-am avut alte planuri 
pentru ziua de azi! 

Blake își dădu capul pe spate și izbucni în râs. 


După o scurtă călătorie cu limuzina până la cel 
mai nou hotel amplasat în faimoasa zonă înțesată 
de hoteluri şi restaurante, aflată la sud de staţiunea 
propriu-zisă, Samantha ajunse în faţa altarului, ținân- 
du-l de mână pe Blake. În timpul ceremoniei, Sam îi 
puse pe deget verigheta pe care el i-o dăduse mai de- 
vreme, însă rămase cu gura căscată când el îi strecură 

pe deget un inel cu safire și încrustat cu diamante de 
patru carate: 

- Pentru ducesa mea, spuse el. 

Până și pastorul se uită cu gura căscată la inel. 

Undeva între limuzină și inel, Samantha își dădu 
seama că cel mai probabil Blake o va săruta la înche- 
ierea ceremoniei. Și de ce n-ar fi făcut-o? Dacă avocaţii 
aveau să îi pună întrebări pastorului şi martorului, 
Blake va dori ca ei să creadă că erau îndrăgostiți nebu- 
nește și că fugiseră la Vegas să se însoare în secret. Așa 
că, în loc să se gândească la legămintele ei de căsătorie, 
jurăminte pe care nici unul dintre ei nu avea de gând 
să le respecte, Sam nu se putea opri să se gândească la 
sărutul pe cale să se producă. 

Încăperea începu să fie prea călduroasă, iar palmele 
începură să îi transpire. Repetă vorbele după pastor și 
ascultă promisiunea lui Blake de a renunţa la toate cele 
pentru ea. 

-... acum vă declar soţ și soţie. Poţi să-ți săruți mireasa. 

Ea înghiţi în sec. 

Şi, deși ea era gata să se prăbușească pe podea, Blake 
era un monument de control. Își încolăci un braţ în 
jurul taliei ei şi se uită în jos drept în ochii ei. Ochii 
lui cenușii luciră, iar buzele lui perfecte se ridicară ușor 
la colțuri. 

Ea își linse buzele și le curbă forțat în forma unui 
zâmbet. Stomacul i se strânse când el o trase mai aproa- 
pe. Blake își puse mâna liberă pe obrazul ei. Ezită puţin 
deasupra buzelor ei. Samantha îi simţi căldura respiraţi- 
ei şi îşi lăsă corpul să se relaxeze în îmbrăţișarea lui. 

Apoi buzele lui se lăsară pe buzele ei, umede, ferme şi 
complet îmbătătoare. Electricitatea declanșată îi năuci 
creierul și îi cobori de-a lungul corpului. Deşi era pe 
tocuri, trebui să se ridice pe vârfuri ca să poată răspunde 
sărutului lui. Braţul său îi lipi strâns trupul de al lui. 
Sânii ei împingeau în pieptul lui plin de mușchi. Ei i se 
tăie respiraţia, iar limba lui i se strecură în gură. 

Samantha uită de pastor, de străinii care se uitau și, 
pur și simplu, cedă plăcerii pe care Blake Harrison o 
provoca în interiorul corpului ei. Trecuse o perioadă 
lungă de timp de când nu mai fusese sărutată şi în mod 
sigur nimic din ce trăise vreodată nu se comparase cu 
acest sărut. Poate că era vorba de faptul că descoperea 
atingerea lui Blake abia după ce schimbaseră jurăminte- 
le de nuntă sau poate că era vorba de bărbatul în sine. 
Poate că toţi ducii sărutau așa cum o făcea el. 

Cineva își drese vocea, iar Samantha simţi că Blake se 
trage într-o parte. O uşoară urmă de confuzie apăru în 
ochii lui. Era posibil ca Blake să simtă acel sărut la fel de 
profund cum îl simţise ea? Se gândi la cele două femei 
cărora el trebuia să le dea explicaţii şi decise că sărutul 
nu putea să îl afecteze nici pe departe aşa de mult cât o 
afectase pe ea. Blake, soțul ei, era un jucător. Va trebui 
să își amintească asta. 

- Felicitări, domnule şi doamnă Harrison! Fiţi ama- 
bili să mă urmaţi să semnaţi câteva documente și apoi 
vă puteţi începe luna de miere. 

Pastorul îi conduse din capela mică într-un birou 
unde Samantha semnă, scriindu-şi numele lângă cel al 
lui Blake pe certificatul oficial de căsătorie. 

Cât ai bate din palme, deci, era o femeie măritată. 


Blake nu era sigur cum anume își imaginase noaptea 
nunţii, însă noaptea trecută nu fusese nici pe departe 
așa ceva. Închiriase un apartament nupţial la o com- 
plex turistic de lux cu cazinou în incintă şi se culcase 
pe canapea ascultând tot timpul cum se tot foise soţia 
sa în dormitor și cum își făcuse rutina de seară până 
când, în cele din urmă, ea se liniştise în jur de ora 
unu dimineaţa. 3 

Sărutul lor îl tulburase. Incepuse ca un act teatral, o 
demonstraţie publică a afecțiunii care, dacă era nevoie, 
putea fi relatată avocaţilor. Însă de când el şi Samantha 
plecaseră de la capelă, nu se mai gândise la altceva decât 

la cât de tare și-ar fi dorit să repete actul în sine. Felul în 
care faţa ei se luminase şi faptul că-și ferise privirea dove- 
dea că și ea era la fel de excitată ca şi el. Fir-ar să fie, n-ar 
trebui să tânjească trupește după soția sa. O soție de 
convenienţă. O soţie care adesea îl făcea să zâmbească 
și îl făcea să își pună la îndoială apucăturile de gigolo şi 
trecutul superficial. 

Îşi aminti de avertismentul ei referitor la „să şi-o ţină 
în pantaloni“ sau ceva de genul ăsta. Trebuia să se înde- 
părteze în curând de doamna Harrison sau varianta cu 
să și-o ţină în pantaloni avea să-i fie peste poate. 

Blake puse bine pătura și perna pe care le folosise 
noaptea trecută și aşteptă să intre suficientă lumină în 
camera Samanthei ca să o trezească. Deja anunţase biro- 
urile avocăţești din Londra despre căsătoria sa „valvâr- 
tej“ cu mireasa de care se „îndrăgostise la prima vedere“. 
Nu va dura mult ca să se ducă vestea. Erau șanse să tre- 
buiască să-și țină soția lângă el timp de vreo două săptă- 
mâni ca să îi convingă pe cei care urmăreau cu atenţie 
dacă nunta fusese făcută pe bune. Avea să folosească 
acele câteva săptămâni să construiască câteva garduri în 
jurul libidoului său. Nu își făcea griji cu privire la inima 
lui, însă, dacă o dădea în bară cu inima Samanthei, risca 
să piardă totul. Iar riscul acesta era mult prea mare ca să 
și-l poată permite. 

Un ciocănit uşor în ușă îl puse în gardă cu sosirea 
celor de la room-service. 

Blake deschise ușa și îi făcu semn chelnerului în 
uniformă să împingă căruciorul pe roţi în centrul ca- 
merei. Mirosul puternic de cafea bună îi trezi simţurile 
şi îl făcu să-i plouă în gură. În momentul în care chel- 
nerul îi înmână nota de plată, ușa de la dormitor se 
deschise şi de-acolo ieşi versiunea somnoroasă, cu ochii 
încețoșaţi ai soţiei sale înfășurată într-un halat de baie 
alb şi pufos. 

- Oare miroase a cafea? 

Vocea de budoar a Samanthei îl sfâşie parcă, iar el 
aproape că gemu. Până şi puştiul care așeza tăvile pe 
măsuţă uită ceea ce făcea şi se întoarse în direcţia vocii. 

- Am comandat micul dejun. 

- Oh, bine, mi-e o foame de lup. 

Tălpile goale ale lui Sam lipăiră ușor în timp ce se 
apropia cu pași mărunți. Picioarele ei mici ieşiră la ivea- 
lă prin despicătura de la halat. Chelnerul scăpă nota de 
plată, iar Blake se repezi spre Samantha ca să-i blocheze 
acestuia câmpul vizual. Puştiul se înroși în timp ce ridi- 
că nota de plată și i-o înmână. Blake o semnă rapid și îl 
zori pe puști afară din cameră. 

Luă o gură zdravănă de aer și își îndreptă coloana 
înainte să se întoarcă cu faţa la ea. Bravada lui nu func- 
ționă. Părul de pe ceafa lui Blake era zburlit. Samantha 
căuta pe sub capacele de argint cu o mână și își împin- 
gea părul ciufulit cu cealaltă. Era sexy precum păcatul 
capital. Ridică cafetiera și începu să toarne. 

~ Cum îţi place? 

Blake închise ochii şi se forţă să îşi scoată gândurile 
deloc cuminţi din mintea înfierbântată de dorinţă. 

- Simplă, fără lapte ori zahăr. 

Se duse spre masă şi se așeză. 

Mişcându-se iute, dar fără zgomot, Samantha îi dădu 
o ceașcă înainte să își presare puțin zahăr în cafeaua ei. 

În momentul în care prima sorbitură îi atinse buzele, 
ea se prăbuși în scaunul ei cu un oftat. Sunetul gutural 
îi provocă la nivelul pielii un alt val de conștientizare a 
sexualităţii ei. Trebuia să plece naibii din Vegas sau toa- 
te pariurile cum că nu avea să facă amor cu soţia lui 
erau pierdute. 

Fără să-și dea seama de efectul pe care îl avea asupra 
lui, Samantha își ridică picioarele şi le puse pe scaunul 
opus. Halatul se deschise larg, scoțând la iveală o altă bu- 
cată de coapsă dezvelită. Corpul lui Blake răspunse cu în- 
verșunare. Erecţia lui începu deja să îl doară, forțându-l 

să îşi schimbe poziția în scaun ca să evite ca Saman- 
tha să bage de seamă. 

- Cum ai dormit? întrebă ea, fără să se deranjeze să își 
acopere pielea albă și fină. 

- Bine, minţi el, încercând din răsputeri să-şi devieze 
privirea de la coapsele ei. t 

-Pe bune? Eu m-am tot foit. Îmi fac mai multe griji 
cu privire la această căsătorie decât mi-am imaginat. 
__Cârde dificil ar fi fost să îi spună că și el simţea la fel? 
Însă ar fi sunat ca și cum nu era în stare să controleze 
situația. Blake conducea orice aspect din viaţa lui cu o 
mână de fier, inclusiv mariajul său. 

- Sunt sigură că o să te obişnuiești, îndeosebi după ce 
o să plec eu la Londra. 

Ea se întinse în față și luă o bucată de pâine prăjită 
de pe farfurie. 

- Când pleci? 

- Mâine. 

- Mâine? 

Păru surprinsă. 

-O să te duc înapoi la L.A. ca să îţi fac cunoștință 
cu personalul meu și cu Carter înainte să mă pregătesc 
să plec. 

Ea luă îmbucături mici din pâine. 

-N-o să pară suspect că pleci atât de curând după 
căsătoria noastră? 

-S-ar putea, așa că va trebui să facem ca lucrurile să 
arate bine. Telefoane zilnice, ceva care să dovedească că 
vorbim unul cu celălalt. Avocaţii tatălui meu sunt foarte 
ai dracului. Au angajat detectivi particulari în numele 
tatălui meu când eram în facultate ca să le dea rapoarte 
cu privire la faptele mele imorale. 

- Păi nu era o măsură cam extremă? 

-Tata le oferea bani - bani frumoși - pentru fiecare 
faptă pe care o descopereau. Mă îndoiesc că s-a schim- 
bat ceva de la moartea lui încoace. 

Întrucât momentan Blake încă nu voia să intre în și 
mai multe detalii legate de istoria familiei sale, întrebă: 

- Tu ai pașaport? 

- Nu mai am de pe la douăzeci de ani, când mi lau 
luat cei de la FBI. N-ar trebui să-mi fie prea greu să ob- 
ţin unul. În orice eventualitate, o să fie o scuză bună să 
explici de ce nu merg cu tine. 

Sam zâmbea acum, trezită de-a binelea după ce își 
terminase prima ceașcă de cafea. Blake nu-și închipuia 
că schimbarea subiectului trecuse neobservat, însă ea își 
păstră pentru sine orice întrebări avea în acest sens. 

- O să mă apuc de luni de acte. 

- Foarte bine. 

-Mä gândeam noaptea trecută, când nu puteam să 
dorm, dacă ar trebui să-mi schimb numele de familie 
sau nu. O mulţime de femei îşi păstrează numele chiar 
şi după ce se mărită. Ar putea fi mai ușor. 

Ea se aplecă în față și își puse în farfurie nişte omletă. 
Lui nu îi plăcu ideea, dar avea să se întrebe mai târziu 
de ce. 

- Dacă ne-am fi căsătorit din dragoste și nu de conve- 
nienţă, mi-ai fi purtat numele? 

- Dar n-am făcut-o. 

- Dar dacă am fi făcut-o? 

Ea își aruncă privirea în jos la inelul de nuntă pe care 
el i-l pusese pe deget cu numai o zi înainte. 

- Da, probabil că laş fi schimbat. 

El îşi termină cafeaua vădit mulțumit. 

- Atunci îţi schimbi numele. Nu vreau să pună ci- 
neva nici un fel de întrebări pe tema asta. O să avem 
suficiente obstacole de depășit în condiţiile în care 
tu şi eu o să locuim în majoritatea anului pe continen- 
te diferite. 

Ea păru ca și cum voia să îl contrazică, însă în loc de 
asta oftă. 

- Probabil că ai dreptate. 

- O să deschid un cont pentru tine înainte să plec și 
o să-ți dau cheile de la casa mea. 

Gândul la ea plimbându-se prin casă într-un halat pu- 
fos de culoare albă îi aduse un zâmbet pe faţă. 

- Nu-i nevoie. 

- Ba chiar este, spuse el, punându-și în farfurie ouă, 
cârnaţi și pâine prăjită. Nu mi-aş lăsă soția fără resurse 
financiare. 

- Bine, însă n-o să le folosesc. N-am nevoie de banii 
tăi, cel puţin nu acum că te-ai ocupat de Jordan. Şi am 
propria casă. 

Ea își mestecă mâncarea agale înainte să o înghită. 

- Încă îţi datorez cele douăzeci de procente ale tale. 
Foloseşte contul, Samantha. Soţia mea ar avea totul 
asigurat și n-o să las lumea să spună că nu am grijă 
de tine. 

Ea își lăsă mână să îi cadă pe masă. 

-Nu o să-ţi stric imaginea, Blake. 

- Ba o vei face dacă conduci o maşină veche și dacă 
nu cheltuiești destul pe lucruri personale de calitate. 
Nu-ţi sugerez să-ți cumperi un iaht, dar, te rog, nu te 
duce la shopping la magazinele universale unde se vând 
de toate pentru toţi. 

Își imagină cum cei din mass-media o surprindeau în 
Walmart și se înfioră de dezgust. 

- Îţi dai seama cât de snob pari, da? 

-Nu-mi pasă. lubitele mele şi-au făcut cumpărătu- 
rile la magazine de firmă; pe cale de consecință, soţia 
mea nu o să ia rochii de la nu știu ce raft cu reduceri 
de sezon. 

Blake observă cum maxilarul ei se încordează şi se 
pregăti pentru o discuţie în contradictoriu. 

- E ceva în neregulă cu modul în care mă îmbrac? 

Oh, Dumnezeule... Acum mergea pe un teren minat 
fâră echipament de protecţie. 

- N-am spus asta. 

- Oh, ba da, ai spus-o. 

El se opri din mâncat. 

- Ştii bine că am dreptate în privinţa asta. 

Buzele ei tremurară, însă nu îl contrazise. 

- Bine. 

- Bun. 

Am câştigat. Dumnezeule, când fusese ultima oară 
când avusese o discuţie în contradictoriu cu o femeie 
care să nu vrea să îi cheltuiască banii? Descoperi că pe 
buze îi apare involuntar un zâmbet. 

- Ce-i aşa amuzant? 

Ochii ei scăpărau de furie mocnită. Erau peste măsu- 
ră de adorabili. 

~ Cred că tocmai ce-am avut prima noastră ceartă în 
familie. 

Umerii ei se lăsară brusc, şi femeia izbucni în râs. 

- Bănuiesc că aşa e. 

- lar eu am câştigat, sublinie el. 

Samantha îl fixă cu o privire intensă. 

- Nu te aștepta ca asta să continue. 

Nu, se gândi el contemplativ, nu era suficient de naiv 
ca să se îmbete cu apă rece şi să creadă că va avea câştig 
de cauză de fiecare dată. Oricum, faptul că se întâmplase 
prima oară adăugă o cantitate apreciabilă de frişcă pe 
plăcinta sa maritală, conferindu-i un mare avantaj. 


capitolul 4 


La douăzeci şi șase de ore după ce își spuseseră „Da“, 
presa îi descoperi pe Samantha și Blake în timp ce co- 
borau de la bordul avionului lui Blake. Slavă Domnului 
că ea avusese flerul de a-şi aduce ochelarii de soare cu 
rame mari pentru a-şi ascunde stresul din privire. Cei 
din mass-media nu se schimbaseră de la arestarea tatălui 
ei. Le blocară calea, le făcură rapid fotografii şi îi bom- 
bardară cu întrebări. 

Blake își ţinu întruna braţul posesiv în jurul taliei ei 
în timp ce o zorea să iasă din aeroport. Cu puţin no- 
roc, cineva de la Hollywood avea să se reapuce de băut 
după o perioadă de abstinențţă și, până la sfârşitul săp- 
tămânii avea să le ia locul în lumina reflectoarelor. fa 
caz contrar, ea avea să se descurce cu paparazzi de una 
singurä. Blake scoase câteva cuvinte în timp ce treceau 
pe lângă aceştia, cuvinte precum „iubirea vieții mele“ și 
„n-am crezut să fie atât de bine“. Părea atât de sincer... 
Dacă n-ar fi fost parte din stratagema lui, până și ea l-ar 
fi crezut. La un moment dat, Blake își cobori buzele spre 
urechea ei și îi șopti: 

- O să fie mai rău în Europa, așa că apelează la snoa- 
ba din tine şi zâmbeşte. 

Ea râse și se lipi de el ca să își croiască drum spre 
portiera unei mașini. Fotografia făcută în acel moment 
ajunse la toate canalele importante de televiziune și în 
trei reviste de scandal. 

Prietenul lui Blake, Carter, se dovedi a fi o surpriză. 
Părul lui blond și înfățișarea lui frumoasă de surfer erau 
complet opuse faţă de înfăţişarea soțului ei. Se dovedise 
că era deştept, pragmatic și că avea un simţ al umorului 

criminal. Îi dăduse lui Sam numărul lui de telefon mo- 
bil şi o încurajase să îl folosească dacă avea nevoie de 
ceva în timp ce Blake era plecat din oraș. 

După cum fusese planificat, Blake îi asigură Saman- 
thei accesul la casa sa dispusă la înălțime, deasupra 
plajei Malibu, cu o vedere nemaipomenită la ocean. 
Proprietatea era imensă - nouă sute de metri pătraţi 
pe cinci hectare de pământ. Personalul său includea 
o bucătăreasă, o menajeră și o echipă responsabilă de 
amenajarea şi îngrijirea spaţiilor verzi. Neil, șoferul lui 
Blake, se ocupa de personal şi locuia într-o cabană pen- 
tru oaspeți. Statura bărbatului ar fi intimidat o echipă 
de fotbal american. Blake îi preciză în mod clar că el 
avea rol dublu, fiindu-i şi gardă de corp. 

De îndată ce îi ură soţului său un zbor plăcut, Sa- 
mantha se regăsi înapoi la casa ei închiriată, cufundată 
în gânduri. Evaluarea lui Blake și executarea operațiunii 
de a-și lua o soţie fusese o mișcare extrem de inteligentă. 
Până şi o femeie puternică precum ea fusese impresio- 
nată de o asemenea bogăţie. Îşi răsuci inelul de pe deget 
şi îl admiră: 

-Nici măcar nu vreau să ştiu cât ai costat, murmură 
ea înspre mâna sa. 

Avea să îl dea înapoi în cincizeci şi patru de săptă- 
mâni, însă până atunci putea să se bucure de el. Ușa de 
la casa ei amplasată în şirul de case cu pereţi comuni se 
trânti după ce o auzi pe Eliza țipând „Nu comentez“. 

-La naiba, cât de mult o să trebuiască să acceptâm 
situația asta? 

Mai mult prietenă decât angajată, Eliza își scoase 
geanta de pe braţ și o aruncă pe măsuţa de cafea. 

- O să plece într-o zi sau două. 

- Pari atât de sigură. 

- Am mai trecu o dată prin toate astea. Divorțul nos- 
tru o să atragă chiar și mai multă media. 

Eliza aruncă un ziar pe masă. Se deschise la acum 
deja familiara fotografie a lui Sam şi Blake râzând. 

- Voi doi sunteți foarte convingători. 

Samantha zâmbi. În ciuda dorinţei ei ca cei din presă 
să dispară, îi plăceau fotografiile pe care aceștia le fâcu- 
seră. La urma urmei, erau niște fotografii de nuntă. 

- Arătăm binişor împreună. 

- Binişor? Arătaţi fericiţi precum doi porumbei. 

- Porumbeii par fericiţi? o tachină Sam. 

- N-am nici cea mai vagă idee. Îmi pare rău că nu 
m-am întâlnit cu el când te-a adus cu mașina aici. 

Eliza se prăbuși pe canapea şi își puse picioarele lungi 
pe măsuţa de cafea. 

-Nu m-a adus el. De fapt, șoferul lui a făcut-o. 

- Sofer? 

Eliza avea cei mai uimitori ochi, maro ciocolatii, care 
se făcură mari de tot odată cu întrebarea ei. - 

- E bogat. De ce mama naibii ar conduce el însuși? 

Samantha râse și își dădu ochii peste cap, apelând la 
cea mai bună figură de snoabă ce îi putea ieși. 

- Ei bine, fiţe și snobism. Scuzaţi-mă. 

Însă prietena ei râdea. Telefonul firmei sună, iar Eliza 
sări de pe canapea ca să răspundă. 

- Alliance. 

Samantha își aplecă jumătate de ureche spre convor- 
bire în timp ce Eliza asculta persoana de pe fir. Chiar 
și așa, cu el dominânduii silueta ce pe verticală o punea 
de departe într-o inferioritate vizibilă, fotografia ei cu 
Blake nu era atât de rea. 

- N-avem de făcut nici un comentariu în momentul 
de faţă, spunea Eliza. Nu, nu suntem serviciu de escorte 
feminine... Încă o dată, nu comentăm. 

Cu un oftat plin de frustrare, închise telefonul. 

- Ar fi trebuit să prevăd că se va întâmpla asta. 

Presa avea să-i facă praf afacerea dacă o lăsa. 

- Probabil c-ar trebui să aveam o declaraţie standard 
pentru presă. 

- Bună idee! Schiţez ceva și i-o trimit lui Blake. 

Telefonul sună din nou cu un alt reporter punând 
întrebări. În jumătate de oră Sam și Eliza renunțară și 
deconectară linia telefonică a firmei. Cu puţin noroc, 
promovarea publicitară agresivă avea să se domolească 
în curând. Publicitatea putea aduce noi clienți, atât 
timp cât Samantha își putea menţine anonimatul. Cu 
toată presa de scandal stând pe treptele din faţa casei, 
asta nu se putea întâmpla, aşa că trebuiau ca pentru o 
vreme să amâne orice fel de clienţi noi. 

- Asta-i nebunie curată, spuse Eliza în timp ce trăgea 
jaluzelele de la camera de zi. 

Câţiva paparazzi se instalaseră afară pe stradă și reu- 
şeau să își plimbe aparatele de fotografiat cu teleobiectiv 
ori de câte ori una din ele deschidea brusc jaluzelele. 

-O să fac ceva de mâncare pentru cină. Nu te deran- 
jează să rămâi peste noapte, nu-i așa? 

Eliza locuise în camera neocupată până în momentul 
în care se mutase cu iubitul ei în urmă cu șase luni. 

- Ăsta-i modul täu de a-mi cere să rămân? 

-La naiba, da. Nu vreau să fiu singură cu uliii ăș- 
tia de-afară. Oricum o să te urmărească până acasă, îi 
spuse Sam. 

- Bine, însă eu sunt cea care alege filmul la care ne 
uităm. Spune-mi că ai o sticlă de vin. 

- N-am întotdeauna? 

Samantha stinse luminile de pe verandă și încuie ușa 
de la intrare. Ambele se îmbrăcară în pantaloni lungi 
comozi şi niște tricouri confortabile şi se așezară în fața 
televizorului cu felii de pizza ieftină și o sticlă bună 
de merlot. 

- Am sentimentul că noi două nu vom mai face asta 


prea mult timp, spuse Eliza printre mușcături. 
- De ce? 

Sam scria ceva în carneţelul ei, încercând să încro- 
pească o declaraţie de presă. 

- Eşti femeie măritată acum. 

-Și? 

Amândouă știau că era doar pe hârtie. Chiar acum, 
Blake probabil că dormea în dormitorul din avionul său 
particular și nu se mai gândea la ea. 

- Eşti măritată cu un duce, Sam. ţi dai seama cât de 
grandioasă e chestia asta? 

- Nu-i decât un titlu. Precum „sir“ sau „doctor“. Nu- 
mai că Blake n-a trebuit să muncească ca să-l obţină. 

- A moștenit în mod automat titlul când a murit tatăl 
lui, corect? 

Eliza își băgase picioarele sub fund și pusese pe cana- 
pea, între ele, un bol de popcorn. Samantha încuviință 
dând din cap. 

- Însă a trebuit să se căsătorească pentru a mosteni și 
averea familiei? 

- În majoritatea cazurilor, titlul şi averea merg la pa- 
chet la primul nou născut de sex masculin al ducelui și 
ducesei. Însă tatăl lui Blake a fost un nemernic. A stipu- 
lat în testamentul lui că averea avea să fie împărţită, di- 
zolvată de fapt, dacă Blake nu se așeza la casa lui până 
la aniversarea a treizeci şi şase de ani. Un văr avea să 
primească o parte a averii, o mică rentă avea să ajungă 
la mama și la sora lui Blake, iar restul avea să ajungă la 
fundaţiile de caritate. 

-Asta înseamnă să nu-ţi pese de ai tăi. Tăticul n-a fä- 
cut astfel încât propria soţie să poată rămâne în căminul 
care era al ei de ani și ani de zile? 

- Bănuiesc că nu. 

Eliza se aplecă ușor în față. 

- Ce nemernic! 

-Blake mi-a spus că un titlu nobiliar fâră averea afe- 
rentă este precum un rege fâră ţară. Îmi stă mintea în 
loc când mă gândesc la chestiunile astea nobiliare. 

Telefonul mobil al Samanthei sună lângă ea. Nume- 
le lui Blake apăru imediat pe ecran. Simţi un fior de 
emoție pe șira spinării. 

- Hei, răspunse ea. 

- Am vrut să te prind înainte să te duci la culcare. 

Blake părea obosit, iar zgomotul de fundal făcea difi- 
cil pentru ea să îl audă. 

- lar eu credeam că ești la șase mii de metri altitudi- 
ne. Unde ești? 

- Am avut întârziere în New York. O să plec de-aici în 
mai puţin de-o oră. 

Ziua lor începuse devreme și se părea că a lui nu avea 
să se termine prea curând. Samanthei, de fapt, chiar îi 
părea rău pentru el. 

- Ascultă, ziariştii au înnebunit cu totul aici. M-am 
gândit c-ar trebui să dăm cât mai curând o declaraţie 
de presă. Poate c-o lasă mai moale și mai scap de ei, îi 
sugeră Samantha. 

- Eşti bine! Nu te hărțuiesc, nu-i aşa? 

În glas i se citea îngrijorare. 

- Nu, sunt... 

- Aş fi vrut să stai în casa mea. 

- Am trecut peste discuţia asta. Sunt bine aici. Lumea 
va înghiţi povestea unei ușoare schimbări în viața mea. 

Ea auzi o voce ce anunţa zborurile din aeroport. 

-Cum ţi se pare asta? Domnul și doamna Harrison 
ar dori să le respectaţi intimitatea în timp ce se obișnu- 
iesc cu vieţile lor aflate într-o schimbare rapidă. Perioa- 
da în care au devenit apropiați și căsătoria lor ulterioară 
au fost la fel de neașteptate pentru cuplu ca și pentru 
întreaga lume. Actualmente este planificată o recepție 
în cinstea mirilor pentru a prezenta atât cuplul, cât și 
detaliile căsătoriei lor din dragoste. 

- Căsătorie din dragoste? 

Acesta fu singurul lucru pe care Blake îl puse sub 
semnul întrebării. 

- Mda, sună aiurea. O să mă gândesc la altceva. 

Blake râse. 

- Singurul alt lucru pe care mai trebuie să-l schimbi 
sunt numele noastre. 

- Poftim? 

Vocea lui abia se mai auzea. 

- ihî, trebuie să fie Lord şi Lady Harrison, Ducele şi 
Ducesa de Albany. Uite ce e, trebuie să plec. O să sun 
dimineaţă. Sună-l pe Carter sau pe Neil dacă ai nevoie 
de ceva. 

După care legătura telefonică se întrerupse. Un fior 
de groază se abătu asupra ei așa cum cade cortina dea- 
supra scenei. 

- Oh. Dumnezeule. Mare. 

-Ce e? 

Eliza se opri din a-și mai îndesa popcorn în gură și se 
uită la Samantha cu ochii mari. 

- E mult prea mult pentru mine. 

Ducesă! Era de-adevăratelea ducesă. Greutatea titlu- 
lui ei nobiliar îi bloca toate celelalte gânduri. 


- N-ai folosit cardurile de credit. 

Acestea fură primele cuvinte ieșite din gura lui Blake 
peste trei zile. Samantha făcea jogging pe plajă cu o cas- 
că de Bluetooth în ureche. Numărul ziariştilor se mai 
subţiase în faţa ușii de la intrare, însă telefonul continua 
să sune. Hotărâse să îi dea Elizei nişte binemeritate ore 
libere și fugea din casa ei din oraș cât de des se putea. 

- Bună și ţie. 

Ea își reduse ritmul de alergare astfel încât să poată fi 
în măsură să aibă o conversaţie. 

- Pari c-ai rămas fâră aer, Ce faci? 

- Jogging. 

- Oh. 

Părea surprins. 

-Şi ce se-aude? 

- E vântul. Sunt pe plajă. 

Sam ocoli câteva pietre și își continuă alergarea. 

- Eşti în siguranţă? E cineva cu tine? 

Ea râse: 

- Da, sunt în siguranță, domnule detectiv Dani, şi 
nu, nu este nimeni cu mine. 

Deşi îl tachina, o bucura îngrijorarea lui. Sam nu pu- 
tea să își amintească vreun moment în viaţă în care să îi 
pese cuiva dacă alerga singură sau nu. 

- Sunt sigură că n-ai sunat ca să afli detalii despre 
antrenamentul meu obișnuit. Ce s-a întâmplat? 

-Voiam să mă asigur că ai completat formularele 
tipizate pentru pașaport. 

- Marţi am petrecut şase ore la biroul pentru eviden- 
ta populaţiei. Schimbarea numelui, eliberarea pașapor- 
tului, tot tacâmul. Le-am cerut să se grăbească, însă au 
spus că o să dureze minim zece zile lucrătoare. 

Aerul rece al dimineţii şi ceața de afară îi umeziseră 
marginile părului și i-l lipiră de faţă în timp ce alerga. 
Îi plăcea la nebunie partea aceasta a zilei. La momen- 
tul respectiv pe plajă erau câţiva amatori de jogging şi o 
duzină de surferi. Se ducea pe plajă cel puţin o dată 
pe săptămână ca să alerge. Alte dăți, alegea o rută din 
vecinătatea casei. Era adevărat, străzile pe unde alerga 
de obicei deveneau din ce în ce mai dubioase, iar Sa- 
mantha opta să conducă până la o potecă amenajată sau 
un parc mai sigur. Nu se putu abține să se întrebe cum 
ar fi pe plaja de lângă casa lui Blake. 

- Nu avem zece zile. O să dau un telefon și o să aran- 
jez să se rezolve mai rapid. 


! Detectivul Dan Dunn, erou al benzilor desenate din ziarele perioa- 
dei interbelice, personaj fictiv creat de Norman Marsh, bine-cunos- 
cut creator de desene animate și benzi desenate, in baza experienţei 
acumulate în cadrul Secret Service și Departamentului de Poliţie 
din Chicago (n.tr.) 

- Regimul de urgenţă pentru care am plătit durează 
între zece zile și o lună. Mi-au spus că nu se poate rezol- 
va mai rapid de-atât. 

Respirația i se transformă în gâfâieli, însă ea continuă 
să se miște. 

- O să mă ocup eu de problema asta. 

Atitudinea lui de preluare a frâielor i se păru 
amuzantă. 

- Oare îl refuză cineva vreodată pe marele și puterni- 
cul Blake Harrison? îl tachină ea. 

- Numai tu. De ce nu te duci la cumpărături? Ţi-am 
spus să te răsfeți şi să nu-ți refuzi nimic. 

Bărbatul era nemulţumit de ceva anume. Putea să 
simtă asta în vocea lui. 

- Dă-mi voie să ghicesc. Ai văzut o poză de-a mea 
într-un tabloid îmbrăcată în niște blugi vechi şi 
un tricou. 

El ezită. 

- Asta este, nu-i așa? Ea începu să râdă și trebui să se 
oprească din alergat ca să-și tragă sufletul. Oh, Blake, 
nu-ți mai bate capul cu asta. 

- Du-te la cumpărături, Samantha. Recepţia organiza- 
tă în cinstea noastră o să strângă la un loc demnitari și 
numeroase familii influente. O să mergem la teatru, la 
meciuri de polo și la tot felul de evenimente publice. 

- Şi blugii mei tăiați nu o să se potrivească? 

Simţi cum ochii i se umplu de lacrimi de râs. 

- Până și eu am văzut Pretty Woman. Du-te la cumpă- 
rături! 

Numai gândul că el îndurase siropoasa poveste de 
dragoste o făcu să râdă și mai tare. 

- Sper că femeia chiar a meritat asta. 

- Care femeie? 

- Cea care te-a târât la cinema. 

El izbucni în râs. Sunetul îi aduse în faţa ochilor ima- 
ginea feței lui frumoase şi a ochilor cenușii. 

- Am fost cu soră-mea. 

- Asta explică totul. 

-A câștigat un pariu. A trebuit s-o duc la film sau să 
îi pierd respectul şi consideraţia. 

Vocea lui se mai linişti pe măsură ce conversaţia con- 
tinuă. După câteva minute petrecute la telefon părea că 
așa se întâmpla mereu. lar Sam se trezise că aștepta 
cu nerăbdare ca el să o sune. 

- Te-ai oprit din alergat? întrebă el. 

Samantha se uită rapid la plaja goală și își puse o 
mână în șold. 

- Îhî, spuse ea, în timp ce expira șuierând. 

Blake gemu. 

- Ce este? 

- Vrei un răspuns sincer! 

- Întotdeauna. 

Ea se întoarse spre briză și îşi domoli în mod forțat 
respirația. 

- Între respiraţia grea şi vocea aia sexy a ta mi-e foarte 
greu să rămân impasibil. s 

Inima ei îi bătu cu putere să-i sară din piept. Își muş- 
că involuntar buza de jos. 

- Ei bine, atunci n-o să-ți descriu ce port sau cum arăt 
ca să nu-ţi distrug fantezia. 

El chicoti: 

- Sunt sigur că paparazzii sunt pe-acolo pe undeva, 
iar dimineaţă voi avea fotografia la mine pe birou. 

Sam își aruncă privirea în jur, însă nu văzu pe nimeni 
cu vreun aparat de fotografiat. 

- Poate. 

- Înainte să închid, am încercat să sun la tine acasă, 
însă linia telefonică era defectă. 

- Se tot auzea un pârâit dintr-acela static. Tipii de la 
deranjamente vin dimineaţă să-l repare. l-am adăugat și 
funcţia de identificare a apelantului așa că pot să depis- 
tez când sună ziariştii. 

Sam se învârti în loc și începu o alergare ușoară îna- 
poi spre maşină. 

- E un plan bun. O să sun mâine. 

Ea zâmbi și, doar de dragul amuzamentului, adăugă: 

- Oh, şi Blake? 

- Da. 

Ea își cobori şi mai mult vocea și respiră provocator 
în telefon. 

- Sunt fierbinte și transpirată toată. 

- Mrrrr. 

Geamătul lui mârâit fâcu să îi vibreze casca din ure- 
che. După ce el închise, Samantha se întrebă cât de în- 
țelept era să flirteze aşa. În timp ce zâmbetul ameninţa 
să îi lase gropiţe permanente în obraji, își alungă îngri- 
jorările și pur şi simplu se bucură la gândul că un bărbat 
era interesat de ea ca femeie. 

Chiar dacă acest bărbat era sotul ei. 


Presa probabil că renunțase, se gândi ea în timp ce 
urca treptele spre casa ei închiriată din oraș. Nu se mai 
vedeau nici un fel de reporteri de aproximativ patru- 
zeci şi ceva de ani, cu aparate foto în mâini, care să 
se ascundă în spatele tufișurilor sau care să folosească 
zoom-ul teleobiectivelor de după colţ. Intră în casă, arun- 
că cheile pe măsuţa de la intrare și o porni spre scări. 

Când se auzi soneria de la ușă, se răsuci pe picioa- 
re și deschise dintr-o pornire impulsivă. La jumătatea 
mișcării însă, îşi dădu seama că probabil tocmai oferise 
prilejul să i se facă o fotografie nedorită, una care mâine 
îl va face pe Blake să clatine din cap. 

Însă persoana de dincolo de uşă nu era un reporter 
sau în fotograf care să urmărească să facă niște bani ra- 
pid cu un minim de efort. 

Era mai rău. Era Vanessa. 

Femeia care se uita la rândul ei lung la ea era tot ceea 
ce nu era Samantha. Avea un păr blond atât de natural 

încât nu era posibil ca nuanța să provină dintr-o sticlu- 
tā de vopsea de păr, pomeţi înalți şi nişte ochi albaștri 
strălucitori. Picioarele lungi îi ieşeau de sub o fustă de 
mătase făcută la comandă, care nu atârnase niciodată 
pe raftul vreunui magazin universal. 

Ei bine, Blake avea gust când venea vorba de femei, 
trebuia să recunoască asta. 

- Ştii cine sunt. 

Vanessa van Buren nu era genul de iubită căreia i se 
dăduseră papucii şi de la care Samantha s-ar fi așteptat 
să apară la ușa ei neanunţată. Ca să tragă cu ochiul de 
la distanță, poate, dar ca să bată la ușa ei îi trebuia ceva 
tupeu. Sam ar fi pariat că Jacqueline cea năvalnică şi 
gălăgioasă ar fi făcut mai degrabă așa ceva. 

Se înşelase. 

- lar tu ştii cine sunt eu. 

Privirea Vanessei măsură din cap până în picioare 
trupul lui Sam, iar pe buze îi răsări un zâmbet încrezut. 
Vanessa era îmbrăcată de la Gucci, Samantha de la Tar- 
get. Fusese o vreme când Samantha fusese mai tânără, 
înainte de decăderea tatălui ei, când o prietenă îi dăduse 
un sfat prietenesc. Aceasta îi spusese: „Nu te arunca în 
luptă fără un arsenal complet“. Samantha și o rivală de 
la liceu încercaseră amândouă să îi atragă atenția unui 
băiat la vremea respectivă. Din acea zi, Samantha nu 
mai plecase niciodată de-acasă fără machiaj pe faţă și 
îmbrăcată cu ceva care să aibă pe spate o etichetă de 
designer. 

Îşi aruncă rapid privirea în jos la pantalonii ei scurți 
de bumbac şi tricoul pe care scria că CEI CARE FAC 
JOGGING MENȚIN RITMUL şi se crispă. 

-Ai de gând să mă inviţi înăuntru? 

„In nici un caz.“ 

- Nu văd rostul. 

Vanessa păși înainte și intră pe lângă ea. Samantha 
se gândi să o oprească, însă ar fi trebui să o împingă, 

fizic. Şi imaginea aceea în tabloidul de dimineaţă pro- 
babil că nu i-ar fi pus într-o lumină bună pe Blake ori 
pe Samantha. 

Așa că închise ușa și se puse în fața Vanessei împiedi- 
când-o să meargă mai departe în încăpere. 

- Până aici e suficient. 

- N-o să dureze mult. 

Vocea Vanessei emana o furie bine controlată în timp 
ce ochii ei se plimbau cercetători prin încăpere. 

- Oare ce naiba a găsit Blake la tine? 

Sam își încrucișă brațele peste piept. 

- Tu tot timpul ai ghearele scoase? Sau noaptea le 
scoţi? 

- Ce deşteaptă eşti! Ştii că m-am culcat cu el nu mai 
departe de acum două săptămâni? 

Mai multe replici tăioase îi veniră pe buze, însă Sam 
le înghiţi iute. 

- Eu şi Blake n-am vrut niciodată să ränim pe cineva. 

Sam fâcu tot ce îi stătu în putinţă să evite să-i räsa- 
ră în minte imaginea celor doi înlănţuiţi în tangoul 
lor nud. 

- Blake rânește pe toată lumea... în cele din urmă. 
Vei descoperi asta destul de repede. 

- Chiar cred c-ar trebui să pleci. 

Samantha era pe punctul de a renunţa să se mai poar- 
te frumos. Asta nu era o femeie care era îndrăgostită de 
un bărbat. Era un șarpe ce se încolăcea ca să atace. 

- Ştie de taică-tău? Despre familia sordidă pe care 
ai ascuns-o în trecut? 

Maxilarul Samanthei se încleştă, iar unghiile de la 
mâini îi intrară în braţe. 

- Blake ştie totul. 

Privirea rece și calculată din ochii Vanessei lăsa să se 
înţeleagă că ştia ea ceva. 

- Totul? Eşti sigură de asta? 

Samantha nu avea nimic de ascuns - ei bine, aproape 
nimic de ascuns. Păcatele ei erau atât de adânc îngro- 
pate încât nici chiar detectivii care lucrau pentru ea nu 
le-ar fi putut găsi. 

- Pari o femeie disperată, Vanessa. Trebuie să-ţi spun, 
asta nu dă deloc bine. 

Zâmbetul atotștiutor de pe faţa celeilalte femei 
dispăru. 

- Nu-i nimic la mine care să denote disperare. Tu, pe 
de altă parte, eşti însăşi întruchiparea acestui cuvânt. 

- Ding, ding. Această rundă s-a terminat în mod 
oficial. 

Samantha deschise ușa larg, nepăsându-i dacă făcea 
cineva fotografii. 

- Mişcă sau o să fiu nevoită să mă sui cu Nike-urile 
din picioare pe pantofii tăi Prada. 

li bătea inima iute, tânjind să-i tragă niște şuturi 
ca lumea. 

- Ai grijă, nu ştii cu cine te pui. 

Samantha se înghesui cât putu de aproape de Vanes- 
sa fără să o atingă. 

- Cucoană, n-ai habar de ce anume sunt capabilă. 
Când mă gândesc că atunci când Blake mi-a povestit 
despre tine, chiar mi-a părut rău pentru tine. Ce risipă! 
Nu-mi dau seama cum a putut să se combine cu așa 
O persoană. 

Din ochii celeilalte femei scăpăra venin. Întorcându-se 
pe călcâie, Vanessa își puse ochelarii închiși la culoare şi 
porni cu pași mari spre o mașină sport de culoare roşie 
parcată pe stradă. 

Trântitul uşii de la intrare ar fi dovedit cât de tare 
o afectase pe Samantha femeia asta răutăcioasă. Așa că 
alese să o închidă normal, iar apoi se sprijini sfârşită 
de cadrul ușii. Mâinile începură să îi tremure în timp 
ce forţa confruntării îi galopa prin sângele din vene. 

Sunetul scos de pietrişul împroşcat de o mașină îi 
ajunse la urechi. 

- Ce drăguţ! 

Sam se îndepărtă de ușă și se duse să-şi caute geanta. 
Nedorind să vorbească, își deschise aplicația dedicată 
mesajelor text şi apăsă pe numărul telefonului mobil al 
lui Blake. 

„Câştig un premiu pentru că am avut dreptate?“ îi 
scrise ea soțului său. 

În timp ce aştepta răspunsul lui, încuie ușa și o luă 
în sus pe scări ca să se ducă la duș. 

Telefonul ei se auzi bâzâind când ajunse pe treapta 
de sus. 

„În ce privinţă ai avut dreptate?“ 

„Tocmai m-am întâlnit cu vipera ta blondă. Evident că 
nu-mi dau seama ce-ai văzut la ea în trecut.“ Şi fiindcă 
chiar nu avea încredere în ea însăși să vorbească, adău- 
gă: „Intru la duș, vorbim mai târziu“. 

Sam îşi aruncă telefonul pe pat şi se duse la baie. Ner- 
vii începeau să i se calmeze încetul cu încetul. Își aruncă 
privirea la reflexia din oglindă. Umezeala de dimineață 
îi făcuse părul varză. Pe față, în obraji, avea o tentă de 
roşu-vineţiu, de parcă fusese lovită. 

- Ce dezastru! 4 

În cealaltă cameră, îi sună telefonul. Il ignoră. Sa- 
mantha își scoase tricoul de pe ea și-l aruncă în coșul 
de rufe. Cuvintele prietenei sale din liceu îi răsunau în 
urechi. „Arsenal complet.“ 

- Ştii ceva, Blake? Cred co să-ţi accept oferta privind 
cardul de credit deschis de tine. 

Cu femei precum Vanessa făcându-și apariţia așa din 
senin, putea și ea la fel de bine să se pregătească pentru 
bătălie. Fiind născută într-o familie bogată, știa cum se 
joacă jocul acesta. Doar că alesese să n-o facă. 

Până acum. 


capitolul 5 


Blake își frecă faţa cu palmele pentru a mia oară pe 
ziua aceea. Mesajul pe care îl primise de la Samantha 
îl şocase şi, pe urmă, de atunci încoace, nu mai putuse 
să vorbească cu ea. 

Ce mama dracului era în capul Vanessei? Ce naiba 
îi spusese soţiei lui? Erau căsătoriţi de mai puţin de o 
săptămână și deja Blake se găsea în postura de a încer- 
ca să găsească moduri prin care să o ţină pe nevastă-sa 
departe de fosta iubită. Blake nici nu mai vorbise 
cu Vanessa de când îi pusese Samanthei verigheta pe 
deget. Incercase să o sune o dată. Dar când menajera ei 
îi spusese că doamna nu dorea să-i răspundă, nu crezuse 
că mai aveau ceva de vorbit unul cu celălalt. 

Jacqueline îi trimisese un mesaj sec de genul „su- 
nă-mă când te saturi de ea“. 

Ce naiba însemna „viperă“? Cu siguranţă, nu ceva 
de bine. 

La dracu’! Dacă nu ar fi trebuit să zboare o zi întreagă 
până acolo, acum s-ar fi aflat deja în avion. Nu era stilul 
lui să ia hotărâri pripite. Planul lui era să se întoarcă în 
State duminică seara, când putea să își ia soţia şi să o 
însoţească în Europa. 

Și în afara cazului în care Samantha avea nevoie de el 
mai curând de-atât, intenţiona să se ţină de planul oti- 
ginal. Cu toate astea, gândul că putea să o vadă rivaliza 
cu orice altceva. Discuţiile pe care le aveau la telefon 
îi luminau zilele într-un fel în care nu se așteptase. lar 
felul în care flirtau ar fi putut să-i cam dea bătăi de cap 
dacă s-ar fi aflat în aceeași ţară. Așa, cu un ocean între 
ei, se simţea în siguranţă. Poate că tocmai de aceea lui 

Blake i se părea uşor să se deschidă față de ea. Femeile 
fuseseră întotdeauna un joc pentru el. Mai întâi ca să 
le atragă, ceea ce nu era greu, şi-apoi ca să le seducă. 
Deși până acum nu mai fixase vreodată o limită de timp 
pentru relaţiile cu celelalte femei din viaţa lui, nu fusese 
niciodată mare amator ca vreuna dintre ele să dureze 
mai mult de şase luni, maximum un an. Atracția pe care 
o simţea faţă de ele de obicei se ducea mult mai repede 
de-atât. Blake nu avea nici o înclinaţie spre monogamie. 
Trăsătura aceasta era probabil singura pe care o moşte- 
nise de la taică-său. 

Cu Samantha nu era nevoie să se joace. Așa că, pen- 
tru prima oară de când devenise adult, i se părea câ e în 
siguranţă chiar dacă era cât se poate de onest. 

Din telefon se auzi un clinchet arătându-i că primise 
un mesaj. 

- Sam, șopti el fâră să vrea. 

Sperând să fie de la ea. 

Nu era. 

Citi mesajul prin care banca lui îl informa cu privire 
la operaţiunile efectuate cu cardul de credit pe care i-l 
dăduse miresei sale. 

Poate că vizita Vanessei nu fusese o pierdere totală, se 
gândi el. Observă suma cheltuită și zâmbi. Comentariul 
Samanthei cum că femeile se lăsau influențate de senti- 
mente îi răsună în minte. Din câte se părea, soţia lui nu 
era imună la asta. 


Momentele traumatizante din viaţa oamenilor îi 
făceau să-și dezvolte un al şaselea simţ în legătură cu 
diverse chestii. Sau cel puțin asta credea Samantha. 
Dumnezeu știa că avusese parte de destul dramatism în 
puţinii ani pe care-i trăise până acum, cât să-i ajungă 
pentru două vieţi. 

Nemernicii de la tabloide își mutaseră atenţia spre 
cea mai recentă starletă de pe piața de show-business, 

care din cauza dependenţei de droguri și comportamen- 
tului nesăbuit ajunsese în închisoare. Din fericire, se pă- 
rea că uitaseră de noua ducesă care locuia în ţinuturile 
joase din Tarzana. Totuşi, senzaţia inconfortabilă de a fi 
urmărită în permanenţă, de a fi în atenţia publicului, își 
spunea cuvântul asupra stării Samanthei. 

Și începea să o cam enerveze. 

Ultimul an pe care taică-său îl petrecuse în libertate 
fusese tot oribil. Samantha observase studenţi noi în 
campus care nu păreau să meargă vreodată la ore, dar 
tot timpul îi apăreau în cale. Maşini negre îi urmăreau 
decapotabila și parcau vizavi de locurile pe unde se du- 
cea ea. Telefoanele de acasă scoteau un sunet aparte 
când ridica receptorul să formeze. Samantha ajunsese 
astfel să se îmbrace în baie sau în dressingul uriaş pe 
care îl avea ca să se asigure că nu este filmată. 

Blake nu îi dezvăluise în detaliu cine avea să ţină sub 
observaţie căsnicia lor în următorul an, ci numai faprul 
că sigur o va face cineva. Timpul pe care îl petreceau îm- 
preună trebuia să fie convingător pentru ceilalți, timpul 
pe care îl petreceau departe unul de altul părea dificil 
pentru amândoi. Presupunea că telefoanele pe care le 
primea zilnic de la Blake reprezentau o dovadă concretă 
a afecțiunii lui. Cel puţin apelurile efectuate, uşor detec- 
tabile pe desfășurătorul de convorbiri aveau să dezvăluie 
existenţa conversaţiilor zilnice. 

Samantha îl convinsese pe Blake că vizita Vanessei 
nu o afectase. Ceea ce era probabil numai pe jumăta- 
te adevărat și totodată prima oară când nu fusese pe 
deplin onestă cu el de când Samantha îl luase de soț. 
Nu era nevoie ca bărbatul să afle cât de bulversată fuse- 
se. Desigur, ravagiile făcute pe card vorbeau de la sine. 
Personajul interpretat de Julia Roberts nici nu se com- 
para cu ce făcuse Samantha. Costume de firmă, rochii, 
pantofi și poşete. Stătuse la un centru de înfrumuseța- 
re o jumătate de zi să se coafeze, să-și facă manichiura 

şi pedichiura şi un tratament cosmetic. Câteva pălării 
cu borul lat şi ochelari mari de soare o ajutau să-și as- 
cundă figura, însă îi rămase senzaţia înfricoșătoare că 
era tot timpul scrutată de cineva. 

- Deja eşti paranoică, își spuse Samantha trăgând ja- 
luzelele vineri, după-amiaza devreme. 

Aruncând ochii la ceas, Samantha calculă cât era 
ora la Blake, în Europa. El sunase de cele mai multe 
ori până acum și se gândi că probabil omul aștepta 
acum ca ea să preia iniţiativa, asta în caz că într-adevăr 
cineva le urmărea telefoanele. Așa că ridică receptorul 
şi se întinse spre hârtia de pe biroul ei unde-şi notase 
numărul lui. 

Se auzi tonul, apoi un clic şi din nou, tonul. 

Samantha încremeni. 

Ştia sunetul acela. Şi-l amintea mult prea bine. După 
ce lăsă telefonul la loc în furcă, se gândi ce opţiuni avea. 
Să-l sune pe Blake de pe mobil era una dintre ele, dar 
era foarte posibil ca o cameră de supraveghere şi un mi- 
crofon să se afle în casă, să-i înregistreze orice mișcare. 
Slavă Domnului, cele mai multe dintre conversațiile pe 
care le purtase cu Blake avuseseră loc în afara casei, 
de pe celular. 

Să plece de acasă și să sune era altă variantă. 

Pe urmă, mai era opţiunea numărul trei. Dacă per- 
soana care îi asculta convorbirile era pe fază și aştepta 
să audă o discuţie despre o căsătorie falsă, avea să fie 
foarte, foarte dezamăgită. 

Agenţiile guvernamentale îi mai invadaseră și altă 
dată intimitatea. lar rezultatele fuseseră letale. Deși de 
data aceasta miza nu era la fel de mare, era peste putinţă 
ca Samantha să îi permită cuiva să aibă ocazia să-l depo- 
sedeze pe Blake de ceea ce i se cuvenea de drept. 

La bine și la greu, Blake era soţul ei - sau cel puţin 
pentru următoarele cincizeci şi trei de săptămâni. 

Samantha îşi aruncă pantofii din picioare și ridică 
din nou telefonul din furcă. Cu celularul în cealaltă 
mână, trimise un mesaj mai întâi. 

„Eşti acasă?“ 

Telefonul îi bâzâi. 

„Pentru prima oară săptămâna asta.“ 

Începu să-i formeze numărul. 

„Tineti mobilul la îndemână și ia-te după mine.“ 


Blake se holbă la ecranul mobilului şi apoi clătină 
din cap. 

-Să mă iau după tine? Ce înseamnă asta? 

Era gata să scrie întrebarea, când îi sună telefo- 
nul fix. 

Când răspunse, vocea ușor răgușită, de alcov a Sa- 
manthei, începu să toarcă de la capătul celălalt al 
firului: 

- Bună, iubitule. 

lubitule? De unde și până unde? Deschise gura să în- 
trebe, doar că Samantha continuă să vorbească, rostind 
fiecare silabă și mai pasional decât pe cea dinainte: 

- Ce ai făcut azi? 

- Am fost foarte ocupat. De-abia aştept ziua de mâine 
ca să-mi iau jumătate de zi liberă. 

Îi bâzâi celularul. 

„Auzi clicul acela de pe linie?“ 

Citi întrebarea Samanthei și dădu să-i răspundă cu 
voce tare. 

- Samantha ce se petrece...? 

- Dumnezeule, mi-e atât de dor de tine. Mi-ar plăcea 
să-mi iasă mai repede pașaportul și să ajungă la mine ca 
să pot să vin la tine. 

Blake se uită în sus. Samantha nu părea să fi băut, 
deși îi plăcea ideea de a-i fi dor de el. Cu toate astea, își 
dădea cu uşurinţă seama când cineva îi vindea gogoși. 

„Cineva îmi ascultă conversațiile. Vorbeşte mai 
departe.“ 

- Poftim? 

Îi asculta conversațiile? 

- Spuneam că îmi este dor de tine, ezită glasul 
Samanthei. 

- Şi mie îmi e dor de tine, şopti el încet în timp ce îi 
scria un mesaj înapoi. „WTF se petrece?“ 

Samantha chicoti. 

- Ştii la ce m-am gândit astăzi toată ziua? 

Vocea asemănătoare operatoarelor de la liniile ero- 
tice nu se potrivea deloc cu mesajele pe care le primea, 
ceea ce îl făcuse să nu mai înţeleagă nimic. Dacă cineva 
îi asculta convorbirile, însemna că pătrunseseră în casa 
lor ca să pună microfoane. Începu sā îl doară capul și 
să-l cuprindă fierbinţeala. Era la dracu’ în praznic şi nu 
putea ajunge la ea. 

- Ce-ar fi să-mi povestești? 

„Mă simt urmărită. Cred că şi în momentul acesta ne 
ascultă cineva.“ 

- M-am gândit la zâmbetul ăla sexy al tău. 

EI ezită cu răspunsul la mesaj. 

- Crezi că zâmbetul meu e sexy! 

- Ştiu că e. Îmi e dor săi văd ochii râzând când sun- 
tem împreună. 

Blake știa că vorbele ei erau pentru persoana care îi 
asculta, dar efectul lor nu își pierdea din forță din cauza 
asta. Poate că Samantha nu era actriță, dar se pricepea 
de minune la ceea ce făcea. 

„Trebuie să pleci de acolo.“ 

- Ştii de ce parte din tine îmi e mie cel mai dor? în- 
trebă el, păstrând conversaţia exact la nivelul la care 
începuse ea. 

- Spune-mi. 

„Trebuie să-ți spun că ai dreptate, răspunse el.“ 

Era șocat că femeia era de acord fâră să opună deloc 
rezistenţă. 

- Poftim? 

- Ziceam să-mi spui de ce parte din mine îţi este cel 
mai dor, îl ajută Samantha să se concentreze. 

Blake puse jos telefonul şi se gândi doar la vor- 
bele ei. 

- Îmi este dor de părul tău răvâșit sălbatic pe per- 
na mea. 

Imaginea era deseori în mintea lui, deși nu o văzuse 
niciodată în realitate - încă. 

- Felul în care îţi umezeşti buzele înainte să te sărut. 

- Pe bune? spuse ea cu vocea ușor îngroșată. 

- Îmi este dor de parfumul de lavandă al pielii tale. 
O să-l pun pe grădinar să planteze tufe întregi de levân- 
țică aici ca de fiecare dată când trec pe lângă ele să îmi 
amintesc de tine. 

De unde naiba ieșeau vorbele astea? Şi de când era 
el poet? 

În telefon nu se mai auzi nimic pentru o clipă. 

- Samantha? Mai ești pe fir? 

Aruncă o privire spre mobil să vadă dacă femeia îi 
mai trimisese vreun mesaj. Nu. 

- Sunt aici. Doar că... doar că am nevoie să fiu mai 
aproape de tine. Poate ar trebui să mă mut în casa ta 
din Malibu. 

El zâmbi. 

- Mă bucur că în sfârşit eşti de acord. 

- Totul s-a petrecut atât de repede. Mă gândeam că 
e mai bine să o luăm încet. Acum, însă mi se pare o 
prostie. 

- Eşti o femeie pe picioarele tale. Înţeleg. Dar vom 
petrece timp aici în Europa și acolo. Ar fi bine să ajungi 
să te simţi în largul tău în ambele locuri. Atunci voi 
şti măcar unde ești când trebuie să stăm departe unul 
de altul. 

Era ciudat, fiecare vorbă pe care o spunea era adevă- 
rată, dar dacă nu ar mai fi fost încă o pereche de urechi 

să-i asculte, probabil că nu ar fi spus nimic din toate 
astea, 

- Eşti... la dracu’! îi scăpă ei înjurătura de pe buze. 

Lui i se făcu părul măciucă. 

- Ce s-a întâmplat? 

- Am... m-am lovit la degetul mic. 

Părea enervată, nu că păţise ceva. 

Îi bâzâi mobilul. 

„Am găsit o cameră de luat vederi.“ 

- Ce faci acum? întrebă el. 

Se ridicase în picioare și începuse să se învârtă prin 
cameră. 

- Îmi caut nişte cărți să le iau cu mine la tine acasă. 
Când ajungi aici duminică? 

Dacă nu ar fi ascultat cu atenţie, nu ar fi observat tre- 
murul ușor din vocea ei. Găsi numărul lui Neil pe mo- 
bil și îi trimise un mesaj imperativ: „Du-te acum la Sam! 
Te sun în câteva minute“. 

- O să-mi modific planurile şi o să vin mai devreme. 

„Cum ar fi, în noaptea asta.“ 

- Dar nu e nevoie, spuse ea. 

- Nu sunt de acord. Suntem de prea mult timp 
despărțiți. 

lar cuvintele acelea îi vibrară chiar din suflet, în 
ciuda contractului pe care îl încheiaseră între ei de co- 
mun acord. 

Ea răsuflă prelung. 

-Aici nu te pot contrazice. 

- Te sun mai încolo. 

- Nu te grăbi să faci ceva, îi spuse ea. Sunt bine. 

Doar că el nu era. Cineva îi spiona soţia, îi asculta 
conversațiile... o privea. Ceea ce era cam mult chiar și 
pentru cineva care ar fi vrut să-i prindă cu minciuna. 

- O să fiu acolo până dimineaţă. 

- De-abia aştept. 

Blake zâmbi și închise telefonul. 

„Împachetează ce-ţi trebuie pentru azi şi pentru mâi- 
ne. Neil e pe drum.“ 

Îi dădu un telefon gărzii lui de corp şi îi explică situ- 
atia. Următorul apel îl formă către pilotul lui. Își trecu 
mâinile de nenumărate ori prin păr silindu-se să facă 
aranjamente cât mai rapide pentru a o şterge de aco- 
lo. Căsnicia lui de la distanţă brusc nu i se mai părea 
sigură. În minte îi bâzâia o senzaţie de nerăbdare care îl 
făcea să bată din picior și să dea din mâini de unul sin- 
gur ca și când ar fi vrut să strângă de gât pe cineva. Oare 
vărul lui s-ar fi coborât până într-acolo? Ori Vanessa se 
simţise atât de jignită încât să-şi dorească răzbunare? 
Chiar și firma Parker & Parker nu putea fi eliminată de 
pe lista cu posibilii suspecți, de vreme ce şi ei ar fi avut 
mult de câștigat dacă s-ar fi dovedit că Blake și Saman- 
tha şi-au înscenat căsătoria. 

Douăzeci de minute mai târziu, îi sună telefonul în 
timp ce se afla deja pe drum spre aeroport. 

- Samantha? 

- Da, eu sunt. 

Părea epuizată. Extrem de tristă. 

- Sunt acasă la tine. 

- Atunci putem vorbi. Sistemul meu de securitate ar 
detecta un microfon dacă ar exista unul. Cum te simţi? 

Ea oftă. lar sunetul acesta îi răsună amarnic în 
urechi. 

- Sunt supărată. Credeam că s-au terminat zilele în ca- 
re trebuia să mă feresc tot timpul din cauza telefoanelor 
ascultate şi a camerelor de supraveghere ascunse. Cine 
naiba ar merge până acolo, Blake? 

-Şi eu mi-am pus exact întrebarea asta de când ai 
sunat. Am vorbit deja cu cineva să se ocupe să găsească 
răspunsul. Vom afla. 

- Să-mi spui ce pot face și eu, ca să ajut. Indiferent 
cine este răspunzător, are în mine un duşman. 

Scânteia războinică din glasul ei îi suna mult mai 
bine decât lipsa de vlagă de mai devreme. Soţia sa cea 
arătoasă putea fi o adevărată văpaie când era pusă cu 
spatele la zid. 

- O să ajung în noaptea asta, târziu. Ce cameră ai 
ales? 

- O... ăăă... nu eram sigură cine ce ştie pe-aici, așa 
că i-am zis lui Neil să-mi pună lucrurile în camera ta, se 
bâlbâi ea. Pot să mă mut, însă. 

El zâmbi închipuindu-și capul ei pe perna lui, ochii 
închizându-i-se pe jumătate adormiti, în patul lui. 

- Nu te muta. Ai dreptate. Nu că nu aș avea încredere 
în angajaţii mei, dar nu cred că e cazul să-i facem să-şi 
pună întrebări. 

- Eşti sigur? 

Părea din nou atât de vulnerabilă... Simţi aproape 
dureros dorinţa de a o trage în braţele lui, de a o strânge 
la adăpostul puterii și căldurii lui. 

- Te rog, insist. 

Știa foarte bine că nu era cazul să pară prea porun- 
citor. De fiecare dată când vorbele lui sunau a ordine, 
Samantha avea grijă să i le întoarcă în față. Nu prea era 
obişnuit să facă rugăminţi, dar începea să i se pară din 
ce în ce mai la îndemână. 

- Bine. Ne vedem dimineaţă. 

Degetele lui bătură ușor receptorul după ce închise. 
Gândul la Samantha atât de mică și subțire făcută ghem 
pe patul lui, cu ochii mari, lărgiţi de frică îi puse o ghea- 
ră în gât. Strânse pumnii. Indiferent cine recursese la 
chestia asta făcuse o greşeală uriașă, de neiertat. Avea să 
zdrobească cu mâna lui persoana care violase intimita- 
tea soţiei lui în halul ăsta. Una era treaba cu paparazzi 
care îi urmăreau pe stradă și trăgeau cu urechea la ce 
vorbeau în timp ce se aflau în vreun magazin sau cine 
ştie unde. Dar asta era cu totul altceva! Dacă existau 

camere de supraveghere și în dormitorul ei? Dacă era 
cineva care o privea cum se îmbracă sau se spală? 

Nu era de mirare că părea atât de speriată. 

Şi cu cât se gândea mai mult la asta, cu atât vedea mai 
tare roșu în faţa ochilor. 


Pe jumătate din amintire, pe jumătate în vis, creierul 
cufundat în somn al Samanthei filtra imagini cu ea tre- 
când prin campus, cu un rucsac aruncat pe un umăr. 

O urmărea cineva. Îl mai văzuse pe omul ăsta și îna- 
inte, doar că nu-şi putea da seama unde. Panica pe care o 
simţise atunci crescuse simţitor în momentul în care îşi în- 
credințase gândurile cele mai intime profesorului ei de admi- 
nistrarea afacerilor. 

Undeva în subconștient, Samantha ştia că visează. 
Ştia încotro se îndrepta visul ăsta şi încerca disperată 
să îl oprească. 

li apăru în faţa ochilor imaginea fugară a camerei ei de 
când era copil. O conversaţie inocentă cu o prietenă bună. 
Mama ei, în viață, spunânduri să nu vorbească urât. 

Jordan, îmbrăcată cu bustieră. de sport, văzând de ceva ce 
făcea câinele lor, Buster. 

Toate imaginile astea se amestecară şi făcură mai mare 
greutatea pe care o simţea deja Samantha în piept. 

Doi bărbaţi în costume negre, cu insigne, o scoaseră din 
clasă şi o luară la întrebări. Numai că, în loc să o întrebe unde 
era tatăl ei sau cu ce se ocupa, o întrebau despre Blake. 

Ce face el este ilegal, Samantha. Mii de oameni au de su- 
ferit din pricina lui. 

Nu! Se luptă în vis, încercând să forțeze imaginile să 
se schimbe. 

Doar că acestea se derulară mai departe și spaima îi 
cuprinse inima. 

Samantha sări în sus, în pat, cu respirația întretăia- 
tă şi inima bătându-i să-i iasă din piept. Într-o clipită, 

Blake se împinse în sus de pe fotoliul unde dormise 
până atunci și se repezi la ea. 

- Sam, eşti bine? 

Mâinile îi cuprinseră braţele ca să o calmeze. 

Forţându-se să respire din nou încet, ea dădu din cap. 

- Am avut un coşmar. 

- Tremuri. 

Spuse asta şi în același timp o prinse în braţele lui şi 
o trase la piept. 

Probabil că femeia ar fi rezistat acestei mișcări, doar 
că se simţea sleită de puteri. Inspiră adânc parfumul 
acela aparte, lemnos, atât de masculin care îl urma pe 
Blake oriunde. De aproape era și mai puternic, și mai 
intens. Samantha se rezemă de el și închise ochii. 

Bărbatul își trecu mâinile de-a lungul spatelui ei şi îi 
netezi părul. 

- Nu s-a întâmplat nimic, şopti el. 

Forţa coșmarului își pusese însă amprenta asupra ini- 
mii ei. Amintirea mamei ei în viaţă şi a surorii ei sănă- 
toase. Toate erau de-acum trecute. 

Din vina ei. 

Blake o ţinu aşa în braţe pentru un timp ce i se păru 
nesfârșit. Când își ridică fruntea de pe pieptul lui, băgă 
de seamă că bărbatul era încă îmbrăcat în cămașă și pan- 
talonii de la costum. Era neras și ochii îi erau întunecaţi 
de îngrijorare. Ca întotdeauna aproape necuviincios de 
chipeș, însă arăta obosit. 

- Sunt bine acum, îi spuse ea. A 

Deşi el se trase puţin înapoi, nu îi dădu drumul. Îşi 
cobori mâinile de-a lungul braţelor ei și apoi își înlănţui 
degetele cu degetele ei. 

lar ea simţi o senzaţie neașteptată de apartenenţă, de 
siguranţă. Ochii lui Blake îi studiară fața ca şi cum ar fi 
căutat urme fizice ale vreunui abuz suferit. Grija bărba- 
tului pentru ea o făcea să simtă un nod în gât și atrac- 
ţia pe care o simţise mereu față de el crescu şi mai tare 

în intensitate. Şi oricât de vulnerabilă se simțea, știa 
foarte bine că nu era cazul acum să flirteze cu el ori să-i 
atragă atenţia la faptul că se afla în patul lui și nu avea 
pe ea decât o cămașă subţirică de noapte. 

Samantha își desprinse privirea din ochii lui și se uită 
de-a lungul camerei. 

- Dormeai pe fotoliul acela? 

-Päi am vrut doar să văd dacă ești bine. Probabil că 
m-a luat somnul. 

Doar că îşi scosese pantofii din picioare și își împătu- 
rise frumos sacoul pe spătarul scaunului. 

- Ce ne facem? Cineva e capabil să ia asemenea mă- 
suri disperate numai ca să ne prindă cu minciuna. 

- S-a mers prea departe. 

Mâna lui se strânse pe mâna ei. 

Îl strânse și ea, la rândul ei. 

- Şi-atunci ce facem acum? Dacă plecăm de aici, nu 
vom reuși decât să împingem și mai departe reacțiile ce- 
lui care se află în spatele întregii istorii de atâta vreme. 
Agenţii federali ne-au pus casa sub supraveghere şi am 
fost monitorizaţi timp de mai bine de un an pe parcur- 
sul căruia procurorii şi-au construit cazul. Nu avem de 
unde să știm dacă nu cumva cineva ne urmărește și ne 
ascultă în permanenţă. 

Gândul că trebuia să se ferească de camere și de 
microfoanele din telefoane un an întreg îi dădea deja 
dureri de cap. y 

-O să aflu cine a fâcut asta. In continuare este ilegal 
să pătrunzi în casa cuiva și să te-apuci să-l înregistrezi. 

- Se poate să fie ilegal, dar asta nu îi va opri. Trebuie să 
îi convingem că își pierd vremea. Altfel, la un moment 
dat, cine ştie cum, unul dintre noi va face o greșeală și 
va dezvălui cât de vremelnică este de fapt căsnicia asta. 
Atunci vei pierde tot ce eşti acum pe punctul de a câști- 
ga și va fi cumva din vina mea. 


86 Catherine Bybee 


Ea îşi îngustă privirea spunând aceste cuvinte, iar el 
îşi dădu capul pe spate: 

- De ce să fie din vina ta? Amândoi am spus „Da“ din 
motive complet aiurea. 

Temându-se că bărbatul îi citise în ochi păcate din 
trecut, Samantha își trase mâinile din mâinile lui și își 
ridică genunchii la piept. Privind în gol spre partea cea- 
laltă a camerei, spuse încet: 

- Poate că nu va fi totuși exclusiv vina mea. 

Blake se trase într-o parte ca să ajungă în raza ei vizua- 
lä şi își puse mâna pe genunchiul ei. Căldura palmei lui 
se răspândi iute în sus, pe picior, şi îi atrase atenţia spre 
bărbatul de lângă ea. 

- Acum că ştim cât de murdar se joacă în istoria asta, 
trebuie să câştigăm luptând cu armele lor. O să ne folo- 
sim de camerele pe care le-au pus ca să le demonstrâm 
cât de tare se înşală în privinţa noastră. 

- Şi cum sugerezi să facem asta? 

El zâmbi ştrengar. Și îngrijorarea din ochii lui începu 
să pălească. 

-Tu şi cu mine vom merge acasă la tine să-ți îm- 
pachetăm lucrurile. Şi înainte de a ajunge acolo, voi 
trimite o echipă să vadă dacă mai sunt și alte camere 
pe-acolo. 

- Dar nu va fi o mişcare prea evidentă? 

-Oare nu a fost o mişcare prea evidentă când au ve- 
nit cei care le-au pus? 

Ea se întrebase în privinţa asta toată noaptea. Tipii 
care reparaseră telefonul fuseseră singurii care intraseră 
în casa ei de când se căsătorise cu Blake. 

- Nu. 

- Vom gâsi camerele de supraveghere şi ne vom juca 
rolurile în faţa lor. 

Pulsul ei începu să crească. 

- Ne vom juca rolurile? 

Blake întinse mâna şi îi dădu un cârlionţ după ureche. 
lar pielea ei sfârâi parcă la atingerea lui. Simți și el fio- 
rul. lar ea îi citi asta în ochii aceia cenușii, minunați. 

- i-ar fi atât de greu să mă mai săruţi? Pentru 
camere? 

Ea îşi umezi buzele uitându-se la ale lui. 

- Un sărut! 

li cuprinse obrazul în palmă. 

- Poate și niște mângâieri mai intense. Cu siguran- 
tā sunt locuri unde nu bat camerele de supraveghere și 
unde ne-am putea refugia apoi. Să o facem să se întrebe 
ce s-a petrecut apoi pe persoana care ne urmărește. 

Oho... se gândi ea. Se gândi cum avea să se simtă în 
braţele lui. De fapt, se gândise cum avea să fie dacă se 
săruta iar cu el încă din ziua în care se căsătoriseră. 

- Şi ce ar dovedi asta? întrebă ea, ignorând cum de- 
getul lui mare îi dezmierda obrazul, trezindu-i în minte 
imagini erotice cu mâinile lui dezmierdândur-i alte părți 
ale corpului ei. 

- Ar dovedi că avem o relaţie intimă, că ne simțim 
bine unul cu celălalt și în afara spaţiului public. Câtă 
vreme ei nu ştiu că noi ştim că suntem monitorizaţi, ar 
trebui să funcţioneze. Deci, ce zici, Samantha? Eşti în 
stare să răspunzi acestei provocări? 

Ea își ridică privirea de la buzele lui şi întâlni privirea 
lui, ce o fixa stăruitor. Deja ştia foarte bine cum să îi 
trezească interesul, să o motiveze, să o stârnească. 

- Sunt. 

Zâmbetul lui stingher se transformă într-unul cât toa- 
te zilele. 

- Ce fată bună! Acum hai să mergem să-i spunem 
bucătăresei să-ți facă ceva de mâncare în timp ce dorm 
şi eu vreo două ore! După aia mergem la tine. În felul 
acesta, oamenii mei vor avea suficientă vreme să găseas- 
că toate microfoanele. 

El îşi coborî mâinile şi se dădu jos din pat. 

- Blake? Dar mâine? Dar poimâine? Cum vom putea 
ţine pasul cu toate astea timp de un an întreg? 

- O să o luăm încet, iubito. Pas cu pas. Suntem doi 
oameni deştepţi care împărtășesc același ţel. O să ne 
dăm noi seama cum să procedăm. 

Erau camere de supraveghere la ea în sufragerie, în 
bucătărie și în ambele dormitoare. Deja ştiau că linia 
telefonică este ascultată. Conform spuselor oamenilor 
lui Blake, mașina ei era în regulă. 

Însă, la naiba! Cineva o urmărise cum se îmbracă, o 
urmărise în somn. Samantha îi dezvălui lui Blake con- 
versaţia pe care o avusese cu Eliza, singura care putea să 
aibă un indiciu al înșelătoarei lor căsătorii. Camerele 
de supraveghere fuseseră cel mai probabil plantate de 
indivizii care se dăduseră drept tipii de la deranjamente 
telefonice. Sau poate că cineva se strecurase pe furiş în 
timp ce ea fusese plecată la jogging. 

După aceea, conversațiile fuseseră toate făcute prin 
intermediul telefonului ei mobil și de regulă când era 
plecată de-acasă. Nu că asta ar fi contat. Nu vorbise- 
ră decât despre recepţia ce urma să fie organizată în 
cinstea lor și oamenii cu care ea se întâlnise. După cum 
se știa, vorbiseră asemenea unui cuplu căsătorit de mult 
timp, ceea ce era surprinzător, ținând cont de cât de 
puţin se cunoșteau unul pe celălalt. 

Blake conduse mașina în timp ce Sam îi dădea indi- 
caţii referitoare la drumul înspre casa ei. Pe măsură ce 
se apropiară de casa din oraș, realitatea a ceea ce făceau 
ei acum fâcu ca îngrijorarea să o cuprindă cu totul, în 
mâini și picioare. 

- Vezi că-ți frângi mâinile prea tare, îi spuse Blake. Ce 
te frământă? 

- Vrei un răspuns sincer? îl întrebă ea, știind ce anu- 
me i-ar răspunde el. 

- Întotdeauna. 

- Că trebuie să te sărut. 

El îi aruncă o privire rapidă din spatele ochelarilor de 
soare, iar apoi își mută din nou privirea la drum. 

- E ceva în neregulă că trebuie să mă săruţi? 

- Da, îi scâpă ei. Adică, nu. 

El chicoti. 

- Da sau nu? 

- Of. Dacă o să mă înec? Dacă n-o să par convin- 
gătoare? 

Dacă o dădea în bară şi arăta camerelor ascunse exact 
ceea voiau să vadă duşmanii, iar Blake își pierdea moș- 
tenirea? Blake își luă o mână de pe volan și o puse peste 
mâinile ei reci. 

- Samantha? 

- Da. 

- Relaxează-te. Lasă-mă pe mine să preiau controlul 
aici. 

Ea clătină din cap. 

- Nu sunt obişnuită ca bărbaţii să preia controlul în 
viața mea. A 

-Ştiu asta. Însă poți avea încredere în mine. 

Ea voia să aibă încredere în el. Însă mâinile îi tre- 
murau în momentul în care intrară pe aleea din faţa 
casei ei. El scoase cheia din contact și îşi schimbă poziţia 
în scaun. 

- Hai să mergem înăuntru şi să începem sâ-ţi împa- 
chetăm lucrurile. 

-O să mă săruți imediat ce-o să ajungem înăuntru? 

Dumnezeule, trebuia să știe ca să se poată pregăti. 
Blake se aplecă în față și își scoase ochelarii de soare. 

- Vino încoace, șopti el, uitându-se lung la buzele ei. 

Ea se trase puţin în faţă, gândindu-se că el voia să îi 
șoptească ceva important. 

În schimb, el se aplecă peste scaun și își puse uşor 
buzele pe buzele ei. Căldura o cuprinse instantaneu și 
cobori sfârâind până la degetele de la picioare. Ochii 
ei clipiră des şi se închiseră pe măsură ce se lăsă pradă 
sărutului lui. După care el se trase într-o parte. 

- Sărutatul va fi partea cea uşoară, îi spuse el dea- 
supra buzelor ei deschise. Să ne desprindem din sărut 
se va dovedi mult mai greu. 

Blake își plimbă degetul mare peste buza ei de jos îna- 
inte să se întoarcă și să-și deschidă portiera. Samantha 
păşi pe picioarele tremurânde şi îi permise lui Blake să o 
țină de braţ să o sprijine. El îşi aruncă rapid privirea de-a 
lungul străzii cu o expresie evidentă de dezaprobare. 

- Cartierul acesta nu mi se pare sigur. De când locu- 
iești aici! 

- De doi ani, îi spuse ea în timp ce își băga cheia în 
broască şi. descuia ușa. 

Pășiră în holul de la intrare, iar Samantha își puse 
geanta pe masă. 

-Am niște cutii într-o magazie de-afară, în spatele 
casei. 

- Eu o se le aduc pe cele din mașină. 

În timp ce se duceau în direcţii opuse, Samantha își 
dădu seama că se uită fără să vrea spre camera de su- 
praveghere despre care ştia că este ascunsă în biblioteca 
ei cu cărți. Trecând pe lângă ea, se îndreptă spre ma- 
gazia de-afară trecând prin bucătărie și se întoarse cu 
mai multe cutii de carton prăfuite de diferite mărimi. 
Le aruncă pe măsuţa de cafea și se uită de jur împrejur 
prin cameră. 

Blake aduse șase cutii, încă împachetate, și o rolă de 
bandă adezivă de împachetat. 

- De ce nu le folosim pe acelea pentru hainele mele 
dacă tot sunt curate? îi sugeră ea. 

- OK, spuse el, aruncându-și privirea rapid în sus 
spre scară. 

Samantha îl conduse spre dormitorul ei şi îl puse pe 
Blake să lase cutiile la ea pe pat. El le luă una câte una 
şi le asamblă. Cu puţină bandă adezivă, cutiile erau gata 
să fie umplute. 

- De unde vrei să încep? întrebă Blake. 

- Din garderobul cu haine și pantofi. 

După mai multe minute de împachetat lucruri, 
Samantha uită cu totul de camerele de supraveghere și 
se băgă cu capul cu totul în şifonier. Înșfâcă o bentiţă 
simplă și își legă părul la spate, ca să n-o mai deranjeze. 

- Ar trebui să-mi fac griji cu privire la toți pantofii 
ăştia de-aici? întrebă Blake din garderob. 

Ea râse: 

- Tu eşti cel care mi-a spus să mă duc la cumpărături, 
îl tachină ea. 

-Am impresia că o să angajez un meșter ca să con- 
struiască un alt dressing separat, doar pentru tine, prin 
care să te poţi plimba în voie. 

În vocea lui se distingea un râs discret. 

- Femeile iubesc hainele. 

- Și pantofii din câte s-ar părea. Dumnezeule, n-am 
crezut că cineva are nevoie de atâţia. 

Samantha își îndesă lenjeria intimă într-o cutie şi se 
întinse după și mai alte articole de îmbrăcăminte. 

- Sunt mică de înălţime, în cazul în care n-ai obser- 
vat asta. Am nevoie de tocuri ca să văd cum trăiţi voi, 
restul lumii. 

Vocea lui Blake se auzi de undeva din apropiere. 

- Nu ești deloc mică, spuse el. 

Ea se întoarse ca să îl vadă ţinând o pereche de pan- 
tofi cu toc de zece centimetri. 

- Atunci, am probleme de inferioritate pe verticală. 
Ea se ridică ca să își dovedească afirmaţia. Vezi? 

Lângă el, vârful capului ei ajungea la bărbia lui. 

- Mică! 

Ochii lui părură să o absoarbă cu totul. 

- N-aş schimba nimic la tine, îi spuse el. 

Blake întinse mâna și îi scoase bentița din păr. De- 
getele lui se plimbară pe capetele șuviţelor, iar Saman- 
tha uită să mai respire. Cu cât el se apropia mai mult 
de ea, cu atât era mai puţin aerul disponibil pentru 
plămânii ei. Samantha își înălţă capul în timp ce el se 
lipi de ea şi îi permise gurii lui să se apropie de a ei. 

Mâna lui Blake lăsă pantofii să îi cadă şi se arcui în jurul 
taliei ei, ţinând-o strâns. 

Sânii ei se striviră de pieptul tare al lui Blake în timp 
ce el își aplecă şi mai mult capul ca să o sărute și mai apă- 
sat. Abia când limba lui îi linse buzele, ea își aminti 
de camerele de filmare îndreptate spre ei. Inţepeni, însă 
Blake nu îi dădu drumul. În schimb, el își plimbă mâna 
în jos pe spatele ei şi apoi peste fundul ei. 

Corpul ei tremură, iar limba lui începu un dans las- 
civ cu a ei. Mirosul lui de pin şi respiraţia fierbinte îi 
distraseră ușor atenţia de la orice altceva, în afară de 
senzaţia dată de modul în care el o ţinea, o atingea. 

Ea simţi cum se umezeşte în timp ce un fior sălba- 
tic de dorinţă îi urcă de-a lungul coloanei, tot mai sus. 
Nu mai fusese sărutată în acest fel de atât de mult timp 
încât uitase cât de bine era. Și oare se simţise vreodată 
atât de bine? Nu prea credea. 

Blake gemu, sau poate ea o făcu, în timp ce buzele 
lui le părăsiră pe-ale ei și începură să o coboare de-a lun- 
gul bărbiei, apoi al gâtului ei. Poate că el doar exagera 
toate astea pentru camera de supraveghere, însă corpul 
lui nu cunoștea regulile. Fierbinţeala erecției lui era li- 
pită de abdomenul ei, scoțând la iveală o nevoie pe care 
O simţea şi ea. 

- Mi-a fost dor de tine, îi şopti el în păr. 

Samantha își duse mâinile în jurul umerilor lui şi se 
apucă de marginile cămășii lui. 

-Şi mie mi-a fost dor de tine. 

Privirea lui o captă pe a ei, iar strălucirea aceea obraz- 
nică de acolo o făcu să zâmbească. Când mâna ei îi 
găsi pielea dezvelită a spatelui, ochii lui se întunecară. 
O sărută din nou, de data aceasta cu și mai multă dis- 
perare. Ea îi simți mâna cum cuprinde sânul ca o cupă 
prin materialul textil al tricoului. Voia să îl simtă mai 
aproape, voia ca el să îi guste pielea pe acolo pe unde 
i se plimbau mâinile. 

- Oh, Doamne, spuse ea în şoaptă. 

„Asta-i periculos.“ Dorinţa lor era reală, sau cel putin 
era pentru ea. 

- Ştii ce vreau? întrebă el după ce îi eliberă buzele. 

- Ce? 

Ea îi sărută bărbia şi începu să îi desfacă nasturii de la 
câmașă. Blake se aplecă şi o ridică în braţe. 

Ea scânci şi se apucă cu putere de umerii lui ca să 
nu cadă. 

- Vreau s-o facem la duș. 

Samantha zâmbi și îşi încrucișă gambele în timp ce 
Blake ieșea din încăpere cu ea în braţe şi se îndepărta 
de privirile indiscrete ale celor care îi supravegheau. 
Când ajunseră la ușa de la baie, el o lăsă din braţe pe 
propriile picioare şi îi cuprinse buzele din nou. Partea 
din spate a picioarelor ei se lipi de blatul ieftin în timp 
ce se înghesuiau în spaţiul mic de acolo. Blake o ridică 
până când ea ajunse să stea lângă chiuvetă. În tot acest 
răstimp, buzele lui îşi continuară dansul cu buzele ei. 
El se băgă între coapsele ei, iar șoldurile ei se mișcară 
sacadat în față pentru a se lipi mai tare de el. 

Sunetul ușii închizându-se fu înregistrat într-un colți- 
şor al creierului ei, însă buzele îi rămaseră în continuare 
lipite de ale lui Blake. 

Erau singuri. Fără camere de supraveghere, fără ochi 
indiscreţi. 

Gura molatică a lui Blake se desprinse de a sa și se 
lipi de tâmpla ei. Ea scânci în lipsa senzaţiei de bine. 
El îşi menţinu braţele încolăcite în jurul corpului ei, o 
tinu strâns în îmbrăţișarea lui. Realitatea începu încetul 
cu încetul să îşi întindă tentaculele în timp ce amândoi 
încercau să-şi revină. 

Ea n-ar fi trebuit să se simtă atât de confortabil în bra- 
tele lui. Cum avea să stea departe de patul lui dacă tot 
continuau să joace ruleta asta rusească? Samantha dădu 
să se tragă într-o parte, însă Blake o ţinu strâns. 

- Mai lasă-mă puţin, îi spuse el sacadat la ureche, cu 
vocea îngroșată de dorinţă. 

Ea se lipi de el și reduse strânsoarea umerilor lui largi. 
Timp de câteva minute, rămaseră nemişcaţi, fâră ca nici 
unul să vorbească. Blake își plimbă mâinile în sus şi în 
jos pe spatele ei cu mișcări încete și regulate. 

- N-ar trebui să pornim apa la duș? întrebă ea într-un 
final, nefiind sigură dacă Blake avea să îi dea vreodată 
drumul din îmbrățișarea-i strânsă. 

Privirea înceţoșată a lui Blake o întâlni pe a ei, iar 
sprâncenele lui se ridicară. 

- Asta-i o invitaţie? 

- Pentru camera de supraveghere, spuse ea în grabă. 

În privirea lui apăruse o undă de dezamăgire? 

- Ai dreptate. i 

El clătină din cap și se trase din braţele ei. Încăperea 
se răci instantaneu. 

Micuța baie nu le asigura prea mult spațiu de mane- 
vră nici unuia dintre ei, așa că Samantha rămase pe bla- 
tul chiuvetei şi se uită cum Blake deschise apa de la duș. 
Când se întoarse spre ea și își sprijini spatele de ușă, 
el încercă să zâmbească, însă zâmbetul nu îi ajunse şi 
la ochi. 

- Asta-i nebunie curată, nu-i aşa? îl întrebă ea, dorind 
cu disperare să știe ce gândea el. 

El își trecu o mână prin păr într-un gest pe care Sam 
începu să îl recunoască drept un semn al stresului. 

- Da, e o nebunie cât de mult te doresc și cât efort de- 
punem ca să convingem lumea că ne culcăm împreună 
când de fapt n-o facem. 

Ea încercă să zâmbească, să îi mai amelioreze starea 
de spirit. 

- Când pui problema aşa, chiar părem nebuni de 
legat. 

Aburul de la duș începu să umple încăperea. Pentru 
prima oară de când se cunoscuseră, tăcerea se aşternu în 
fața lor precum Marele Canion. 

- Cât de mult ar trebui să stăm aici? 


96 Catherine Bybee 


Blake îşi aruncă privirea la nișa dușului ca şi cum ar 
fi deţinut răspunsul la întrebarea ei. 

- Ei bine, dacă aș fi înăuntru fâcând dragoste cu tine, 
aş petrece o grămadă de timp ca să-ți descopăr fiecare 
părticică a corpului. 

Samantha își muşcă buza de jos și îşi imagină bu- 
zele lui frecându-se de pielea ei și lăsând în urmă dåre 
umede. 

- Genul acesta de discuţii o să ne creeze amândurora 
probleme. 

- Mai zi-mi o dată de ce stăm aici și lăsăm apa aia 
fierbinte să se scurgă aiurea? 

La naiba dacă ea ştia. Oh, da! Erau căsătoriți, dar 
nu se pusese problema niciodată să fie intimi unul 
cu celălalt. 

- Pentru că amândoi suntem niște mercenari, iar cul- 
catul împreună nu face parte din planul de ansamblu. 
Acţiunile impulsive ar putea distruge totul. 

Cuvintele ei aveau sens, însă inima ei nu asculta. În- 
căperea se umplu de abur, iar hainele începură să i se 
lipească de trup. 

- Putem să schimbăm planul, sugeră el. 

Simţi furnicături la ideea acestei posibilități. 

- Sugerezi să avem o relaţie în toată regula timp de 
un an de zile? 

Oare putea ea să facă așa ceva? 

Acum zâmbetul lui ajunse mai sus şi îi lumină privirea. 

- Suntem amândoi adulți şi între noi există în mod 
evident o atracţie reciprocă. 

Ceea ce pentru ea încă era greu de înţeles și de ac- 
ceptat. Oare ce putea Blake să vadă la ea? În compara- 
ţie cu Vanessa sau Jackie - „scuză-mă, Jacqueline“ -, 
Samantha era o biată rățușcă neagră într-un lac plin 
de lebede albe. Poate că el își dădea seama că mariajul 
cu ea timp de un an de zile avea să îi afecteze în mod 
serios viața sexuală. 

-Nu m-am angajat niciodată într-o relație având în 
minte o dată terminus. 

-Nici eu. 

În timp ce vorbea, se trase mai aproape de ea, punân- 
du-şi mâna lângă ea pe blatul chiuvetei. 

- Corect! Atunci de ce relaţiile tale n-au durat ni- 
ciodată mai mult de o perioadă cuprinsă între şase și 
nouă luni? 

- Din pură coincidenţă. 

- Mincinosule. 

Ochii lui se măriră în semn de falsă oroare. 

-Acum chiar m-ai rănit. 

-Ar fi nevoie de mai mult de-atât ca să te rănesc. 

Blake își plimbă un deget de-a lungul bărbiei ei și al 
buzei de jos. 

- Deja mă cunoşti atât de bine! Noi suntem la fel, 
Samantha. Ce-ar fi în neregulă cu o relaţie fizică satisfâ- 
cătoare care ar avea un început și un sfârşit? 

Privirea lui cobori spre buzele ei, iar el se trase şi mai 
aproape de ea. Îi era greu să gândească din cauza atracți- 
ei de netăgăduit pe care o simțea pentru bărbatul acesta. 
lar asta era problema. Sexul îi înceţoșa creierul precum 
aburul din încăpere. Poate că se măritase cu el pentru 
bani, însă putea să nu se implice emoţional dacă înce- 
peau să se culce împreună? 

- Eşti la fel de convingător şi în afaceri? 

- Să înţeleg că sunt pe cale să te conving? 

Mâinile lui îi găsiră talia, iar degetele lui îi presau 
pielea. 

- Nu este corect să mă întrebi asta, acum când sunt 
excitată. Ştii asta, nu-i așa? 

Cealaltă mână a lui poposi pe coapsa ei și începu o 
ascensiune ușoară. 

- Rareori joc corect. Şi nu joc niciodată când nu cred 
că nu voi câștiga. 

Acesta era un avertisment, unul căruia ea chiar trebu- 
ia să îi dea atenţie. 

Fără prea mare tragere de inimă, Samantha îi opri 
mâna ce îi urca pe picior. 

- O să mă gândesc la asta, îi spuse ea, căci n-ar fi fost 
posibil să spună nu și ar fi fost complet necugetat să 
spună da. 

Blake lăsă un zâmbet recunoscător să îi persiste 
pe buze. 

-O să mă mulțumesc cu asta. 

Ea se lipi de pieptul lui, sări de pe blat și începu să își 
tragă tricoul peste cap. 

- Ai terminat deja cu gânditul? 

Samantha își dădu ochii peste cap și își aruncă tricoul 
pe podea. Pe dedesubt purta un sutien din dantelă roz. 

- Dă-mi cămașa ta, îi ceru ea autoritar. 

- Poftim? 

Privirea lui Blake nu se dezlipi deloc de sânii ei. „Băr- 
baţii sunt atât de ușuratici.“ O pereche de sâni și, gata, 
rămân fără cuvinte. 

- Cămaşa ta. 

El clipi, de două-trei ori, iar apoi își desfăcu nastu- 
rii cămăşii lui albe scoțând la pieptul puternic, atât 
de masculin. 

Mutându-și privirea într-o parte, Samantha îl ocoli pe 
Blake şi trase perdeaua de la duș la locul ei. Apa se mai 
răcise în timp ce ei vorbiseră, ceea ce servea scopului ei. 
Menţinându-și restul corpului în afara apei, își băgă ca- 
pul sub şuvoiul împrăștiat de apă și tremură ușor când 
apa îi udă părul. 

-Ce faci? 

Bietului Blake îi era greu să se prindă despre ce era 
vorba. Faptul că reuşise să îl mențină într-o stare de 
semiconfuzie o făcu să se simtă năpădită de un val 
de plăcere pur feminină. 

- Îmi pare rău că nu ţi-ai dat seama, însă noi doi toc- 
mai am făcut dragoste la duş. leșind de-aici cu părul 
uscat ar fi un indiciu clar că n-a fost chiar aşa. 

Privirea ei se plimbă în josul corpului lui spre vizibila 
lui erecţie ce presa în interiorul pantalonilor. 

- Asta și... alte lucruri. 

Blake își aruncă rapid privirea în jos și gemu. Saman- 
tha își băgă mâinile în mânecile cămășii lui. După ce îi 
închise nasturii de jos până sus, îşi scoase sutienul cu 
grijă, iar apoi se aplecă ca să își scoată blugii. Când 
se eliberă complet de haine, trăgându-le un șut blugilor, 
şi își îndreptă corpul până ajunse la înălțimea ei com- 
pletă, ochii lui Blake musteau de dorinţă într-un aseme- 
nea hal încât aproape că îi păru rău de el. Apa rece ce 
îi picura din păr și i se scurgea pe spate făcea o treabă 
destul de bună în a-i mai domoli libidoul, se părea. 

- Eşti rea. 

Vorbele aproape lătrate ale lui Blake o făcură să 
izbucnească în râs. El se întinse după ea, însă ea se 
retrase și reuși să se ferească. El lăsă mâinile să-i cadă 
pe lângă corp. 

-Fä un duș rece, Blake. Am zis că o să mă gândesc 
la asta. 

-O să mă dezbrac și putem să ne gândim împreu- 
nă la asta. 

Ea râse. 

-Chiar dacă m-aș hotărî în privinţa propunerii tale 
total prostești, n-aș face nimic în acest sens acum, nu cu 
o cameră de supraveghere plasată în camera alăturată. 

Blake își frecă fața cu mâinile. 

- Dar încercăm să convingem pe indiferent cine se 
uită că am făcut-o. De ce să nu... 

-N-o să se întâmple și gata, îl întrerupse ea. Fă un 
duș rece. 

Având pe ea lenjeria intimă și cămașa lui Blake, 
Samantha ieşi din baie și zâmbi în timp ce continua să-și 
împacheteze lucrurile. 


Impachetară un minim necesar de lucruri, în mare 
parte haine şi lucruri personale de care Samantha avea 

imediată nevoie. După aceea Blake sugeră să apeleze 
la o companie specializată în mutări care să se ocupe 
de restul. Cu puţin efort, ajunse să pomenească despre 
această intenţie exact în faţa camerei de supraveghere 
din camera de zi. Cu puţin noroc, indiferent cine plan- 
tase camerele de supraveghere avea să se grăbească să le 
scoată de-acolo înainte ca cei de la firma de mutări să 
aibă ocazia să le găsească. 

Neil deja angajase nişte prieteni ca să ţină casa sub 
observaţie și să îi urmărească pe cei care veneau și ple- 
cau, după care să adune informaţii despre aceste persoa- 
ne. Poate că aveau noroc, îi găseau pe vinovaţi și puneau 
capăt operaţiunii de supraveghere. 

Odată întors la casa sa din Malibu, Blake aduse la 
cunoştinţa personalului că orice și tot ce avea Samantha 
nevoie urma să fie imediat adus la îndeplinire. Ea deți- 
nea controlul complet asupra casei lui și se aștepta să fie 
tratată asemenea unui ducese, ceea ce şi era. Se gândi 
la micul ei rol de aici ca la un fel de repetiție generală 
pentru ceea ce urma să vină. 

- A trecut multă vreme de când n-am mai avut femeie 
în casă, îi spuse Sam de îndată ce rămaseră singuri. 

-Nu pot să-mi las soția să se ocupe de treburile 
casnice. 

El era pregătit pentru obiecțiile ei şi zâmbi când ea 
nu îl contrazise. 

- Nu mi-a plăcut niciodată să spăl podelele cu mo- 
pul. Așa că n-o să ai parte de nici o împotrivire din 
partea mea. 

O asemenea sinceritate dezarmantă legată de unul 
dintre cele mai simple lucruri posibile îi făcu plăcere. 

- Oricum n-o să ai timp pentru așa ceva, o infor- 
mă el. 

Stăteau afară pe verandă şi se uitau la soarele ce apu- 
nea deasupra Pacificului. 


- De ce? 

-Am nevoie de tine ca să vorbeşti cu cei de la firma 
de catering și cu designerii despre recepţia organizată la 
Albany Hall. 

- Vrei să planific o petrecere într-un loc în care 
n-am fost niciodată, pentru niște oameni pe care nu 
îi cunosc? 

Blake îi aruncă o privire plină de înţelegere. 

- Am nevoie ca tu să fii cea care este de acord cu tot 
ceea ce propun ei pentru petrecere. Am încredere totală 
în personalul meu de-acolo, însă ei trebuie să fie pregă- 
tiți să-ți ceară părerea cu privire la aceste lucruri când 
o să ajungem acolo. Este cel mai bine ca să începem 
această relație chiar acum. 

Ea îşi întinse picioarele pe șezlong și le băgă sub o 
pătură. 

- Asta ar fi prima petrecere care o dai la tine acasă? 

- Nu. 

- Şi-atunci, cine le-a planificat până acum? Nu mi te 
pot imagina făcând-o chiar tu. 

Era atât de deşteaptă. 

- Mama s-a ocupat de cea mai mare parte a planurilor 
de genul acesta. 

Chiar dacă mama lui ar fi vrut să continue să planifi- 
ce totul în vechea lui casă, voia să se asigure că Saman- 
tha avea șansa să intervină în toate cele. 

Curiozitatea lui Sam nu o lăsă să lâncezească prea 
mult fără să continue cu întrebările: 

- Unde locuiește mama ta? 

- La Albany Hall. 

- Locuiește în casa ta? 

In vocea lui Sam era o oarecare doză de surpriză. 
Blake se întrebă cât de mult ar trebui să îi spună, cât 
de mult din adevăr putea să îi încredinţeze soţiei sale. 
Începu cu chestiile pe care Samantha putea să le obțină 
de una singură dacă s-ar fi deranjat să le caute. 

- Mama mea a fost ducesa de Albany tot timpul cât 
a fost măritată cu tatăl meu. După moartea lui, şi-a păs- 
trat titlul până când m-am căsătorit cu tine. 

- Aoleu. Asta apropo de ceea ce ar putea înrău- 
täti relaţia dintre o mamă și o noră. Nu poate fi ceva 
de bine. 

Blake îşi schimbă poziţia în scaun. 

- Era de așteptat. Ştia că mai devreme sau mai târziu 
va veni și ziua asta. De îndată ce-a fost citit testamentul 
tatălui meu, sunt sigur că și-a dat seama că voi face tot ce 
îmi va sta în putere ca să-mi asigur moştenirea. 

- Cât de apropiaţi sunteţi tu şi mama ta? 

- Destul. 

- Asta nu sună prea încurajator. 

Aerul din jurul lui începu să se răcească. Fusese o 
vreme când el şi mama fuseseră apropiaţi. Când scopul 
lor comun fusese să-l urască pe tatăl lui. 

- Nu trebuie să-ți faci griji în privinţa ei. 

Samantha păru să pună cap la cap informaţiile, să le 
proceseze și apoi să iasă cu o evaluare solidă. 

- Însă există cineva în privinţa căruia trebuie să-mi 
fac griji, nu-i așa? 

El vru să mintă, însă nu putu. Cu Sam, simţea că este 
în neregulă să înceapă cu tot felul de minciuni nevino- 
vate care era posibil să le afecteze relaţia. 

- Vărul meu. El este pe lista cu cele mai probabile 
persoane care ar fi putut să planteze camerele acelea de 
supraveghere la tine în casă. 

- Glumeşti. 

- Aș vrea eu. Howard așteaptă să moștenească o sumă 
mare de bani dacă mariajul nostru eșuează. 

- Să înțeleg că voi doi nu sunteți prea apropiați. 

- Abia dacă ne tolerăm reciproc, mai bine zis. Vine și 
stă la Albany cât de des poate. Mama este prea cumseca- 
de să îl dea afară de-acolo. 

~ De ce n-o faci tu? 

- Nu stau suficient de mult pe-acolo ca să-mi pese. 
Deşi, acum asta se va schimba. 

- Cum așa? întrebă Samantha. 

- Mama mea are dreptul să locuiască în casă până 
când întreaga avere îmi va reveni mie la anul. E de la 
sine înţeles că din momentul în care am o soţie, ea își 
va asuma îndatoririle de ducesă, iar mama se va muta 
în casa mai mică de pe proprietate. 

Nu se aștepta ca Sam să absoarbă toate informaţiile 
astea şi să le înțeleagă, însă voia ca ea să se prindă în 
bună mâsură cum stăteau lucrurile înainte ca să plece 
în Europa. 

- Nu cred c-am fâcut destule cercetări asupra reşedin- 
tei familiei tale. Am bănuit că Albany Hall era un nume 
convenabil pentru un conac. Ceva pe care voi britani- 
cii îl folosiți ca să faceți lucrurile mai mari decât sunt 
de fapt. 

Samantha se juca cu o şuviţă de pâr în timp ce vorbea. 
Privirea ei continua să plutească undeva spre mare. 

- Când o să vezi Albany Hall, o să-mi înţelegi reține- 
rea de a alege o mireasă. 

- Hmm, ştii ce, ceva m-a tot frământat încă de când 
ne-am cunoscut. 

- Ce anume? 

- Cum se face că n-ai accent englezesc? Ai crescut aco- 
lo, corect? 

Amintirea vocii tatălui său care îl critica cu asprime 
pentru că nu vorbea limba engleză ca lumea încă îl mai 
bântuia. Blake făcuse tot ce putuse ca să se opună do- 
rințelor tatălui său, mergând până într-acolo încât să 
vorbească engleza americană și nu engleza Reginei. 

-Mi-am petrecut vacanţele la Albany când eram la 
şcoala cu internat. Cu orice ocazie posibilă, mama ne 
aducea pe sora mea şi pe mine aici în Statele Unite. 
M-am aruncat pur şi simplu în cultura americană. 

Blake observă bancul de ceaţă ce se apropia în timp 
ce mintea lui rătăcea la întâmplare odată cu el. 

- Mi-am manifestat răzvrătirea împotriva tatălui pe 
mai multe niveluri. 

- Crezi că disensiunile dintre voi doi l-au determinat 
să se hotărască să facă totul mai dificil pentru tine ca să 
intri în posesia moștenirii? 

Blake clătină brusc din cap. 

- Tatăl meu a trebuit să aibă ultimul cuvânt. Până și 
în moarte. 

-A fost atât de îngrozitor când a fost în viaţă? 

- Tata era un membru tipic al familiei regale brita- 
nice. Banii veniţi prin tradiţie îi umpleau buzunarele 
şi îi ofereau posibilitatea de a se purta ca un nemernic 
de mare clasă oricând dorea acest lucru. S-a căsătorit cu 
mama ştiind că n-avea să-i fie credincios. 

Își amintea prima dată când o văzuse pe mama 
plângând din cauza infidelităţii tatălui. Un tabloid din 
Marea Britanie postase figura senină a tatălui său pe 
copertă, la braţ cu o femeie cu zece ani mai tânără ca el. 
Asta fusese pe vremea când călătoriile în America înce- 
puseră să îi contureze viaţa lui Blake. 

-Credea că are tot dreptul să-i calce în picioare pe 
ceilalți. 

-Şi mama ta de ce nu l-a părăsit? 

Blândeţea din vocea Samantha îi deturnă atenţia lui 
Blake de la mare. Ochii ei verzi, strălucitori se uitau la 
el printre gene, ca şi cum ar fi fost un intrus ce evita 
cu grijă să nu fie depistat. 

- Nu ştiu. Probabil datorită banilor. Ea n-a vorbit ni- 
ciodată de divorţ. Au trâit vieţi separate în majoritatea 
timpului. După ce s-a născut sora mea, au încetat să mai 
doarmă în aceeași cameră. 

- Așadar, ura faţă de modul în care tatăl tău o trata pe 
mama ta a fost motivul separării voastre ireconciliabile? 

Oare chiar își urâse tatăl? Blake nu își definise ni- 
ciodată emoţiile cu un cuvânt atât de puternic. Nu îi 
plăcuse omul, asta era cât se poate de clar. 

- Tatăl meu voia ca eu să fiu exact ca el. „Du-te la 
şcoală, învaţă, însă să nu crezi că trebuie să muncești 
mai mult de o zi pe săptămână.“ 

Blake lăsă ca accentul tatălui său să fie evident în mo- 
dul în care îl imita. Un zâmbet trist se aşternu pe faţa 
Samanthei. 

- Așadar, te-ai răzvrătit ca să-ţi creezi propria avere. 

Blake își schimbă poziția corpului, așezându-se mai sus. 

-Mi-am direcționat alocaţia spre achiziţionarea de 
acțiuni la compania de transport maritim pe care o 
dețin acum. La jumătatea facultății, am făcut primul 
meu milion. Tata a fost furios. 

- Voia să te aibă sub control, spuse Samantha. N-ar fi 
putut să facă asta dacă erai pe propriile picioare. 

Blake se uită lung la soţia sa și avu un sentiment co- 
pleșitor de mândrie. Nu putea să își amintească vreo 
persoană care să fi pătruns atât de adânc în trecutul lui 
și să sintetizeze totul atât de bine. Samantha ascultase și 
chiar auzise ce spusese el. 

- Exact. 

- la spune-mi, atunci de ce te agiţi atât de mult să îi 
păstrezi banii? Nu-i ca și cum chiar ai avea nevoie de ei. 

- M-am gândit să las totul de izbeliște. Însă sora mea, 
care nu cunoaște decât stilul de viaţă în care am fost 
crescuți, şi de asemenea mama, din exact același motiv, 
nu merită să aibă vieţile distruse. Ca să nu menţionez 
faptul că vorbim de al naibii de mulți bani. 

E] râse, încercând să lase poteca sumbră a amintirilor 
în urmă. Samantha păru să se mai gândească la informa- 
ţiile primite timp de câteva minute în timp ce ultimele 
raze de soare coborau în ocean. 

- Ştii ceva, Blake? întrebă ea, în timp ce privirea ei o 
abandonă pe a lui și se uită lung la soarele ce apunea. 

- Ce? 

- Incep să mă gândesc că ești mai mult erou decât 
mercenar. 

El râse pufnind, se întinse spre ea și îi luă mâna în 
a lui. 

- Asta vine din partea unei femei care s-a măritat cu 
mine ca să se asigure că sora ei va avea parte de îngrijire. 

Samantha ieși brusc din starea confuză în care se afla 
şi îl strânse de mână. 

- Oh nu. Jordan. 

Ea începu să se împingă în sus din poziţia conforta- 
bilă în care se afla. 

- Ce este? 

- E sâmbătă. Am uitat de vizita săptămânală la sora 
mea. 

Samantha îşi trase mâna din mâna lui. 

- Trebuie să plec. 

- Nu-i prea târziu? 

Samantha dădu din mână. 

- Bineînţeles că nu. 

Ea îi aruncă o privire curioasă. 

- Vrei să vii cu mine? Să vezi unde se duc toți banii tăi! 

Blake avea o grămadă de lucruri pe care ar fi trebuit 
să le facă în loc să îşi etaleze trecutul în faţa soţiei sale. 
Nu voia să facă nici unul dintre ele. 

- Mi-ar plăcea să-ți cunosc sora. 

- Locul ăsta este uimitor. 

Eliza se învârti într-un cerc complet în mijlocul came- 
rei de zi a casei lui Blake în care erau primiți invitaţii. 

- Nu pot să cred că n-ai venit să locuieşti aici din mi- 
nutul în care v-aţi întors din Vegas. 

-Nu mi s-a părut în regulă. 

- Însă acum este? Ce s-a schimbat? 

Eliza se așeză relaxată pe o canapea ultrapufoasă și 
își încrucișă picioarele. Samantha își cobori vocea chiar 
dacă bucătăreasa era ocupată să le pregătească masa 
de prânz, iar menajera făcea numai Dumnezeu știa ce. 
Blake trebuise să își petreacă ziua la birou, ceea ce o lăsa 
pe Sam fâră prea multe de făcut. 

- Bănuiesc că începem să ne simţim din ce în ce mai 
confortabil împreună. N-aș fi putut beneficia de genul 
acesta de siguranţă în Tarzana. 

-Aici ai dreptate. Tipul ăla Neil e cam înfricoșător 
dacă e să mă întrebi pe mine. 

Eliza trecuse pe lângă bărbatul mătăhălos când omul 
venise să-i deschidă portiera maşinii. 

- Nu spune prea multe. 

- Mie nu mi-a spus nimic. Doar s-a uitat la mine. 

- Blake insistă că este inofensiv pentru cei care nu se 
pun cu el. 

Samantha stătea cu faţa la prietena ei într-unul din 
fotoliile Queen Anne din încăpere. Costumul de damă 
din mătase moale, cu jachetă şi pantalon, pe care îl pur- 
ta îi aluneca pe deasupra pielii şi o făcea să se simtă ca 
şi cum nu purta nimic. Cu timpul suplimentar avut la 
dispoziţie, Sam își permitea să petreacă mai mult timp 

îmbrăcându-se dimineaţa, mai mult timp ca să se aran- 
jeze şi să se pregătească pentru ziua respectivă. 

Când Blake venise cu ea la Moonlight, Samantha 
se confruntase cu forța deplină a faptului că era mă- 
ritată cu un bărbat atât de bogat și de frumos precum 
soțul ei. Fermecase pur și simplu personalul şi avusese 
parte de-o mulțime de zâmbete din partea surorii ei. De 
la atacul cerebral al lui Jordan, abilitatea ei de a-și expri- 
ma nevoile fusese foarte dificilă. Pierderea sau afectarea 
puterii de a înţelege sau folosi expresiv cuvintele era fe- 
lul în care doctorii îi descriau starea. Pentru a preîntâm- 
pina posibilitatea ca sora ei să fie extrem de anxioasă 
sau frustrată în exprimare, Sam termina adesea propo- 
ziţiile lui Jordan în locul ei. Blake păruse să înțeleagă 
situaţia şi se chinuise din răsputeri să pună întrebări al 
căror răspuns să fie da sau nu și evitase subiecte care ar 
putea să provoace stres, 

La plecare, Blake găsise un administrator, și ca și cum 
i-ar fi acţionat cineva un buton, șarmul sâu încetase, iar 
latura omului de afaceri ieșise la iveală prin toți porii. 
Se arătase interesat de securitatea clădirii, de modul în 
care ei o ţineau pe Jordan în siguranță și împiedicau 
orice fel de persoane străine să intre la ea în cameră, 
respectiv cine se ocupa de ea în afara programului de 
masă. Fusese lansat un flux rapid de întrebări, pe care 
el ar fi putut să i le pună Samanthei, la care i se răspun- 
sese înainte ca ea să îl poată întrerupe. Sinceritatea lui 
cu privire la siguranţa surorii ei şi modul în care era ea 
îngrijită o împiedicară pe Sam să fie supărată pe el. 
Cu toate acestea, după ce plecaseră, când el începuse 
să pună la îndoială abilitatea clinicii de a avea grijă cum 
trebuie de Jordan, Samantha intrase în defensivă. 

-E cel mai bun sanatoriu de îngrijire a celor aflați 
în situaţia lui Jordan. Majoritatea clinicilor sunt echi- 
pate și destinate pentru pacienţii mai în vârstă, bolnavi 

de Alzheimer. Moonlight se specializează în pacienţi 
mai tineri cu probleme în dezvoltare. 

- De ce n-a primit îngrijire la domiciliu? 

Bineînţeles, asta ar fi fost ideal, însă Samantha 
nu își permisese genul acela de îngrijire non-stop la 
domiciliu. 

-N-am putut. 

Ea încercase să facă asta înainte, pe cont propriu, însă 
eșuase. Îndată ce Blake își dădu seama cât de tare o supă- 
ra conversaţia, avuse bunul simţ să renunţe la subiect. 

- Mă bucur că Neil este de partea ta. N-aș vrea să 
fiu dușmanul acestui om, spuse Eliza, întrerupându-i 
brusc gândurile Samanthei. Așadar, ce-o să facem 
cu Alliance? 

Ea se gândise mult timp cum să procedeze cu afacerea 
ei. Ideea era că asumându-și rolul de soţie a lui Blake 
Harrison avea să îi ocupe majoritatea timpului și să o 
facă să călătorească peste tot prin lume. După cum stä- 
teau lucrurile, pașaportul ei sosise la prima oră în dimi- 
neaţa aceea a zilei de luni, iar ea și cu Blake se pregăteau 
să plece miercuri devreme. 

- Am o propunere pentru tine. 

Aşteptă până când Eliza își întoarse privirea spre ea 
înainte să înceapă. 

- Am muncit mult prea mult ca să pierd tot ce-am 
făcut pentru Alliance, însă-i evident faptul că nu voi fi 
disponibilă în decursul următoarelor luni. 

- Am crezut că voi doi o să trăiţi pe continente 
diferite. 

Sam clătină din cap. 

- Planul nostru n-o să meargă așa cum sperasem noi 
iniţial. Ținând cont de microfoane și camerele de supra- 
veghere, credem că-i cel mai bine să stăm aproape unul 
de altul. 

Samanthei îi veni brusc în minte propunerea lui 
Blake. El nu o presase să se culce cu el de la momentul 

petrecut în baia ei, însă îi aruncase numeroase priviri 
sugestive și făcuse numeroase comentarii sexy ca să o 
facă să știe că încă o voia la el în pat. În momentul de 
față, Samantha dormea în camera de lângă cea a soţului 
ei şi le spusese celor din personal că nu se simte bine. 
Scuza era neconvingătoare, însă nimeni nu comentă. 

-Şi în ce postură lasă povestea asta compania 
Alliance? 

- Ce-ai spune dacă mi te-ai alătura ca parteneră de 
afaceri? 

Ochii Elizei se măriră și pe buze îi apăru un zâmbet. 

- Cam cum ar fi asta? 

- Aş avea nevoie de tine ca să faci nişte muncă 
de teren. 

Amândouă ştiau că asta însemna câ Eliza va trebui 
să participe la reuniuni unde femeile erau în căutare 
de soți bogaţi, evenimente ce atrăgeau atenţia şi la care 
participau cei cu bani. Socializarea era cea mai bună 
modalitate de a aduna potenţialii clienţi. Viul grai func- 
ționa mai bine decât orice reclamă și anunţ publicitar 
din presa scrisă. 

- Karen deja a fost de acord să îţi facă cunoştinţă cu 
unii din vechii ei prieteni pentru a te pregăti. 

- Karen este cea care conduce Moonlight, corect? 

Minunata blondă cu efect dezarmant la care Blake 
nu se uitase de două ori. Sam dădu aprobator din cap. 

- Când ai câte o persoană nouă de contact, trimite-mi 
informaţiile prin fax, iar eu o să încep să fac cercetările 
privind trecutul acestora. Pot să iniţiez asta de oriunde 
din lume. Ceea ce nu pot face este să mă întâlnesc 
cu oamenii aceştia până când voi avea din nou timp 
la dispoziţie. 

- Și când te-aștepţi să se întâmple asta? 

- În câteva luni. Poate mai devreme. 

Eliza părea să analizeze această perspectivă. 

- Bănuiesc că nu se face să vorbesc despre căsătorii 
temporare după cununia ta la Vegas cu Blake. Lumea 
ar putea să pună întrebări. 

-N-ar da bine deloc. Eu o să fac toate lucrurile în 
numele tău ca să pară că sunt angajata ta. 

Deoarece, în caz contrar, orice avocat mai de soi şi-ar 
fi dat seama cam cum stă treaba. 

- Ai face tu asta? 

-Am încredere în tine. lar când ţi-am oferit un par 
teneriat, am vorbit serios. Dacă lucrurile devin prea 
dificile pentru tine cât sunt plecată, o să angajăm o se- 
cretară temporară. Dacă lucrurile merg pe un făgaș bun 
și câştigăm ca lumea, vom angaja una cu normă în- 
treagă. O să împărțim profiturile, fiecare câte cincizeci 
la sută, iar cât timp îmi joc rolul de ducesă, o să acopăr 
eu toate cheltuielile. 

Ochii Elizei se luminară. 

-Cheltuieli precum costume de bal mascat şi cine 
sofisticate cu clienţii? 

Samantha râse. 

- Sunt sigură că putem să ne încadrăm într-un buget 
rezonabil. 

- Nuss prea sigură, ce să spun? 

- Spune da. 

- Însă firma asta-i ca şi copilul tău, e creaţia ta. Ai 
muncit pe brânci, iar eu sunt nouă în combinaţie. 

Întinzându-și picioarele până atunci încrucișate, Sam 
se aplecă în faţă și își puse o mână peste mâna priete- 
nei sale. 

- M-ai ajutat când vremurile erau grele și nu te-ai 
plâns când banii erau puţini. 

- lar tu mi-ai oferit o cameră la tine în casă. E cam 
greu să te plângi când tu m-ai lăsat să locuiesc cu tine 
pe degeaba. 

Sam dădu sugestiv din mână, în semn că nu conta. 

- Poate că eu am început afacerea asta, însă a fost ne- 
voie de amândouă ca s-o aducem acolo unde-i azi. N-am 
încredere în nimeni altcineva în afară de tine, Eliza. 

Uşoara mişcare din cap a Elizei se încheie într-un în- 
cuviinţat în toată regula și un zâmbet. 

- Cum poate o fată să spună nu la așa ceva? 

- Bine. 

- Doamnă Harrison? strigă bucătăreasa din pragul 
ușii de la intrarea în camera de zi. 

- Da, Mary? 

- Prânzul dumneavoastră este gata. Vreţi să mâncaţi 
aici sau să vi-l las în sufragerie? 

Zâmbetul şiret al Elizei îi spuse Samanthei cât de im- 
presionată era. 

- O să mâncăm aici. Sper că o se ni te alături și tu. 

Ochii lui Mary se măriră în semn de alarmă. 

- Oh, nu, n-aș putea să fac așa ceva. 

Samantha și Eliza se ridicară amândouă în picioare și 
se duseră spre Mary. 

- Oh, da, ba poți. 

Sam râse în timp ce vorbi. 

- Nu mă aștept ca tu să pregătești prânzul, iar apoi să 
mănânci singură. 

Das... 

- În plus, ziua de naștere a lui Blake este în mai puţin 
de o săptămână și, ca să-ţi spun adevărul, n-am absolut 
nici o idee ca să-i cumpăr. Poate că tu poți fi de ajutor. 

Gura lui Mary se rotunji, formând un O perfect. În- 
cetă să o mai contrazică și le urmă pe Sam și noua ei 
parteneră de afaceri în sufragerie. Pe la jumătatea mesei 
de prânz, Samantha își dădu seama cât de rapid revenise 
la rolul unei femei cu bani. Se opri în timp ce mânca, 
aducându-și aminte cât de rapid putea să se prăbușească 
totul. În situaţia ei, avea să se întâmple. Aranjamentul 
ei şi al lui Blake era temporar, cu un început clar și un 
sfârșit specific. Avea să trebuiască să pună sub cheie 

toate aceste gânduri timp de un an de zile sau risca să-și 
expună câsătoria pe termen scurt oricui ar fi căutat nod 
în papură. 

Şi ca să poată să le pună sub cheie, trebuia să înceapă 
să se comporte ca o femeie măritată, se gândi ea. 

O femeie cu o căsnicie fericită. 


Blake trecu cu mașina prin porţile deschise ale pro- 
prietății sale din Malibu două ore mai târziu față de ora 
la care îi spusese Samanthei că va fi acasă. Cu răsturna- 
rea de situaţie din Orientul Mijlociu, câteva din rutele 
sale de transport pe mare trebuiau să fie deviate pentru 
a evita tulburările politice manifestate pe plan interna- 
tional. Lar fi fost mai ușor să se ocupe de situaţia actuală 
de criză a companiei dacă ar fi fost în Europa, însă Blake 
crescuse fiind obişnuit să amestece lucrurile între cele 
două continente. Acum, având-o pe Samantha în viaţa 
lui, avea un motiv şi mai bun să îşi mute treptat o şi mai 
mare parte din munca sa în State. 

Când o sunase la cinci și jumătate ca să îi spună că 
o să întârzie, ea păruse dezamăgită. Acea dezamăgire îl 
determină să se miște mai repede astfel încât să poată 
reuși să stea puțin timp cu ea înainte ca ea să se retragă 
la ea în cameră. Chiar manifesta o dorinţă sinceră de a 
o cunoaște mai bine pe Samantha. 

Nu existau nici un fel de jocuri cu soţia lui. Sincerita- 
tea ei debordantă, ce mergea până la a-i declara „Vreau 
să mă culc cu tine“, era revigorantă. 

Amintirea ei în momentul în care își scosese tricoul 
şi se eliberase complet de blugi, trăgându-le un șut, îl fä- 
cea să aibă erecţie de fiecare dată când se gândea la asta. 
Imboldul de a o avea pe soţia sa în propriul pat, tân- 
jind după atingerile lui, era irezistibil. Deși îi promisese 
să îi acorde timp ca să se gândească la oferta lui, asta nu 
însemna că nu avea să încerce să apeleze la seducţie ca 
să obţină ce voia. La naiba, și ea îl dorea. Văzuse asta 

în privirile ei piezișe când nu credea că el se uită și în fe- 
lul în care își lingea buzele când se uita lung la ale lui. 

Blake evitase în mod intenţionat să o mai sărute de 
când se mutase la el. Cu toate astea, fiecare atingere în 
parte, de fiecare dată când o ajuta să coboare din ma- 
şină sau îşi punea mâna pe spatele ei fin ca s-o ghideze 
printr-o ușă, era tortură curată. 

De-abia aștepta să mai exploreze atracția lor volatilă și 
să vadă cât de sus aveau să ajungă înainte să explodeze. 
Pâșind în interiorul casei sale, Blake avu un imbold pu- 
ternic de a striga: „Bună, scumpo, sunt acasă!“ Zâmbi 
la gândul acesta şi merse prin holurile pline de linişte 
până când lumina difuză a unei lumânări din sufragerie 
îi captă atenţia. 

Samantha stătea la masă purtând o rochie delicată 
din mătase de un roșu aprins şi având un zâmbet pe 
față. Părul i se revărsa peste umeri asemenea unei cor- 
tine moi. Ochii ei luciră în momentul în care îl văzu 
intrând în încăpere. 

Apoi mirosul de vită suculentă îi ajunse la nas și îi 
reaminti că nu mai mâncase de la prânz. 

Samantha ridică un pahar de vin roșu şi se ridică de 
pe scaun înainte să vină spre el. 

- Ce-i cu toate astea? întrebă el în timp ce privirea lui 
îi urmărea liniile zvelte ale conturului corpului ei. 

Sânii îi împingeau linia decolteului rochiei, expunân- 
du-i pielea deschisă la culoare. Picioarele ei, cele de care 
ea se plângea întotdeauna că sunt prea scurte, ieșeau la 
iveală prin șliţul rochiei şi se înălțau pe nişte pantofi cu 
tocuri de zece centimetri ce făceau nişte lucruri extra- 
ordinare mușchilor gambelor. Decise că îi plac pantofii 
de damă. Un al doilea dressing era un preţ mic de plătit 
pentru această imagine sexy. 

-M-am gândit c-ar fi plăcut să cinăm singuri atunci 
când putem. Casa ta din Europa pare foarte... plină. 

Blake luā paharul pe care ea i-l oferi și încercă să audă 
sunetele scoase de Mary în bucătărie sau de Louisa în 
hol. Nu auzi nimic în afară zgomotul atenuat al oceanu- 
lui printr-o fereastră deschisă. 

- Suntem singuri! 

- Le-am dat liber lui Mary și Louisei astă-seară. 

Lui îi plăcea cum sună asta. Privirea provocatoare de 
sub uitătura piezișă a Samanthei îi aduse mai multe în- 
trebări pe vârful limbii. Le lăsă pentru mai târziu și se 
lăsă condus de ea. Dacă ea se hotărâse să accepte oferta 
lui legată de o relație în toată regula, avea să descopere 
asta în curând. 

- Sunt sigur câ nu au avut nimic împotrivă. 

Samantha îi trase scaunul și îl încurajă să se aşeze. 

- Tot ce au întrebat a fost la ce oră ar trebui să fie aici 
mâine-dimineaţă. 

- Dimineaţă? Dar locuiesc aici. 

Samantha scoase capacul unuia dintre platourile de 
servire, iar din acesta ieşi abur. li umplu farfuria din 
faţă cu friptură și o ornă cu cartofi gratinaţi şi vârfuri 
de sparanghel. 

- Louisa are un iubit care a fost mai mult decât fericit 
să îi ofere cazare peste noapte. 

- N-am ştiut că are iubit. 

- lar Mary a fost cu adevărat fericită să îşi viziteze ne- 
potul și fiica. 

Samantha termină de pus mâncarea în farfurii pen- 
tru amândoi şi se așeză lângă el înainte să își ia furculița. 
I se păru imposibil să se concentreze asupra mâncării cu 
mirosul de lavandă al pielii ei atât de aproape de el. 

-Şi Neil? 

-E la el în cabană. L-am rugat să ne acorde puţină 
intimitate. 

Blake își simţi stomacul ghiorăind şi corpul încâlzin- 
du-se brusc. 

- De ce avem nevoie de intimitate, Samantha? 

Ea îi aruncă o privire șireată cu coada ochiului și își 
luă furculița. 

- Am crezut car fi o schimbare plăcută. 

Îşi înţepă sparanghelul cu furculița și îl duse la vârful 
limbii ca să îl guste. In timp ce sparanghelul îi dispăru 
în gură, iar privirea ei o fixă pe a lui, toate îngrijoră- 
rile privind unde anume avea să se încheie această seară 
se disipară. 

Întrebarea era, aveau să mănânce înainte... sau după? 

Blake gemu în momentul în care ea mușcă cu de- 
licateţe, mişcându-și maxilarul lent. 

Gura lui se umezi din abundență. Blake își menţinu 
privirea aţintită asupra soţiei sale în timp ce se întindea 
după paharul de vin. 

Fortându-și furculiţa să ia mâncare din farfurie și 
gura să i se deschidă, el luă două îmbucături în contra- 
partidă la îmbucătura ei. 

- Ce-ai făcut azi! 

Întrebarea ei inocentă fu pusă după ce linse buza 
paharului de vin înainte să ia o gură din băutură. 

- Bine. 

Asta era vocea lui? 

Ea zâmbi, ştiind al naibii de bine ce efect avea 
asupra lui. După aceea sorbi puţin din vinul ei și luă 
o îmbucătură mică de mâncare. Buzele ei se mișcau 
încet, reducându-i creierul lui Blake la o grămăjoară 
inertă de moloz. Mâncatul nu i se păruse niciodată mai 
seducător. 

El mestecă cu repeziciune. 

Incapabil să mai bage încă o bucată de mâncare în 
gură, Blake dădu pe gât restul vinului și puse apăsat 
paharul pe masă. 

Zâmbetul nevinovat al Samanthei și surpriza simula- 
tă adăugară un plus la tensiunea sexuală ce îi înconjura 
pe amândoi. 

- E totul OK? 

El se ridică, scaunul lui fiind împins în spate fără nici 
un fel de urmă de ceremonial. 

- Oh, totul este absolut minunat. 

Ea întinse mâna după paharul ei de vin, însă el i-o 
prinse la jumătatea drumului şi o trase ridicând-o în 
picioare. Nu îi oferi nici o scăpare înainte de a-i prinde 
buzele cu ale lui. Ca și el, ea îi acceptă cu lăcomie limba 
și i-o oferi în aceeași măsură pe a ei. 

Avea gust de vin și mirosea a primăvară. Blake îşi 
schimbă poziţia gurii și o sărută şi mai apăsat. Strân- 
soarea mâinilor ei ce apucaseră cămașa lui se relaxă în 
curând, se desprinse, iar ea le plimbă peste tot peste 
pieptul lui înainte să îi cuprindă spatele. Samantha 
scânci și se topi în brațele lui. Fiecare atingere a aces- 
tei femei era reală și animată de dorință. I se potrivea 
perfect. Lupta ei pentru deținerea controlului, chiar 
şi acum, era excitantă şi nouă. Nimeni nu deținuse 
vreodată controlul în relaţiile lui. Blake nu le dădea ni- 
ciodată cârma corabiei. Cu Samantha, putea să o mai 
slăbească un pic și să aibă încredere că ea îi va duce pe 
amândoi în ape sigure. 

În timp ce Samantha îi împingea haina de pe umeri, 
el își desprinse buzele din încleștarea buzelor ei ca să 
poată respira, permițându-și totodată să arunce o privire 
ochilor verzi și pasionali ai femeii din braţele lui. 

- Eşti atât de frumoasă. 

Spre deosebire de orice alt moment în care el îi făcu- 
se câte un compliment, se gândi că de data aceasta ea 
îl credea. 

Degete îndemânatice începură să îi desfacă cravata 
în timp ce Blake o întinse pe spate pe capătul îndepăr- 
tat al mesei din sufragerie, departe de farfuriile şi de 
mâncarea lor. Cravata lui căzu pe podea, iar Samantha 
se aplecă în față, lingând și muşcând în drumul ei în 
sus spre bărbie și gât. Vocea ei sexy de alcov se auzi prin- 
tre mușcături: 

- M-am gândit la ultima ta propunere. 

Mai mult decât pur și simplu gândit. 

Plimbându-și mâna peste umărul ei, el îi cobori mâ- 
neca rochiei și îşi lipi apăsat buzele de zona dintre umă- 
rul și gâtul ei. Ce dulce era. 

-Şi ai ajuns la vreo concluzie? întrebă el, făcându-i 
jocul, însă ştiind care avea să fie rezultatul final. 

Dinţii lui îi prinseră lobul urechii, iar corpul ei se 
cutremură. În minte, el își notă informaţia legată 
de acel punct sensibil al corpului ei, observând că îi tri- 
misese un fior de plăcere prin tot corpul. Îşi jură să gă- 
sească multe alte locuri similare înaintea ca seara asta să 
se încheie. 

- M-am... m-am hotărât că sunt mercenară şi nu 
masochistă. 

El îi linse partea din spate a urechii. 

- Oh, Doamne, mai fă asta o dată. 

El zâmbi peste gâtul ei și făcu ce îi ceruse. Senzaţia 
piciorului ei ce se freca de al lui și a şoldurilor ei ce că- 
utau să se frece de el făcu ca fiecare mușchi al corpului 
lui să se încordeze la atingerea ei. Mai avusese vreodată 
până acum această nevoie acută de o femeie? Până și în 
creierul lui îmbibat de sex, voia să fie absolut sigur 
că Samantha își dorea aceleaşi lucruri ca și el. 

Blake își îngropă mâinile în părul ei și o forţă să se 
uite în ochii lui. 

- Eşti sigură de asta, Samantha? 

Ochii ei îi câutară pe ei lui. 

- Da, şopti ea. 

Inima lui îi bătea cu putere în piept. 

- Te întreb pentru mai mult de-o noapte. 

Lăsându-se pe spate, ea ridică o mână spre bărbia lui. 

- Bine. O noapte n-o să fie de ajuns. Vreau tot anul. 

Cu privirea pierdută în profunzimea verde a ochilor 
ei, Blake consfinţi cea mai nouă şi mai nebunească înţe- 
legere a lor cu un sărut îndelung. 

Blake îi ridică șoldurile și o aşeză pe masă înainte 
să se mute între coapsele ei. li găsi pielea dezvelită la 
genunchi și o luă în sus pe lungimea mătăsoasă a picio- 
rului ei. Peste tot pe unde o atingea, voia să o guste, să 
îi simtă răspunsul. Ea își muşcă buza de jos, iar mintea 
lui și-o imagină folosindu-și gura la niște părți mult mai 
agreabile ale anatomiei lui. 

Samantha își încleştă degetele pe cămașa lui până 
când fiecare nasture fu deschis, iar mâinile ei se repeziră 
să îl aţâţe. Îi apăsă sfârcurile cu degetele, înainte ca să îi 
dea drumul la buze şi să se aplece ca să îl guste. Mintea 
lui se încețoșa din ce în ce mai tare în timp ce ea se 
juca cu corpul lui. Picioarele se încolăciră în jurul taliei 
lui, iar căldura miezului ei feminin presa pe erecţia lui. 
Cu o singură respirație lungă, Blake îi absorbi parfumul 
adânc în piept. 

În clipa în care începu să îi tragă în jos fermoarul 
rochiei, el își deschise ochii și observă suprafaţa tare a 
mesei unde era ea așezată. Nu era normal ca prima lor 
experiență împreună să se consume printre farfuriile 
murdare. 

În timp ce Samantha îi lingea şi săruta pielea dezveli- 
tă, el o ridică cu ușurință de pe masă. 

Ea chicoti şi îşi încolăci și mai strâns picioarele în 
jurul lui, după care își prinse mâinile în jurul umerilor 
lui. Mersul până la cea mai apropiată canapea fu mai 
erotic decât credea el că este posibil. La fiecare pas căl- 
dura corpului ei se lipea şi îi aluneca de pe corp, un fior 
electrizant de plăcere ce îl îmboldea și mai mult. 

A naibii casă era prea mare. Îi trebui mult prea mult 
timp să o așeze cu spatele pe o canapea moale şi să îi 
acopere corpul cu al lui. Cămașa lui o luă într-o direc- 
ţie, rochia ei în alta. Blake se uită fix la cum se bombau 
sânii ei mari prinşi într-un sutien negru de dantelă. 

- Atât de frumos. 

Se jucă cu sânul ei prin material, făcând ca sfârcul 
să i se întărească sub atingerea lui. Ezită înainte să îi 
dezgolească sânul moale și se aplecă pentru prima 
lui degustare. 

Samantha se arcui, lipindu-se de el, împingându-și 
sânul mai adânc în gura lui. 

- Te rog, Blake. 

Şoldurile ei se ridicară mai sus, întinzându-se spre 
el. El voia să îi descopere corpul, să îi găsească fiecare 
punct sensibil şi să i-l venereze. Însă Samantha îl trăgea 
de pantaloni, găsindu-i fermoarul şi băgându-i mâna 
înăuntru. Când ea își închise degetele în jurul erecției 
lui ce pulsa fără încetare, îl lăsă complet fără aer. Uită 
de sânul ei, de faptul că ea încă purta lenjerie intimă 
şi nu se gândi la nimic altceva decât la cum să afunde 
adânc între faldurile ei. 

Textura moale a mâinii ei îl ţinea strâns cu fermitate. 
Buzele ei îi sărutară gâtul. 

- Te vreau în mine, îi şopti ea cu vocea ei sexy și 
profundă. 

- O să mă ai, îi promise el în timp ce își forța corpul 
să se depărteze suficient de mult de-al ei încât să își scoa- 
tă în grabă pantalonii, pantofii și boxerii. 

În timp ce el se lupta să se dezbrace, Samantha își 
undui șoldurile subțiri şi își scoase chiloțeii de dantelă. 

Blake scoase un prezervativ din portofel și şi-l puse 
rapid. Când se întoarse din nou la ea, Samantha își 
îndoise un genunchi, proptindu-și piciorul de partea 
din spate a canapelei. Ea se întinse ca să îl tragă înapoi 
în îmbrâţișarea ei. 

Se vâri între coapsele ei primitoare şi îi găsi buzele 
pentru un alt sărut. Ea își băgă limba şi mai adânc, nelă- 
sându-l să mai respire. Blake știa că va fi pasională, avu- 
sese fantezii cu ea în pat încă de când se cunoscuseră, 
însă ce se întâmpla acum era mai mult decât își putuse 
dori vreodată. 

Membrul lui împinse aproape de miezul ei umed, 
tânjind după ea. Când Samantha își încolăci picioare- 
le în jurul mijlocului său, asigurându-i toată poziţia de 
care el avea nevoie ca să le producă amândurora plăcere, 
alunecă brusc în ea. 

Zgomotul ca un țipăt scurt pe care ea îl scoase când 
el se afundă adânc în corpul ei lipit de-al său îl făcu să 
se simtă minunat. 

- E-atât de bine, spuse ea după ce își desprinse buzele 
din sărutare. 

Respiraţii fierbinți, rapide îi scăpară din plămâni, iar 
şoldurile ei începură să se miște. 

Era şi mai bine. Faptul că era în braţele ei era per- 
fect. Dorinţa lui Blake de a o face pe Samantha să 
se zvârcolească de plăcere, plăcere pe care să i-o pro- 
voace el, îl obligă să își rețină toate gândurile privind 
propria eliberare. 

- Eşti atât de strâmtă, îi spuse el. 

Privirea lui o fixă pe a ei. Buzele ei se despărțiră ușor 
de patimă, bătăile inimii pulsândur-i la gât. 

- Avantajul de a fi micuță. 

Însă era mai mult de-atât. Mai încolo, după ce amân- 
doi erau complet satisfăcuţi, avea să o întrebe despre 
trecutul ei, despre bărbaţii din viaţa ei. În momentul 
de faţă, totul se reducea la o atinge, la a îi crea plăcere. 
Când degetele ei i se înfipseră în umeri, apoi i se plim- 
bară circular pe fund, respiraţia ei se intensifică şi mai 
mult, iar el știu că avea să găsească ritmul de care ea 
avea nevoie. 

- Da, gemu ea. Chiar acolo. 

Cu şoldurile legănându-se, el se forță să se abțină, 
așteptând momentul în care Samantha avea să ajungă 
în culmea extazului. Când o fâcu, ea îi strigă numele şi 
se încordă, trăgându-se mai aproape de el, corpul ei pul- 
sând în jurul lui acolo, ca întrun cocon strâmt. Blake 

renunță la propriul control de a se abtine cu orice preţ 
şi o urmă în paradis. 


Greutatea corpului lui Blake o apăsa în canapea, iar 
respiraţia lui suna la fel de neregulată ca și a ei. Ea își 
întinse piciorul și îl plimbă de-a lungul pârţii din spate 
a piciorului lui. Nu se putea opri din zâmbit. Chiar şi 
când tremurăturile violente ale corpului ei provocate de 
plăcere se reduseră la un mic spasm, îl ţinuse lipit 
de ea. 

Da, ca şi cum ea ar fi putut să spună nu acestei încleş- 
tări. Şi să se gândească că va avea acces la corpul lui in- 
credibil și la talentele lui sexuale timp de un an de zile... 
Sfârşitul relaţiei lor care avea să vină în cele din urmă 
o făcu să facă o mică pauză, însă îşi alungă din minte 
imaginile în care spunea la revedere și se concentră pe 
mirosul şi pe senzaţia creată de bărbatul care era încă 
afundat în corpul ei. 

- A fost... 

- Incredibil, termină el. 

Oare aşa fusese pentru el? El avusese de departe mai 
multe iubite decât ea. La naiba, ea putea să îşi numere 
iubiții pe degetele de la o mână și încă îi mai rămâneau 
trei degete nefolosite. Însă Blake avea pagini întregi cu 
escapadele sale pe care să le compare. Vru să îl întrebe, 
însă propriile sentimente de nesiguranţă o opriră. 

- Ce-i cu privirea asta! întrebă el, uitându-se fix la 
faţa ei. 

- Ce privire? 

- Cea de nesiguranţă, cea pe care o ai ori de câte ori 
îmi spui că ești mică de înălțime sau alte prostii de ge- 
nul ăsta. 

Relaţia lor era una bazată pe sinceritate, însă cât de 
multe putea ea să întrebe fâră să pară o neghioabă emo- 
tivă cu o nevoie acută de iubire şi atenţie? 

- Așa fost? Incredibil pentru tine? 

- Samantha, spuse el în timp ce expira. 

El îi duse o mână la faţă și îi mângâie bărbia cu par- 
tea din spate a degetului. Șoldurile lui erau încă strâns 
lipite de ale ei. 

-Ai observat cât de bine ți se potrivește corpul pe 
al meu? 

Sânii ei erau la același nivel cu pieptul lui, picioarele 
ei erau încolăcite în jurul șoldurilor lui. Buzele le erau 
atât de aproape încât ea încă putea să îi simtă gustul. 

- Da. Eşti perfectă. Mai pasională decât mi-am ima- 
ginat vreodată. Şi, deşi în momentul de faţă sunt mai 
mult decât satisfăcut, nu cred c-am terminat cu tine 
astă-seară. Acesta - o sărută cu tandreţe în timp ce vor- 
bea - este începutul unui lucru minunat. 

Ei bine, cu siguranţă el ştia cum să facă o femeie să 
zâmbească chiar și după ce a avut orgasm. 

Blake se desprinse din braţele ei suficient cât să se 
ridice în picioare. După care o ridică și pe ea în braţe 
și o porni agale ca să iasă din încăpere. 

Samantha își aruncă privirea îngrozită spre podea. 

- Blake, hainele noastre. 

El chicoti. Ignorându-i cuvintele, o duse pe scări spre 
dormitorul lui, unde își puse în aplicare ameninţarea de 
mai devreme. 


Până la ora la care ea cobori pe scări, era deja a doua 
parte a dimineții. Hainele lor fuseseră luate de acolo, iar 
masa fusese strânsă. Imaginea lor înlănţuiţi în actul sexu- 
al ar fi putut fi singurul lucru mai evident decât mesajul 
pe care îl lăsaseră să fie găsit de personalul care îi deser- 
vea. Din cauza sentimentului de jenă, faţa i se încălzi 
brusc și își cobora privirea ori de câte ori trecea pe lângă 
Mary sau Louisa. Femeile erau extrem de politicoase. 
De fapt, Samantha ar fi preferat ca ele să o fi înghiontit 
ușor și să își ridice degetul mare în semn de aprobare 

decât să acționeze de parcă ar fi strâns săptămânal după 
Blake și iubitele lui. 

Din cauza acestei situații, Samantha adusese subiec- 
tul fostelor iubite în discuţia avută cu Blake în timp ce 
îşi împachetau hainele: 

- Aşadar, Blake, începuse ea ca și cum ar fi fost 
complet inocentă, ia spune-mi, o să găsesc vreo urmă 
din trecutul iubitelor tale ascuns în vreunul din dula- 
purile tale? 

El se oprise şi se ridicase ca să se uite lung la ea, însă 
ea nu se opri din împachetat. La urma urmei, ea era cea 
care avea nevoie să îşi pună haine în bagaje. Blake avea 
tot ceea ce îi trebuia pe cele două continente. 

- Nu sunt sigur ce vrei să spui. 

- Știi și tu, Vanessa sau Jacqueline au avut un ser- 
tar al lor? 

Privirea lui fixă parcă îi sfredeli spatele, însă refuză să 
se uite în ochii lui. Ei n-ar fi trebuit să îi pese, însă voia 
să ştie dacă el își găzduise adesea iubitele la el acasă. 

- N-am găsit pe nimeni care să merite un sertar al ei, 
îi spuse el. 

Ei bine, asta chiar însemna ceva. 

-Nici măcar un chilotel lăsat în urmă? 

Ea continuă să facă bagaje, fără să se uite la el. „Sunt 
patetică.“ 

- Samantha? 

El se duse lângă ea. Își întinse mâinile și îi atinse ume- 
rii ca să o întoarcă spre el. Privirea lui o fixă pe a ei. 

- Am casa asta doar de patru ani. Tu ești singura fe- 
meie care a dormit în patul meu. 

Un zâmbet interior îi apăru în adâncul pieptului, 
însă ea îl împiedică să i se întindă pe buze, nedorindu-și 
ca el să vadă cât de multă plăcere îi făceau vorbele lui. 

Samantha dădu aprobator din cap. 

El îşi lipi buzele de buzele ei și o sărută moale. 

- Te-ar fi deranjat dacă ar fi fost vreun sertar plin de 
lucrurile altei femei? a 

Nu ar fi trebuit să o deranjeze. În urmă cu trei săptă- 
mâni erau doar doi străini. 

- Ei bine, bănuiesc că nu... 

„Ba da, la naiba.“ 

- Samantha? 

Numele ei era rostit tărăgănat, plin de subînţelesuri. 

- OK, da, mărturisi ea. Deoarece... 

Ea căută o scuză validă și găsi una care să îi fie la 
îndemână. 

- Personalul tău va avea o părere mai bună despre 
mine sau despre noi... ca şi cuplu dacă eu nu sunt de- 
cât un număr pe-o listă aici la casa ta. 

Patetic. N-ar trebui să încerce să fie mai mult decât 
un număr pe o listă cu trofee. Ar trebui, oricum ar fi, 
să încerce să ridice niște bariere în jurul inimii ei, sen- 
timentelor ei şi să evite orice fel de atașament în plan 
emoţional de bărbatul care se uita lung în ochii ei. 

- Nu ești un număr, Samantha. Dacă vei simţi vre- 
odată că personalul de-aici sau din Europa te tratează 
altfel, trebuie să-mi spui. 

Ea clătină din cap. 

- Toată lumea a fost și este minunată. 

Ochii lui Blake se îngustară pentru puţin timp, ca și 
cum ar fi încercat să rezolve o enigmă. După care se 
întoarse ca să își termine împachetatul minimului 
de lucruri din bagaj. 

Când ea se întoarse cu faţa la valiza ei, își permise un 
zâmbet mic care să îi apară pe buze. Era greşit din partea 
ei să idealizeze ceea ce se întâmpla între ei sau să îi dea o 
tentă romantică. Aveau doar o relație sexuală prin care 
se satisfăceau reciproc și erau căsătoriţi doar așa, dintr-o 
pură întâmplare. Nu era o mare scofală. 

- Deci, Samantha? 

Blake își croi în mod forțat cale în gândurile ei. 

- Da? 

- Tu ai avut vreodată bărbați în viaţa ta care să merite 
să le aloci un sertar pentru lucruri? 

Mâna ei ezită. 

- Nu, fu răspunsul ei scurt referitor la lipsa vreunei 
vieţi personale. 

Continuară să facă bagajele. 

-Nişte iubiți mai recenți care ar putea să ne bată 
la ușă? 

Samantha își aruncă rapid privirea peste umăr. Blake 
stătea cu spatele la ea în timp ce aranja ceva în mâini. 
OK, deci soţul ei era curios cu privire la trecutul ei. Nu 
era ca şi cum trecutul ei ar fi fost răspândit prin toate 
rubricile de ştiri din tabloide precum al lui. 

- Ei bine, iubitul s-a evaporat de ceva vreme, îi spu- 
se ea. 

- Cât de tare s-a evaporat? întrebă el în momentul 
în care ultimul cuvânt ieși de pe buzele ei. 

Ea se întoarse și aşteptă ca el să îi simtă privirea în 
ceafă şi să se uite la ea. 

- Când tatăl meu s-a dus la închisoare, mi-am impus 
să nu mă mai apropii de nimeni. 

- Aveai douăzeci şi unu de ani când tatăl täu a fost 
condamnat. 

- Corect. 

-Şi n-a mai fost nimeni de când... 

- Nimeni. 

El se gândi la asta un moment, cu privirea plimbân- 
du-i-se pe tavan. 

- Deci asta înseamnă... 

-Că am avut doi iubiţi în afară de tine, îi spuse ea, 
ştiind încotro se îndrepta conversaţia asta. 

Era ciudat să ştie cu exactitate care avea să fie între- 
barea lui. 

- Unul în liceu, deoarece toate lumea merge la balul 
de absolvire, şi altul în facultate. 

Cel din facultate îi sucise minţile și îi distrusese în- 
crederea în bărbaţi. Probabil că pe faţă îi apăruse ceva, 
întrucât Blake renunţă la întrebări și se duse din nou 
spre ea. 

- Spune-i orgoliu masculin, însă îmi place să ştiu că 
sunt pe o listă foarte exclusivistă. 

Gândurile legate de anii ei de facultate, plini de tul- 
burâări emoţionale și durere, erau greu de îndepărtat din 
mintea ei. Ea se forță să afișeze un zâmbet pe buze şi să 
scoată un comentariu neserios din vârful limbii. 

- Ei bine, dacă o femeie nu se poate culca cu soţul ei, 
cu cine se poate culca? 

Ochii lui Blake se îngustară. 

- Ai dreptate. 

El dădu să se întoarcă, însă între ei se formase într-un 
fel sau altul o ușoară răceală. 

- Blake? 

Aa 

- Îmi place să ştiu că sunt singura care a fost aici. 

Tăcerea se aşternu între ei. Amândoi se uitau fix unul 
la celălalt și nu spuneau nimic. Când Blake se întoarse 
la treaba lui, Samantha o termină pe a ei. 


capitolul 8 


Avantajele atunci când aveai un avion privat erau 
parcă şi mai mari dacă erai femeie. Faptul că făcuseră 
dragoste pe la jumătatea drumului și că apoi reușiseră să 
doarmă câteva ore ar fi trebuit să-i găsească pe amândoi 
odihniţi şi relaxaţi, când se iniţie procedura de ateri- 
zare. Din nefericire, însă, își dădu seama că Samantha 
nu se simţea deloc în largul ei și făcu tot ce îi stătea în 
putinţă să îi abată gândurile. 

Făcuse deja rezervare pentru o noapte la un hotel de 
lângă aeroport, cu intenția de merge acasă, la Albany, 
a doua zi. Ai lui însă se dovedi că erau de altă părere. 

Când ateriză avionul dimineaţa foarte devreme, pen- 
tru Samantha și Blake era seara târziu. Blake vedea lim- 
pede - dat fiind modul cum își frângea mâinile Sam că 
avea nervii întinși la maximum. 

Îşi păstră braţul pe umerii ei când coborâră din 
avion. La sugestia lui, ea se schimbase și-și pusese o 
pereche de blugi tociţi, foarte comozi, şi un tricou cu 
mânecă lungă. 

-Nu ai de ce să te îmbraci cine știe cum, că vei da 
ochii doar cu şoferul maşinii, îi spuse el, asigurând-o că 
vor avea timp să doarmă, să facă un duș și să se îmbrace 
ca lumea înainte să întâlnească pe cineva important. 

Cu toate astea, când mașina pe care o comandase 
apăru la scara avionului și se deschise portiera din spa- 
te, primele ieșiră picioarele perfecte ale mamei lui, în- 
călţate în pantofi cu toc, făcându-i pe Blake și Samantha 
să înțepenească. 

- Spuneai că nu te aștepți să apară nimeni la aero- 
port, şuieră ea spre el, nervoasă. 

- Păi chiar nu mă aşteptam. 

Era, fără îndoială, silueta mamei lui, care cobori uşor 
de pe bancheta limuzinei. Şoferul îi tinu umbrela dea- 
supra creștetului ca să împiedice picăturile de ploaie să 
strice opera de artă ce necesitase fără îndoială ore bune 
la coafor. 

În ciuda căsniciei sale anterioare absolut oribile, Lin- 
da Harrison ar fi putut cu ușurință trece drept o femeie 
cu zece ani mai tânără decât era. Părul ciocolatiu era 
strâns într-o coafură graţioasă la spate, sub o pălărie 
stilată. Pardesiul lung și gri acoperea ceea ce Blake știa 
că nu avea cum să fie decât o fustă conică şi o bluză 
de mătase. Mama lui se îmbrăca întotdeauna perfect. Şi 
chiar dacă soarele se ascunsese sub un strat consistent 
de nori, femeia purta o pereche de ochelari de soare cu 
lentile uriașe, ca să-și ascundă ochii şi sentimentele ce 
i s-ar fi putut citi în ei. 

- Deci, cine e doamna? 

Blake înghiţi în sec. Dacă era să-și fi dat seama de un 
lucru sigur în ceea ce o privea pe soţia lui, acesta era 
sentimentul teribil de nesiguranţă. În ciuda atitudinii 
ei bătăioase și nonconformiste, Samantha nutrea o do- 
rinţă fierbinte şi neştiută de a fi acceptată. 

Ştiu, dincolo de orice îndoială, că sugestia lui de a-și 
schimba costumul de mătase cu niște haine confortabi- 
le avea să-l lovească în față precum un bumerang, doar 
că mai încolo. 

- E maică-mea. 

Pașii lui Sam şovăiră, dar Blake continuă să o ghideze 
ușor de la spate, nedezlipindu-şi mâna de pe umerii ei. 

- Dar... 

- Mamă? Blake își luă mâna de pe spatele Samanthei 
numai cât să se apropie de mama lui și să o sărute pe 
ambii obraji. Nu te aşteptam. 

Avea un ton neutru, dar spera să-și fi făcut clar vizibi- 
lä nemulţumirea. 

- Păi nu vă puteam lăsa pe tine şi pe mireasa ta să 
sosiți fără sa fie nimeni aici ca să vă întâmpine. 

Blake se întoarse spre Samantha și o împinse ușurel 
în faţă. 

- Samantha, ea e mama, Linda. Mamă, ţi-o prezint pe 
soția mea, Samantha. 

Buzele mamei lui se ridicară într-un surâs studiat. 

- Încântată, spuse ea, întinzându-i mâna Samanthei. 

- Am auzit multe despre dumneavoastră. 

- Chiar? Eu, aproape nimic despre tine. 

Samantha înţepeni lângă el, iar Blake păși iute între 
cele două femei. 

- Tocmai de-asta ne aflăm aici, îi spuse el mamei. Nu 
era nevoie să vii să ne aștepți. Ştii doar cât de lung a fost 
zborul din State până aici. 

Linda îl bătu uşor pe umăr. 

-Sunt convinsă că ați avut suficientă vreme să vă 
odihniți în timpul lui. 

- Am avut multă treabă până chiar înainte de călăto- 
ria asta, după cum îţi poți închipui. Abia așteptăm să 
dormim câteva ore. 

Mama lui aruncă o privire spre șoferul care îi ținea 
umbrela deasupra capului și pe urmă spre mașină. 

- În cazul ăsta, am face bine să vă ducem acasă ca să 
dormiţi. 

Blake simţi că răbdarea cam începuse să i se termi- 
ne. Și partea cea mai rea era că Samantha nu spunea 
absolut nimic. Pur și simplu se uita la ei, fără a deschi- 
de gura. 

- Am rezervat o cameră la Plaza. 

- Ce prostie... 

- Mamă! 

Se săturase. 

- Linda? Nu te deranjează dacă îţi spun Linda, nu-i 
aşa? își recăpătă și Samantha glasul. 

- Sigur că nu, draga mea. 

- Bun. După cum se vede limpede, am mare nevoie 
să fac un duş şi să dorm puţin. Sper să fii atât de amabi- 
lā încât să aştepţi să venim la Albany după ce eu și Blake 
apucăm să ne revenim cât de cât din buimăceala asta 
provocată de schimbarea fusului orar. 

Tonul şi cuvintele Samanthei erau mai formale de- 
cât oricare altele auzite vreodată de Blake ieșind de pe 
buzele ei. 

- Probabil că ai dreptate. 

Samantha îl apucă de braţ pe Blake și se sprijini 
de el. 

- ţi mulțumim mult că ai venit să ne aștepți, foarte 
frumos din partea ta. Nu ai idee cât înseamnă asta pen- 
tru mine. 

Din nou Blake se trezi că nu ştia ce să spună. Le con- 
duse pe soția și mama lui spre mașină, le lăsă să urce și 
apoi urcă și el. 

În clipa când portiera mașinii se închise, Samantha 
se strânse, lipindu-se de Blake. 

- Ce pardesiu frumos, îi spuse Sam mamei lui. 

- Mul... Mulţumesc. 

- Sper că îmi vei spune şi mie de unde l-ai luat. Mă 
tem că nu am nimic care să se compare cu el și din câte 
se pare, judecând după norii de pe cer, voi avea nevoie 
de unul în călătoria asta. 

- Desigur. Avem destul timp să facem cumpărături. 

Îngrijorarea lui Blake provocată de sosirea neaștepta- 
tă a mamei la aeroport începu să se estompeze. 

- Maică-mea și nevastă-mea la cumpărături. Oare e 
cazul să intru la idei? spuse el pe un ton glumeț. 

- Depinde, răspunse Samantha. 

- Depinde de ce? 

- Dacă vine şi sora ta cu noi sau nu. Trei femei cu un 
card de credit fără limită sunt cu adevărat periculoase. 

Izbucniră cu toții în râs. Şi, în ciuda diferențelor evi- 
dente dintre mama și soţia lui, el nu-și mai făcu gânduri 

cum că era posibil să nu se înţeleagă. Samantha il ascul- 
tase cu atenție când o descrisese pe mama lui, când îi 
vorbise despre cât de cheltuitoare era și de împâtimită 
de modă, iar acum se folosea de toate informaţiile aces- 
tea ca să o câştige. Până să ajungă la Plaza, Blake era deja 
sigur că mama lui nici măcar nu băgase de seamă blu- 
gii obișnuiți ai Samanthei sau pantofii ei care nu erau 
de firmă. Pe de altă parte, Blake era la fel de sigur că Sa- 
mantha avea să arunce la gunoi hainele de pe ea imediat 
ce se dezbrăca. 

Din fericire, mama lui le făcu semn cu mâna de la 
ușă și nu intră cu ei în hotel. Faptul că abia se crăpase 
de ziuă se dovedi un lucru bun, căci holul mare de la 
intrare era pustiu. Băiatul de la intrare îi duse iute până 
sus, la apartamentul lor. Blake îi dădu un bacșiş generos 
și închise ușa în urma lui. 

Rămași singuri, Sam își azvârli dintr-o mișcare panto- 
fii din picioare și se aruncă pe canapea. 

- E posibil chiar să ajung să-mi placă maică-ta, în po- 
fida faptului că s-a năpustit asupra noastră în felul acela 
la aeroport. 

- Eu o rugasem să ne aştepte la Albany. 

- E mamă, asta e. E curioasă. 

- Chiar şi așa, ar fi trebuit să aştepte. 

Şi intenţiona cu prima ocazie să-i spună două vorbe 
în privinţa asta, între patru ochi. 

- Avea nevoie să vadă cu ochii ei că nu sunt gravidă 
în cinci luni. 

Blake tocmai dădea să-și pună valiza pe pat, când în- 
registră înţelesul vorbelor Samanthei. 

- Gravidă? 

- O, te rog, tu nu ai văzut cum mi-a măsurat talia 
din ochi. 

Nu, lui nici nu-i trecuse prin minte așa ceva. 

- Doar nu vorbeşti serios. 

- Ba da, foarte serios. Era în misiune de recunoaşte- 
re. Mai întâi, ca să vadă dacă un moştenitor se află deja 
pe drum, apoi să se asigure că nu sunt complet varză în 
ceea ce privește ținuta și clasa. 

Blake se rezemă de marginea patului, preocupat, cân- 
tărind în minte şansele ca Samantha să aibă dreptate. 

- De unde știi? 

- Femeile sunt fiinţe emoţionale. Li se citește totul în 
ochi. Odată ce maică-ta şi-a scos ochelarii de soare, i-am 
putut citi fiecare privire, fiecare gest involuntar. 

El ridică din umeri. 

-Cred că va trebui să te invit la următoarea ședință 
cu directorii mei. Am impresia că ai în sânge intuiţia 
asta de spion. 

- Ştii că la facultate am avut psihologia ca a doua 
specialitate. 

- Ai fi putut face carieră la procuratură. 

- Puțin probabil. Date fiind păcatele părintelui meu, 
cum se spune, şi aşa mai departe... 

Samantha se ridică de pe canapea, punând capăt dis- 
cuţiei lor. Şi din poziţia trupului, și din aerul ei, în timp 
ce despachetă câteva lucruri și intră în baie, bărbatul 
își dădu seama că suferea. Cu siguranță fusese foarte 
afectată de ce făcuse taică-său. Din păcate, Blake nu știa 
sigur cât de adânci îi erau rănile. Își puse în minte să 
afle neapărat. 

Samanthei i se păru că abia îşi pusese capul pe per- 
nä că Blake o și trezi. După un duș lung și fierbinte și 
o masă frugală - căci adevărul era că simplul gând la 
mâncare îi făcea greață în momentul acesta - cei doi 
proaspăt însurăţei porniră spre Albany. Gândul că fami- 
lia lui Blake avea să îi studieze fiecare mișcare îi dădea 
fiori pe şira spinării. Samantha știa că inițial reușise să 
îi abată atenţia cercetătoare a mamei lui Blake. Nu avea 
de unde să ştie dacă Linda era la fel de ușor de distras şi 
când Sam se afla pe teritoriul ei. 

Îmbrăcată cu un deux piece cu fustă, de culoarea 
toamnei ruginii, se pregăti să îi cunoască pe membrii 
familiei. Blake nici măcar nu întrebă de ce blugii şi 
tricoul fuseseră îndesaţi în coșul de gunoi de la ho- 
tel. Pur şi simplu observă că erau acolo și izbucni în 
râs. Se aşteptase, doar! In primul rând nu ar fi trebuit 
să-i ia cu ea; apoi nu ar fi trebuit să fie îmbrăcată cu 
ei când dăduse ochii cu Linda pentru prima oară. Ne- 
fiind dispusă să mai fie surprinsă altfel decât la patru 
ace, Samantha se asigură că hainele pe care le purta 
erau cât se poate de asemănătoare celor purtate de fos- 
ta ducesă de Albany, poate câţiva ani mai moderne ca 
stil, dar cât se poate de demne de femeia ce pășea la 
braţul lui Blake. 

Ploaia se domoli mult după-amiază, după ce-și în- 
cepură călătoria spre Albany. Londra rămase în ceața 
din urma lor și curând șirurile de dealuri și văi li se 
aşternură dinainte. Încercă să se relaxeze pe locul ei, în 
dreapta, în timp ce Blake îi povestea despre sora lui, 
care era cam de aceeași vârstă cu ea. 

- Gwen şi-a dorit mereu să mă așez la casa mea. 

Sam simţi un nod în stomac când auzi aceste vorbe. 

-Şi nu te temi că...? 

Sam nu încheie întrebarea, privirea îndreptându-i-se 
spre șoferul din față. Ar fi vrut să întrebe dacă nu se te- 
mea că sora lui se va ataşa prea tare de cumnata ei în 
intervalul scurt cât avea să dureze căsnicia lor. 

Blake tresări. Pe faţă îi apăru o expresie de nesiguranţă. 

-Tu și Gwen vă veţi înțelege foarte bine. E foarte 
drăguță. Poate că un pic prea răsfăţată, dar niciodată 
răutăcioasă. 

Samantha amână discuţia despre posibilitatea ca 
Gwen să se atașeze de o cumnată temporară pentru 
un moment când puteau sta de vorbă fără altcineva 
de față. Gândul că îi înșela pe toți cei pe care avea 
să-i cunoască peste puţin timp începuse deja să o facă 

să se simtă prost. Imaginea tatălui ei, chiar în clipele de 
dinainte de a fi încătușat, îi apăru în faţa ochilor. 

La facultate, cum specialitatea sa principală era ad- 
ministrarea afacerilor, Samantha petrecuse destul timp 
în afara sălii de clasă discutând cu profesorii ei despre 
succesul pe care îl avusese tatăl ei. Chiar şi Dan, prie- 
tenul ei de la vremea aceea, voise să știe totul despre 
Harris Elliot şi micul său imperiu ce-i adusese bogăţie 
şi prosperitate. 

Dan fusese fermecător, charismatic și mai viclean de- 
cât o vulpe care aștepta lângă vizuina iepurașului să-și 
scoată căpșorul blănos de la adăpost. 

Sam fusese iepurașul care habar n-avea că i se întin- 
sese O cursă. 

li venea să-și ia câmpii când se gândea că se culca- 
se cu bărbatul care în cele din urmă îi băgase tatăl la 
pușcărie. Cât de idioată fusese! leşiseră împreună, 
învăţaseră împreună, sau cel puţin așa-şi închipuise ea, 
şi mai și mototoliseră multe așternuturi împreună. lar 
tot timpul acesta, Dan înregistrase conversațiile dintre 
ei, pusese întrebări aparent nevinovate şi îi ajutase pe 
procurori să-și construiască rechizitoriul solid împotriva 
tatălui ei. 

Chiar şi acum, la ani buni după aceea, așezată lângă 
soțul ei vremelnic, Samanthei i se făcea rău când se gån- 
dea la asta. Nu că ea ar fi oferit cu bună ştiinţă acuzării 
dovezi împotriva tatălui ei, dar păcatele acestuia căpăta- 
seră efectele unui bulgăre de zăpadă și duseseră la moar- 
tea mamei ei şi existenţa ratată a lui Jordan. 

Samantha îşi amintea ziua în care Dan îi arătase fără 
milă și fără nici un echivoc cine era cu adevărat - cum 
stătuse lângă agentul federal care o ameninţase pe Sa- 
mantha că o va băga și pe mama ei la pușcărie dacă 
nu coopera cu anchetatorii. Agentul şi Dan scoseseră 
la iveală niște nereguli în modul în care taică-său făcea 

afaceri și o informaseră despre microfoanele pe care i le 
plantaseră peste tot prin casă. 

-Avem motive să credem că mama ta știe mai mult 
cu privire la infracțiunile comise de tatăl tău. Avem ne- 
voie ca tu să demonstrezi că nu este așa, altfel vom fi 
forţaţi să îi trimitem de amândoi în spatele gratiilor. 

Samantha știa că mama ei habar nu avea despre ni- 
mic şi fusese prea șocată în momentul acela ca să întrebe 
de ce un agent federal îi cerea unei fiice să dovedească 
nevinovăția mamei ei. În cele din urmă, Dan şi prietenii 
lui pur și simplu se folosiseră de Sam ca să-l înfunde pe 
taică-său, Știau bine că mama ei, Martha, nu avusese 
nimic de-a face cu șmecheriile lui Harris. 

De-a lungul anilor, Samantha își pusese deseori în- 
trebări cu privire la legalitatea faptelor tatălui ei. Omul 
avusese parteneri ascunși, sau cel puțin așa susținea, dar 
Samantha nu cunoscuse pe nici unul dintre ei. Abia 
când era la colegiu, în primul an, iar profesorul de ad- 
ministrarea afacerilor o întrebase despre profesia tatălui 
ei, Sam devenise suspicioasă. Nu putea da răspunsuri 
concrete despre ce făcea tatăl ei ca să producă bani - știa 
doar că producea, şi încă mulţi. 

Cât despre mama, ea era doar soţia unui bogătaș. Lua 
prânzul cu vecinele ei înstărite, nu-și spăla niciodată va- 
sele singură și se făcea că nu vede când taică-său avea 
câte o aventură. Era mereu perfect îmbrăcată și nu le 
lăsa pe Samantha și pe Jordan să iasă din casă îmbrăcate 
cu haine uzate ori ieftine. 

Primul an pe care Samantha îl petrecuse la colegiu îi 
deschisese ochii în legătură cu lumea reală. Surorile ei 
din frăţia fetelor, cele care dispăruseră precum gândacii 
când se aprinde lumina când tatăl ei ajunsese la închi- 
soare, îi arătaseră lui Sam multe despre gestionarea ba- 
nilor. Două dintre fete proveneau din familii destrămate 
şi-şi dovediseră talentul desăvârșit la mulsul banilor de 
la tati pentru așa-zisul trai de zi cu zi ca să-și poată lua 

surorile şi pleca oriunde în vacanța de primăvară. li pre- 
zentară lui Sam hipermarketuri uriaşe unde obiectele 
esențiale nu costau neapărat o mică avere. Samantha 
fusese mândră când îi povestise mamei cum își gestiona 
banii astfel încât facturile pe care trebuia să le plătească 
taică-său erau aproape jumătate decât se gândiseră în 
mod iniţial. 

Martha se uitase lung la blugii pe care îi purta Sam şi 
refuzase să o mai asculte. 

- În ruptul capului fiică-mea nu va ieși pe stradă 
îmbrăcată așa. 

Ofensată, dar nevrând ca îngustimea de vederi a ma- 
mei ei să o împiedice să afle pe deplin cum stă treaba 
cu realitatea financiară, Samantha continuase să pună 
deoparte, într-un cont separat, aproape jumătate din 
alocaţia primită de la tatăl ei, în fiecare lună. Contul 
acesta îi salvase fundul când FBl-ul pusese mâna pe ba- 
nii lui Elliot. 

Acum Samantha își relua un stil de viaţă pe care la 
momentul respectiv îl lăsase în urmă. Nu se putu abţi- 
ne să nu-și facă griji cu privire la cât de dezamăgiţi de 
înşelătorie se vor arăta Linda, Gwen și toţi ceilalți că- 
rora avea s-o prezinte Blake în momentul în care ei doi 
se despărțeau. 

Mâna lui Blake o acoperi pe a ei, făcând-o pe Sam 
să realizeze cum îşi frângea mâinile în poală, inconşti- 
ent. Când privi în minunaţii lui ochi cenușii, citi în ei 
compasiune și înțelegere. „Se gândește probabil că am 
emoţii din cauza întâlnirii cu familia.“ 

Nu avea de unde să ştie că grijile ei mergeau mult mai 
departe de-atât. 

Pentru prima oară de când îi pusese inelul pe deget, 
ea se gândi dacă procedase corect. 

Dacă spunea sau făcea ceva şi se alegea praful de pla- 
nul lui Blake, iar el, sora şi mama lui rămâneau fără nici 
un ban? 

Sam se cutremură. 

Dacă Linda avea parte de soarta mamei ei? 

Sam clătină din cap şi se forță să-și alunge din minte 
amintirile de la înmormântarea mamei. 

- Totul va fi bine. 

Brusc, însă, Samantha nu mai fu așa de sigură. Al- 
bany Hall apăru în fața ochilor ei când mașina ajunse la 
capătul unui drumeag izolat și o făcu la dreapta pe aleea 
circulară din faţa casei. 

- O, pe cuvântul meu că..., șuieră ea printre dinţi. 

Casa în care crescuse Blake era de mărimea unui mic 
castel. Două aripi distincte se întindeau în stânga și în 
dreapta clădirii principale. Samantha numără trei etaje, 
dar asta fâră să pună la socoteală pivniţa generoasă ce 
se întindea fără îndoială cât ţinea clădirea. Potrivit lui 
Blake, erau treizeci şi cinci de camere, fără a pune la so- 
coteală odăile servitorilor. Blake vorbise despre un salon 
de bal şi despre o cămară imensă, despre o bibliotecă 
în care erau mai multe cărți decât ar fi putut cineva citi 
vreodată şi salonaşe de zi denumite firesc după culoarea 
predominantă ce fusese folosită la decorare. Gen „Ca- 
mera Albastră este dincolo de holul principal, iar Came- 
ra Roșie chiar lângă ea“. 

Pășind afară din limuzină şi în lumea lui Blake, se 
simţi un pic precum Cenușăreasa la bal. Doar că ticăitul 
ceasului avea să țină un an. Samantha ar fi trebuit să se 
simtă confortabil la gândul acesta, doar că în faţa ochi- 
lor îi apăru dovleacul, şoriceii alergând printre picioare- 
le ei şi imaginea ei înseși rămasă în urmă, cu un pantof 
de cristal în mână și nenumărate regrete în suflet. 

- Eşti pregătită? întrebă Blake înainte de a o conduce 
înăuntru. 


Dacă Gwen Harrison avusese ceva îndoieli în legătu- 
ră cu prezenţa Samanthei alături de Blake, se pricepu de 
minune să o ascundă. Se agăță de brațul lui Sam în clipa 

în care Blake o introduse în inima masivului domeniu 
şi nu îi mai dădu drumul. Era tânără, frumoasă, foarte 
impetuoasă și, fără îndoială, și foarte răsfăţată. Linda o 
întâmpină cu un zâmbet relaxat și o prezentă pe Saman- 
tha unei mătuși din partea Lindei, unchiului lui Blake 
şi celor doi veri care o mâsurară cu priviri curioase. 

Servitorii erau în apropiere, gata să îi ia bagajele, să-i 
aducă ceaiul și apoi să se facă nevăzuţi. 

-Nici nu-ţi dai seama cât mă bucur că mai am o 
femeie apropiată de vârsta mea aici, îi spuse Gwen 
Samanthei. 

Blake își ascundea cu măiestrie accentul britanic, dar 
se părea că Gwen era mândră de el. 

- Niciodată nu ai dus lipsă de companie, îi aminti 
Linda fiicei ei. 

- Companie, da, dar e cu totul şi cu totul altceva 
când e vorba despre membrii familiei. Nu ești de acord, 
Samantha? Nu am avut niciodată o soră care să-mi fie 
confidentă. 

Gwen îi zâmbi larg şi frumos și pentru o clipă Sam se 
simţi vinovată. Deşi ea avea o soră, Jordan nu era sufici- 
ent de sănătoasă pentru a avea o relaţie cu ea de genul 
celei sugerate de Gwen. 

Era ca și cum Sam primea o a doua șansă să aibă 
o soră prin intermediul lui Blake. Pe de altă parte, nu 
trebuia să scape din vedere perspectiva amenințătoare a 
sfârșitului acestui an ce ticăia apropiindu-se precum o 
bombă cu ceas. 

- Ba da, cred că da, spuse Samantha. 

-Am pus să se servească ceaiul în Camera Roşie, 
Blake. Ce-ar fi să mergem acolo, să ne așezăm și să ne 
povestești despre vârtejul nebun ce te-a fâcut să o curtezi 
atât de repede pe Sam și să o iei de soţie? 

Blake reuşi să se strecoare aproape de Samantha și o 
luă de braţ. Căldura lui aproape de ea o fâcu să se simtă 

un pic mai bine și să-i adune gândurile ce o luaseră raz- 
na. Se aplecă până lângă urechea ei și îi şopti: 

- Cum ești? 

Samantha îl observă pe vărul lui Blake, Howard, pri- 
vindu-i cu ochii îngustaţi şi fără să zâmbească. Îi ridică 
mâna lui Blake și îi sărută ușor degetele. Lumina de pe 
faţa soţului ei reuși să alunge în oarecare măsură norii 
rău-prevestitori pe care îi vedea plutind dinspre viitor. 

- Bine, șopti ea aproape fără să deschidă gura, iar 
Blake o strânse ușurel de mână. 

Linda îi pofti în Camera Roșie, cea cu tavane bolti- 
te deasupra pereţilor acoperiţi cu tapet roşu, gri și alb. 
Tablourile cu flori şi perdelele de mătase confereau în- 
căperii un aspect feminin şi pe policioara de deasupra 
şemineului de piatră fusese așezată o vază cu un buchet 
proaspăt de flori. 

Bărbaţii se întinseră spre platourile cu prăjiturele şi 
tartine de pe măsuţă înainte să-și ia ceaiul. 

- Ai mai fost până acum în Europa? întrebă Linda în 
timp ce turna ceaiul negru în ceşcuţe. 

- Când eram la liceu. 

- Atunci știi despre obiceiul de a lua ceaiul de după-a- 
miază, spuse Gwen. 

- De fapt, e doar o scuză pentru a lua o gustare, îi 
zise Blake. 

Gwen făcu un gest spre frate-său. 

- Nu-l asculta. Zici că face alergie la orice are legătură 
chiar și vag cu Anglia. Nu cred că vreunul dintre noi a 
fost surprins să afle că și-a luat o soţie americană. 

- Gwen! strigă Linda mustrător. 

- E adevărat. 

Samantha chicoti. 

- Nu e vina mea că femeile din Europa nu mi-au tre- 
zit deloc interesul, se apără Blake. 

Howard se opri din mâncat ca să întrebe: 

- Deci, tu şi Samantha vă cunoaşteţi de mult? 

Samantha și Blake conveniseră că el va fi cel care va 
răspunde primul oricăror nelămuriri legate de relaţia 
lor. În felul acesta, nici unul dintre ei nu risca să-l con- 
trazică pe celălalt. 

- Nu aș spune asta. 

- Dar ce ai spune? întrebă Mary, mătușa lui Blake. 

- Ne-am cunoscut acum o lună. 

- Acum o lună? exclamă Gwen şocată. Cum poți să te 
căsătorești cu cineva pe care abia l-ai cunoscut? 

Blake puse jos ceașca de cafea şi se întinse să apuce 
mâna Samanthei. 

-Eu m-aş fi însurat cu Samantha din prima zi în 
care mi-a spus da. Uneori, în viață, se întâmplă să știi 
aşa, fără prea multe pregătiri, când faci ceea ce trebuie 
să faci. 

Paul, unchiul lui Blake, se ridică puţin în scaun. 

- Când faci ceea ce trebuie să faci, zici. E ceva ce nu 
ne spui? 

Blake strânse uşor din dinţi. 

- Adică cum? 

Femeile tăcură, toate cu ochii la Samantha. 

- Ea e însărcinată? 

Blake înțepeni. 

- Ea are un nume și insist să începeţi să-l folosiţi în 
loc să vă comportaţi ca și cum Samantha nu ar fi 
în încăpere. 

Tonul rece ca gheaţa pe care îl folosi Blake o şocă. 
Bărbatul avea partea aceasta întunecată pe care nu o 
văzuse prea des şi spera nici să nu o vadă vreodată în- 
dreptată spre ea. 

Un zâmbet încrezut traversă fata lui Paul, dar înainte 
să mai apuce să spună ceva, Samantha răspunse: 

- Nu, nu sunt însărcinată. 

Chiar dacă femeile din încăpere nu spuseseră nimic, 
din toate piepturile parcă ieși un oftat de ușurare, la 
unison, la auzul veștii. 

- Atunci te-ai însurat din cauza testamentului. 

Asta veni din partea lui Adam, verișorul mai mic aşe- 
zat lângă Howard, care nu spusese nimic până atunci. 

Blake sări în picioare cu pumnii strânși. 

Samantha se chinui să-și lase jos ceșcuţa și farfurioa- 
ra instantaneu fără să verse nimic și-l apucă pe Blake 
de mână. 

- Dragule, doar ştiam câ ne vor pune la îndoială mo- 
tivele, nu? Apoi, ca şi cum ar fi fost cel mai natural lu- 
cru din lume pentru ea să mintă, continuă: De unde ar 
putea cunoaște ei curentul de energie pe care l-am sim- 
tit amândoi în ziua când ne-am cunoscut ori motivele 
pentru care ne-am îndrăgostit şi ne-am căsătorit atât de 
repede, fără să-mi faci curte suficient de mult timp? 

Linda vorbi în sfârșit, detensionând întru câtva atmo- 
sfera din salonaș: 

- Vorbele tale sunt atât de romantice, Samantha... 

Sam îl trase pe Blake la loc pe scaunul lui și rămase 
cu mâna în mâna lui, ca să-l împiedice să sară în sus și să 
le rupă gâtul tuturor bărbaţilor din cameră. 

- Sunt sigură că nu vrei să auzi chiar toate detaliile, 
dar cu siguranţă ai un fiu foarte romantic. 

- Ba eu vreau detaliile, spuse Gwen mușcându-și bu- 
zele în timp ce vorbea. 

Blake îi aruncă o privire piezișă. 

Ochii Samanthei se îndreptară spre Howard. Bărba- 
tul privise întreaga scenă fără a spune nimic. lar tăcerea 
lui îi spunea că nu era de acord. Uitătura lui rece și 
neclintită se mută asupra lui Blake, iar Samantha nu 
putu decât să se întrebe până unde era, de fapt, dispus 
să meargă omul acesta pentru a pune mâna pe moşteni- 
rea lui Blake. 


Parker cel bătrân de la firma de avocatură Parker & 
Parker era așezat la birou, vizavi de Blake, pentru a 
discuta câteva amănunte specifice privind testamentul 

și ultimele dorințe ale tatălui lui. Blake îşi amintea bine 
cuvintele pe care taică-său le declamase parcă din mor- 
mânt, cerându-i să se însoare pentru a putea intra în 
posesia averii lui, dar îi scăpaseră alte detalii. De fapt, 
adevărul era că Blake îi cam luase vorba din gură avo- 
catului la acel moment. Blake abia împlinise treizeci de 
ani când murise taică-său. Acum, la treizeci şi şase, avea 
impresia că trecuse parcă o viaţă. 

Imbrăcat în costum, cu cravată, şi o expresie stoică pe 
față, Mark Parker își deschise servieta și scoase un teanc 
gros de hârtii. 

- Văd că nu ţi-a trebuit prea mult timp să faci rost de 
o soţie, spuse bărbatul. 

Ultima întâlnire dintre ei avusese loc cu doar două 
luni în urmă. Mark îi amintise lui Blake despre terme- 
nul-limită pe care îl stabilise Edmund, dar asta numai 
pentru că nu avusese încotro. Dacă Blake ar fi ratat 
termenul acesta, Parker & Parker ar fi avut de câștigat 
douăzeci și cinci la sută din valoarea domeniului, mama 
şi sora lui ar fi primit o mică stipendie, deşi nu sufi- 
cientă încât să-și poată păstra stilul de viață actual, iar 
restul s-ar fi îndreptat spre Howard şi câteva instituţii 
de caritate. 

- Eu și Samantha suntem în culmea fericirii, îi spuse 
Blake bărbatului fără sa aibă deloc aerul că s-ar scuza. 

-Chiar așa? 

- Sunt sigur că îţi vei da seama şi singur în weekendul 
acesta. De multă vreme nu am mai simţit că abia aştept 
să mă duc acasă la sfârşitul zilei. 

Ciudat, nu avu senzaţia că minţea în timp ce cuvinte- 
le îi ieșiră de pe buze. Adevărul era că aștepta cu nerăb- 
dare să o vadă pe Samantha în fiecare seară şi în fiecare 
dimineaţă de când începuseră să împartă patul. 

Mark strânse din buze, afectat, iar ridurile de la coa- 
da ochilor îi deveniră și mai pronunţate. 


— 

- Sarcina de a convinge firma că însurătoarea asta a 
ta nu este una de convenienţă va cădea pe umerii tăi și 
ai soţiei tale. 

- Sunt perfect conştient de clauzele stipulate de Ed- 
mund în testament. Astăzi ne aflăm aici numai pentru 
a stabili efectiv ce aşteaptă firma de la mine în următoa- 
rele douăsprezece luni. 

Mark îşi trecu degetele peste bărbie. 

- Tatăl tău a avut intenţia clară să facă astfel încât ţie 
să-ţi fie imposibil să manipulezi și să-i fentezi într-un fel 
sau altul pretențiile. 

Taică-său era un nemernic. Dar nu avea de ce să îi 
împărtășească acum lui Mark gândurile sale în legătură 
cu un om care murise. 

-Ştim deja asta. 

- A petrecut foarte mult timp în birourile noastre 
completând clauzele și condiţiile legale. 

Ceva din atitudinea înţepată a lui Mark, o scânteie 
ce se zări în ochii lui îl făcu pe Blake să simtă că i se face 
pielea de găină. 

- Am parcurs deja clauzele și condiţiile. 

Gura lui Mark se deschise într-o exclamaţie mută îna- 
inte să clatine din cap și să spună: 

- Cea mai mare parte. Am discutat cea mai mare par- 
te dintre ele. 

Blake avu senzaţia că podeaua de sub picioarele lui 
începe să se scufunde. În loc să-și arate stânjeneala 
în faţa avocatului uns cu toate alifiile, însă, Blake se re- 
zemă de spătarul scaunului și aşteptă ca bărbatul să-şi 
clarifice spusele. 

- Sunt sigur că la momentul citirii testamentului lui 
Edmund, erai prea îndurerat ca să bagi în seamă toate 
chichițele. Cum ar fi cea potrivit căreia în momentul în 
care te căsătoreai intra în vigoare un alt codicil ce trebu- 
ia citit şi dus la îndeplinire. 

Acum Mark zâmbea precum ar fi zâmbit o vulpe şoa- 
recelui prins în gheare. 

- Sunt absolut intrigat, murmură Blake. Ce altceva 
şi-ar mai fi putut dori tatăl meu? 

- lată aici un document suplimentar, sigilat, ce trebu- 
ia deschis după ce te vei fi căsătorit. 

Scoase un teanc de hârtii din mulţimea aflată în fata 
lui și începu să citească. 

- „Foarte bine, Blake, fiule, până la urmă se pare că 
nu am crescut chiar un nătâng fâră speranţă. Până acum 
sunt sigur că în ochii tăi am ajuns unul dintre cei mai 
răi oameni care au trăit vreodată pe acest pământ. Te 
asigur că intenţia mea este numai aceea de a-ţi dovedi 
o dată pentru totdeauna cât de importantă ar trebui să 
fie familia pentru tine. Probabil că un bărbat mai cum- 
secade s-ar fi dus la cele veşnice lăsându-și soţia și copiii 
asiguraţi după moartea lui, fâră a-şi forța moștenitorul 
să se conformeze dorințelor lui. Amândoi știm bine că 
nu am fost genul acesta de bărbat. Așa că, fiule, îţi las o 
ultimă sarcină de îndeplinit înainte ca moştenirea să in- 
tre în posesia ta. Sunt încredințat că te-ai căsătorit chiar 
înainte de a împlini treizeci și cinci de ani, ceea ce îţi 
lasă un an să înfăptuiești ceea ce îţi cer.“ 

Lui Blake începu să îi fiarbă sângele în vene, știind 
cât se poate de bine încotro bătea tatăl lui, dar cu toate 
astea nefiind în stare să oprească vorbele să iasă de pe 
buzele lui Mark Parker. 

- „Dacă într-adevăr te-ai hotărât să te aşezi la casa ta şi 
ești gata să îmi duci numele mai departe, atunci trebuie 
să o dovedești făcându-ne un moștenitor.“ 

Mark se opri puţin ca să evalueze reacția lui Blake. 

Blake se forță din toate puterile să pară relaxat, ţinân- 
du-și mâinile împreunate în poală. Imaginea Samanthei 
îi juca în faţa ochilor. 

Ce naiba va face acum? 

- „Lucrurile astea durează, dar într-un an ar trebui 
să fii în stare să te apropii măcar, dacă nu să fi devenit 
deja tată.“ 

Ca mai devreme, Blake încetă să mai asculte când 
Mark continuă să vorbească despre cum sexul copilului 
nu conta și că nu era neapărată nevoie să se nască îna- 
inte de a treizeci şi şasea aniversare a lui Blake. Mark 
termină de vorbit și își drese glasul tușind uşor. 

- Din câte se pare, tatăl tău s-a gândit la tot. 

-Şi dacă eu şi soția mea dorim să mai aşteptăm ceva 
până să ne-apucâm să facem copii? 

Mark pufni. 

- Tatăl tău îţi oferă milioane de motive să îţi grăbeşti 
planurile. Sigur că, dacă nu aveai de gând să faci copii 
sau să râmâi însurat şi aşa mai departe.... 

Blake ridică mâna întrerupându-l pe avocat. 

- Abia ne-am căsătorit, Mark. Sau poate ţi-a scăpat 
acest aspect. 

- Nu-mi scapă nimic din ceea ce faci tu. Oameni 
mai de seamă decât tine s-au însurat numai ca să pună 
mâna pe averi considerabile, fâră a avea cea mai mică 
intenţie de a rămâne căsătoriți odată ce fondurile res- 
pective le intrau în conturi. 

Acum Mark se înfuriase şi rostea cuvintele scurt și 
uşor răstit. 

- Clauza aceasta suplimentară era sigilată, dar tu ştiai 
despre ea, nu? Tot timpul acesta? 

Mişcarea involuntară uşor batjocoritoare a buzelor 
lui Mark îi dădu răspunsul. 

Blake simţi un imbold, pe care nu-l simţise prea des 
până acum, și anume să îl facă pe Mark să-și ia toate 
hârţoagele și atitudinea aia arogantă și să i le bage un- 
deva. La propriu. 

- Dar mi se pare absolut excelentă ideea de a deveni 
tată, spuse Blake lăsându-și accentul pe care îl avea în 
copilărie să îi răsune în vorbe. 

Lui Mark îi îngheţă zâmbetul superior. 

- lar Samantha va fi o mamă minunată. 

Ceea ce Blake credea într-adevăr. Îşi păstră mai de- 
parte pe faţă expresia imposibil de desluşit. 

- Va fi nevoie de mai mult decât nişte simple vorbe 
să ne convingi. 

- În privinţa asta nu am absolut nici un dubiu. 

Mark își adună hârtiile și se ridică să plece. 

- Tinem legătura. 

Blake se ridică şi el şi îi întinse mâna. 

- Ne vedem în weekend la recepție. 

- Sigur. 

Când avocatul se întoarse să iasă, Blake îl opri. 

- O, Mark, încă ceva. Te rog să îi spui secretarei tale 
să-mi facă și mie o copie după testamentul tatei. 

Mark dădu din cap și ieși din biroul lui Blake. 

Acesta se răsuci pe călcâie şi se apropie de ferestre ca 
să se uite de sus la străzile pline de băltoace. 

Un bebeluș. 

Să-l ia dracu’ pe taică-său și tot ce reprezenta el. Parte 
din Blake ar fi vrut să se desprindă complet de toate 
acestea. Să îi spună Samanthei că planul lor ieșise la 
iveală și deci eşuase. Ştia cât se poate de clar că Saman- 
tha nu ar fi fost dispusă să aducă pe lume un copil de 
dragul unor milioane de dolari. Deja ce se petrecuse cu 
familia ei și minciuna pe care o trăiau acum o traumati- 
zaseră mult prea mult. Nu ar fi fost în stare să înșele un 
copil. La dracu’, Blake putuse practic să simtă el însuși 
nodul din stomacul Samanthei în momentul în care 
Gwen începuse să vorbească de planuri de viitor. 

Blake anticipase că avocaţii de la Parker & Parker 
aveau să încerce să îi forțeze pe el și Samantha să rămâ- 
nă împreună tot anul următor. Crezuse că Mark venise 
astăzi la el să-i spună ceva de genul: „Blake, bătrâne, tu şi 
soţia ta nu aveţi voie să fiţi despărțiți mai mult de două 

săptămâni odată ca să fim noi convinși că sunteţi fericiţi 
şi deplin mulțumiți de căsnicia voastră“. 

Dar nu, firma de avocatură le impunea ceva mult mai 
greu de înfâptuit. 

Dar dacă Samantha rămânea până la urmă însărci- 
nată? Oare asta ar fi fost de rău? Simţi o căldură în ab- 
domen care începu să i se ridice cuprinzându-i pieptul. 
Imaginea ei cu rotunjimile acelea ameţitoare devenind 
şi mai pronunţate, cu sânii umflându-i-se ca să îi umple 
lui palmele și mai mult decât o făceau deja, cu abdome- 
nul pronunţat în care să se afle fiul lui... 

Blake scutură capul ca să-și alunge imaginile astea, la 
urma urmei nu atât de dificil de conturat, din minte. 

Poate că echipa de avocaţi pe care o angajase el, la rân- 
dul lui, putea să găsească ceva ilegal în legătură cu tes- 
tamentul lui taică-său. Oricum intenționa să-i pună pe 
direcţia asta ca să vadă dacă ieșea ceva. 

Între timp, avea de gând să ţină doar pentru sine 
această ultimă răsturnare de situaţie. 


capitolul 9 


Samantha se chinuia din răsputeri să scape de dis- 
confortul produs de schimbarea de fus orar, deși erau 
în Europa de mai bine de o săptămână. Pe de altă parte, 
normal că se simțea istovită dat fiind că trăia într-o min- 
ciună. Chiar şi Blake i se părea cam stresat. 

Recepţia urma să aibă loc a doua zi și totul era gata. 
Ceea ce avea nevoie Samantha era însă să petreacă ceva 
timp departe de familia atât de solicitantă a lui Blake. 
Evadase în bibliotecă, hotărâtă să-şi găsească acolo ceva 
de făcut, când acesta dădu peste ea. 

- Aici erai. 

Blake arăta absolut delicios cu pantalonii aceia sport 
şi un pulover care îi scotea în evidenţă umerii laţi. 

-Credeam că te-ai dus la birou. 

El clătină din cap. 

- Nu te puteam lăsa astăzi. 

Derutată, ea întrebă: 

- Dar ce e astăzi atât de special? 

El îşi duse mâna la piept şi se prefăcu că-și pipăie rana 
mortală pe care o avea acolo. 

- Nu pot să cred că ai uitat. 

Samantha izbucni în râs. 

- Să nu cumva să renunți la slujba ta ca să te-apuci de 
actorie, îl tachină ea. 

- Tu chiar nu ai habar ce zi e astăzi, nu-i așa? 

Nu era nici o zi de sărbătoare, nici englezească, nici 
americană, ziua lui de naștere trecuse deja, iar pentru a 
ei mai avea de așteptat câteva luni. 

- Nu, chiar nu am habar. 

Blake îi luă mâna într-a lui și şi-o lipi de piept. 

- Împlinim o lună de căsătorie. 

O, Doamne, avea dreptate. lar faptul că se gândise la 
asta și că i se și părea o chestie atât de importantă nu 
demonstra altceva decât că ducele acesta uluitor era 
un tip atât de neobişnuit de sentimental. 

- Oho. O lună întreagă, deja. 

I se părea că trecuse mult mai mult. 

- Şi ştiu şi cum vreau să sărbătoresc. 

- Vrei să sărbătorim aniversarea noastră de o lună? 
spuse Samantha aruncând o privire pe după umărul 
lui Blake ca să vadă dacă era cineva în apropiere cu ure- 
chea ciulită. 

Nu vedea nimic în hol, așa că își ținu pentru ea între- 
bările gen „ce mare lucru?“ 

Blake îi fâcu cu ochiul și își trecu degetele printre 
ale ei. 

- Vino. 

O trase după el afară din cameră, de-a lungul holului 
spaţios și apoi afară pe ușa de la intrare. 

- Unde mergem? 

Îi plăcea foarte tare acest Blake vesel şi fără griji. 

- Plecăm de-acasă. 

- Mai precis? întrebă ea. Unde? 

-O să vezi. 

În loc să o conducă la o mașină, el o duse înspre 
grajduri. 

- Spuneai că știi să călărești, nu? 

Avuseseră o discuţie despre cai după ce sosiseră la 
Albany. 

- Da, doar că nu am mai făcut de mult asta. 

- Nu e prea mult de mers. 

Soarele era pe cale să-și facă în sfârșit apariţia pe cer. 
Aerul călduţ și păsărelele din jur o făceau și pe Saman- 
tha să se simtă mai puțin stresată. La grajduri îi așteptau 
doi cai cu şaua pusă. Blake îi mulţumi tânărului care 

le întinse hăţurile şi pe urmă şopti ceva în urechea puș- 
tiului, ceva ce Samantha nu putu să audă. 

Băiatul roşi, aruncă o privire iute spre Samantha și pe 
urmă se întoarse să plece. 

- Da, domnule, îi spuse lui Blake. 

- Ai nevoie de o mână de ajutor să te sui? o între- 
bă Blake. 

lapa maronie o măsură cu un aer temător când se 
apropie de ea. După ce o mângâie însă, pufni scurt, 
blândă, ca și cum ar fi spus ceva de genul „Bine, fie“. 

- S-ar putea să am nevoie să mă sui pe ceva. 

Blake se aplecă ţinându-și palmele căuş ca să aibă ea 
un punct de sprijin. După câteva încercări, femeia fu 
sus pe cal, cu frâiele în mâini. 

Ca un călăreț încercat, Blake se aruncă în șa dintr-o 
mișcare şi, cu spatele drept, ieși din grajd. 

-Care e numele calului meu? întrebă Samantha în 
timp ce struneau caii spre întinderea largă din spatele 
Albany Hall. 

- Cred că Maggie. 

- Şi al tău? 

- Blaze. 

Dându-și capul pe spate, Samantha izbucni în râs. 

- Maggie sună foarte blând, în timp ce Blaze inspiră 
agitaţie și viteză. 

Blake îi făcu cu ochiul. 

- Păi exact așa şi e. 

- Eu ţi-am spus că ştiu să călăresc. Nu e nevoie să mă 
sui pe mama mare din grajdul ăsta. 

Maggie întoarse capul spre ea făcându-i şi pe Blake şi 
pe Samantha să izbucnească în râs. 

- Nu cred că i-a plăcut ce ai spus, comentă el. Mi-ai zis 
că nu ai mai călărit de ceva vreme. Nu aş vrea ca din cau- 
za mea să-ți rupi ceva în cazul în care te aruncă din șa. 

Sam se întinse peste gâtul iepei şi o mângâie pe creş- 
tet, în spatele urechilor. 

- Nu ai de gând să mă arunci, nu-i aşa? 

- Nu ar îndrăzni. 

Samantha se gândi dacă să o îmboldească cu picioa- 
rele să o ia la galop, totuşi, dar nu avea habar încotro 
se îndreptau. 

- Când a fost ultima dată când ai mers călare? între- 
bă Blake. 

- Înainte să... 

Lăsă în suspensie propoziţia, ca și cum Blake ar fi 
trebuit să ştie la ce se referea. 

De mulți ani încoace, toată viaţa ei se rezuma la 
perioada de dinainte sau de după ce familia ei pierdu- 
se totul. 

Samantha îl observă pe Blake măsurând-o răbdător. 

- Înainte ca tata să ajungă la închisoare. Înainte de 
moartea mamei. Înainte de Dan. Înainte de tentativa 
de sinucidere a lui Jordan. Eu și Jordan ieşeam tot tim- 
pul călare. 

Amintirea surorii ei pe cal o făcu să zâmbească. 

-Cine e Dan? 

- Dan era nemernicul cu care mă întâlneam când 
eram la facultate. 

- Sigur există o istorie în spatele acestui nume. 

Blake nu o presa ca să primească răspunsuri. Poate că 
acesta era motivul pentru care nu avea nici o problemă 
în a-i vorbi deschis. 

- Dan ieșea cu mine numai pentru a afla chestii des- 
pre tata. Lucra pentru FBI. 

Expresia de pe faţa lui Blake împietri pur și simplu. 

- Se culca cu tine ca să ajungă la taică-tău? 

Indignarea din glasul lui o făcu să zâmbească. Era așa 
de bine să ai pe cineva care să vadă lucrurile din punctul 
tău de vedere... i 

-Se culca cu mine. Îmi spunea că mă iubește. Nu 
numai femeile mint pentru a obține ceea ce urmăresc. 

- Cu siguranţă te-a rânit foarte tare. 

Ea își aminti zilele acelea, durerea, dezamăgirea pro- 
vocată de înşelăciunea lui. 

-Acum cred că-ți dai seama de ce mi se pare foarte 
dificil să am încredere în cineva. 

-Àr trebui să mă simt onorat că în mine ai. 

- La dracu”, chiar că aşa e. 

Râse și îi făcu cu ochiul. Nu ieşiseră la plimbare în 
această frumoasă zi ca să zăbovească pe nisipurile mișcă- 
toare ale trecutului ei. 

Blake își aduse calul aproape de al ei, se întinse 
să o apuce de mână și i-o duse la buze pentru un 
scurt sărut. 

lar inima ei îi săltă din piept şi se deschise complet. 
Oricât ar fi încercat, nu ar fi avut cum să se abţină să 
facă comparaţie între sentimentele pe care le avea pen- 
tru el și cele pe care le avusese pentru bărbatul pe care 
păruse să-l iubească odinioară. Cei doi nici măcar nu 
păreau a fi de pe aceeaşi planetă. 

- Unde mă duci? întrebă ea ca să schimbe subiectul. 

Blake îi aruncă o privire peste umăr cu un zâmbet 
fugar pe buze. 

- Nu prea îţi plac surprizele, nu-i așa? 

-Ba da. Doar că... sau, bine nu, nu-mi prea plac 
surprizele. Unde mergem? 

Blake arătă spre un petic de pământ acoperit de co- 
paci, un fel de crâng ce se vedea în depărtare, cam la un 
kilometru şi ceva. 

-Acolo e un pârâu și lângă el e o căbănuţă unde 
m-am gândit să luăm prânzul în linişte astăzi. 

Samantha își lăsă umerii uşor, plăcut surprinsă şi 
nu se putu abtine să nu zâmbească precum o fetișca- 
nă naivă. 

- Ce drâguţ din partea ta! 

-Doar mă știi cât de drăguţ sunt. Întruchiparea 
drăgălășeniei. 

Era sarcastic acum, dar ea se gândi că într-adevâr epi- 
tetul i se potrivea de minune. 

- Deci dincolo de copacii ăia spui? 

- Da. 

Calul lui mergea în continuare la pas. Coapsele lui 
puternice erau lipite de-o parte şi de alta ale animalului 
şi o făcură pe Samantha să se mai uite o dată cu aten- 
ţie spre ele. Profilul puternic al lui Blake și umerii lui 
laţi ce se potriveau de minune cu spatele-i zvelt o făcură 
practic să saliveze de poftă. În cap îi răsări instantaneu 
ideea cabanei îndepărtate și a intimităţii de care puteau 
avea parte acolo. 

- Cât ne ia să ajungem? 

- Maximum o jumătate de oră. 

- Hmmm. 

Fără veste, Samantha lovi cu călcâiele şi se ţinu bine 
când Maggie țâşni ca o săgeată înainte. 

- Sam? strigă Blake din urmă. 

Ea își propti strâns genunchii în greabănul iepei până 
ce Maggie găsi un ritm confortabil de galop. 

Nu trecură mai mult de câteva secunde înainte ca 
Blake să o depășească. lar privirea lui îngrijorată se lu- 
mină când îi văzu zâmbetul trecând pe lângă ea. In loc 
să-l oblige să oprească, îl lăsă pe Blaze să preia comanda, 
şi Maggie îl urmă. 

Curentul de aer rece flutură prin părul Samanthei 
eliberându-l din agrafa cu care și-l prinsese la spate. Stră- 
bătură în goană peisajul încântător fără să apuce să vadă 
prea mult din el, dar nu fără să simtă parfumul îmbă- 
tător al tufelor de levănţică aproape înflorită ori iarba 
proaspătă de sub copitele cailor. Se putea obişnui fără 
îndoială cu chestiile astea. Cu libertatea asta de a se pu- 
tea desprinde oricând de grija zilei de mâine, cu pajiştile 
astea nemăsurate unde putea evada. 

Parcurseră ținutul în cinci minute și trebuiră să-i 
strunească bidiviii ca să poată pătrunde printre copaci. 

Și se părea că și Maggie, şi Samantha aveau nevoie să-și 
tragă răsuflarea. 

- A fost minunat. 

Ochii cenușii ai lui Blake îi prinseră şi-i susținu- 
ră privirea. Pentru a doua oară în ziua aceea, îi păru 
relaxat și lipsit de orice griji. Pentru o clipă, se gândi 
că avea să-i zică ceva, dar el doar își plecă ochii și trase 
de hăţuri ca să-l conducă pe Blaze mai departe în adân- 
cul dumbrăvii. 

- E atât de frumos aici. Şi de linişte. 

-Când eram mic, luam tot timpul câte un cal și ve- 
neam aici ca să scap de taică-meu. 

- Era chiar atât de rău? 

Din câte se părea, relaţia dintre soţul ei și tatăl lui 
fusese una dintre cele mai oribile, doar că Blake nu îi 
vorbise niciodată în detaliu despre asta. 

- Nu eram ca el. 

- Şi asta voia, să-i fii identic? Un fel de miniatură 
a lui? 

Blake dădu din cap. 

Samantha ar fi vrut să îl mai întrebe ceva, dar Blake 
o luă înaintea ei, căci poteca se îngusta. Curând, zgomo- 
tul apei acoperi tropăitul cailor. 

Când copacii se răriră scoțând la iveală luminișul 
unde se afla pârâul, Samantha își dădu seama de ce 
Blake alesese locul acesta pentru clipe de restriște. Apa 
clară precum cristalul se revărsa în cascadă în jos pe 
stânci și se scurgea vijelios printre crengi căzute și trun- 
chiuri de copac. Pe fiecare mal, de-o parte şi de alta a 
apei, crescuseră mușchi și iarbă grasă. li veni uşor să şi-l 
închipuie pe Blake când era doar un băieţel și stătea 
pe marginea apei aruncând pietre. 

- Şi aici e tot proprietatea ta? 

- Da. Moşia are peste cinci sute de acri. Dar acesta 
este cu-adevărat cel mai frumos loc de pe tot cuprin- 
sul ei. 

- E uimitor, Blake! 

Poteca dădea într-un luminiș la capătul căruia se ve- 
dea o căsuţă. Odată ce depâăşiră zona copacilor, Blake se 
aruncă jos din șa. 

- li lăsăm să se adape întâi, pe urmă îi priponim. 

Samantha alunecă şi ea pe pământ, cu picioarele uşor 
tremurânde. Dar energia pe care i-o dăduse galopul o 
făcea să se simtă bine, îi dădea o senzație de prospețime. 
În timp ce la pârâu caii beau deja apă, ea întrebă: 

- Cât de frecvent e folosită cabana asta? 

- Nu prea e. Pentru o vreme eu am fost singurul care 
venea aici. Cred că după ce m-am mutat a început să o 
folosească Gwen ca să se ascundă. 

- Va trebui să o întreb. 

Blake duse caii aproape de un stâlp şi îi legă, lăsând 
funia suficient de largă ca să poată paşte în jur. 

- Hai să te duc să ţi-o arăt. 

Samantha îl apucă de mână, bucurându-se de câldu- 
ra degetelor lui înlântuindu-le pe ale ei și merse alături 
de el cei câțiva paşi ce îi despărțea de veranda cabanei. 

Uşa se deschise când el o împinse ușurel doar. 

-Nu o încuiaţi? 

- Nu avem de ce. 

Când păși înăuntru, Samantha simți pur şi simplu că 
i se taie răsuflarea. 

În centrul încâperii era pusă masa pentru două per- 
soane. Cu șşervete de bumbac apretat, porțelanuri de 
mare clasă și cupe de cristal alături îi așteptau să se bu- 
cure de ele. Într-o parte se vedea o frapieră cu o sticlă de 
vin la gheaţă. Câteva platouri mari, de argint, erau și ele 
acolo, pline de mâncare. 

= Oh, Blake, ce frumos... 

- Îţi place? 

Ea se întoarse spre el și îl cuprinse cu brațul pe după 
mijloc. Cu ochii în ochii lui, îi zâmbi și îşi atinse ușor 
buzele de ale lui. 

- Îmi place foarte tare. 

Blake îi acceptă buzele pentru un sărut scurt, dar 
când ea dădu să se dea înapoi, o trase mai aproape şi 
îşi apropie capul înclinându-l spre al ei. Iar sărutul ei de 
mulţumire se transformă imediat într-unul care cerea 
parcă mai mult. 

Senzaţia mâinilor lui urcându-i şi coborându-i pe spa- 
te o făcu să scoată un geamât adânc, din piept. Peste 
tot unde o atingea, pielea i se încălzea instantaneu. De 
fiecare dată când făceau dragoste, avea senzația că nu se 
puteau sătura unul de atingerea celuilalt. Blake îi mușcă 
uşor buza și mâna i se ridică spre sânul ei. 

- Sunt o persoană absolut odioasă, spuse el printre 
sărutări. 

Ea își lăsă capul pe spate, deja pierdută în marea 
de senzaţii. 

- De ce spui asta? 

El o împinse în cameră şi închise ușa cu piciorul în 
urma lor. 

- Nici măcar nu am mâncat încă și deja m-am näpus- 
tit asupra ta. 

Râzând, ea își aruncă pantofii din picioare şi îi ridică 
puloverul iute, scoţându.-i-l peste cap. 

- Vrei să spui că trebuia doar să mâncăm aici? 

Blake o ajută scoțându-și singur cămașa și aruncând-o 
pe jos. 

-Să mâncăm mai întâi și apoi să facem dragoste. 
Acesta era planul. 

Ea îi linse clavicula și cobori la fel până la un sfàrc 
întărit și chicoti. 

- Ba mai întâi facem dragoste și apoi mâncăm - spuse 
ea mușcândur-i uşor pielea până la celălalt - și apoi mai 
facem dragoste o dată. 

Scoţându-i și ei hainele, Blake continuă să o împingă 
departe de masa pusă către unicul dormitor al cabanei. 
Samantha avu timp doar să observe cu coada ochiului 

perdelele de dantelă de la ferestre și cuvertura cu motive 
populare de pe pat înainte ca Blake să o lase pe spate 
sub greutatea lui. 

- Îmi place așa de mult să te simt, îi spuse ea desfâtân- 
du-se cu greutatea lui deasupra ei. 

- Da, îţi place. 

Degetele lui pricepute îi desfâcură sutienul şi i-l scoa- 
seră într-o clipită. Buzele îi gâsiră un sfârc, înconjurând 
areola înfiorată şi sugând uşor. 

- Are gust de primăvară, șopti el înainte să-și îndrepte 
atenţia asupra celuilalt. 

Fără grabă, i-l linse încet, cu mișcări egale ale limbii. 
Samantha se strânse uşor de plăcere. Lăsându-se în jos, 
de-a lungul abdomenului ei îngust, îi scoase pantalonii, 
lăsând o dâră de sărutări uşoare peste şoldul ei şi în jos, 
pe coapsă. 

Intotdeauna când făcuseră dragoste până acum, ce- 
daseră amândoi în fața dorinței de a se simți cât mai 
curând intrând unul în celălalt, dar Samanthei îi era 
clar deja că de data aceasta totul avea să fie altfel, mai 
încet şi la fel de plăcut. Degetul mare al lui Blake urcă 
mângâietor pe coapsele ei după ce pantalonii îi căzuseră 
pe podea. Își vâri un deget pe sub marginea chiloțeilor 
şi-i mângâie pielea delicată de pe șold. 

- Cred, spuse el suflând fierbinte deasupra cărnii ei, 
că eu mă voi hrâni şi înainte, şi după ce mâncăm ce e în 
camera de-alături. 

Ea se cutremură cu o senzaţie de supremă vulne- 
rabilitate pe care o simţi până în ultima celulă. Căci 
indiferent ce vorbise şi cu câtă ușurință mersese totul în 
dormitor cu Blake, nu avusese niciodată parte de expe- 
rienţa aceasta în care un bărbat să sărute miezul extrem 
de sensibil dintre picioarele ei. 

- Ce e? întrebă Blake cu bărbia periculos de aproape 
de chiloțeii ei uzi deja și cu ochii îngustaţi de grijă. 

- Eu... eu nu am mai... 

La dracu”, doar nu era virgină..., deşi în privinţa asta, 
cam era. 

-Nimeni nu a mai făcut asta... 

Își lăsă privirea să se îndrepte spre mica moviliţă îna- 
inte de a se uita din nou în ochii lui. 

Înțelegerea îi sclipi în ochi și un zâmbet uşor i se ivi 
pe buze. 

- Niciodată? 

Ea dădu din cap repede. 

El îşi lăsă buzele în jos ca să îi sărute pielea de sub 
buric, fâră să-și desprindă ochii din ochii ei. 

- Îmi place asta. 

Și cu aceste trei vorbe simple, o făcu să nu mai simtă 
nici o vulnerabilitate și să se relaxeze în braţele pricepu- 
te ale lui Blake. Limba lui îi căută pielea după ce scoase 
bucăţica de material dintre coapsele ei. Apăsă uşor, o sä- 
rută cu gura deschisă, peste tot, în jurul miezului, până 
ce coapsele ei se desfâcură larg ca să-i facă loc. Blake o 
sărută și o linse şi gemu deasupra ei până ce ea simţi 
că explodează pur şi simplu de dorinţă. lar când buzele 
îi ajunseră pe cel mai sensibil punct al trupului ei, Sa- 
mantha zvâcni aproape aruncându-se din pat. Blake 
o ţintui însă, cu limba răsucindu-i-se, tachinând-o, fä- 
când-o să-i crească mici spasme în trup. Intensitatea 
eliberării ce avea să fie curând avea să fie cu siguranță 
dincolo de orice mai trăise vreodată. O duse pe culme, 
se retrase şi o făcu să își strângă cu putere coapsele în 
jurul capului lui. 

O tachină în continuare, învățând-o cum să tânjească 
după senzaţia pe care i-o oferea el, şi ea nu mai putu face 
altceva decât să cerșească mai mult și mai mult. 

- Te rog. 

Dintr-o mişcare iute a limbii lui și sugând ușor, Sa- 
mantha se prăbuși dincolo de culmile orgasmului țipând 
fără să-şi dea seama cât de tare. lar trupul i se cutremură 

violent pentru o clipă ce-i păru cât o eternitate, până 
la sfârșit. 

Când Samantha simţi că era cât de cât în stare să 
deschidă ochii, îl văzu pe Blake zâmbindu-i de deasupra. 
Mâinile lui mari îi mângâiau corpul, așteptând să aibă 
parte de atenţia ei. 

- Eşti un mare păcătos, murmură ea cu o voce joasă, 
din gât. 

El o sărută ușor pe buze. 

- lar tu eşti sexy. Şi acum, că te-am gustat, o să mai 
vreau. 

Mâna ei flutură peste șoldul lui și constată cu sur- 
prindere că se descotorosise şi el de haine. Şi departe 
de a fi fost egoistă și de a lua fără a da nimic la schimb, 
Samantha îi zâmbi larg și îl împinse pe Blake pe spate ca 
să îl guste la rândul ei. Urmându-i exemplul, îi mângâie 
şoldul cu degetele, apoi cu limba. lar aroma de mosc şi 
de sare a pielii lui îi chinuiră dulce papilele gustative, 
până ce simţi că îi lasă gura apă. 

- Ar trebui să-mi fac griji? şuieră el când ea își trecu 
uşor obrazul peste membrul lui erect. 

- Ce? întrebă ea cu un ton pretins inocent. Am văzut 
şi eu filme. 

Nu văzuse, dar voia să îl lase în aceeași stare de in- 
certitudine. În privinţa asta, avusese parte de o scurtă 
experienţă. Pe urmă mai erau şi cărțile pe care le citea 
când şi când. Se părea că existau o grămadă de scriitoare 
care știau cât de cât cum funcţiona chestia asta. 

- Dar... 

Samantha îl cuprinse în gura ei caldă și adâncă. 

Zâmbi deasupra lui lingând, gustând, dorindu-și plă- 
cerea lui la fel de mult ca și pe-a ei. Parfumul de mosc al 
pielii şi sexului lui o umplu în timp ce îl aduse pe mar- 
ginea culmii înainte să se tragă înapoi. Ar fi continuat, 
doar că Blake o împinsese ușor la o parte. 

- Prea mult. 


a 

- Nu-ţi place? îl tachină ea, ştiind că a plăcea era un 
verb prea slab ca să descrie ce simțea el la atingerea ei. 

Voia să îl facă să termine la fel cum o făcuse și el 
pe ea. 

- Altă dată, spuse el, înainte să se întindă după porto- 
fel și să scoată un prezervativ de acolo. 

Samantha îl ajută să și-l pună și apoi se târî peste el. 
Îl sărută pe gură, cu poftă, lăsând gusturile lor îngemă- 
nate să se topească la un loc în timp ce el se împinse în 
ea. lute și tare de dorinţă, o umplu la maximum, desfâ- 
când-o complet. Blake se ridică înspre ea, apoi se trase 
înapoi şi se ridică din nou. Degetele lui se înfipseră în 
părul ei și o ţinu strâns lipită de el în timp ce trupul ei îi 
răspundea trupului lui cu patimă reînnoită. 

Samantha nu se putea sătura. Sânii ei se frecau de pă- 
rul lui ușor aspru de pe piept. Inima lui bătea nebunește 
să-i sară din piept, în același ritm cu al ei și doar la câţiva 
centimetri distanţă. Şi ori de câte ori şi-ar fi repetat că 
momentele astea pe care le petreceau împreună erau pur 
şi simplu pentru satisfacerea necesităților fizice, pentru 
a se simţi amândoi bine în timpul partidelor de sex, 
așchii din inima ei se topiră pur și simplu în a lui. 

Se mișcară împreună, încordați unul în altul precum 
corzile unei viori până ce ea zvâcni şi se cutremură. 
Și muşchii ei înțepeniră în bratele lui Blake când el o 
trase și mai aproape şi cu un geamăt în urechea ei ter- 
mină și el. 

În timp ce lumea din jurul lor începea să se linișteas- 
că, iar Blake îi murmura vorbe dulci, Samantha realiză 
brusc că intrase într-un mare bucluc. În nici un caz nu 
fusese vorba să se îndrăgostească de soţul ei. În ciuda 
onestității pe care o împărtășiseră până acum în rela- 
ţia lor, nu i se părea deloc o idee înțeleaptă să-și facă 
grijile cunoscute. 

În timp ce ritmul respirației le revenea la normal 
şi fierbinţeala trupurilor li se topea în aer, Samantha 

se forță să se desprindă din brațele lui. Stomacul îi 
ghiorțăi chiar în momentul acela, la fix ca să-i ofere pre- 
textul ideal. 

-Mor de foame. 


Albany Hall se umplu de oameni, cu toții nemaipo- 
menit de doritori să dea cu ochii de noua ducesă, de 
femeia cu care Blake se însurase în sfârșit. Oamenii ṣu- 
şoteau între ei - ceea ce Blake de altfel se și așteptase 
că vor face —, dar nimeni nu îndrăzni să îi arate altceva 
decât respect nici lui, nici miresei lui. 

Blake dădu de Samantha în capătul celălalt al încăpe- 
rii, vorbind cu Gwen şi perechea care stătea lângă ea. Sa- 
mantha purta o rochie de seară absolut impresionantă, 
ivorie, cu un decolteu ce cobora spectaculos spre partea 
inferioară a spatelui ei grațios. li oferise un colier cu 
smaralde pe care să și-l pună la gât și cercei asortaţi ca 
să-i împodobească urechile. Sandalele cu tocuri de zece 
centimetri se zăreau prin crăpătura rochiei ce urca până 
la coapsă. Soţia lui era absolut uluitoare. Era înzestra- 
tă cu o eleganță naturală ce nu ar fi putut fi niciodată 
deprinsă dacă nu ar fi fost înnăscută și cu o frumuseţe 
care nu era doar a trupului. Blake se simţea cu adevărat 
mândru că această femeie era soția lui. 

Carter, care venise cu avionul ca să ia parte la recep- 
ţie, se afla lângă el. 

- Nu pot să-mi revin... nu-mi vine să cred cât de ra- 
dicală e transformarea soţiei tale, îi şopti astfel încât să 
nu-l poată auzi decât Blake. 

- E frumoasă. 

Ciudat, dar Blake nu era deloc mirat de schimbări. 
Samantha părea că înflorește sub ochii lui și, cu fiecare 
zi ce trecea, lumina din privirea ei scânteia mai tare și 
paşii îi răsunau mai încrezători. 

- E mai mult decât atât. 

Ochii lui Carter se îndreptară spre unul dintre avoca- 
ţii lui Parker de pe partea cealaltă a sălii. 

- Cum merg celelalte chestii? 

Blake nu avea de gând să intre în detalii de genul 
acesta într-o încăpere plină de urechi curioase. 

- Perfect. Ne întoarcem în State în câteva zile. Gwen 
voia să se întoarcă și ea cu noi, dar am convins-o că eu și 
Samantha avem nevoie să ne petrecem ceva timp doar 
noi doi înainte să începem să ne ocupâm și de familie. 

Carter izbucni în râs. 

-Şi a funcţionat! 

-Sigur că da. 

De ce nu ar fi funcţionat? Jumătate din familie le ob- 
servase sosirea după plimbarea de la cabană cu o zi îna- 
inte. După ce făcuseră dragoste, luaseră prânzul, și apoi 
găsiseră o bucată de pajiște scăldată în razele calde ale 
soarelui unde mai făcuseră dragoste încă o dată, așa că 
hainele le erau mototolite și părul în dezordine. Nu avea 
cum să se înșele nimeni asupra a ceea ce făcuseră. 

- Ai grijă, Blake. 

Blake ridică paharul de băutură pe care îl avea în 
mână și se uită fix pe deasupra lui la prietenul lui. 

-Sā am grijă cu ce? 

- Am senzaţia că e ceva schimbat la tine. Ai grijă. 

Blake îşi îndreptă umerii. 

- Mereu am grijă. 

Samantha se apropie de ei cu zâmbetul pe buze. 

Blake puse jos paharul şi o cuprinse cu braţul pe 
după talie. 

- Îl mai știi pe Carter, nu? 

- Cum ar putea cineva să-l uite pe Carter? 

Samantha se aplecă ușor în faţă când Carter o sărută 
pe obraz. Deși nu se simţea câtuşi de puţin ameninţat 
de cel mai bun prieten al lui, lui Blake nu-i plăcu deloc 
felul în care se luminară ochii ei când se uită la priete- 
nul lui. 

- Te-au sunat cei de la Hollywood? 

Carter izbucni în râs. Samantha făcuse o glumă des- 
pre cum trăsăturile lui chipeșe erau tocmai potrivite 
pentru Hollywood şi că ar fi putut foarte ușor obține o 
slujbă pe un platou de filmare dacă se plictisea vreodată 
de cariera de politician pe care şi-o construise. 

- Încă nu. Dar mai aştept. 

Braţul lui Blake deveni mai strâns pe talia ei. 

-Mama ta a sugerat să ne mutăm în sala de bal ca să 
înceapă dansul. Din câte se pare, nu va începe nimeni 
înainte să ne răsucim noi pe-aici o tură sau două. 

Gândul la Samantha lipită de el îl motivă suficient 
încât să-și mişte picioarele. 

- Te rugâm să ne scuzi. 

Carter dădu din cap, iar ei se îndepârtară. 

- Ţi-am zis cât de drăguță ești în seara asta! îi șopti 
Blake aproape de ureche. 

- Da. Şi tu te-ai ferchezuit de minune. 

Blake zâmbi, bucurându-se de complimentul ei. Era 
îmbrăcat cu smoching şi, la urma urmei, de ce nu? Nu 
avuseseră ocazia să se îmbrace așa la nunta lor, deci 
trebuia să se mulțumească cu atât. 

Intrară în sala de bal unde un cvartet de coarde 
cânta într-un colț. Când dădură cu ochii de ei doi, 
încheiară imediat melodia pe care o interpretau și 
începură alta. 

În momentul în care începu muzica, el o conduse pe 
Samantha în mijlocul încăperii și o cuprinse în braţe. 
Mâinile ei i se ridicară pe umeri și, lăsându-se să se lege- 
ne în ritmul acordurilor, obrajii Samanthei se înroşiră. 

- Se uită oamenii la noi. 

Blake își lăsă degetele să-i coboare uşor pe spate până 
aproape de mijlocul ei dezgolit şi o trase mai aproape. 

- Așa se întâmplă întotdeauna la dansul miresei. 

Şi fiindcă o simţi încordată, spuse în glumă. 

- Vor să mă vadă cum mă împiedic. 

Blake o răsuci, ţinând-o aproape. 

-S-ar putea să aibă de așteptat, căci din câte se pare 
te pricepi la ce faci. 

Blake îi desprinse una dintre mâini de pe ceafa lui şi 
o răsuci încă o dată într-o piruetă amplă înainte de a o 
aduce la loc. 

- Am mai dansat o dată, de două ori până acum. 

- Ori de trei sau patru ori, nu? 

Îl lăsă să o conducă, relaxându-se în braţele lui. 
Până la sfârșitul dansului, nu-și mai desprinse privi- 
rea din ochii ei. Îşi coborî buzele spre buzele ei ca să o 
sărute scurt. 

Bliţul camerelor străluci, şi mai mulţi oameni bătură 
din palme când cvartetul începu o melodie nouă. De 
data aceasta, ringul de dans începu să se umple. 

Samantha își ridică buzele spre urechea lui. 

- Sărutul ăsta a fost pentru fotografi? 

El își mișcă buzele imperceptibil. 

-A fost pentru tine. Dar acesta - spuse el lăsând-o 
brusc pe spate și sărutând-o apăsat înainte de a o ridica 
din nou - e pentru fotografi. 

Samantha își mușcă buza de jos neputând să nu 
zâmbească. 

- Dumnezeule, și eu care credeam că englezii nu pri- 
vesc cu ochi buni asemenea manifestări de afecţiune 
în public. 

Blake îşi lăsă capul pe spate, izbucnind în râs. 

- Și amândoi ştim cât de tare îmi doresc eu să fiu 
englez. 

Râzând, se învârtiră prin salon până ce Blake simţi 
că îl bate cineva pe umăr. Se răsuci şi dădu cu ochii de 
Carter zâmbind. 

- Mă scuzaţi, pot să vă întrerup? 

Blake fu pe punctul de a-i spune să o şteargă de acolo. 
În schimb, își înclină capul către mireasa lui și îl lăsă pe 
Carter să danseze cu ea. 

Îi urmări cu privirea pe tot ringul de dans, întrebân- 
du-se ce naiba îi spunea Carter de o făcea să râdă. 

- Uşurel, frăţioare, îi şopti Gwen de lângă el. Dan- 
sează doar. 

- Poftim? clipi Blake nedumerit și se uită spre sora 
lui mai mică. 

- Dansează, auzi? Speram c-ai să dansezi şi tu cu mine, 
spuse trăgându-l de mână până ce el se lăsă dus. Îmi pla- 
ce foarte tare, să ştii. 

Blake trebui să o răsucească pe Gwen ca să-și vadă 
soția. 

-Şi ea te place. 

-E mult mai drăguță decât oricare dintre fetele cu 
care te-ai mai întâlnit până acum. Îmi dau seama de ce 
te-ai însurat cu ea. Ca să nu mai pomenim că e ameri- 
cancă, ceea ce i-ar fi displăcut teribil tatei. 

Blake se forță să fie atent la sora lui şi la ce spunea ea. 

- Nu m-am însurat cu ea ca să-i fac în ciudă răposatu- 
lui nostru tată. 

Nu, se însurase cu ea exact din cauza răposatului 
lor tată. 

- Dar nu strică să ştiu că nu ar fi fost deloc de acord 
cu asta. 

Oare era atât de transparent că până și sora lui putea 
vedea demonii cu care se confrunta? Dacă într-adevăr få- 
cea toate eforturile astea, spunea toate minciunile astea 
doar ca să-l enerveze pe un mort? Ce avea să se întâmple 
când în sfârșit Blake era în stare să scape de toată ani- 
mozitatea şi durerea din trecut? 

-Nu te încrunta, Blake. Oamenii vor crede că ne 
certăm. 

Blake o întoarse pe sora lui și se forță să zâmbească. 

- Dar tu, Gwendolyn, tu te-ai gândit vreodată să faci 
ceva ce l-ar fi enervat teribil? 

- Nu, clătină ea din cap. Mama avea nevoie de mine 
aici. Îți poţi închipui cum ar fi fost să trebuiască să rä- 
mâi tu singur aici cu el? 

Blake clipi de câteva ori la vorbele surorii lui. 

- Nu pot, dar nici nu cred că mama noastră ar vrea 
să-ți irosești viața pentru ea. 

Gwen îl bătu ușurel pe braţ. 

- Ştiu. Am vorbit despre cum ar fi să plec în călăto- 
rie, să văd lumea fără să o am pe ea alături. Bănuiesc că 
acum, că te-ai așezat la casa ta, mama se va concentra 
mai tare asupra ta și a familiei tale. 

- Nu suntem decât eu şi Samantha. 

- Te rog, am și eu ochi. Nu va trece mult până să mai 
apară și alții în familia voastră. 

Cântecul se apropie ușor de sfârșit și, din fericire, la 
fel şi dansul lor. 

-Nici măcar nu am tăiat tortul de nuntă, Gwen. 
Hai să nu începem să vorbim despre torturi de zile de 
naștere. 

Dar gândurile lui erau deja acolo, fuseseră acolo 
de când Mark îi stricase planurile aducând în discuţie 
cealaltă problemă. 

El şi Gwen se despărţiră, iar Blake se întoarse să 
vadă unde era Samantha. Din nefericire, mătuşă-sa îl 
luă prin surprindere cerându-i imperativ un dans, iar 
pe Samantha o văzu deja în braţele unuia dintre viclenii 
lui veri. 

Petrecerea continuă până dimineaţă. Invitaţii care 
nu erau din oraş rămaseră în câteva camere ale co- 
nacului, în timp ce aceia care stăteau prin împrejurimi 
plecară acasă. 

Înapoi în camera lor, Samantha își scoase sandalele 
înalte chiar la ușă și își afundă degetele de la picioare în 
covorul gros şi moale. 


- Oh, ce bine e! 

- Credeam că unii dintre musafiri nu mai au de gând 
să plece. 

-Sā plece? Unii dintre bărbaţi s-au retras în Camera 
Albastră ca să joace cărți şi să fumeze trabuc. Ai zice 
că sunt gentilomi englezi din secolul al optsprezecelea, 
după cum vorbeau. 

Blake îşi slăbi cravata şi-şi aruncă şi el pantofii. 

- Cum adică? 

- Un tip, cred că se numeşte Gilbert sau ceva... 

- Gilabert, o corectă el imediat, închipuindu-şi-l ime- 
diat pe bărbat. 

Un maimuțoi la fel ca taică-său şi exact la fel de rigid. 

- Ce nume aiurea, pentru un om în toată firea... În 
sfârşit, Gilabert ăsta i-a fâcut semn soţiei unuia dintre 
partenerii lui de poker să-i scutească în momentul în 
care femeia a întrebat dacă poate să participe şi ea la joc. 
„Oh, nu, doamnele nu au ce să caute aici.“ 

Samantha îşi coborâse glasul și se forțase să aibă ac- 
centul acela pur britanic, de modă veche. 

- Ai vorbit exact ca el. 

- Dacă mie mi-ar fi spus asta, m-aș fi dus şi m-aş fi 
așezat exact de-a dreapta lui, ca să-l enervez. 

Lui Blake i-ar fi plăcut să vadă scena asta. 

- Imaginează-ţi-l pe omul ăsta de zece ori mai rău 
şi-atunci o să-ţi dai seama cum era taicâ-meu. 

Samantha se uită la el, îngrozită. 

- Îmi pare foarte rău pentru tine! 

- Şi mie, îţi dai seama. 

Clătinând din cap, ea intră în încăperea folosită 
ca dressing, iar Blake începu să-şi scoată cămașa din 
pantaloni. 

- Suntem amândoi marcați de trecut, spuse Samantha 
de alături. 

- Da? În ce sens? 

- Păi amândoi taţii noștri ne-au influenţat viața în- 
trun mod cât se poate de negativ. Al tău încearcă să-ţi 

dicteze ce să faci şi de dincolo de mormânt, iar al meu 
m-a făcut să pun la îndoială vorbele fiecărui bărbat care 
a avut vreodată ceva de-a face cu existența mea. 

Blake își aruncă cămașa pe spătarul unui scaun 
înainte să-și descheie fermoarul pantalonilor. 

- Păi pe-ale mele nu prea pari să le pui la îndoială. 

- O, ba da, la început am făcut-o - sau, mă rog, 
în acele prime câteva zile. Dar pe urmă am ajuns să 
te preţuiesc. 

El zâmbi mulțumit. 

- Chiar? 

- De la începutul începutului ai fost cât se poate de 
onest. Şi admir chestia asta. 

El ezită. Ar fi trebuit să spună ceva acum, în legătură 
cu noua problemuță pe care o adusese în discuţie avoca- 
tul. Dar Blake își simțea gura uscată ca iasca. 

- Am fost şocată când unii dintre colegii tăi mi-au po- 
vestit cât de dur ești în afaceri. Mă rog, probabil că n-am 
avut de-a face cu partea asta în ceea ce te priveşte. 

Era dur şi încă multe altele. Blake nu pierdea nici- 
odată. Rămânea îndârjit și concentrat asupra scopului 
său până ce și-l ducea la îndeplinire. 

- De ce, m-a vorbit de râu cineva? 

- O, te rog, Blake. Ca și cum aș fi permis eu așa ceva. 
Nu, nu e vorba c-ar fi zis ceva rău despre tine. Doar 
m-au informat. Ciudat, până și avocatul acela... Cum 
naiba îi spunea? 

Blake simţi un groaznic gol în stomac. 

- Mark Parker? 

- Exact. 

Trebui să se așeze. Noroc că patul era chiar în spa- 
tele lui. 

- Spunea că tu și tatăl tău aveţi exact acelaşi stil ne- 
îndurător când e vorba să obţineţi ce vreţi. A trebuit 
să râd. Mă tot gândeam la scena aia din restaurantul 
din Malibu când mi-ai spus că oricine pe lumea asta 

are un preţ. Mark a părut că vrea să adauge ceva, dar 
eu am continuat să mă hlizesc. Așa că am impresia că 
l-am cam enervat înainte să decidă să se care. 

Un şuierat prelung de ușurare ieși involuntar de pe 
buzele lui Blake. Mark își ținuse gura. Slavă Domnului! 
Nu era ca și cum Blake ar fi avut de gând să ţină secretă 
faţă de Samantha partea recent descoperită a testamen- 
tului, doar că mai avea nevoie de puţin timp ca să gă- 
sească o cale, să găsească o chichiță care să-i dea voie să 
îşi păstreze şi moştenirea, și pe Samantha. 

Sau, mă rog, măcar pentru un an. 

Mai puţin de douăsprezece luni. 

Samantha își drese glasul din locul unde era, sprijini- 
tă de tocul ușii de la dressing. 

Se schimbase într-un neglijeu de dantelă albă cu 
niște chiloței minusculi ce acopereau practic nimic. Pä- 
rul pe care toată noaptea îl avusese ridicat în cocul acela 
elegant îi căzuse acum pe umeri într-un minunat nor 
ruginiu. 

Avea în mână o cutie goală de prezervative. 

- Te rog să-mi spui că mai ai din astea, da? flutură ea 
mâna în care ţinea cutia. 

- Şi eu care mă așteptasem să fii prea obosită în noap- 
tea asta. 

Ca şi el de altfel. Doar că îşi simţi trupul brusc învio- 
rat când ea se îndreptă spre el cu șoldurile-i mișcându-se 
în ritmul bătăilor inimii lui. 

Se dezbrăcase până la boxeri, iar privirea Samanthei 
se mută în josul lui. 

- Nu ești obosit. 

Îşi puse o mână pe pieptul lui. Iar el trase adânc în 
piept aroma pielii ei. Trei sute şaizeci şi cinci de zile nu-i 
păreau de ajuns. 

- În plus, îi șopti ea cu vocea aceea gravă, sexy, vocea 
tocmai potrivită pentru alcov, nu ne-am sărbătorit cum 

se cuvine noaptea nunții. Şi cred că e cazul să recupe- 
răm timpul pierdut. 

Bătu din nou cutia uşurel de pieptul lui. 

- Dar mai avem nevoie de de-astea. Când o să ne în- 
toarcem în State mă voi duce la medic, dar până atunci 
trebuie să avem grijă. 

- Valiza mea, îi spuse el. Mă duc să le iau. 

Nu îl tenta să profite în nici un fel de ea, așa că 
se duse să caute și găsi o cutie de prezervative pe jumă- 
tate goală. 

Când se întoarse în pat, Samantha era deja întinsă pe 
cuvertură, cu un genunchi ușor ridicat, în așteptare. lar 
Blake se forță să nu se mai gândească la avocaţi sau la 
ziua de mâine sau la ce va fi peste un an cel puţin până 
după ce avea să facă dragoste cu soţia lui. 


capitolul 10 


După ce se întoarseră în State, Sam se duse imediat 
la Moonlight să o viziteze pe Jordan. Sentimentul de 
vinovăţie pentru timpul pe care îl petrecuse în mod 
atât de plăcut alături de Gwen în Europa, împreună cu 
noua ei viață cu Blake o făcură să simtă un nod în sto- 
mac în momentul în care intră în camera lui Jordan. 
Sora ei avea părul blond-roșiatic prins cu o agrafă mare 
de plastic, iar pe tricoul roz de bumbac se vedea o pată 
probabil de la o gură din mâncarea de la prânz ce nu 
ajunsese unde trebuia. 

- Bună, iubito, spuse Samantha apropiindu-se de un 
scaun vizavi de locul unde Jordan se uita pe fereastră. 

Jordan îi zâmbi cu jumătate de gură, atât cât putea 
acum, după atacul cerebral. Ochii i se luminară, căci o 
recunoscu și își ridică braţul cel bun pe care Samantha 
îl prinse şi-l strânse cu drag. 

- Mmm... mi-a fost dor de tine. 

Vorbele lui Jordan se auzeau împleticit. 

- Și mie mi-a fost dor de tine. 

Nu ratase decât una dintre vizitele obişnuite pe care 
le avea prinse într-un orar fix, dar Samantha știa că Jor- 
dan le aștepta mereu cu mare nerăbdare. Nu era ca şi 
cum surioara ei mai mică avea prea multe alte motive să 
se dea jos din pat dimineaţa. 

-Ai mâncat? 

- Da, spuse ea din gură, dar în același timp clătină 
din cap. 

Unul dintre lucrurile pe care le învățase Jordan era 
să citească mai degrabă limbajul trupului lui Jordan 

decât vorbele ei. Expresiile faciale şi gesturile erau foarte 
importante pentru a o înţelege. 

- Vrei să mă ajuţi puţin cu portia asta de vită mongo- 
leză? E de la Golden Wok, restaurantul tău favorit. 

Jordan zâmbi. 

- Îmi place acolo. 

- Știu. Şi mie. 

Samantha deschise o cutie de mâncare pe care o adu- 
sese la pachet, şi în aer se răspândi aromă de tocăniță 
condimentată de vită. După ce fixă o tavă în fața surorii 
ei și puse pe ea o farfurioară de mâncare, Samantha îm- 
pinse o furculiţă în mâna lui Jordan. Căci lui Jordan nu 
îi plăcea deloc să i se dea în gură, nu era mulțumită dacă 
nu se putea descurca singură. 

- Eu... am văzu... âăâ... văd..., se chinui Jordan să-și 
găsească vorbele. 

- Pe cine ai văzut? 

Samantha își luă și ea o furculiță din porţia ei rea- 
lizând pentru prima dată că nu mâncase nimic până 
atunci. Ea și Blake ajunseseră târziu cu o seară în urmă 
şi dormiseră mult. Înainte de prânz, fiecare plecase la 
treburile lui - Blake la birou, Samantha să o vadă pe 
Jordan. Nici nu-i trecuse prin minte să mănânce ceva. 
Aromele delicioase îi explodară în gură şi stomacul îi 
scoase un zgomot recunoscător. 

- Mama. 

Samanthei îi îngheţă furculita în aer. 

Jordan dădu din cap. 

Samantha lăsă jos furculita. 

- lubito, mama nu mai e de multă vreme. 

Jordan se încruntă ca şi cum ar fi încercat să găsească 
o amintire în memorie. 

- Noaptea. Am văzut-o noaptea. 

- Întraun vis? 

- Da, spuse Jordan clătinând din cap. Noaptea. 

Samantha nu mai știa ce să înţeleagă. Oare Jordan 
văzuse pe cineva care semăna cu mama lor? Poate 
era o infirmieră nouă de la azilul acesta. Ori poate 
că o visase pe mama și în mintea ei se încrucişaseră 
niște conexiuni? 

-Şi eu mă gândesc uneori la ea. 

- Îmi e dor de ea. 

Samantha puse mâna pe genunchiul lui Jordan, 
mângâietor. 

- Şi mie îmi este dor de ea. 


- Trebuie să mă duc până la New York, îi spuse Blake 
Samanthei aproape o săptămână mai târziu. 

- Mă întrebam când vei începe din nou să călătoreşti. 

Ştia că Blake își petrecea mai multă vreme în avionul 
lui decât în oricare dintre case. Să-l aibă în patul ei în 
fiecare noapte de aproape o lună încoace era un lux pe 
care știa că nu avea să și-l permită mereu. 

- Poţi veni cu mine. 

Îşi beau cafeaua pe veranda ce dădea înspre ocean. 
Un obicei de care se bucurau amândoi din clipa în care 
se întorseseră din Europa. O parte din ea ar fi vrut să 
sară în sus la auzul acestei invitaţii. Doar că partea prac- 
tică din ea o împiedică să spună da. Ceasul interior din 
capul ei, care număra descrescător secundele pe care 
le mai avea de petrecut în calitate de soție a lui Blake, 
ticăia în fiecare zi mai tare şi mai tare. Și, cu cât în- 
cerca mai abitir să ignore zgomotul acesta, cu atât mai 
adânc părea că-i brăzdează sufletul. Erau clipe, cum ar 
fi acum, când el îi zâmbea şi o încuraja să-l însoţească 
în călătorie, în care Samantha avea senzația că mariajul 
lor nu se rezuma la un simplu act - o simplă bucată de 
hârtie ca un contract pe care amândoi fuseseră dispuși 
să şi-l asume. Felul în care Blake făcea dragoste cu ea 
ori o ţinea în braţe chiar şi atunci când erau amândoi 

prea obosiţi să facă altceva, îi picura lumină în suflet în 
fiecare zi. 

-Nu ar trebui să o fac, oftă ea. 

- De ce nu? 

- Am cam neglijat-o pe Jordan. Nu a mâncat prea 
bine câtă vreme am lipsit eu și a mai și avut probleme 
cu somnul. 

Blake se întinse să-i ia mâna. 

-Nu trebuie să te simţi vinovată că ai o viaţă a ta, 
Samantha. 

- Ştiu. Doar că e greu. Nu mă are decât pe mine pe 
lumea asta. 

- Poţi să o aduci și pe ea aici. Oricând. Putem angaja 
pe cineva să aibă grijă de ea în permanență. 

Era a doua oară când Blake se oferise să o mute pe 
sora ei. Şi dacă nu ar fi fost caracterul acesta temporar 
al căsătoriei ei cu Blake, i-ar fi acceptat oferta într-o frac- 
ţiune de secundă. 

- Am mai vorbit despre asta. Nu ar fi corect faţă de 
Jordan să o aduc și pe urmă să o smulg pur și simplu 
de aici după ce... Nu ar înţelege. lar genul acesta de stres 
ar avea consecinţe grave asupra stării ei și ar anula orice 
progres făcut. 

- Dar... 

- Te rog, nu spune nimic. Ştiu că ai intenții bune, dar 
trebuie să am grijă de ea pe termen lung. 

Blake sorbi din cafea și renunţă la acest subiect. 

- Oricum, nu voi fi în New York decât un weekend. 
Senatorul Longhill dă o mică cină de campanie și ar 
trebui să particip. 

- El e cel care vrea să reducă taxele pentru exporturi, 
nu-i așa? 

- M-ai ascultat, deci. 

Samantha își dădu pe spate coama de păr și ridică o 
sprânceană. 

- Atât de frumoasă și atât de deşteaptă în același timp - 
șocant, nu-i așa? 

- Mi se pare ca lumea să am o discuţie cu o femeie în 
afara dormitorului. 

= Oh, frate! 

- [mi închipui că nu e corect să spun asta. 

- Sper că nu. Altfel s-ar putea să fiu nevoită să asociez 
vorbele astea cu ceea ce îmi imaginez eu că a fost carac- 
terul tatălui tău. 

Blake își trase o palmă peste piept. 

- Mamă, ce a durut asta! 

- Onestitatea este cuvântul nostru de căpătâi, dragul 
meu duce. Sunt sigură că dintre toate femeile acelea, or 
fi fost şi unele mai de Doamne ajută. 

- Toate femeile acelea - ai zice că am avut un harem. 

- Ai avut cu siguranță mai multe decât mine. 

El izbucni în râs. 

- Nici n-ar fi fost prea dificil, draga mea ducesă. 

- Şi totuşi... 

- Poate că am cunoscut femei cu care se putea discuta 
în viaţa mea, dar nu am avut încredere în ele aşa cum 
am în tine. 

Ochii lui Blake se îngustară ca şi cum era surprins 
să-și audă propria confesiune. 

Asta dovedea ceva, nu? Cu siguranță Blake simțea 
pentru ea mai mult decât simţise faţă de oricare dintre 
femeile care îi traversaseră temporar existenţa. 

- Deci, trebuie să îi faci pe plac senatorului. Să-l ai 
de partea ta. 

- Exact. 

- Şi când pleci? 

- Vineri dimineaţă. 

Ea împinse la o parte cafeaua rece și îi strânse mâna 
lui Blake. 


- O să-mi fie dor de tine. 

Ochii lui îi căutară pe ai ei înainte să îi ducă mâna la 
buze și să i-o sărute tandru. 
Dar vorbele ei nu primiră ecou. 


De obicei, Blake aștepta cu mare nerăbdare petreceri- 
le gen cocktail. Erau deseori locul ideal unde să cunoas- 
că femei pentru aventuri de o noapte ori chiar pentru 
relaţii mai lungi. Acum însă, dând roată încăperii care 
dădea pe dinafară de femei frumoase, unicul gând pe 
care îl avea în minte era la soţia lui. Gândul la Sa- 
mantha și cum ar fi putut să fie și ea aici, alături 
de el, cum s-ar fi putut amesteca printre ceilalți, cum ar 
fi putut bea un pahar cu ea în timp ce comentau despre 
diferitele personalităţi din încăpere. 

Sentimentul de vinovăţie pe care îl simțea femeia faţă 
de sora ei era aproape palpabil. Când se înapoiase de la 
Moonlight, în prima zi după întoarcerea lor, Samantha 
aproape că izbucnise în plâns. Jordan era totul pentru 
ea, iar Blake nu avea cum să o ajute sau să-i ia de pe 
umeri povara legată de îngrijirea lui Jordan. 

Desigur, Jordan nu avea cum să înțeleagă când venea 
vremea ca ea și Samantha să plece de lângă el, dar, pe 
de altă parte, anul acela nu avea cum să nu însemne 
ceva. Cu puţin efort, el și Sam o luaseră pe Jordan 
de pe proprietatea Moonlight și o duseseră la grădina 
zoologică. lar ziua aceea le făcuse atât de fericite pe cele 
două, încât Blake simţise că vrea să joace rolul eroului 
pozitiv mai des și să facă astfel încât să fie împreună mai 
mult timp. 

Drumurile constante până la Moonlight și înapoi 
păreau foarte obositoare pentru Samantha. Chiar de 
cele mai multe ori acum, nici nu-și mai făcea exercițiile 
de gimnastică dimineaţă. Lui Blake nu-i păsa, căci asta 
însemna că putea petrece mai mult timp cu ea înainte 
de a pleca la muncă. 

- La ce te gândeşti? 

O voce familiară îi întrerupse neplăcut visarea cu 
ochii deschişi. Îşi îndreptă umerii, gata să dea ochii cu o 
femeie pe care o detesta. 

- Vanessa. 

Mult mai înaltă decât Samantha, Vanessa cocoţată 
pe tocuri înalte era aproape cât el. Ca întotdeauna, avea 
manichiura perfect lăcuită şi arăta ca scoasă din cutie, 
din vârful părului ei blond până în vârful picioarelor 
încâlțate în pantofii cu toc cui, încrustaţi cu pietricele. 

Zâmbetul dulce pe care îl avea pe față de obicei func- 
ţiona de minune, dar acum ce să vezi? Nu auzi în urechi 
decât termenul pe care îl folosise Samantha pentru a o 
descrie pe fosta lui prietenă. „Viperă.“ 

-Ce drăguţ din partea ta să-ți amintești cum mă 
cheamă. 

Probabil că merita asta. Căci nu avusese la urma ur- 
mei deloc ocazia de a o rupe cu ea înainte de a decide 
să-și ia o mireasă de la firma Samanthei. 

- Nu vorbi prostii, spuse el pe ton scăzut și forțân- 
du-se să zâmbească. 

- Ştiam că ești dur și necruţător. Doar că nu am cre- 
zut niciodată că eşti şi laş. Ai fi putut să-mi spui despre 
planurile tale. Poate că aș fi putut să te ajut eu în locul 
şoarecelui de femeie cu care te-ai... 

Blake îşi ridică mâna în care ţinea paharul, între- 
rupând-o. 

- Te rog să fii respectuoasă, Vanessa. Samantha este 
soţia mea. 

- Pentru câtă vreme, Blake? şopti ea aplecându-se 
spre el. 

Privirea lui se îngustă, dar zâmbetul îi rămase lipit 
de buze. 

-Nu ţi se potrivește deloc culoarea verde, ştii? 

Vanessa strânse din buze îndârjită. 

- Adică vrei să spui c-aș fi geloasă? Pe ea? 

Izbucni într-un râs batjocoritor care îi făcu pe câţiva 
dintre cei din jur să se uite spre ei. 

- Te-ai legat de o femeie care a crescut într-o casă de 
hoţi. Şi de la faptul că ai avut suficientă încredere în ea 
încât să îi dai numele tău ți se va trage pieirea, să știi. 

- Îţi mulțumesc pentru grijă. 

Cu cât era mai calm el, cu atât Vanessa se enerva mai 
tare. Cum naiba de nu văzuse fațeta aceasta a ei câtă 
vreme fuseseră împreună? 

- Femeile de genul ei nu se mulțumesc până ce nu-ți 
iau și sufletul din tine. O să regreţi amarnic că nu am 
fost eu cea pe care ai cerut-o de soţie. 

Vipera își spuse ce avea de spus și se trase înapoi. 

Acum se aplecă el însă spre ea, pentru a-i da o replică 
pe care să o audă doar ea. 

- Singurul lucru pe care-l regret e că nu am cunos- 
cut-o pe Samantha înainte să te cunosc pe tine. 

Era urât din partea lui, dar se săturase să vadă cum 
Vanessa o împroșca cu venin pe soţia lui. 

În loc să îi arunce paharul în ochi, Vanessa făcu ceva 
complet neaşteptat. Un zâmbet bolnav i se ivi pe buze, 
ca şi cum brusc avea senzaţia că toată lumea era a ei. 

- O, Doamne. Chiar ţii la fata asta. Ceea ce este şi 
mai bine. Sper să te bucuri de suferința crâncenă ce va 
urma, Blake. 

Apoi plecă de lângă el. 


Blake își prelungi șederea în New York până mier- 
curi, ceea ce ar fi fost și mai al dracului dacă Saman- 
tha s-ar fi simţit mai bine. Ea profitase de timpul acesta 
ca să-și facă o programare la doctorita şi prietena ei de 
mult timp pentru a i se prescrie o metodă contraceptivă 
mai convenabilă. 

Așezată pe masa de examinare, îmbrăcată doar într-un 
halat de spital subţirel, Samantha îşi frecă brațele să nu 
îngheţe de tot din cauza frigului din cabinet. Stresul 


eerror 

legat de povestea căsătoriei și grijile pe care şi le făcea în 
legătură cu sora ei o ţineau trează noaptea și îi răpiseră 
aproape complet pofta de mâncare. 

Dr. Luna intră după ce bătu ușurel în ușă. Femeia, 
trecută binișor de patruzeci și ceva de ani, fusese doc- 
torița Samanthei de când aceasta era adolescentă. li 
prescrisese fiecare antibiotic pe care îl luase vreodată şi 
o susținuse cum putuse în perioada crâncenă a morţii 
mamei ei. 

- lată-te. Ne și întrebam când o să-ţi faci apariţia 
pe-aici. 

- Bună, Debbie. 

Formalităţile dintre ele dispăruseră cu multă vre- 
me în urmă, ceea ce făcuse și mai uşoară orice vizită 
la medic. 

Debbie o îmbrăţișă înainte să se aşeze în faţa ei pe un 
scăunel rotativ. 

- Mă bucur să te văd. 

- Ei, viața mea a cam luat o turnură haotică. 

- Ştiu. Nu-mi este dat în fiecare zi să văd fețele pa- 
cientelor mele în tabloide. Nu-mi vine să cred că te-ai 
măritat. Nici măcar nu ştiam că te vezi cu cineva. 

- Eu şi Blake nu am ezitat deloc când ne-am dat sea- 
ma ce vrem. 

Ceea ce nu era chiar o minciună, dar cu siguran- 
tā nici adevărul adevărat. Până acum, replica asta 
funcţionase cu oricine vorbise Samantha oferind-o 
ca justificare. 

-Parte din motivele pentru care mă aflu aici este 
să-mi dai pastilele acelea contraceptive despre care 
am discutat. 

Debbie zâmbi. 

- Desigur. Odată ce te-apuci de ele, te vei întreba de 
ce ai așteptat atât. 

Vorbiră puţin despre avantajele şi efectele secundare 
ale pastilelor, după care Debbie o întrebă: 

- Bine, şi ce altceva te mai deranjează? 

- Nu ştiu sigur. Nu prea mi-am mai regăsit energia 
obișnuită în ultima vreme. La început am crezut că 
e pur şi simplu de lene, că mă simţeam într-un soi de 
lună de miere prelungită. Doar că nu am poftă de mân- 
care aproape toată ziua şi sunt și mai obosită decât 
în mod normal. 

Debbie măzgăli câteva rânduri pe foaia pe care o avea 
în faţă. 

- Febră ai avut? 

- Nu. 

- Tuse? 

- Nu. 

- Greţuri, stări de vomă, ceva modificări de scaun? 

- Am fost puţin cam ameţită. Dar cred că e din cauză 
că am pauze foarte lungi între mese. 

- Hmmm. 

Debbie se ridică și-și luă stetoscopul petrecut pe după 
gât. O auscultă la plămâni, după care îi spuse: 

- Întinde-te pe spate. 

Samantha se relaxă pe masa de examinare în timp ce 
Debbie o apăsa pe abdomen. 

- Te doare ceva? 

- Nu. 

- Când ai avut ultima menstruaţie? 

Samantha se uită în sus, spre tavan. 

- Păi trebuie să-mi vină cam acum. 

- Când a fost ultima? 

-Nu-mi amintesc. Ştii că mereu am avut ciclul 
neregulat. 

O senzaţie de rău începu să îi frământe stomacul. 

Debbie își înclină capul. 

- Ce metodă contraceptivă aţi folosit tu şi Blake? 

- Nu sunt gravidă. 

- Nici nu am spus asta. 

Samantha se ridică în capul oaselor, incapabilă să 
mai zacă acolo. 

- Prezervativele. Şi asta de fiecare dată. Am terminat 
toate cutiile pe care le avea, aproape. 

Râse nervos. 

- Prezervativele au o rată de eşec de doi la sută. 

- Debbie, nu sunt gravidă. 

Doctoriţa o mângâie ușurel pe braţ înainte de a se 
întinde şi de a lua din spatele ei un recipient steril. 

- Ştii unde e baia. Hai să scoatem o posibilă sarcină 
din motivele pentru starea ta proastă înainte să ne apu- 
căm să căutăm o altă sursă. 

Samantha sări de pe masă, ignorând tremurul uşor al 
mâinii cu care luă recipientul. 

- Bine. 

Următoarele zece minute fură cele mai lungi din via- 
ţa ei. Sam studie calendarul lunilor din urmă, înainte 
să-l fi întâlnit pe Blake, încercând disperată să găseas- 
că o dovadă care să o contrazică pe Debbie înainte ca 
aceasta să revină în cabinet. 

Dar când ușa se deschise şi Debbie păși înăuntru, 
Samantha își simţi inima căzându-i pur și simplu din 
piept. 

- Felicitări! 

Sam sări în picioare clătinând din cap. 

- Nu. 

- Putem face și un test de sânge, dar chestiile astea 
sunt foarte exacte. Eşti însărcinată, nu bolnavă. 

Totul în jur încremeni. Ceasul mare de pe perete îşi 
ticăi mai departe secundele cu zgomot parcă asurzitor 
şi avu senzaţia că întreaga încăpere se strânge în jurul 
ei ca un sicriu. Pieptul lui Sam începu să urce şi să 
coboare în ritm nebunesc, în timp ce încerca zadarnic 
să se calmeze și să respire mai adânc. Simţea lacrimi 
arzându-i ochii. 

- Dar am avut grijă. 

Debbie o bătu uşurel pe mână și o pofti să se așeze 
la loc. 

- Îmi dau seama că treaba asta este neașteptată. Poate 
că amândoi aţi fi vrut să aşteptaţi putin înainte de a avea 
copii, dar asta e. 

Ce putea face? Blake avea încredere în ea. Cum era 
posibil să se fi întâmplat așa ceva? Doar avuseseră griță. 

- Stai jos. 

Debbie o ajută să urce din nou pe masa de examinare. 

- Respiră adânc. Totul o să fie bine. 

- Dar nu înţelegi. 

Cum ar fi putut înţelege? Debbie avea în față o tânără 
femeie proaspăt căsătorită. Oricine în locul ei ar fi fost 
în culmea fericirii auzind că va avea un copil. 

- Atunci ajută-mă să înțeleg. De ce îţi este frică? 

De zâmbetul iubitor de pe faţa lui Blake care avea să 
se transforme într-un rictus de ură când va afla despre 
sarcină. Toată încrederea şi respectul reciproc aveau să 
se termine în clipa în care îi dădea vestea asta. 

- Nu asta era ceea ce ne doream, şopti Samantha 
pierdută în gânduri. 

- Nu ești prima mireasă care rămâne însărcinată atât 
de curând. Sunt sigură că soţul tău te iubește. Așa că 
va înțelege. 

Doar că el nu o iubea. 

O lacrimă i se scurse pe obraz. 

Ridică ochii spre prietena ei dintotdeauna pe-a cărei 
faţă se citea o îngrijorare amarnică. 

- Ce s-a întâmplat? Nu ai plâns când a murit mama ta 
și nici când sora ta era în spital, la urgenţă, ce e? 

Deja Debbie se aşezase lângă ea și îi ţinea mâinile în 
mâinile ei. 

Sugându-și buza de jos și forțându-şi ochii să se usu- 
ce, Sam clătină din cap. 

- Femeile sunt foarte sensibile. Și mai ales femeile 
însărcinate. 

„O, Doamne, sunt însărcinată.“ 

~ Eşti sigură că asta este tot? 

Incapabilă să îi spună adevărul, Samantha doar dădu 
din cap. 

- Sunt pur și simplu şocată. Am nevoie de timp ca să 
mă obișnuiesc cu ideea. 

- Mereu te-ai obișnuit cu situaţia, indiferent ce ţi s-a 
întâmplat. 

- Ştiu, 

- Foarte bine. Hai să trecem în revistă câteva lucruri pe 
care trebuie să le știi. Te voi trimite la dr. Marzikian... 

Debbie continuă să îi vorbească despre primele luni 
de sarcină și ce avea să se întâmple în timp ce Samantha 
asculta numai pe jumătate. 

lar când ieși din cabinet cu o reţetă pentru vitamine 
folositoare în perioada prenatală în loc de una pentru 
contraceptive, Samantha avu senzaţia că în viaţa ei nu 
fusese atât de singură. 

Şi până ce ajunse la mașină, şiroaie lungi de lacrimi îi 
brăzdară obrajii fără să poată face nimic să le oprească. 


Jeff Melina, avocatul personal al lui Blake, era aşezat 
în faţa lui, fluturând un document. 

- Taică-tău a fost un mare nemernic. 

- Spune-mi ceva ce nu știu. 

- N-am văzut un testament mai greu de atacat în via- 
ţa mea. Ai zice că e imposibil să nu găseşti undeva o 
chichiţă prin care să conteşti ceea ce ţi se cere să duci la 
îndeplinire, dar nu. 

Nu erau tocmai vorbele pe care voia să le audă Blake. 

- Trebuie să găseşti ceva. 

Jeff aruncă documentul pe birou. 

- Am căutat. E ca şi cum taică-tău știa că te vei însura 
numai pentru a putea pune mâna pe moștenire, după 
care te vei grăbi să divorţezi. 

Nu avusese cum să nu fie deplin onest cu avocatul 
încă de la început. 

- Mi se duce tot planul de râpă. 

- Dacă ai putea găsi un doctor fâră scrupule care să 
fie de acord să modifice fişele medicale ale Samanthei, 
ca să pară că nu poate rămâne gravidă... Of, nu mă lua 
în seamă. 

Blake clătină din cap. 

- Samantha se duce la medicul ei acasă, în L.A., săp- 
tămâna asta ca să-i prescrie pastile contraceptive. 

Jeff bătu uşurel în birou. 

- Deci până la urmă chiar te culci cu ea. Nu mă gân- 
deam că vei ajunge până acolo. 

-A fost mai ușor să cedăm tentaţiei decât să ne 
prefacem că nu ne interesează. 

Blake de-abia aștepta să se urce în avionul spre casă 
în seara aceea, mai târziu. Voia să ajungă acasă să se 
culce din nou cu ea. Îi fusese dor de ea. Când vorbi- 
seră la telefon mai devreme i se păruse că avea vocea 
schimbată. Cu siguranță o supăra ceva. O întrebase 
despre asta, dar femeia nu-i spusese decât că nu se 
întâmplase nimic. 

- Ştii, mai e o posibilitate pe care nu ai luat-o în 
consideraţie. 

Blake se socotea un tip foarte meticulos, 

- Ce putea să-mi scape? 

Jeff îl privi ferm. 

-Sä o laşi însărcinată. 

-Care parte din „să-i prescrie pastile contraceptive“ 
nu ai înţeles-o? 

- E nevoie de două mijloace de contraceptie în pri 
ma lună. 

Blake se ridică şi începu să se învârtă prin încăpere. 

- Dumnezeule, Jeff. Glumeşti cu mine, nu? 

- De secole întregi femeile i-au păcălit pe bărbaţi rä- 
mânând însărcinate. Şi totdeauna au vrut să se bucure 
de drepturi egale. 

Blake clătină din cap hotărât. 

- Opreşte-te. Știu că ai senzația că sunt un mare 
nemernic, dar nici chiar în halul ăsta. 

Evident, avocatul lui era unul, ceea ce se putea do- 
vedi folositor la tribunal, în general, dar în situația asta 
specifică, nu. 

- Slujba mea este să găsesc o cale legală prin care tu 
să obţii ceea ce-ţi dorești. E o simplă sugestie. Ai putea 
încerca să vorbeşti cu ea, să o rogi. 

- Să vorbesc cu ea să o rog să rămână însărcinată? 

- De ce nu? În mod evident, a existat un preț pentru 
a fi de acord cu ce i-ai cerut prima oară. 

Pe Blake începu să-l doară capul. Jeff depăşise o limită 
nevăzută, chiar dacă exista ceva adevăr în vorbele lui. 

-Nu e vorba de o prostituată, Jeff. 

-O plăteşti zece milioane de dolari ca să fie soţia ta 
timp de un an și te și culci cu ea. 

Într-o clipită, Blake se năpusti peste birou. Prinzân- 
du-se cu putere de marginea lui îşi apropie amenințător 
fața de a lui Jeff. 

-Să nu îndrăznești! 

- Ho, ho, băiete, linișteşte-te. Nu mi-am dat seama că 
ţii la ea cu adevărat. Îmi pare rău. 

Jeff se făcuse cenușiu la faţă. 

Blake se îndepărtă întrebându-se dacă nu era cazul 
să-şi caute un alt avocat. Ceva din felul în care Jeff vor- 
bea despre Samantha, ca și cum nu era altceva decât 
un lucru, o piesă de mobilier, îl făcea să vadă roşu îna- 
intea ochilor. 

- Cred că am terminat ce aveam de vorbit. 

Blake trebuia să iasă din birou înainte să înceapă să-l 
pocnească, cu sete. 

Jeff îşi netezi cravata în timp ce se ridica. 

- Dacă și ea ţine la tine pe jumătate cât pari că ţii tu la 
ea, s-ar putea să spună da și să-ți facă un copil. Femeile 
sunt foarte sentimentale cu genul acesta de lucruri. 

Oare unde mai auzise Blake vorbele astea înainte? 

Poate. 

Blake avea de gând să vorbească cu Samantha în 
seara aceea. Fiindcă nu mai putea continua să ţină pen- 
tru el porcăriile stipulate în testamentul lui taică-său. 
Onestitatea era cuvântul de căpătâi în ceea ce îi privea. 
Încrederea deplină a Samanthei în el avea să îl transfor- 
me într-un om mai bun. Íl speria faptul că Jeff se gândea 
că ar fi putut să o forțeze pe Samantha să rămână însărci- 
nată ori că Blake ar fi fost în stare să o folosească în felul 
acela. Oare se „bucura“ de o reputaţie chiar într-atât de 
oribilă? Poate că da. Nu erau prea mulţi cei care aveau 
o părere bună despre el, în afară de ea, poate. 

Așa că brusc i se păru de maximă importanţă să se 
bucure în continuare de încrederea ei. 

Tocmai trecuse de ora şase când intră în casa lui din 
Malibu. Zgomotul pe care îl făcea Mary în bucătărie îl 
atrase mai întâi în direcţia aceea. 

- Sper că ai făcut suficient pentru două guri, spuse el 
atrăgând atenţia femeii. 

- O, ai venit. Slavă Domnului! Credeam că va trebui 
să te sun. 

-Sä mă suni? De ce? S-a întâmplat ceva? 

Blake se uită de jur împrejur în bucătărie, așteptân- 
du-se ca Samantha să intre dintr-o clipă într-alta. Nu era 
la fel de obișnuită ca el cu serviciile lui Mary şi adesea 
venea să-i dea o mână de ajutor la treburile casnice. 

- E vorba de Samantha. Aproape că nu a ieșit azi din 
camera voastră. 

În cap i se declanșă parcă o sonerie de alarmă. 

- Se simte rău? 

Deja era în drum spre scări. 

Mary îl urmă cu prosopul de vase în mâini. 

-Nu ştiu. Spune că nu are nimic. Dar nici nu mā- 
nâncă și am și auzit-o plângând. 

Blake urcă treptele câte două odată şi intră în goană 
în cameră. Uşa se deschise imediat şi o auzi pe Saman- 
tha în baie. Suspinele femeii îi împlântară parcă un 
pumnal în inimă. Când o auzi înjurând, însă, se gândi 
că era mai bine să rămână singuri. 

- Mă ocup eu, îi spuse lui Mary. 

Închizând ușa în urma lui, Blake păși în cadrul ușii de 
la baie și dădu cu ochii de Samantha așezată cu spatele 
rezemat de cadă și capul sprijinit de genunchii ridicați. 

- Samantha? 

Se apropie de ea în timp ce-i rostea numele. 

Când ea își ridică ochii scăldaţi în lacrimi ca să-i în- 
tâlnească pe ai lui, ceva în pieptul lui se rupse. Ce nai- 
ba putea fi atât de groaznic? Oricât s-ar fi vorbit despre 
faptul că femeile sunt sensibile și sentimentale, până 
acum nu văzuse asta la femeia din fața lui. Buzele îi tre- 
murau și din ochi îi izvorâră alte şiroaie de lacrimi. 

- lubito, ce s-a întâmplat? 

Dădu să o ia în braţe, dar ea opuse rezistenţă. 

- Nu au... nu... nu au funcţionat, bâigui ea. 

-Ce nu a funcţionat? 

Se așeză în genunchi și își păstră mâinile pe umerii ei 
ca să nu se poată întoarce. 

Samantha se întinse după o cutie căzută la picioarele 
ei şi i-o flutură în faţa ochilor. 

- Astea. 

Îi trebuiră câteva secunde să recunoască ce avea în 
mână. Pacheţele de prezervative fuseseră aruncate prin 
baie, peste tot, ca şi cum Samantha se luptase efectiv cu 
ele. Câteva cutii erau pe blat, altele erau lângă cadă. 

- Nu pricep ce vrei să spui. 

Samantha mai luă o cutie și o aruncă spre coșul din 
partea cealaltă a încăperii. 

- Nu au funcţionat! ţipă ea. 

Mai luă un pachet și îl aruncă fără să nimerească. 

„N-au funcţionat? Ce naiba vrea să spună?“ 

Ea își îngropă din nou faţa în genunchi. 

- Sunt însârcinată. 

„Ei, drace!“ Fiecare nerv din trupul lui zvâcni. Blake 
inspiră adânc, pregătindu-se pentru ce era mai rău - 
mai concret, nu știa pentru ce. Sentimentul de groază 
nu veni. Dezamăgire? Nu, nici asta nu era. Şoc? Da, cu 
siguranţă se putea spune că e șocat. Ultimul lucru la 
care s-ar fi putut aștepta la venirea acasă după întâlnirea 
cu avocatul la care discutase despre necesitatea de a avea 
un moștenitor fusese să o audă pe soția sa vremelnică 
spunându-i că-i va dărui un copil. lar sentimentul acela 
de neîncredere și uluială profundă de a ști că femeia 
asta care tremura pe podeaua băii lui îi purta copilul în 
pântec nu aveam cum să îi treacă atât de repede. 

La dracu’, nu era de mirare că Samantha era atât de 
afectată. 

Blake o cuprinse în braţe. 

Ea aproape că se ghemui ca un copil. 

- Nu-i nimic, îi murmură el mângâietor în ureche. 

Suspinele ei erau atât de reverberante, atât de sfâșie- 
toare, încât simţi vinovăția acută pe care nu ar fi putut 
s-o simtă decât bărbatul care o adusese în situaţia aceasta. 

- O să fie bine. 

Și chiar avea să fie. 

Într-un fel. 

Sau altul. 

- Şş$şt. 

- Nu am vrut să... să se în... întâmple așa. 

Reuși să spună asta printre hohote, 

- Ştiu. 

Şi chiar ştia. Fără nici o îndoială, știa că Samantha nu 
ar fi făcut în ruptul capului așa ceva cu bună știință. 

Vanessa? Absolut! Dacă nu din alt motiv, pur și sim- 
plu pentru a fi ducesă. 

Jaqueline? Probabil că nu. Dar, pe de altă parte, nici 
nu era croită să fie mamă. 

Samantha? La dracu’, nu. Soţia lui era prea cinsti- 
tă pentru jocuri și prea onestă pentru genul acesta de 
înşelătorii. Cel puţin în ceea ce-l privea pe el. La urma 
urmei, onestitatea era cuvântul lor de căpătâi. 

Blake se ridică și o luă în braţe pe Samantha să o 
ducă de-acolo, de pe câmpul de bătaie cu prezervativele. 
Dumnezeule, cum de mama dracului avea atâtea cutii 
de chestii de-astea? O, da, Vanessa jurase că era alergi- 
că la toate celelalte mărci în afara celei pe care o vedea 
acum pe toate cutiile împrăștiate peste tot pe jos. 

În dormitor, se întinse ușor pe pat cu Samantha în 
braţe, fără să se dezlipească câtuși de puţin de ea. Suspi- 
nele femeii se transformară curând în scâncete şi apoi 
în gemete, și o simţi relaxându-se pe pieptul lui și în cele 
din urmă cedând cuprinsă de un somn adânc și atât 
de binevenit. Tot timpul cât o ţinuse în braţe, Blake o 
mângâiase pe cap, spunându-i că era acolo, alături de 
ea, şi că totul se va rezolva. 

Avea el de gând să facă într-un fel încât să se rezol- 
ve totul. 


În timpul nopţii, Samantha se trezi de câteva ori, de 
fiecare dată cu braţul lui Blake în jurul taliei ei ori 
cu degetele mângâindu-i pielea. Somnul agitat după 
cât de istovită fusese o făcu să se scoale de dimineață cu 
ochii încețoşaţi și o durere crâncenă de cap. Asta fără a 
mai pune la socoteală lipsa poftei de mâncare ce-i deve- 
nise deja obișnuinţă și rușinea groaznică față de Blake, 
care o surprinsese pe podeaua băii înconjurată de cutii 
de prezervative bune de nimic, ceea ce o făcuse pe Sa- 
mantha să-și închipuie că nu se putea mai rău de-atât. 

Dar pe urmă își aminti de sarcină. 

Ceea ce înrâutâţi simţitor lucrurile. 

Vezica o forţă să se ridice din brațele lui Blake şi din 
căldura patului. El nu se mişcă atunci când ea alunecă 
ușor de lângă el şi se duse la baie. 

Probabil că la un moment dat în timpul noptii, 
Blake curățase mizeria pe care o făcuse ea. Cutiile fuse- 
seră aruncate sau băgate cine știe unde. Foarte bine, îşi 
spuse. Nu voia să mai vadă prezervative în viața ei. 

În oglindă observă cearcânele negre de sub ochi şi 
machiajul care îi cursese și se întinsese pe față. Părul îi 
era ciufulit și nici nu se îmbrăcase în cămaşa de noapte 
înainte să se prăbușească în pat. 

Ce dezastru! 

Forţându-se să nu se mai privească, Samantha se băgă 
să facă un duş lung și fierbinte. Şi chiar dacă gândurile o 
purtau mereu la ce avea să se petreacă în continuare cu 
ea și Blake, se strădui să le alunge. 

Nu mai era cazul să facă presupuneri. Avea să se ocu- 
pe calm și raţional de fiecare etapă a relaţiei ei cu el și să 
facă tot ce-i stătea în putință să nu se lase dominată de 
emoţii. Sarcina asta nu era ceva ce să-și fi dorit vreunul 
dintre ei. Doar că era reală. Sam știa că nu ar fi putut 
renunţa la copilul ei sau, și mai rău, să facă avort. Era 
un adult responsabil, nu o adolescentă fără posibilitatea 
de a alege. 

Durerea de cap i se mutase la ceafă când ieși de la 
duș. Puţină cremă de față, puţin gel sub ochi şi se sim- 
ţi aproape om din nou. Când ieși din baie înfășurată 
într-un halat pufos, se aștepta să-l găsească pe Blake în 
continuare adormit. 

Însă nu era. 

Îmbrăcat încă în hainele mototolite cu care dormise, 
bărbatul era aplecat deasupra unei tăvi mici pe care o 
adusese din bucătărie. Samantha observă pe ea cafea, 
lapte și suc şi câteva farfurii. Pline cu biscuiţi săraţi, pâi- 
ne prăjită și ouă fierte tari. 

- Ce-i asta? 

Blake o prinse de cot și o îndemnă să se așeze. Un 
zâmbet senin îi apăru în colțul buzelor când se așeză pe 
scaun în faţa ei. 

- Femeile însărcinate își încep de obicei ziua, în pri- 
mul trimestru, cu mâncare simplă pentru a nu-și deran- 
ja stomacul. 

Rosti vorbele acestea de-al căror adevăr Samantha 
devenise cât se poate de conştientă pe pielea ei ca şi cum 
ar fi citat dintr-un manual. 

- Şi de unde ai aflat asta? 

- Azi-noapte în timp ce tu dormeai, mi-am folosit te- 
lefonul pentru a căuta și altceva în afară de ultimele 
cifre ale acţiunilor de pe piață. Am adus cafea - fâră 
cafeină -, dar în articolele pe care le-am citit scria că 
probabil nu vei avea chef de ea, continuă împingând 
un pahar de lapte de pe tavă spre ea. Laptele este însă 
absolut obligatoriu pentru bebeluș și pentru tine. 

La auzul cuvântului „bebeluș“, Samantha simţi din 
nou cum ochii i se umplu de lacrimi. Până acum nu se 
gândise la ce se petrecea cu ea decât în termeni de „sar- 
cină“, un eveniment ce avea să schimbe tot. 

- Ce drăguţ din partea ta! 

- Acesta sunt eu, drăgălășenia în persoană. 

- Blake..., începu ea. 

- Stai puţin, o luă el de mână și se aplecă alături de 
ea. Avem multe de discutat, dar pentru moment hai să 
ne oprim puţin. Tu trebuie să mănânci, iar eu am mare 
nevoie de un duș. 

li mângâie încheietura în interior cu degetul mare în 
timp ce vorbea. 

a Dar... 

li puse un deget pe buze. 

- Şşşt... 

Samantha dădu din cap, încuviințând să amâne pen- 
tru moment discuţia ce trebuia să aibă loc. 

Blake zâmbi și se ridică. Dar înainte să iasă din ca- 
meră, se mai aplecă o dată ca să o sărute scurt și tandru 
pe buze. 

Poate că până la urmă totul avea să funcționeze. 

O oră mai încolo, erau amândoi așezați pe șezlon- 
guri pe veranda din spate ce dădea înspre ocean. Blake 
era îmbrăcat cu pantaloni scurți maronii şi un tricou 
simplu ce se întindea pe mușchii tari ai pieptului lui. 
Curenţii obișnuiți pe coastă erau acum departe de țărm, 
oferind soarelui posibilitatea să strălucească netulburat 
şi temperaturilor să crească până la douăzeci și ceva 
de grade. 

Era adevărat că ideea lui Blake în privința micului 
dejun fâcuse minuni, în afara cafelei pe care Samantha 
o abandonase în favoarea unui ceai de plante din care 
sorbea acum dintr-o cană caldă. 

De când ieșiseră din dormitor, nici unul dintre ei nu 
mai spusese nimic despre bebeluș. Dar acum tăcerea 
dintre ei se întindea infinită precum oceanul. 

- Deci, îl auzi Samantha pe Blake. 

- Deci. 

Un zâmbet nervos îi apăru fugar pe buze. Mâinile 
începură să i se frângă în poală. 

- Nu am vrut să se întâmple asta. 

Era singurul lucru pe care îl voia cu disperare de la 
Blake: să înţeleagă asta. Până la urmă, singurul motiv 
pentru care omul venise la ea să-și găsească o mireasă 
pentru un timp era să elimine posibilitatea ca o femeie 
să se insinueze în viața lui pentru totdeauna. Şi iată că 
ea făcuse exact asta. Chiar dacă după un an căsnicia lor 
lua sfârşit, un copil avea să rămână legătura lor perma- 
nentă. Pentru totdeauna. 

- Mi-ai spus asta deja. 

- Am nevoie să mă crezi. 

- Uită-te la mine, Samantha. 

Ezită puţin înainte să ridice ochii spre ochii lui. Şi 
acolo dădu de o privire blândă și luminoasă. Aceeași pe 
care o avusese când ieșise ea de la duș. 

-Nu m-am gândit nici un moment că ai plănuit, 
ai vrut ori te-ai așteptat să rămâi însărcinată cu mine. 

Un suspin de mare amărăciune ieși involuntar de pe 
buzele femeii. Își întinse degetele forțându-se să elimine 
într-un fel tensiunea. 

- Bine. Asta e foarte bine. 

Uitându-se în spate, înspre ocean, Blake spuse: 

- De mult timp suspectezi că ai fi însărcinată? 

Samantha clătină din cap. 

- Nu. Habar nu aveam. 

Îi povesti despre vizita la medic și despre cum aflase 
despre sarcină. 

- Şi doctorița ţi-a zis că prezervativele au doi la sută 
rată de eşec? 

- Da. Imi închipuiam că statistica asta se datora unor 
adolescenți nesăbuiţi care habar nu au ce să facă, nu 
unor adulți inteligenţi. 

Se gândiră amândoi la asta câteva minute. De data 
asta, liniștea le făcea bine, căci dispăruse senzaţia de 
stânjeneală. 

Când Samantha se uită din nou la Blake, fața lui își 
schimbase expresia într-una de durere. 

- La ce te gândești! 

El clătină din cap. 

= Încerc să găsesc o cale să te întreb ceva. 

- Întreabă-mă pur și simplu. 

-Şi dacă îmi dai un răspuns pe care nu aş vrea 
să-l aud? 

Ei asta era... pur şi simplu onestitatea lui faţă de ea 
o dădea pe spate. Pentru o clipă, Blake părea să fie un 
om vulnerabil în faţa durerii şi a suferinţei, ca oricine 
altcineva. Și în loc să-l coboare în ochii ei, îl făcu şi mai 
minunat și demn de iubire. 

Înghiţi în sec, dându-și seama că în mintea ei apăruse 
ideea de iubire. De unde naiba? Fir-ar să fie, sarcina asta 
deja îi afecta emoţiile şi o fâcea să o ia razna. 

-Dacă vrei un răspuns, va trebui să riști să pui 
întrebarea. Din partea mea, să fii sigur că vei primi un 
răspuns onest. 

Ochii lui cenușii îi întâlniră pe ai ei. 

- Vrei să păstrezi copilul? 

Ei îi sări inima din piept. 

- Vrei să renunţ la el - să fac avort? 

Totul înăuntrul ei începu să se frământe. Nu putea 
descifra expresia de pe faţa lui Blake și nu-și dădea sea- 
ma ce avea în minte. Oare o întreba doar pentru a afla 
ce simţea ea, ori voia de fapt să o pună să facă avort 
după care să-şi continue viaţa? 

- Îţi răspund la întrebare după ce îmi răspunzi tu la 
a mea. 

Ceea ce era corect. 

- Eu nu m-am gândit nici o secundă că ar putea exista 
altă variantă decât aceea de a păstra copilul. 

Blake își cobori brusc umerii în față. De ușurare ori 
de dezamăgire? 

- Blake? 

El zâmbi. 

- Mă bucur să aud asta. 

- Te bucuri? 

- Chiar da. Ştiu că toate acestea se întâmplă foarte 
rapid. Nu e cum ne-am închipuit nici unul dintre noi 
că va fi, dar... 

- Dar? 

Blake se ridică de pe șezlong și începu să facă pași 
încoace şi încolo. 

- Uite ce e. Nu mai suntem copii. Cu zece ani în 
urmă, gândurile mele ar fi fost altele - și ale tale pro- 
babil, cred. 


Aşteptă ca ea să încuviințeze din cap și continuă. 

- Când doi oameni, care nu sunt copii, se trezesc că 
sunt însărcinaţi, merg înainte și fac copilul. lar partea 
super în situația dată este că noi suntem deja câsătoriţi. 

„O, Doamne, a luat-o deja mult înainte.“ 

- Planul nu a fost să rămânem căsătoriţi. 

El se opri din mers și se apropie ca să se așeze pe 
marginea şezlongului ei. 

- Știu. Şi poate că nici nu vom rămâne. Dar cred 
că un copil schimbă lucrurile. Ba nu. Știu că un copil 
schimbă lucrurile. Dar până ce amândoi știm ceea ce 
dorim cu exactitate, eu zic să o luăm pas cu pas. 

- Cum adică? 

- Mie îmi place punctul în care suntem acum, Saman- 
tha. Îmi place să vin acasă ştiind că tu eşti aici, aștep- 
tându-mă. Şi până când unul dintre noi își va dori să 
schimbe asta, eu zic să continuăm exact în felul acesta. 

Privirea lui pătrunzătoare o căută pe a ei. 

-Şi după ce se termină anul? După ce se naşte 
bebelușul? 

- Anul ca perioadă nu trebuie să se schimbe. 

Ceea ce știa și ea, doar că auzindu-l spunând asta cu 
voce tare o făcu să se simtă ca şi cum ar fi primit o gălea- 
tă de apă rece în cap. 

- Nu voiai să auzi asta, spuse el văzându-i reacția. 

- Ba nu. Exact asta a fost înțelegerea noastră. 

Mâna lui urcă uşor pe piciorul ei și îi rămase pe 
genunchi. 

- Tu ai vrea mai mult de un an? 

- În clipa asta nu știu ce aș vrea. Tocmai am aflat 
că sunt însărcinată. Și că statutul de mamă este pentru 
totdeauna. Acesta este singurul lucru sigur și palpabil 
ce se va petrece. Tot restul este numai un mare semn 
de întrebare. 

- În cazul acesta, să-ți mai ofer ceva sigur și palpabil. 
Bătu ușurel cu mâna pe genunchiul ei. Eu voi fi tatăl 
acestui copil. Şi nu vă voi abandona niciodată nici pe 
tine, nici pe copil. Ai cuvântul meu. 

Ceea ce ea știa că era adevărat. Complet deosebit de 
ceea ce ar fi spus un duce flușturatic cum ai fi crezut 
că era Blake. Doar că nu era. 

- Pot să te întreb ceva? 

Ştia că avea să îl marcheze cu întrebarea ei, dar simțea 
nevoia să îi cunoască gândurile. 

- Desigur. 

- Tu vrei să fie mai mult decât un an? 

El nu răspunse imediat, trase o gură zdravănă de aer 
în piept. 

-Cred că îi datorăm copilului nostru să încercăm 
să prelungim intervalul acesta. 

- Să rămânem căsătoriţi pentru copil? 

Oare nu suna la fel de patetic precum o replică 
dintr-un serial siropos? 

Nu îi răspunse. In schimb, o întrebă: 

- Ţie îţi place aici cu mine? 

Ce întrebare prostească. Sigur că îi plăcea. 

- Nu e prea râu. 

El izbucni în râs. 

-Atunci lasă deoparte termenele și contractele până 
ce ți se va părea că e prea rău. 

- Putem face asta? 

- Draga mea, putem face absolut orice poftim, la 
dracu”. 

Atunci izbucni și ea în râs. Un râs adevărat, aşa cum 
nu mai putuse să râdă din momentul în care aflase 
de sarcină. 

- Până ce e prea rău, atunci. Ceea ce mi se pare cu 
adevărat rău sunt greţurile de dimineaţă. 

Râdea și el acum şi se apropie mai tare de ea. 

- Astea nu-s nimic. Am auzit că nașterea propriu-zisă 
e cu adevărat rea. 

- Mda, dar nici asta nu contează. O să mă îngraș. 
Ceea ce ca dracu' de rău. 

Mâna lui Blake sui pe coapsa ei, trecu de șold şi se 
opri pe abdomenul acum plat. 

- Pun pariu că o să fii adorabilă cu burtică. 

- Ha, asta zici acum. O să ţi se pară foarte rău mai 
încolo, sunt sigur. 

Mâna lui caldă i se înfâșură în jurul mijlocului ei și 
în sus, pe coaste. Și când ajunse într-o parte, deasupra 
sânului, trecu cu degetul peste sfârcul ei acoperit. 

-Şi ăştia se vor umfla. Ceea ce nu va fi rău deloc. 

Vocea i se făcu mai râguşită. 

Se aplecă în față. Căldura respirației lui se simţi chiar 
pe buzele ei. 

- Pot să fac faţă tuturor acestor lucruri rele, dacă poţi 
şi tu. 

- Asta e o provocare? 

Ochii lui sclipiră obraznici. 

- Poate. 

- Mi se pare foarte rău că știi perfect pe ce butoane 
să apeşi în ceea ce mă privește. 

Buzele lui rămaseră deasupra buzelor ei, fără să o 
atingă, dar atât de aproape... 

- Deja sunt rău? 

- Mă descurc. 

Un sărut rapid pe buze nu îi era de ajuns. Se aplecă în 
față, dorindu-și mai mult. Dar el se trase uşor înapoi. 

- Mă bucur că tu ești cea care-mi va face un copil, 
îi mărturisi el. Vei fi o mamă minunată. 

-Nu ai de unde să ştii asta. 

- Ba da, am. 

Atunci o sărută și o sărută până ce avu senzaţia că în 
capul ei roiesc mii de steluțe și uită că erau afară unde 
putea să îi vadă întreaga lume. 

În braţele lui Blake care o săruta și o mușca ușor co- 
borând cu gura de la buze și obraji și gât, lumea întreagă 
nu era un loc prea râu. 

Senzaţia oribilă de dimineaţă se intensifică în loc să 
treacă. Ceea ce era foarte rău! În fiecare zi, Blake, ca un 
soldat devotat ce era, îi cânta în strună că „greţurile“ 
erau teribile, dar că avea să fie alături de ea şi să o ajute 
să treacă de ele. Căzuseră de acord să nu anunţe nimic 
despre sarcină în primul trimestru, în principal din ca- 
uza riscurilor de apariţie a unor posibile complicaţii şi 
de pierdere a sarcinii. Doctorul îi asigurase pe amândoi 
după luna a doua că nu aveau de ce să-și facă griji, dar 
aşteptară până să spună ceva cuiva. 

Samantha nu îi dezvălui nimic Elizei, ceea ce nu îi fu 
deloc ușor. Dar se gândi că era mai bine să nu ştie nici 
ea, ca să evite să se scape din greşeală pe cine ştie unde 
în vreo conversaţie. 

După cum promisese, Blake rămase alături de ea. 
Erau situaţii în care era nevoit să zboare spre Europa, 
dar călătoriile erau scurte, cel mult de trei zile. Era ori- 
bil când lipsea de acasă, dar minunat când se întorcea. 

Zilele începură să zboare. Nopțile erau mereu me- 
morabile în braţele lui Blake. Și apoi, exact cum îi 
spusese medicul, zâna greţurilor de dimineaţă își înce- 
tă vizitele zilnice. 

Blake se întoarse acasă de la birou după o zi pe care 
Samantha o petrecuse scoțând piese de mobilier şi ches- 
tii atârnate pe pereți dintr-o cameră de vizavi de a lor. 
Trăgea de o măsuţă de lângă pat, când ţipătul alarmat al 
lui Blake răsună din uşă: 

- Ce naiba faci acolo? 

Ea scăpă măsuţa, aproape pe picior, 

- M-ai speriat, îi spuse. 

Blake se apropie de ea cu mâinile în șolduri. 

-Nu ar trebui să ridici mobila. 

Mătură cu privirea întreaga încăpere. 

- Ai scos de aici tot? 

Nu mai rămăsese decât șifonierul imens, patul și me- 
sele. 

- Da, şi ce? Am vorbit că aici va fi camera copilului, 
șopti ea cu grijă să nu se audă până la Louise care era în 
camera lor, făcând curat. 

- Nu e în regulă chestia asta, spuse el printre dinți. 
Louise, Mary? strigă tare. 

- Ce faci? 

Louise intră în cameră în goană, cu ochii mari, 
alarmată. 

- S-a întâmplat ceva? 

- Du-te și cheamă-l pe Neil, îi porunci Blake. 

Samantha îl apucă de braț, confuză și speriată toto- 
dată. Oricât încercă să îl facă să-i spună ce se întâmpla- 
se, el aşteptă până ce Louise, Mary şi Neil se aflau toţi 
trei în faţa lor înainte să deschidă gura. 

Şi când o deschise, Samantha amuţi din cauza 
şocului. 

- Samantha e însărcinată. 

Ei îi pică fața. Nu aveau de gând să spună nimănui 
înainte de vizita următoare pe care o aveau programată 
la doctor. În câteva clipe însă, îi înţelese motivele. 

-Ştiam eu, spuse Louise aruncând o privire către 
Mary. 

Mary ridică din umeri și îi zâmbi blajin și matern. 

- Sigur că e. 

- Ştiaţi? 

- Drăguţo, aici locuim. Sigur că știam. 

Blake se întoarse spre Neil. 

- Nu vă uitaţi la mine. Eu habar nu aveam. 

- Dacă voi, doamnelor, ştiaţi că Samantha e însărci- 
nată, de ce aţi lăsat-o să mute toată mobila asta pe-aici? 

Neil aruncă o privire prin cameră. 

- Nu a vrut să o ajutăm. 

- Nu am avut nevoie de ajutorul lor, se apără Sa- 
mantha apărându-i şi pe ei în același timp. De ce, care-i 
problema? 

Neil făcu un pas în faţă. 

- Femeile însărcinate nu ar trebui să ridice greutăţi. 

Blake zâmbi şi îl bătu prietenește pe spate pe Neil. 

- În sfârşit cineva care înţelege. 

- A, asta era? Nu credeți că sunt capabilă să golesc 
camera asta? 

O, acum chiar începuse să se enerveze. Dintre toate 
chestiile misogine pe care le auzise... 

- De acum înainte, nu mai vreau ca Samantha să ridi- 
ce ceva mai greu decât o farfurie ori o pungă de cadouri. 
Și dacă punga de cadouri e prea grea, nici pe aceea. 

Blake nu vorbea cu ea, ci pe lângă ea, cu angajaţii. 

- Acum stai puţin că... 

Mary se dădu înapoi și îi făcu semn lui Louise. 

- Cred că trebuie să ieşim. 

- Blake are dreptate, își exprimă și Neil opinia. Lasă-mă 
pe mine să te ajut cu chestiile astea. Nu ai de ce să pă- 
teşti ceva sau bebelușul să păţească ceva. 

Samantha ridică braţul brusc, în momentul în care 
Neil dădu să se apropie ca să ridice măsuţa cu care se 
luptase ea mai devreme. 

- O clipă! Sunt gravidă, nu invalidă. Doctorul nu a 
pomenit nimic de vreo restricție. 

- Neil, aproape că lătră Mary înspre el. Cred că este 
cazul să îi lăsăm pe Samantha și pe Blake să-și rezolve 
chestiile astea între ei. 

Cei trei ieșiră tiptil, lăsând-o pe Samantha să-și ţină 
gura, ţinându-și firea aprigă gata să izbucnească, în timp 
ce Blake o privea cu o expresie de neclintit pe faţă. 

-Credeam că am decis că nu vom spune încă nimă- 
nui despre copil. 

El se uită prin cameră. 

- Da, dar cred că nu am luat în calcul situaţia asta. 
La dracu’, Samantha, ai fi putut să păţeşti ceva mutând 
mobila aia pe-aici așa. 

- Sunt doar chestii uşoare. 

- Ba sunt grele şi nu era cazul să le ridici. 

- O, te rog... 

Blake ridică mâna, făcând-o să tacă. 

- Dacă ridicai, de exemplu, masa asta - spuse Blake 
trăgând un picior lemnului din faţa lui, și începea să te 
doară burta? 

Un fior de îngrijorare neașteptat o surprinse și 
pe ea. 

- Probabil că nu s-ar fi întâmplat asta. 

- Dar dacă se întâmpla? 

Samantha se uită prin cameră, observând parcă pen- 
tru prima oară mărimea patului de două persoane, şi- 
fonierul greu și solid pe care era hotărâtă să îl împingă 
afară din încăpere înainte să o întrerupă Blake. 

Poate că Blake avea dreptate. 

- Să ştii că pot ridica pungi pentru cadouri, spuse 
printre dinţi. 

Blake se apropie de ea și o trase în brațele lui. Mâi- 
nile lui reci îi mângâiară spatele în sus și în jos și îi auzi 
bătăile puternice ale inimii. Se speriase, chiar își făcu- 
se griji din pricina ei. lar femeia sensibilă din ea nu se 
putu abţine să nu fie încântată de faptul că bărbatului 
îi păsa. Femeia independentă, însă, ridică pumnul în 
aer, revoltată. 

-Te rog să-mi promiţi că pe viitor o să ceri ajutorul 
celorlalți. 

Nu făcea niciodată promisiuni câtă vreme nu ştia si- 
gur că se va putea ţine de ele, așa că nu se grăbi să ros- 
tească vorbele pe care dorea el să le-audă. 

Blake se dădu înapoi şi îi prinse capul în mâini. 

- Promite-mi. 

-Mă simţeam atât de bine astăzi. Cred că a trecut 
perioada greţurilor matinale. 

- Promite-mi. 

Blake nu era dispus să renunțe. 

- OK. Bine. Nu o să mai ridic nimic greu. Mulţumit? 

Vorbele îi ieșiră tăioase și mai râăstite decât fuseseră 
intenţionate, dar lui Blake nu păru să-i pese. În ochi îi 
apăru zâmbetul. 

- Promiţi? 

- Promit! spuse împingându-se în pieptul lui. Dum- 
nezeule, mereu îţi iese totul cum vrei? 

Dând din cap că da, Blake plusă: 

- ţi promit că sar eu să te ajut cu orice vrei să ridici. 
Nu va trebui să mă baţi la cap să fac ceva. 

- Bine, prietene, în cazul acesta să vedem de ce eşti în 
stare. Vreau camera asta goală ca să pregătesc pereţii și 
să îi zugrâvesc. 

Blake ridică ochii şi se strâmbă încruntat. 

- Cu vopsea? Nu are vapori? o întrebă. 

Femeia-și dădu seama că înainte de asfinţit avea să 
trebuiască să mai facă și alte promisiuni. 

În cele din urmă, promise să lase munca grea pe sea- 
ma lui Blake şi a altora pe care îi angaja el ca să rezolve 
treburile, iar Samantha avea frâu liber să dicteze, să alea- 
gă și să cheltuiască exact cât considera necesar pentru a 
face ce schimbări voia. 


În loc să-i anunțe printr-o scrisoare pe avocaţii tatălui 
lor despre sosirea unui moștenitor, Blake alese o cale 
mult mai spectaculoasă. Îndată ce Samantha se simţi 
suficient de bine ca să călătorească, îşi făcură planul să 
meargă la casa familiei lui să împărtășească vestea tutu- 
ror celorlalți. 

Cei câţiva invitați din jurul mesei își petrecură întrea- 
ga cină zumzăind de curiozitate până ce Blake în sfârșit 
le făcu semn să tacă şi o luă pe Samantha de mână. 

- Cred că până acum majoritatea aţi ghicit deja de ce 
v-am rugat să veniţi aici în seara asta, începu el. 

- Ştii cât de mult îmi place mie să ghicesc chestii, stri- 
gă mama lui din capătul celălalt al mesei. 

Cei dimprejur râseră așteptându-l să continue. 

- Samantha şi cu mine aşteptăm un copil la sfârşitul 
lunii ianuarie. 

-Ştiam eu. 

Gwen sări în picioare și dădu roată mesei să o îmbră- 
ţişeze pe Samantha și apoi şi pe el. 

Urmă un cor de felicitări şi de urări de bine. Dacă 
vreunul dintre cei aflați în încăpere se întrebă când avu- 
sese timp Samantha să rămână însărcinată, nimeni nu 
spuse nici un cuvânt. 

Doar Howard îi prinse privirea de la capătul celălalt 
al mesei și îşi strânse buzele, înciudat. Blake îl învino- 
văţea pe taică-său pentru înrăutățirea relaţiilor cu vărul 
lui. Dacă bărbatul nu lar fi nominalizat pe el ca al doi- 
lea moștenitor din testament, poate că Blake și Howard 
ar fi fost mai apropiaţi. Din păcate, nu se întâmplase 
așa. Paul se aplecă în faţă și îi şopti ceva fiului lui, iar 
Blake își îndreptă din nou atenţia asupra soţiei lui. 

Samantha radia de mândrie şi avea acea aură specifi- 
că pe care se spunea că o au numai femeile însărcinate. 
Era îmbrăcată cu o rochie de vară cu mâneci scurte și 
o centură în jurul taliei încă subţiri. Observase că sânii 
i se măriseră puţin şi că acum erau și mai sensibili la 
atingere decât înainte, când făceau dragoste. In fiecare 
zi se minuna de câte o schimbare. La ultima vizită la 
medic, înainte de a traversa oceanul, auziseră inimioara 
copilului bătând iute şi puternic. Ochii Samanthei se 
umpluseră de lacrimi şi el simţise un nod dureros în 
stomac. Sentimentul brusc de ataşament pentru copi- 
lul nenăscut încă i se păru mai solid decât simţise ceva 
vreodată în viaţa lui. Sau, mă rog, aproape decât orice 
altceva. 

Privirea îi căzu pe soţia lui în mijlocul oamenilor care 
trăgeau de ea să o îmbrăţișeze. Identificarea iubirii pe 
care o simţea pentru copilul lui îl sili să se confrunte 
cu o altă realitate. 

Iubirea lui pentru Samantha. 

Şi în loc să se descotorosească de ele cât putea de 
repede, pentru a nu avea parte de emoții ce s-ar fi pu- 
tut dovedi distructive, Blake le ţinu cât mai aproape la 
pieptul lui precum o mână bună la o partidă de poker. 
Avea suficient timp să descifreze sentimentele Saman- 
thei înainte să se deschidă cu totul față de ea. Blake nu 
avea obiceiul să joace vreo carte înainte să fie sigur că 
va câştiga jocul. 

Parker rămase singur cu Blake într-o cameră înainte 
să plece de la petrecere la sfârșitul serii. 

- Vad că te-ai asigurat că poţi îndeplini toate cerințe- 
le tatălui tāu. 

Vorbele lui îl făcură pe Blake să se simtă cumva 
cu conștiința încărcată. Deși nu făcuse nimic cu bună 
ştiinţă pentru a-şi atinge scopul suprem, faptul că nu-i 
pomenise Samanthei de nevoia de a avea un moștenitor 
îl copleșea. 

- Aşa se pare, răspunse Blake. 

Parker îi întinse mâna. 

- Ne mai întâlnim după ce se naște pentru a semna 
hârtiile. Felicitări încă o dată! 

- Mulţumesc. 

În timp ce Blake îl urmărea cu privirea pe Parker, sim- 
ţi că se uita cineva spre el. Când se întoarse, dădu cu 
ochii de Samantha stând în hol. 

- Era avocatul tatălui tău, nu? 

Blake dădu din cap scurt. 

- Erau prieteni apropiaţi. 

Samantha se apropie de el și îşi petrecu mâna în jurul 
mijlocului lui înainte de a se apleca spre el. 


210 Catherine Bybee 


- Bănuiesc că nu are motive să se mai îndoiască de 
tine în momentul acesta. 

Ea se uită spre uşă. 

- Va avea îndoieli până la naşterea bebeluşului, mi-e 
teamă. 

Samantha își puse capul pe umărul lui și îşi ascunse 
un căscat în dosul palmei. 

- Eşti obosită, constată Blake. Ar trebui să mergem 
la culcare. 

- Dar mai sunt o grămadă de oameni acolo, veniţi 
special ca să ne vadă. 

- Da, și care vor trebui să-și vadă înainte de petrecere 
fără noi. 

Samantha nu îl mai contrazise, ceea ce îi arătă că 
într-adevăr era extrem de obosită, așa că o sili să se bage 
cât mai repede în pat. 


Blake și Samantha se opriră în New York pentru 
câteva zile pe drum înapoi spre California. În timp ce 
Blake se întâlni cu avocatul lui, Sam îndrăzni să iasă 
în căldura năucitoare a Manhattanului pentru o rundă 
de cumpărături perfect inutile. 

Oricât de mult s-ar fi străduit să se concentreze pe 
nevoia de haine de gravidă, secțiunile pentru bebeluși 
ale magazinelor o chemau cu o intensitate pe care nu 
o așteptase deloc. Poate era pentru că toată lumea ce 
trebuia să afle că e însărcinată aflase deja, dar Sam simţi 
nevoia stringentă de a cumpăra câte o pereche din fieca- 
re model de costumaș. 

Nu știa încă sexul bebelușului, ceea ce îngreuna ale- 
gerea, dar mergea să cumpere culori neutre ori chestii 
galbene sau verzi. Găsi o păturică albă, împletită de 
mână, în care să înfașe copilul când îl aducea acasă 
de la maternitate. Cu mai multe pungi de hârtie în 
mâini, Samantha trecea agale printre standuri cu şosetu- 
te și jucării de pluş când simţi o bătaie ușoară pe umăr. 

Îngânând melodia veselă din difuzoare, se întoarse să 
vadă cine îi solicita atenţia. 

Vipera stătea în faţa ei, blondă și strident de sexy în 
perfecțiunea ei. 

- De ce nu mă mir să te găsesc aici? aproape îi şuieră 
Vanessa printre buzele rozalii. 

Samanthei nu îi păsa deloc de ce credea cealaltă fe- 
meie, şi cu siguranţă nu ar fi avut chef să intre în vorbă 
cu ea. Oricum, care erau șansele să dea din întâmpla- 
re tocmai peste ea într-o metropolă de mărimea New 
Yorkului? Sam știa că aici locuieşte, dar totuși, care 
erau şansele? 

- Vanessa. 

Vanessa puse degetul arătător pe zornăitoarea cu ele- 
fânţel pe care o avea Samantha în mână. 

-Ce drăguţ, nu-i așa? Deci, pe când fericitul eveni- 
ment al nașterii bebeluşului? 

-Nu te privește pe tine. 

Samantha puse jos jucăria și se întoarse să plece. 

- Să ghicesc - Vanessa se puse în faţa ei, blocând-o 
pe Samantha între o bibliotecă plină de albume pentru 
bebeluşi și ea, un şarpe veninos - va fi exact înainte de 
ziua lui Blake? 

Era uşor de ghicit. Nu că ar fi contat. 

- Eşti chiar atât de invidioasă, Vanessa? Atât de frus- 
trată că Blake nu s-a însurat cu tine? 

Vanessa își lăsă capul pe spate, râzând. 

- O, te rog! Nemernicul acela manipulator? E mai 
uşor să-ţi dai seama de adevărata lui față când nu ești 
aproape de el. Păcat că nu ai observat şi tu dinainte. 

Vanessa cobori vocea în timp ce privirea îi rămase 
aţintită asupra abdomenului Samanthei. 

Sam își puse mâna pe locul acela, ca și cum ar fi vrut 
să-și protejeze copilul de privirea fixă a femeii. 

- Blake e unul dintre cei mai iubitori oameni pe care 
îi cunosc. 

- Blake nu se iubește decât pe sine însuşi. Mă întreb, 
totuși, dacă ţi-a cerut el să îi faci un copil sau a uitat el 
„din greșeală“ să se protejeze într-o noapte? 

Vanessa făcu din degete semnele citării. 

Discuţia lor depășise stadiul ciudăţeniei, acum era 
de-a dreptul bizară. 

- Nu am timp pentru tine, Vanessa. Așa că te rog 
să mă scuzi. 

Samantha dădu să se strecoare pe lângă ea, dar Va- 
nessa o prinse de braț. 

- Dumnezeule, dar tu chiar nu ai habar, este? 

Sam își trase brațul, dar cealaltă femeie nu îi dădu 
drumul. Un val de panică o lovi brusc. Probabil la fel cu 
cel pe care îl simte un câine înainte să aibă loc un cutre- 
mur; totul în Samantha încremeni pur şi simplu. 

-Ştii că Blake are nevoie de un urmaș pentru a-și ob- 
ține moștenirea, nu? 

Poftim? 

Zâmbetul Vanessei se făcu larg, și mai larg, iar mâna 
ei o mângâie compătimitor pe spate. 

- Biata fată. Mă întreb cum a reușit să o facă? Oare 
ţi-a ascuns pilulele? Ori a găurit prezervativele? 

Sam simți brusc o durere puternică din cauza dinți- 
lor încleştaţi involuntar. Se abţinu atât de tare să izbuc- 
nească, încât avu senzația că mușchii din gât stăteau să-i 
plesnească. Ce mama dracului aiura Vanessa acolo? 

Pe urmă vorbele lui Parker îi răsunară în minte: „Văd 
că te-ai asigurat că poţi îndeplini toate cerințele tatălui 
tău“. Fără a-i mai acorda vreo secundă din timpul ei 
Vanessei, Samantha se răsuci pe călcâie și ieși ca o vijelie 
din magazin. 

Căldura de furnal din New York o făcu instantaneu 
să transpire, lipindu-i și părul de cap, în timp ce se gră- 
bea să pună distanţă între ea și Viperă. 

„Blake are nevoie de un urmaș pentru a-şi obţine 
moştenirea.“ Vorbele îi reverberară cu ecou în urechi. 

Oare putea fi adevărat! Căci, dacă era, avea sens felul 
atât de calm în care Blake acceptase vestea asta. Fusese 
singurul lucru, crezuse Samantha, pe care bărbatul nu îl 
voia de la căsnicia aceasta temporară. Nu era de mirare 
că nu fusese câtuși de puţin deranjat când ea îl anunţase 
despre sarcină. Nici măcar nu ridicase din umeri. Oare 
fusese surprins? 

Nu, acum că se gândea la asta, parcă nu. 

Nu era ca și cum ar fi avut nevoie să-i facă mai 
multe promisiuni ei din cauza apariţiei copilului. Ab- 
solut, nu. 

Se oferise să fie un tată bun și să aibă grijă de copil. 

Refuzând să-și lase emoţiile să-i întunece complet 
judecata, Samantha opri un taxi și porni spre aparta- 
mentul pe care Blake îl avea pe Coasta de Est. 

Mai fusese acolo de două ori până acum, de ambele 
dăți când veniseră ori plecaseră din Europa. Tocmai tre- 
cuse de ora prânzului când intră în atmosfera răcoroasă 
din clădirea bine păzită. 

Cu ochelarii pe ochi, Samantha îi făcu semn portaru- 
lui și trecu spre zona lifturilor fără a sta să discute ceva. 

Spre deosebire de casa lor din Malibu, aici nu erau 
nici cameriste, nici bucătărese cu care ar fi trebuit să 
aibă de-a face. 

Aruncându-și pe canapea pungile de cumpărături 
acum complet irelevante, Samantha deschise laptopul 
din camera de alături pe care Blake o folosea drept bi- 
rou. Avea nevoie să dea de câteva date concrete înainte 
de a-i arunca lui Blake în faţă acuzaţii legate de ce-i spu- 
sese Vanessa. 

Rata de eșec a prezervativelor o sâcâise încă de la 
început. Bărbaţii responsabili precum Blake folosiseră 
prezervative toată viaţa lor, de când deveniseră adulți, și 
reușiseră să evite apelativul „tati“. Deci, ce se schimba- 
se? Și de ce tocmai cu ea? 

Degetele i se mișcară iuți pe tastatură și deschise 
câteva site-uri despre prezervative, despre folosirea lor, 
despre eficienţa lor. Şi abia când găsi unul cu titlul „De 
ce nu funcţionează metoda prezervativului!“ începu 
să spere că va da de ceva folositor. 

Site-ul era plin de informaţiile tipice, inclusiv cele 
legate de spargerea prezervativului. Dar asta nu se în- 
tâmplase - sau cel puţin nu din câte observase ea. Erau 
interviuri cu femei care ajunseseră să intre în cele două 
procente. Și de mai multe ori acestea mărturisiseră că 
folosiseră prezervativul aiurea, ori că se spărsese, ori 
că latexul era expirat. 

Chiar şi așa, ea și Blake făceau sex de abia o lună îna- 
inte să descopere că era însărcinată. Și nu era ca și cum 
nu folosiseră deloc protecţie. 

Cum se putea asigura un bărbat că o femeie rămânea 
însărcinată? 

Chiar şi cuprinși de cea mai mare pasiune, fuseseră 
pe deplin responsabili. 

Samantha se ridică de la birou şi se duse în dormitor. 
Folosiseră camera asta înainte să se ducă la recepţie, așa 
că era normal ca prezervativul pe care îl folosiseră să fi 
fost scos din cutia din noptieră. 

Care se afla în continuare acolo. 

Samantha se uită la data de expirare care era pes- 
te încă niște luni bune. Cutia era aproape goală. Se 
duse cu ea în baie și scoase unul dintre pachețelele 
învelite în folie. Cu atenţie să nu rupă nimic, desfăcu 
folia și scoase ce era înăuntru. Prezervativul nu părea 
deloc deteriorat. 

Din instinct, îl puse pe ţeava bateriei de la chiuvetă și 
dădu drumul la apă. La început, nu se întâmplă nimic. 

Dar când închise apa şi se uită cu atenţie la vârful 
prezervativului, observă că o picătură mică începe să se 
formeze în vârf. 

Şi simţi cum şi inima ei îi iese parcă din piept când 
văzu cum, încet, încet, picătură după picătură ieșiră pic, 
pic, pic în chiuvetă. 

Buza începu să îi tremure, şi la fel şi mâinile. Cauciu- 
cul căzu în chiuvetă, iar Samantha mai scoase unul. Se 
întâmplă exact la fel. 

Neputând să-și creadă ochilor și nici ceea ce-i spu- 
nea creierul, Samantha mai scoase încă un prezervativ 
din pachet și se întoarse în cameră. Inchise luminile de 
sus, îl puse fără să-l scoată din folie sub becul unei veio- 
ze şi o deschise. 

O singură rază minusculă de lumină trecu prin folie 
ca un far. 

Cu toată onestitatea discuţiilor lor, cu toată vorbăria 
cum că trebuiau să fie cinstiţi unul cu celălalt, iată că 
Blake se conformase necesităţii de a avea un moştenitor 
şi o manipulase și pe ea să creadă că nu fusese mai mult 
decât un accident. 

Fiecare fibră dinlăuntrul ei începu parcă să urle. 
Cum putuse să fie atât de naivă? Atât de proastă? 
Lacrimi şiroaie începură să i se prelingă pe obraji şi 
strânse prezervativele şi le băgă în coș, cât mai adânc, 
ca să nu se observe. 

Își băgă un prezervativ în poșetă şi mai lăsă două în 
cutia din noptieră. 

Nimic nu ura pe lumea asta Samantha mai mult de- 
cât să fie folosită pentru nevoie altcuiva. 

Cum de omul de care se îndrăgostise fusese capabil 
să-i facă aşa ceva! 

Cum oare avea să supraviețuiască fără el? 


- Samantha e însărcinată, îi spuse Blake lui Jeff în 
intimitatea biroului avocatului său. 

- Deci măcar o dată tabloidele au spus adevărul, 
spuse Jeff fluturând un ziar cu poze lucioase şi arun- 
cându-i-l în faţă pe birou. 

Blake nu văzuse articolul cu pricina, dar aruncă o pri- 
vire spre titlul cât se poate de explicit. Pe prima pagină 
stătea scris cu litere de-o şchioapă „Ducele pe cale să 
devină tată“. 

-M-am gândit că ar trebui să afli asta de la mine 
în loc să-ţi închipui cine ştie ce. Lucrurile ar trebui să 
meargă fără probleme după ziua mea de anul viitor. 

- O să vorbesc cu asistentul lui Parker să-mi trimită 
hârtiile necesare în săptămâna cu ziua ta și o să putem 
pune la punct toate detaliile în doar câteva săptămâni 
după aceea, răspunse Jeff lăsându-se pe spate și zâm- 
bind. Nu-mi vine să cred că ai reușit. 

- Am reușit ce? spuse Blake așezându-se picior peste 
picior. 

- Să o convingi să rămână însărcinată. Ce i-ai oferit - 
încă zece milioane? 

Lui Blake i se fâcu pielea de găină la auzul vorbelor 
lui Jeff. 

- Nimic de genul ăsta. Pur și simplu soarta a fost de 
partea mea. 

- Pe bune? 

- Sarcinile accidentale nu sunt ceva neobișnuit. 

- Așa spun şi femeile care-mi hărțuiesc clienţii ca să 
primească pensie alimentară. Eu am învăţat din experi- 
enţă că accidentele astea sunt produse cu bună știință. 

Blake se aștepta cumva la acest comentariu. 

- Uiţi că eu sunt cel care are mai mult de câștigat 
de pe urma acestui copil decât Samantha. Sunt absolut 
convins că nu a făcut nimic necurat. 

Jeff se aplecă în față pe scaunul lui. 

- Eşti sigur? 

- Absolut. 

Jeff îi întinse mâna peste masă. 

- Felicitările mele! 

După ce îi strânse mâna bărbatului, Blake trecu la 
chestiuni mai arzătoare. 

- În legătură cu camerele video din casa Samanthei, 
am găsit ceva? 

Jeff deschise câteva dosare pe birou şi le împrăștie în 
fata lui. 

- După cum știi, Vanessa a luat-o la întrebări pe 
Samantha, dar când am urmărit-o, nu am văzut-o să se 
întoarcă ori să ia legătura cu vreun detectiv particular. 
Detectivul nostru a fâcut câteva poze, dar toți bărbaţii 
și femeile cu care apare în ele sunt curaţi. Sunt fie oa- 
meni de afaceri ca tine, fie avocaţi sau alți specialiști 
ca mine. 

Blake observă imaginea familiară a Vanessei, cu oche- 
larii de soare închiși la culoare și trăsăturile de porțelan 
fin, sorbind din cafea ori vorbind la telefon. Una dintre 
imagini, mai ales îi reverberă în minte. Vanessa vorbind 
cu o femeie pe care o mai văzuse și altă dată, doar că nu 
ştia unde. 

- Ştii cine e asta? 

- E studentă la Drept. Sau secretară la o firmă de 
avocatură, să fie, oare? se întrebă Jeff. Cred că e secre- 
tară, totuși. 

Blake se uită încă o dată la celelalte fotografii. 

Una dintre ele i se păru bizară. 

- Credem că omul de serviciu care avea camerele a 
fost plătit să scape de ele. Nu ne-a condus la nici un 
fir, nicăieri, mai departe de tomberoanele obișnuite. 
Nu am găsit nici o legătură dintre Parker ori vărul tău 
și ceea ce se întâmplă în State. E un uriaș punct mort, 
cum se spune, un drum care nu duce nicăieri. 

Blake se gândi că, într-adevăr, la momentul acesta nu 
mai conta, dar tot voia să pună mâna pe cel care încăl- 
case intimitatea Samanthei. 

- Continuă să te ocupi de chestia asta. 

Poate că te-ai fi gândit că un avocat era folositor nu- 
mai ca reprezentat legal, dar în viața lui aflase că de 
multe ori lucrurile se făceau pe principiul favor contra 

favor. lar Jeff cunoştea oameni care puteau să suprave- 
gheze orice şi pe oricine. 

- Așa voi face. 

Blake luă poza cu Vanessa și secretara. Intenţiona 
să se uite la ea până își va aminti cum o chema pe 
femeia aceea. 


Nimic pe lumea asta nu avea mai mare impact în a 
anunţa că o problemă era pe cale să escaladeze decât 
imaginea unor valize făcute și puse la uşă. Ori cel puţin 
asta spera Samantha, 

Blake o minţise. În loc să vină la ea cu o dilemă la 
care poate ar fi reușit să găsească împreună o rezolva- 
re, manipulase întreaga situație ca să ajungă la rezulta- 
tul ce-i convenea lui. li veniră în minte amintiri vechi 
despre arestarea tatălui ei și despre sentimentele ama- 
re pe care le încercase când își dăduse seama că Dan 
o înșelase. 

Blake îi cunoştea secretele, îi cunoștea sentimen- 
tele de nesiguranță și cât de fragilă era din punctul 
acesta de vedere, şi totuşi se folosise de ele ca să obți- 
nă ceea ce voia. 

Da, împreună făcuseră pactul acesta cu diavolul. 
Să se căsătorească pentru a face pe plac unui mort și 
pentru ca amândoi să iasă mai bogați din povestea asta. 
Doar că totul se schimbase când se treziseră atrași unul 
de celălalt și fusese conceput un copil. 

Samantha își puse mâna pe abdomenul care începu- 
se să nu se prea mai lase cuprins de betelia blugilor. 
Avea un pahar cu vin în mână. Sorbise din el o singură 
dată doar. Nu își permitea să ingurgiteze mai mult. Căci 
oricât ar fi vrut să-l rănească pe Blake, în nici un caz nu 
intenţiona să-i facă rău copilului. 

Dracu’ să-l ia! Dracu’ să-l ia pentru că o făcuse să îl 
iubească, să aibă încredere în el şi pe urmă îngăduise să 
se ducă totul de râpă! 


Contract de căsătorie 219 


Se auzi cheia răsucindu-se în broască, iar Samantha 
îşi îndreptă privirea țintă la valizele de lângă ușă. Ridică 
paharul de vin. Poate că ar fi trebuit să se facă actriță. 
Cu siguranță Blake își ratase vocaţia în sensul acesta. 

Prinse cu colțul ochiului ezitarea cu care Blake făcu 
primii doi pași în încăpere. 

- Samantha? 

Se gândise toată după-amiaza la ce avea să-i zică. O 
tentase, e drept, să fugă fără a-i spune nimic, să îl pără- 
sească așa, fără nici o altă certitudine în afară de aceea 
că la părăsit. Doar că în final își dăduse seama că nu 
putea pleca fără a-i spune ce merita să audă. 

- Când aveai de gând să îmi spui și mie? spuse ea în 
timp ce el intra ușurel în cameră, precaut ca şi cum ar fi 
mers pe un câmp de mine gata să explodeze. 

- Ce să-ţi spun? 

- Ai fost la avocat azi. Cu siguranţă aţi discutat despre 
testament. 

Blake rămase nemișcat. 

Samantha întoarse încet capul spre el, dar dură mult 
până să-și ridice ochii spre ai lui. Şi când o făcu, observă 
cum privirea lui oscila între paharul de vin din mână 
şi expresia de pe faţa ei. Chiar și acum, se gândi ea, el 
urmărea mai degrabă ce se întâmpla cu bebelușul decât 
cu ea. Pentru a spori efectul, duse băutura la buze, se 
prefăcu că bea și apoi cobori paharul. 

- Ce se petrece, Samantha? 

Privirea bărbatului se îndreptă imediat spre bagajele 
pe care le împachetase ea ca să-și facă o ieșire din scenă 
spectaculoasă. 

- Am crezut că o să fim sinceri unul cu celălalt. Ce s-a 
ales din treaba asta? 

- Sam, despre ce vorbeşti? 

Incapabilă să mai stea jos, ea se ridică și-și puse vinul 
pe masă, aproape vărsându-l. Probabil că lui Blake avea 

să-i pară că băuse prea mult. „Asta e, foarte bine“, își 
spuse în gând. 

- Testamentul tatălui tău - ce spunea până la urmă? 
Sau credeai că nu voi afla niciodată? 

Blake fâcu ochii mari și strânse din buze. 

Expresia lui spunea tot ce voia ea să știe. 

Vinovăţie... poate și puțină remușcare. Dar pentru ce? 
Remușcare pentru că fusese prins cu minciuna? 

- Nu m-am gândit că e important. 

- Nu te-ai gândit că pentru mine era important să ştiu 
că tatăl tâu a solicitat expres existenţa unui moștenitor? 

Blake închise ochii, acceptândur-i tacit cuvintele. 

Ceea ce spunea totul, din nou. 

Inăbușindu-și lacrimile înainte să apuce să i se scurgă 
pe obraji, Samantha își îndreptă spatele și se năpusti 
spre ducele ei. 

- Onestitatea era cuvântul nostru de căpătâi. Doar că 
în privinţa aceasta nu ai putut să ai încredere în mine, 
nu-i așa! 

Blake deschise ochii și se uită la ea. 

- Nu voiam să te împovărez cu detalii. 

Ea izbucni într-un râs sarcastic. 

-Sä mă împovărezi? Dumnezeule, tu chiar crezi ceea 
ce spui. Nu ești cu nimic mai bun decât tatăl tâu! Le 
spui tuturor celor din jurul tău cum va fi, îi forțezi să-și 
accepte hotărârile și ei sunt siliţi să te urmeze. 

El se întinse spre ea, dar Samantha se trase într-o par- 
te să nu o ajungă. 

- Nu mă atinge. Zilele astea au trecut. 

- Samantha, te rog. Ştiu că pare câ... 

- Eu știu cum este, nu cum pare, Blake. M-ai minţit 
în privinţa testamentului tatălui tău. 

-Am aflat despre a doua condiţie numai după ce 
ne-am căsătorit. 


< amr 

Stomacul i se strânse nod. Stresul acesta era impo- 
sibil să-i facă bine bebeluşului. Se forță să tragă aer în 
piept și să îl expire încet. 

- Poate că asta e adevărat, dar nu te-a oprit să te asi- 
guri că în cele din urmă aveai să obţii ce-ţi doreai, nu? 

Blake clătină din cap. 

- Ce vrei să spui! Amândoi știam riscurile la care ne 
supunem dacă facem dragoste. 

-Să nu îndrăzneşti să mă minţi. Haide, Blake, re- 
cunoaşte. Bărbaţi mai de soi decât tine m-au înșelat 
şi m-au prostit în față pentru mult mai mult timp. Poate 
că m-am lăsat dusă de emoţii în ultimele luni, dar nu 
sunt chiar atât de molâie. 

Aștepta din partea lui mărturisirea despre cum se co- 
borâse într-atât încât să facă găuri în prezervative ca să 
obţină ceea ce-și dorea, aștepta să o implore să îl ierte. 

În schimb, nu primi decât o privire nedumerită. 

Fără a mai spune nimic, Samantha se duse spre 
bagaje. 

- Ce faci? 

- Plec. Sau bagajele astea nu sunt suficient de clare? 

- Dumnezeule, Samantha, putem rezolva chestia asta! 
Ar fi trebuit să-ți vorbesc despre codicil. 

- Da, chiar ar fi trebuit să îmi spui. Eram gata să-ți ofer 
orice, Blake, continuă ea simțind cum inima i se sparge 
în mii de bucăţi și vorbele îi ies de pe buze fără să le 
poată opri. Nu era nevoie decât să mi-o ceri. 

Samantha se răsuci pe picioare și ieși din viaţa lui 
Blake. 

Se așteptase într-un fel ca el să se repeadă după ea. 
Dar pe de altă parte asta era din vina pârţii aceleia ro- 
mantice din ea, părţii aceleia care credea că însemna 
ceva pentru el în afară de iapa de prăsilă în care aparent 
se transformase. Nu conta că ea pleca. Blake avea deja 
parte de moștenitorul pe care și-l dorise. 

lar ea, de o viaţă întreagă de regrete. 

A plecat. La dracu”, a plecat și l-a lăsat pentru o 
simplă omisiune din partea lui. 

Femeile sunt sentimentale. Şi femeile însărcinate, mai 
dihai decât oricare altele. Avea nevoie de timp să-și vină 
puţin în fire. Ceea ce el înțelegea, dar apoi avea să se 
întoarcă înapoi. 

Și totuși, pe măsură ce minutele trecură transformân- 
du-se într-o oră întreagă, iar ora trecu și trecu și a doua, 
Blake îşi dădu seama că omisiunea lui cântărea în ochii 
soţiei lui mult mai mult decât își putuse imagina. 

Când îi sună telefonul, o oră mai târziu, sări ca ars. 

- Samantha? 

- Jeff sunt. Scuze, pot să revin dacă aștepți un alt 
telefon. 

Ultima persoană cu care avea chef să vorbească era 
avocatul. Blake răsuci ușor de câteva ori whisky-ul 
scump, triplu malț, în pahar, înainte să dea pe gât licoa- 
rea de culoarea chihlimbarului. 

- Ce este? 

- Eşti bine? Ai o voce groaznică. 

- Mersi. 

- OK, deci nu ai chef de bârfe. Doar că m-am gândit 
că ai vrea să ştii că detectivul meu a văzut-o pe Vanessa 
încolțind-o pe Samantha într-un magazin azi. Și din câte 
spune el, Vanessa i s-a părut ușor agresivă, numai că în 
loc să plece furioasă, Samantha a plecat foarte amărâtă 
de acolo. 

Vanessa? 

-Şi omul tău a auzit discuţia? 

- Nu. Nu poate să se apropie atât de mult. Totul e în 
ordine la tine? 

Mintea lui Blake ticăia precum un mecanism cu roti- 
tele în funcțiune. Deci aşa aflase Sam despre testament. 
Cu siguranţă Vanessa ştiuse despre el. Dar de unde? 

Atunci imaginea femeii din poză îi apăru în fața 
ochilor. 

- La dracu’! Femeia aia... 

- Ce? 

-În poza cu Vanessa. Leona. Nu. Neo... Naomi. 
Naomi nu-știu-cum. Care lucrează ca secretară pentru 
nemernicii ăia de la Parker & Parker. Blake își trase o 
palmă peste frunte 

- Vanessa o știe pe secretara firmei lui Parker, Jeff. 

- Fosta ta prietenă o cunoaşte pe mâna dreaptă a avo- 
catului tatălui tău? 

- Ceea ce înseamnă că Vanessa a știut tot timpul ăsta 
despre testamentul tatei. Nu era de mirare că femeia era 
atât de îndârjită să devină ducesă. 

- Crezi că ea a fost în spatele poveștii cu camerele de 
filmat din apartamentul Samanthei? 

- Aș paria bani buni în sensul acesta. 

- Deci, ce i-a spus soţiei tale? 

- Suficient încât să mă părăsească. 

Nu era cazul să îndulcească în vreun fel noutăţile as- 
tea. Oricum Jeff avea să fie printre primii care să afle 
despre posibile probleme de ordin juridic. 

- Te-a părăsit? Ce vrei să spui? 

- Nu contează. Hai că te sun în câteva zile. Între timp, 
redactează o scrisoare către Parker prin care să-l notifici 
că o breşă de confidenţialitate ar putea face nul și neave- 
nit orice act provenit de la biroul său de avocatură. 

La dracu’! Avea porniri despotice. Nu era deloc mai 
bun decât răposatul lui tată. Chiar și acum, când era 


Contract de căsătorie 225 


pe punctul de a-și pierde soţia şi copilul, se gândea la 
lucruri de genul acesta. 

- Sau, mai bine, nu face nimic. Ba nu, așteaptă... Tre- 
buie să te pun să faci altceva. 

Blake îi spuse ce voia de la el, nelăsând nici o îndoia- 
lä asupra cursului pe care voia să îl dea faptelor. 

O oră mai încolo, Blake se afla în faţa computerului 
lui. Își deschisese browserul ca să vadă dacă Samantha 
căutase un zbor spre California. 

Când istoricul căutărilor îi indică doar o mulţime de 
site-uri despre prezervative şi rata de eșec materializată 
în sarcini neașteptate, făcu un pas înapoi. 

Dacă Vanessa ştia despre testament, ştia și despre ne- 
voia de a avea un moștenitor... Vanessa ar fi manipulat 
situația în favoarea ei în sensul de a rămâne însărcinată 
cu el, dacă ar fi avut destulă vreme. Din fericire, Blake 
o cunoscuse pe Sam și pusese capăt relației cu Vanessa. 
De la femeia aceea singura urmă rămasă în viaţa lui erau 
cutiile de prezervative pe care le lăsase la el. 

- Firar al dracului să fie! E posibil așa ceva? 

Blake se aruncă pur și simplu din scaun şi se repezi în 
dormitor. Cutia cu prezervative din sertarul noptierei 
mai avea numai două. Ridică unul în folie, îl duse la 
ochi, nu văzu nimic, dar apoi îl ţinu în lumină. 

Simţi practic o lovitură în plex în momentul în care 
văzu înţepătura de ac din mijloc. 

- O, Dumnezeule! Samantha! 

Cu siguranță soţia lui descoperise toate lucrurile as- 
tea și crezuse ce era mai rău despre el. Şi de ce nu ar 
fi crezut? Normal că el nu îi spusese că prezervativele 
fuseseră aduse aici de o fostă prietenă. 

La dracu’, ce era acum în mintea ei? Probabil se 
gândea că el era și mai nemernic decât Dan, pur și 
simplu încă un bărbat din viața ei care o dezamăgise 

şi o minţise numai pentru a obţine ce voia. Ar fi vrut să 
o cheme înapoi, să o oblige să îl asculte. Dar ce dovadă 
avea, pe bune? 

Imaginea Vanessei îi apăru în faţa ochilor, făcându-l 
practic să-și iasă din minți de nervi. Furia pe care o sim- 
tise atâta amar de vreme faţă de taică-sâu nu era practic 
nimic în comparaţie cu nevoia pe care o simțea de a se 
răzbuna pe fosta lui iubită. 

Blake ridică telefonul și începu să-i caute pe cei care 
îl puteau ajuta. Carter avea câțiva prieteni la poliția din 
New York, NYPD. 


- Carter, am nevoie să-mi faci un serviciu. 


Douăzeci şi patru de ore mai târziu, Blake se afla în 
faţa complexului de apartamente de mare lux, frângân- 
du-și mâinile atât de tare că Samantha ar fi fost mân- 
dră. I se păruse un adevărat iad să nu se ducă după ea. 
Doar că nu avea de gând să se justifice în faţa lui 
Sam înainte ca Vanessa să plătească pentru ceea 
ce făcuse. 

Parfumul floral greţos de dulce pe care îl folosea Va- 
nessa şi care o învăluia oriunde se ducea îi asaltă simţu- 
rile înainte de a da ochii cu ea. Inima începu să îi bată 
mai tare, şi asta nu din cauza unor rămăşiţe de senti- 
mente ori de dorintă faţă de femeia asta, ci din cauza 
urii crâncene care îl însufleţea. Dacă ea fusese în stare 
să-i distrugă viitorul pe care îl avea cu soția lui, avea și 
el să găsească o cale de a o distruge pe ea. Își făcu încă o 
dată promisiunea asta în gând și se îndepârtă de clădire 
spre Vanessa, apucând-o de braţ. 

Ea icni luată prin surprindere, se răsuci spre el, apoi 
se relaxă când recunoscu fața din spatele mâinii ce 
o înșfăcase. 

- Blake? Ce mai faci, drăguţule? 

Cu coada ochiului, îi văzu pe Carter şi pe un detectiv 
sub acoperire care intrară în complex, fără a fi luaţi de- 
loc în seamă de femeia dinaintea lui. 

- Mă întrebam dacă ai o clipă. 

I se făcuse pielea de găină de scârbă la simplul gând 
că trebuia să se poarte frumos cu ea cât timp le lua ofi- 
ţerilor de poliţie să-i cerceteze casa. 

Expresia ei reținută se modifică ușor, ca şi cum fe- 
meia nu era sigură de ce avea să facă Blake. Ultima lor 
întâlnire fusese mai puţin decât agreabilă, dar nu voia 
să o facă s-o ia la fugă. 

- Nu credeam că mai avem ce să ne spunem. 

- Voiam să-ţi mulțumesc pentru avertisment. 

Scoase minciuna pe gură cu atâta uşurinţă de i-ar fi 
venit şi lui ușor să o creadă. 

- Avertisment? Legat de ce? 

- Legat de faptul că Samantha nu se va mulțumi până 
ce nu va avea și sufletul din mine. Eu am crezut că pot 
încheia o căsătorie decentă, liniștită, fără prea multe 
emoţii ori obligaţii... 

Lăsă vorbele să se stingă de la sine, fără a pune punct, 
pentru a vedea dacă Vanessa mușca momeala. 

- Oh, Blake. 

Femeia își scoase ochelarii de soare şi se uită la el fix. 
În plus, își îndoi colțurile gurii într-o expresie ce denota 
multă înțelegere şi compasiune. 

- Ce s-a întâmplat? 

-Nu sunt sigur. Sarcina asta, nu mă aşteptam la ea. 
Și nu e ca și cum nu am fi avut multă grijă. 

Aruncă o privire în jur să vadă dacă nu îi observa 
cineva şi se trase mai lângă ea, coborând vocea pentru a 
spori efectul teatral. 

-Cum naiba poate o femeie să rămână însărcinată 
dacă foloseşti prezervative? Mă îndoiesc că nu ar fi al 
meu, dar totuși... 

Vanesa clătină din cap. 

- O, Doamne. Eu am auzit la un moment dat de o 
femeie care a înțepat prezervativele pe care le folosea 
ca să se asigure că va rămâne însărcinată. Tu crezi că e 
capabilă de așa o măsură extremă? 

Blake închise ochii, mulţumit că ochelarii de soare îi 
ascundeau în bună măsură expresia. Simţea o senzaţie 
acută de vomă. Ce târfă manipulatoare şi răzbunătoare! 
Se concentră asupra celui care coordona acţiunea din 
apartamentul Vanessei să se grăbească dracului mai tare. 
Orice secundă în plus în prezența acestei femei însemna 
o secundă pe care Blake nu o petrecea cu soția lui. 

- Nu-mi pot imagina..., începu el. 

- Ar trebui să fiu supărată pe tine. La urma urmei, tu 
te-ai dus și te-ai însurat cu ea imediat după ce... 

Blake oftă. 

- Eu... 

Telefonul din buzunarul lui zumzăi. Îl scoase și citi pe 
ecran mesajul lui Carter: „Am prins-o!“ 

Minciuna pe care era gata s-o scoată îi muri pe 
buze. În loc de asta, lăsă adevărul să iasă triumfător 
la suprafaţă. 

- O iubesc. 

- Ce? 

- Iubire. Încredere. Lucruri pe care nu le-am simţit 
niciodată pentru tine. 

Vanessa, care se apropiase din nou de el mai tare de- 
cât şi-ar mai fi dorit vreodată să o aibă în această viață, 
se trase înapoi. lar culoarea îi fugi complet din obraji. 

- Dar tocmai ai spus... 

Blake își scoase ochelarii și lăsă să se vadă cât de 
aprigă îi era mânia în fulgerele din ochi și maxilarul în- 
cleştat. Şi, judecând după expresia de pe faţa Vanessei, 
femeia le simţi în plin. 

- Ţi-am pus porecla Vipera. Ştii asta, Vanessa? 

- Ce? 

- Ai otrăvit destule cu veninul tău. Chiar credeai că 
o să scapi după ce-ai făcut ce-ai făcut? Chiar în acest 
moment, poliţia e în apartamentul tău unde a căutat şi 
a găsit ce trebuia să găsească. 

Vanessa începu să dea înapoi. Îşi prinse tocul cui al 
unui pantof în ceva și aproape se prăbuși la pământ. 
Reuși în cele din urmă să se îndrepte și, când ridică pri- 
virea spre el, în ochi îi ardea cea mai intensă ură. 

-Nu ştiu despre ce vorbești. 

- Ba eu cred că ştii. 

Blake observă o mașină de poliţie apropiindu-se și 
trăgând pe dreapta. 

Ochii Vanessei se îndreptară spre polițiști, apoi îna- 
poi la el. 

- Nu am făcut nimic ilegal. 

Angajase oameni care să îi facă treburile murdare, 
cum ar fi cel care se prefâcuse un simplu muncitor și 
care plantase camerele în apartamentul Samanthei. Era 
clar o încălcare a legii să îi facă lui și soției lui poze fără 
consimțământul lor. Avea să se folosească de orice chi- 
chiţă juridică pentru a o face să plătească. 

- Vom lăsa tribunalul să decidă în privinţa asta. 

Poate că nu avea să petreacă ani întregi în spatele gra- 
tiilor, dar Blake voia ca orice bărbat care avea să-i iasă în 
cale Viperei să ştie bine cu ce fel de şarpe veninos avea 
de-a face. 

În prima noapte după revenirea în California, Sa- 
mantha își trăsese un pat lângă patul lui Jordan din 
camera ei și se străduise să adoarmă. 

O dăduse în bară îngrozitor! Avea banii pentru a-și 
permite să aibă grijă de sora ei, dar, în cele din urmă, 
Samantha mai avea şi o altă responsabilitate. Avea să 
vină pe lume un copil fâcut de un tată egoist și domina- 
tor și o mamă gata să facă orice pentru bani. Ce pereche 
patetică erau! 

Și pentru ce? 

Samantha ar fi fost în stare să facă lucrurile să func- 
ționeze, s-ar fi descurcat să aibă grijă de Jordan şi fără 
milioanele lui Blake. Dar i se păruse mai simplu să îi 
accepte oferta şi să-şi facă viața mai ușoară. 

Eliza îl dăduse afară pe prietenul ei când îl desco- 
perise băgându-şi nasul în dosarele ei cu noile cliente 
pe care le strânsese pentru Alliance. Ceea ce le oferise 
spaţiu suficient în apartamentul Elizei celor două femei 
să-și verse amarul față de calitatea, ori mai precis lipsa 
ei, a bărbaţilor din ziua de azi. 

Spre deosebire de alte dăți, Samantha nu fu în stare 
să facă altceva decât să mănânce, să doarmă, să stea în 
curte să privească în gol ori la oamenii ce treceau într-o 
parte şi alta. 

Durerea ascuţită pe care o simţise până la os în adân- 
cul pieptului nu se dădea dusă. La un moment dat, îi 
trecuse prin cap să sune doctorul, gândindu-se că era po- 
sibil să se fi întâmplat ceva, dar apoi realizase că inima 
ei frântă o durea fizic cu o intensitate pe care nu o mai 
simţise de la moartea mamei ei. 

La trei zile după sosirea ei acasă, Eliza o lăsă singură 
pe Samantha, să cugete în pace la amărăciunea ei. 

Când se auzi un ciocănit în ușa de la intrare, femeia 
se uita lung la ea. Nu aştepta pe nimeni, aşa că stătu mai 
departe unde se afla, pe canapea, fără să se miște. Bătaia 
continuă însă, până ce se sili să se ridice în picioare. 

Deși se așteptase la venirea lui Blake la un anumit 
moment, văzându-l acolo, întrun tricou vechi, niște 
pantaloni bej şi barba nerasă de câteva zile, i se redes- 
chise rana adâncă din piept. 

- Ce cauţi aici, Blake? 

- Trebuie să vorbim. 

Ea plânsese până ce rămăsese fără lacrimi și nu avea 
de gând să își supună copilul la și mai mult stres față de 
cel pe care fusese silit să-l îndure deja. 

- Eu nu mai am nimic de spus. 

Dädu să închidă ușa, dar Blake își băgă piciorul înă- 
untru, forțând-o să se oprească la jumătate. 

- Te iubesc. 

Mâna Samanthei ezită în aer. Închise ochii ca să re- 
ziste în faţa durerii pe care i-o provocau aceste cuvinte. 
În altă zi, în altă vreme, s-ar fi aruncat pur și simplu în 
braţele lui la auzul acestei mărturisiri, dar acum vorbele 
veneau prea târziu. 

Chiar dacă o iubea, asta nu schimba nimic. 

- M-ai auzit? 

- De ce îmi faci asta? 

Durerea din piept începuse să crească. I se tãie respi- 
raţia amenințând să-i taie de tot oxigenul ce-i ajungea 
în plămâni. 

-Cinci minute, Samantha. Dă-mi numai cinci minu- 
te. Te rog. 

Oare îl auzise vreodată pe Blake cerşind ceva pe lu- 
mea asta? 

Deschise ușa mai larg și îl lăsă să intre. 

E] îi întinse un document. 

- Uită-te la pagina trei. 

- Ce e asta? 

- Uită-te, te rog. 

Samantha dădu paginile ca să ajungă unde îi spusese 
el și dădu cu ochii de o poză a Viperei însoţită de o 
femeie necunoscută, fiind escortate în fața unei secţii 
de poliţie. 

- Ce e asta? 

- Vanessa s-a folosit de o prietenă pe care o avea la bi- 
roul de avocatură al tatălui meu ca să obţină informaţii 
confidenţiale privitoare la testament. 

Ceea ce explica de unde știuse femeia despre testa- 
ment, în timp ce Samantha habar nu avusese de nimic. 

- Şi? 

- Am găsit prezervativele, Samantha. Pe toate. 

Samantha clătină din cap și-și ridică privirea nesigură 
spre ochii lui Blake. 

- Pe toate? 

- Vanessa voia să mă prindă în cursă, să mă facă să 
mă însor cu ea. Ştia că am nevoie de un moştenitor îna- 
inte ca eu însumi să aflu asta. Așa că a pus la cale o 
poveste cum că ar fi alergică la latex și mi-a adus doar 
ea un anumit tip la care spunea că nu are nici o reacţie. 
Habar nu aveam că le-a stricat pe toate, până la unul. A 
mers atât de departe încât a deschis cutiile sigilate și pe 
urmă le-a lipit la loc, 

Blake era mai aproape acum și întinsese mâinile ca să 
le ia peale ei. Lăsând șocul vorbelor lui să treacă peste 
ea, Samantha râmase privind în gol înspre pieptul lui. 

- Deci Vanessa a găurit prezervativele? 

- Nu eu. 

Mintea i se blocă pur şi simplu din cauza acestei in- 
formaţii. Samantha se trase înapoi, scoțându-și mâinile 

din mâinile lui Blake, și se aşeză pe canapea. Poza Va- 
nessei înconjurată de poliţişti întări părerea lui Sam că 
femeia era un șarpe veninos. 

- Poliţia a găsit fişiere în computerul Vanessei - fișie- 
re video - cu noi doi. 

Femeia era într-adevăr bolnavă. Blake avusese mare 
noroc să scape mașinaţiunilor ei. Dar acţiunile ei nu le 
scuzau pe ale lui. 

- De ce nu mi-ai spus despre testament? 

Blake se așeză pe măsuţă cu faţa spre ea. Când își 
puse mâinile pe genunchii ei, femeia tresări violent. 
Durerea se văzu limpede pe fața lui Blake înainte să-și 
ia mâinile. 

- La început, am vrut să văd dacă există vreo cale le- 
gală să evit chestia asta. Când avocatul meu şi-a epuizat 
toate căile de atac, însă, m-am gândit că trebuie să îţi 
spun. Când am ajuns acasă, însă, te-am găsit în baie lup- 
tându-te cu prezervativele. Pe urmă zilele au trecut parcă 
în zbor şi la un moment dat pur și simplu nici nu mi s-a 
mai părut că are vreun rost. 

- Asta nu e o scuză. 

-Acum ştiu. Dar este adevărul adevărat, Samantha. 
Și abia săptămâna trecută, după ce m-am văzut cu avo- 
catul tatălui meu, mi-am dat seama că trebuie neapărat 
să-ți vorbesc despre asta. Însă riscul de a te pierde m-a 
făcut incapabil să deschid gura. 

Blake îndrăzni să o atingă din nou; de data aceas- 
ta fără ca ea să tresară. Ochii lui rugători îi căutară pe 
ai ei. 

- Îmi pare rău. Ar fi trebuit să fac multe lucruri altfel. 
Şi dacă îmi mai dai o șansă, îţi promit că nu îţi voi mai 
ascunde nimic de-acum înainte. 

Samanthei începu să-i tremure buza de jos, așa 
că începu să și-o muşte ca să încerce să se controleze. 

Explicaţiile lui Blake, motivele pe care i le adusese pä- 
reau cât se poate de valabile. Dar adevărul era că în 
continuare căsnicia lor era una de conveniență - meni- 
tă fără îndoială să se sfârșească îngrozitor de dureros. 
Acum sau mai târziu, oricum avea termen de expirare. 
lar Samantha nu mai putea lăsa întrebarea asta suspen- 
dată în aer. Nu era cinstit față de nici unul dintre ei - și 
cu atât mai puțin față de bebeluș. 

-Mä poţi ierta? 

Samantha închise ochii, iar când îi deschise, se uită 
adânc în ochii lui Blake. 

- Te iert. 

El dădu să zâmbească, dar Sam clătină din cap. 

- Blake, stai puţin. Nu mai pot face chestia asta. Cre- 
deam că voi putea să mă joc de-a căminul, să mă joc de-a 
nevasta şi că voi fi în stare să te părăsesc la încheierea 
anului, doar că mi-am dat seama că nu pot. 

- Dar... 

- Nu, așteaptă, îl întrerupse ea. Ştiu că nu voiai nici 
un fel de implicare emoțională, dar nu am avut cum să 
nu mă îndrăgostesc de tine, în același fel în care nu aș 
fi putut să mă împiedic să nu mai respir și să supravie- 
țuiesc totodată. 

De data asta Blake zâmbi cu tot sufletul și zâmbetul 
i se văzu și în ochii cenușii și scânteietori, căci nu mai 
avea cum să se rețină. 

- Tu mă iubeşti! șopti el. 

-Şi acesta este motivul pentru care trebuie să punem 
punct poveștii acum, continuă ea. 

Blake închise ochii, clătină din cap şi scoase un şuie- 
rat de șoc. 

- Poftim? 

- Îmi e suficient de greu să fiu însărcinată. Durerea 
asta din sufletul meu, nesiguranța cu privire la data 

când vei decide să pui în aplicare termenii contractului 
şi să pui capăt căsniciei noastre, toate astea mi se par 
imposibil de suportat. 

Chiar și acum se uita la el și-și simţea inima bătându-i 
aiurea. Cum naiba ar fi putut merge mai departe în ur- 
mătoarele opt luni gândindu-se la momentul când el îi 
va cere să plece? 

- Ai auzit când ţi-am spus că te iubesc? 

Ea, dar- 

Acum el îi duse un deget la buze ca să o facă să tacă. 

-Te iubesc, Samantha Harrison şi dacă ai de gând 
să aștepți ziua în care îţi voi cere să ieși din viața mea, 
ai face bine să fii pregătită să aştepţi o viață. Deja l-am 
pus pe Jeff să îmi facă testamentul. Testamentul prin 
care tu și copilul veţi moșteni totul în cazul în care mi 
se întâmplă ceva. 

= Ce? 

În loc să-i explice, Blake se lăsă într-un genunchi și-și 
duse mâna ei la buze pentru un sărut tandru. 

- S-ar putea să par un mare măgar, dar vrei să te mă- 
riţi cu mine? Nu pentru nu știu ce contract, testament 
ori bani, ci pentru că mă iubeşti și vrei să fii soţia mea 
pentru acum și pentru totdeauna? 

- Poftim? 

Vocea îi coborâse o octavă întreagă, ceea ce pentru ea 
însemna o tonalitate foarte gravă. 

- Samantha, datorită ţie sunt un om mai bun. Te rog, 
spune-mi că te vei căsători cu mine. 

- O, Blake - se așeză, ea în genunchi lângă el -, dar 
deja suntem căsătoriţi. 

El zâmbi prinzânduri fața în palme. 

- Să înțeleg că acesta e un da? 

ÎI iubea atât de mult... Lar fi fost peste putinţă să spu- 
nă nu. 

- Pentru totdeauna e foarte mult timp. 

- Da, foarte, foarte mult timp. Şi uneori e posibil să 
fie şi foarte râu. 

Vorbele lui îi amintiră de vechea lor discuţie. 

- Doar că nu poți da înapoi, indiferent de cât de rele 
ar părea la un moment dat lucrurile. 

Îşi puse buzele pe buzele ei cu tandreţe, cu dragoste. 

- Spune da. 

- Credeam că am spus deja. 

Blake o prinse în braţe şi își adânci sărutul acela ce le 
pecetluia soarta. 

Durerea de cap și de inimă din ultimele câteva zile 
începu să cedeze, iar în stomac simţi senzaţia atât de 
familiară a fluturaşilor de dorinţă. 

Samantha icni și se trase înapoi din sărutul lui Blake. 

- Ce e? întrebă el speriat. 

- Copilul. Am simţit copilul. 

Aşteptă puţin, își puse mâna pe abdomen și simţi din 
nou senzaţia vagă, dar imposibil de ratat. Îi apucă mâna 
lui Blake, dar își dădu seama că mișcarea fusese prea 
slabă pentru a fi percepută. 

- Cred că este felul ei de a spune că este de acord, îi 
şopti Blake în ureche. 

- Ei? Crezi că e fată? 

- Femeile sunt sensibile și emoţionale. Modul în care 
a așteptat până acum să-şi facă simțită prezenţa este felul 
ei de a ne spune să rămânem împreună. 

Sam izbucni în râs. 

- Crezi? 

- Poate, ori este băiat, și în felul ăsta încearcă să ne 
bage minţile în cap. 

- Băiat sau fată, dat fiind că noi suntem părinţii, 
e un copil cu multă personalitate, clar, şi-şi va urmări cu 
hotărâre scopurile. 

- Te iubesc, Samantha. 

Și în timp ce Blake își coborî din nou gura spre 
gura ei, singurul gând din mintea Samanthei fu acela 
de dragoste nemărginită pentru soțul ei ce nu mai era 
defel temporar. 


epilog 


Îl numiră pe fiul lor Samuel Edmund Harrison. 
Samuel de la Samantha, căci Blake nu putuse să se abti- 
nă și fusese de la început pornit să-și numească odrasla 
după numele lui Sam. Și al doilea nume venea de la ta- 
täl lui, pe care Blake nu-l mai putea urî acum că el fusese 
de fapt motivul pentru care se cunoscuseră. 

- Eşti un mic conte atât de lacom, nu? spuse Sa- 
mantha uitându-se la Eddie, care își termina masa de 
după-amiază. 

Medicul nu glumise când îi spusese că bebeluşii alăp- 
taţi la sân mâncau la fiecare două ore. Nu-i păsa. Bine, 
ca să fie cinstită, alăptatul de la miezul nopţii i se părea 
destul de obositor, dar se trezea în continuare conştiin- 
cioasă ca să-şi hrânească fiul. Blake își făcea şi el treaba 
participând la schimbatul scutecelor și la orice altceva 
mai putea contribui. Încercase să stea treaz alături de ea 
la început, dar de cele mai multe ori adormea lângă 
ea în timp ce ea se ocupa de Eddie. 

Se auziră pași în dormitor şi apoi apropiindu-se de 
camera copilului. Blake apăru în cadrul uşii cu un zâm- 
bet tâmp pe chip. 

- M-am gândit că vă găsesc aici. 

Eddie auzi glasul tatălui lui și zâmbi cu guriţa pe sfâr- 
cul lui Sam. 

- L-ai auzit pe tati? 

Blake se apropie și îngenunche lângă balansoar. 
Eddie clipi de câteva ori din ochişorii lui albaştri minu- 
naţi şi se opri din supt. 


240 Catherine Bybee 


- O sincronizare perfectă, spuse Blake luând prosope- 
lul pentru regurgitat de pe umărul lui Sam și ridicându-l 
în braţe pe fiul lor. 

Ea îl ajută să potrivească prosopelul şi-şi dădu seama 
că Blake se schimbase de hainele obişnuite de sâmbăta 
în costum şi cravată. 

- Trebuie să te duci la birou? 

Era aniversarea lor şi intenționaseră să rămână acasă 
să ia o cină liniştită. 

- Ce fel de soţ ar pleca la prima aniversare a nunții? 

Eddie râgâi zgomotos. 

- Exact, spuse Blake. 

~ Atunci de ce te-ai schimbat? 

- Am o surpriză. 

Sam se ridică în picioare și-și îngustă privirea. 

- Ce fel de surpriză? 

-O să vezi. 

O luă de mână și o conduse în jos pe scări și apoi spre 
sufrageria cea mare. 

Parfumul florilor îi învălui simţurile înainte să pă- 
şească înăuntru. Atunci îi văzu. Mama lui Blake și 
Gwen, Jordan și asistenta pe care o angajaseră să aibă 
grijă de ea în permanenţă, aici, la ei acasă, Carter, Eliza 
şi toți angajaţii lor. 

- Ce se petrece? 

- Surpriză, începu să dea din mâini Jordan din căru- 
ciorul ei. 

- Eu credeam că petrecerile surpriză sunt doar pen- 
tru zilele de naștere, nu și pentru aniversări. 

Linda se apropie de Blake. 

- Unde este frumosul meu? 

Il luă pe Eddie din braţele lui Blake, se aplecă și o 
sărută pe Samantha pe ambii obraji. 

Blake o trase pe Samantha lângă el, luând-o de mijloc. 

- S-au adunat cu toții aici pentru ceva mai mult decât 
o petrecere de aniversare. 


do 

- Da? 

- Da. S-au adunat aici pentru o nuntă. 

Acum nu mai înțelegea nimic. 

Sam se uită în jur în cameră şi nu mai văzu nici O 
pereche. Carter, Gwen și Eliza erau singurii tineri ne- 
căsătoriți din încăpere şi nici unul nu stătea alături 
de altul. 

- Cine? 

- Noi. 

- OK, ştiu că sarcina mi-a prăjit nişte circuite, dar 
ultima oară când am verificat, eram deja căsătoriţi. 

Blake se plecă în faţă şi o sărută ca să-i îndepărte- 
ze orice confuzie. Când își ridică gura de pe gura ei 
îi explică. 

- Anul trecut am fugit practic unul cu celălalt şi i-am 
privat pe ai noștri - familie și prieteni - de posibilita- 
tea de a ne sta alături. Şi amândoi ştim de ce... Dar nu 
vreau ca pe lumea asta să mai existe cineva care să-mi 
pună la îndoială dragostea pentru tine. De la aniver- 
sarea aceasta încolo, ne vom reînnoi jurămintele în alt 
stat în fiecare an. 

Sam rămase cu gura căscată. 

- În fiecare an? 

-Ce romantic, nu? întrebă Gwen de lângă ea. 

-Şi când rămânem fără state, ne vom muta în 
Europa. 

Lacrimi ţâșniră fără veste din ochii lui Sam, care își 
privea soţul minunat și incredibil de iubitor. 

- Eşti nebun. Ştii asta, da? 

- Eu am folosit câteva alte epitete mult mai revelatoa- 
re, spuse Carter. 

-Nu le folosi şi acum. Avem un bebeluș printre noi, 
spuse Eliza dând din deget spre Carter, care îi făcu cu 
ochiul, vesel. 

- O nuntă la fiecare aniversare? 

Blake dădu din cap o dată. 

-O nuntă simplă sau elegantă, sau cât de mare vrei 
tu. În fiecare an, unul dintre noi se va ocupa de planifi- 
carea ei, ori poate vom angaja pe cineva să o organizeze. 

Gwen bătu din palme. 

- O, vreau eu anul viitor. Am tema perfectă pentru 
o nuntă în Texas. 

- Eu o să iau Hawaii la cinci ani, interveni și Eliza. 

O, Doamne, întregul grup părea gata să se arunce în 
istoria asta cu capul înainte. Cam cum făcuse ea când 
îi spusese „Da“ lui Blake prima oară. 

- La naiba! Sunt de acord şi eu. 

- Aşa te vreau. 

Blake o trase mai aproape înfășurând-o în dragostea 
şi căldura braţelor lui ca într-o pătură moale. 

- Mă duc să-i spun preotului că suntem aproape gata, 
spuse Eliza și ieși. 

- Eu mă duc să văd ce fac cei de la catering, Mary 
porni spre bucătărie. 

- Când ai avut timp să pui la cale toate astea? 
întrebă Sam în timp ce familia şi prietenii ei ieșeau 
din cameră. 

- Păi tu şi Eddie dormiţi destul de mult. 

Sam izbucni in râs, dar nu se putu abţine să nu-și 
ascundă un căscat. 

- Doctorul spunea că deja din luna a treia Eddie ar 
trebui să doarmă până dimineaţă. 

Blake o sărută pe frunte. 

- Doar să nu adormi înainte să spui „Da“. 

Samantha își puse palmele de-o parte și de alta a feței 
lui Blake și se ridică pe vârfuri. 

- O, da! De o sută și o mie de ori da! Vreau să mă 
mărit cu tine! 

Și-apoi își pecetlui legământul cu un sărut arzător. 


În aceeași colecție au apărut: 


. Danielle Steel, O femeie împlinită 

. Danielle Steel, Cu fiecare zi 

„Nora Roberts, Vis în alb 

„Nora Roberts, Parfumul iubirii 

. Nora Roberts, Trăieşte clipa 

. Nora Roberts, Fericiti pentru totdeauna 
. Danielle Steel, Legături de familie 

. Danielle Steel, Mostenirea 

. Danielle Steel, Misterele dragostei 

10. Danielle Steel, Strada Charles 44 

11. Nora Roberts, Comori tăinuite 

12. Barbara Delinsky, Evadarea 

13, Jackie Collins, Celebritate 

14, Danielle Steel, Luminile Sudului 

15. Mary Jo Putney, O nouă viaţă 

16. Mary Jo Putney, Umbrele trecutului 
17. Mary Jo Putney, Pasiune și onoare 

18. Danielle Steel, Petrecerea 

19. Eloise James, Un sărut la miezul nopţii 
20. Eloise James, Atingerea dragostei 

21. Sandra Brown, Dulce mânie 

22. Sandra Brown, Confruntarea 

23. Jackie Collins, Zeița răzbunării 

24. Sandra Brown, Sărutul ispitei 

25, Danielle Steel, Conacul 

26, Sandra Brown, Furtună în paradis 
27. Danielle Steel, Îngerul păzitor 

28. Nora Roberts, Vieti la limită — vol. 1 
29. Nora Roberts, Vieti la limită — vol. 2 
30. Fern Michaels, Un Crăciun de neuitat 
31. Fern Michaels, O dorință de Crăciun 

